НАСОКИ   НА ПРОЕКТА   PULMAN
С Ъ Д Ъ Р Ж А Н И Е

ВЪВЕДЕНИЕ



ЧАСТ 1 - НАСОКИ В КОНТЕКСТА НА СОЦИАЛНАТА ПОЛИТИКА
СОЦИАЛНО ПРИОБЩАВАНЕ


HYPERLINK  \l "граждуч"

ГРАЖДАНСКО УЧАСТИЕ В НОВИТЕ ФОРМИ НА УПРАВЛЕНИЕ

ДОСТЪП И УСЛУГИ ЗА ХОРА С ФИЗИЧЕСКИ И ЗРИТЕЛНИ УВРЕЖДАНИЯ



 HYPERLINK  \l "децаиучилища" 

УСЛУГИ НА ПУБЛИЧНИТЕ БИБЛИОТЕКИ ЗА ДЕЦА И УЧИЛИЩА

ПУБЛИЧНИТЕ БИБЛИОТЕКИ В ПОМОЩ НА ОБРАЗОВАНИЕТО В ЗРЯЛА ВЪЗРАСТ  


 HYPERLINK  \l "бизнеса" 

УСЛУГИ НА ПУБЛИЧНИТЕ БИБЛИОТЕКИ  ЗА БИЗНЕСА И ИКОНОМИКАТА

ДОСТЪП ДО  КУЛТУРНОТО МНОГООБРАЗИЕ




ДОСТЪП ДО МУЗИКАЛНИ И НЕПЕЧАТНИ МАТЕРИАЛИ
ЧАСТ 2 - НАСОКИ ЗА УПРАВЛЕНИЕТО
РАЗВИТИЕ И ИНСТРУМЕНТИ ЗА ОЦЕНКА


ФИНАНСИРАНЕ И ВЪЗМОЖНОСТИ ЗА ДОПЪЛНИТЕЛНО ФИНАНСИРАНЕ

СЪТРУДНИЧЕСТВО И ПАРТНЬОРСТВО
ОБЩЕСТВЕНИЯТ ИНТЕРЕС КЪМ ДОСТЪПА ДА МАТЕРИАЛИ, ЗАЩИТЕНИ ОТ АВТОРСКО ПРАВО

НЯКОИ ПРАВНИ АСПЕКТИ НА ТЕХНОЛОГИИТЕ
ЧАСТ 3 - ТЕХНОЛОГИЧНИ И ТЕХНИЧЕСКИ НАСОКИ 

ДИГИТАЛИЗАЦИЯ


 HYPERLINK  \l "интегрирани" 

РАЗВИТИЕ НА ИНТЕГРИРАНИТЕ БИБЛИОТЕЧНИ СИСТЕМИ

ПРЕДОСТАВЯНЕ НА МУЛТИМЕДИЙНИ ДИГИТАЛНИ РЕСУРСИ



 HYPERLINK  \l "доставка" 

КАНАЛИ ЗА ДОСТАВКА

ОПИСАНИЕ НА РЕСУРСИ, ИЗДИРВАНЕ И АКТУАЛИЗИРАНЕ



 HYPERLINK  \l "профилиране" 

ПРОФИЛИРАНЕ НА УСЛУГИ

ТЕХНИЧЕСКИ РЕШЕНИЯ ЗА МНОГОЕЗИЧНИ ОБЩНОСТИ



ВЪВЕДЕНИЕ 

Цел на НАСОКИТЕ
Социални и икономически условия


 HYPERLINK  \l "елевропа" 

Електронна Европа

Социална изолация



 HYPERLINK  \l "дигитизолация" 

Дигитална грамотност

Непрекъснато образование



 HYPERLINK  \l "еобуч" 

Електронно образование



Публичните библиотеки на дигиталния кръстопът

Европейските  публични библиотеки са изправени пред кръстопът от възможности,  провокирани от  социалните предизвикателства, от една страна, и от от Технологиите на информационното общество  - ТИО / Information  Society Technologies – IST/ от друга страна, които непрекъснато развиват нови и нови услуги. В отговор, публичните библиотеки се променят бързо, но е необходима още по-ускорена промяна. Потребността от някои традиционни библиотечни услуги, като заемането на  художествена литература за дома, вече не е толкова актуално в някои страни на Европа.

http://www.audit-commission.gov.uk 
Най-вероятно това е следствие  от  разнообразието от явления, които включват достъпd до информация чрез Интернет, експанзията от множество медиа-форми /дигитална телевизия, компютри/, а също и увеличаващия се брой  на хората, които си купуват книги.

Публичните библиотеки  играят важна роля в осигуряване на писмена информация за обществото.Тяхна основна цел е поддържането на четенето и осигуряване на печатна литература. За тази цел могат да бъдат използвани и възможностите на ТИО и Световната мрежа.Това е особено важно за децата, пред които има толкова възможности, но все още не цялото многообразие и богатство на печатната информация е достъпно онлайн. В тези страни на Европа, които са в период на  икономически преход, четенето в класическата му форма е все още достатъчно жизнено, но то съществува успоредно с необходимостта да се доставят  Интернет и онлайн  услуги. Публичните библиотеки в тези страни са обърнати с лице към двата проблема едновременно, но често ресурсите им са ограничени.

Изглежда  съвсем вероятно ползването на компютърни услуги и Интернет за информационно търсене да доведат до намаляване  на броя на физическите посещения в библиотеките. Но съществува също  и  необходимостта от онлайн услуги, които да посрещат нуждите на ползувателите  и които са достъпни за всички. Публичните билиотеки заемат  много подходящо място и могат да отговорят на тези потребности. Европейските деца сега растат  с добре развито и дори интуитивно познание  за Интернет и ТИО.  Но има много възрастни и деца, които  нямат нито достъп, нито умения да се възползват от тези услуги. Публичните библиотеки могат да се фокусират върху потребностите на тези специфични групи.

Партньорството между  публичните библиотеки и другите местни културни институти като музеи и архиви също започва да се изяснява. Съществува  необходимост да се разкрият, да се популяризират дигиталните бази, поддържани от тези институции.Те могат да си сътрудничат в поддържането на краеведски дигитални ресурси при нарастващата глобалицазия на света. Достъпът до тази информация  може да бъде построен на принципа на вече установената практика в публичните библиотеки –  като центрове за образование и информация – и в бъдеще да даде богати плодове. Тогава е възможно комплексно да бъдат задоволени търсенията на гражданите, независимо от каква информация имат нужда – за образование, електронно правителство, за развлечение, за домакинството, исторически справки, за работа. Това е много важно за развитието на  здраво и балансирано Европейско общество.

Днешното развитие на обществото неминуемо ще повдигне много въпроси  за предстоящото десетилетие, на които не можем да отговорим лесно сега – за същността на публичните библиотеки  във физически план, мястото им във виртуалния свят, за познанията и уменията на персонала, необходими за изпълнението на  ролята им в обществото. Днес 122 милиона регистрирани читатели в  29 страни в Европа, според LibEcon,  са атестат за  необходимостта от публичните библиотеки. За да  реализират пълния си потенциал в дигиталната ера, публичните библиотеки трябва да се подготвят за  иновациите в компютърните услуги, които ще подпомогнат  гражданите при постигане на личните им цели в променящия се свят  и ще допринесат за  единна, основана на знания икономика в Европа.   

ЦЕЛ НА  “НАСОКИТЕ”  НА  PULMAN
Тези  НАСОКИ  имат за цел да определят мястото на публичните библиотеки и техните местни партньори в дигиталната ера. Без съмнение, тези институти ще имат нужда от преустройство  на услугите си  в идващото десетилетие. НАСОКИТЕ  са предназначени за  ръководителите и за персонала в библиотеките – да обмислят  кои  ще са стратегиите и как най-добре ще се реализират;  кои са дейностите, които осмислят  библиотечната  политиката и как могат да се осъществят. НАСОКИТЕ предлагат множество конкретни примери  за вече предприети инициативи от цяла Европа – какво вече е направено и какво може да бъде направено.

НАСОКИТЕ  ще се обновяват през останалия период на времетраенето на PULMAN NETWORK до април 2003. Коментари и прегледи ще бъдат предоставени от националните семинари и от Стратегическата конференция в Португалия през март 2003. Очакват се и коментари  по електронната поща от професионалисти и граждани.
СОЦИАЛНИ И икономиЧЕСКИ  УСЛОВИЯ

Електронна Европа

На Лисабонската конференция през 2000 г., ръководителите на европейските държави и правителства определят приоритетите за изграждане на “най-конкурентната и основана на знания икономика в света”. Това определение е подкрепено  чрез поемане на задължения към социалните единодействия между половин милиард жители на ЕС и  страните- кандидати за присъединяване, като и двете страни имат свои права като фактори в икономическата надпревара.
http://europa.eu.int/comm/employment_social/news/2001/oct/i01_1395_en.html. 

“Планът за действие на Програмата  “Електронна Европа", съставен като средство за постигане на тези цели, предполага широк спектър от мерки  в три основни насоки:

· по-евтин, бърз и сигурен Интернет;

· инвестиране в хора и умения;

· стимулиране ползването на Интернет.
Между важните действия, които биха  позволили развитието на “икономика, основана  на знанието”, отнасящи се директно до публичните библиотеки, е да се изградят удобни за ползване обществено достъпни Интернет центрове /Public Internet Access Points – PIAP/; мултимедийни телецентрове по места, даващи възможност за образование  и работа в електронна среда. В Плана  публичните библиотеки са посочени като най-подходящото за тази цел място. От март 2000  нивото на разпространение на Интернет по домовете се е удвоило до 38%, средната цена на телефонните разговори на далечни разстояния е паднала значително и над 90% от всички училища в ЕС сега имат   Интернет достъп. Но има още много да бъде постигнато.

На срещата на ЕС в Барселона на 15/16 март 2002, правителствените ръководители на 15-те страни - членки актуализират програмата за развитие на Европейското информационно общество. На 21/22 юни 2002 г., на заседание на Съвета на Европа в Севиля, е представен нов План за действие за Електронна Европа 2005, чиито  цели са разширяването на достъпа до  и използването на мрежи с висок капацитет на действие, както и достъпа до интерактивни услуги за целия ЕС. Очаква се  на преден план да излязат теми като мрежи и сигурност на информацията,  е-правителство, е-образование, е-здравеопазване, е-бизнес, е-съдържание, като ползувателят е ключовата фигура. 

Каква е ролята на публичните библиотеки в електронна Европа при решаването на основните социални проблеми днес и каква ще бъде след десет години?

СОЦИАЛНА ИЗОЛАЦИЯ

Днес в ЕС живеят 60 милиона / 18% от населението/, които са бедни или  са на прага на бедността. Средно бедността варира от 8% в Дания до 28% в Португалия. Децата, младежите, възрастните, безработните, семейства с един родител  са във висок риск на бедност. Болшинството от структурните промени в обществото са положителни  за повечето хора, но те биха довели до риск за бедност  някои  определени групи.Фактори за социална изолация са:

· промени в пазара на труда, предизвикани от глобализацията и ускореното развитие на основаната на знания икономика и ТИО;

· демографски промени от  увеличената средна продължителност на живота и спадане на раждаемостта;

· нарастваща тенденция за  етническо, културно и религиозно разнообразие, като резултат от увеличената международна миграция и подвижност в ЕС;

· промени в структурата на  традиционното семейство с нарастващ брой на разводите;

· деинституционализиране на семейството;

· промени в ролята на мъжа и жената.

Европа  трябва  да се обърне към богатия си капитал от човешки ресурси, да докосне личните възможности на човека, защото сега е  фокусирана предимно върху интересите на големия бизнес  и пренебрегва мъжът и жената от улицата.

Информационните технологии и онлайн услугите имат голям потенциал да преодолеят барирерите  пред  хората в неблагоприятно положение. Новите технологии могат да служат  за разпространение на знанието по-творчески  и при равни условия. Те  позволяват по-бърз и по-лесен достъп до публичните услуги. С развититето на технологииите услугите онлайн  не са толкова зависими от ползването на компютри, предлагат се възможности за привличане на много групи хора. Мобилните телефони са използвани много повече от Интернет, макар и  WAP / Wireless Application Protocol/ - интернет по мобилен телефон - да е много рядко използван. Онлайн услугите имат потенциала да “осиновят”  културните идентичности и социалната интеграция.  ТИО могат да активират потенциала на хора в неравностойно положение. Напреднали  мобилни комуникации от рода на 3G / Third Generation/ -трето поколение и дигиталната телевизия  дефинират възходящо социалните възможности. Важно е, че са защитени от нов вид  недостатък – напр. цената. Предоставянето на достъп до техните услуги чрез новите канали позволява на публичните библиотеки  да  приобщават нуждаещите се.Те са тази демократична институция, която предоставя равни възможности. А с коопериране с музеите и архивите, напр. предоставяйки материал за проучване на  родовата история, те поощряват културното приобщаване.Публичните библиотеки имат уникална същност: те са достъпно, цивилизовано и приятно място.  Предоставят уникална смесица от ресурси и услуги, бидейки сигурно и гостоприемно  място за всички на равни начала, едновременно и портал  за знания,и  разнообразие, и катализатор за промени.

Дигиталната изолация  доказва, че е реална бариера в живота на много хора. Предизвикателството не е само да владееш ИТ / информационните  технологии/ в работата си, но да ги владееш като базисно знание. Хората в риск да попаднат в социална изолация     и особено тези с “ технологична бариера” трябва да се научат да ползват Интернет. Липсата на достъп и тренинг са главните бариери.Но има и едно съпротивление на Интернет: около четвърт от населението на ЕС   не е наясно за предимствата му в техния собствен живот. Пазарно ориентираната експанзия на Информационното Общество сама по себе си няма да привлече гражданите. Затова  дигиталната грамотност  е от жизнено значение  за образование и нови възможности за работа в обществото на знанията.От друга страна разделението между  мъже и жени, заети и безработни, бедни и по-заможни, образовани и неграмотни, стари и млади – расте. Тези, които нямат достъп до Интернет, губят възможности.

Публичните библиотеки  са изключително добре разположени спрямо предизвикателствата  на дигиталното разделение чрез подобряване разпространението на услуги, заемайки се с  образователните недостатъци и демогрфските проблеми. Трябва да се вземе предвид  по-широкото дигитално разделение  в страните от централна и Източна Европа. Дигиталните особености са основно измерение  в изискванията, които  Планът   за действие  от  юни 2001 за  изграждане на е-Европа поставя пред страните-кандидатки.Безработните се нуждаят от информация за нови възможности за работа;младежта търси стимулиращи места за общуване; децата  искат обогатяващи програми за затвърждаване на училищните знания; възрастните  се нуждаят от място да прочетат вестника си, който вече не могат да си купят; хората в неравностойно положение търсят институция, която да се отнася с тях достойно и равнопоставено. Да посрещнат тези нужди могат изключително публичните библиотеки: те могат и трябва да станат сърцето на общността. / NPL  -  Програма на библиотечната система/
Непрекъснатото  образование  става  водещ принцип  в публичния стремеж за овладяване на знания. За целите на настоящите  НАСОКИ,  непрекъснатото образование е дефинирано като цялостен цикъл на образование от детството, през  формалното образование на всички нива до независимото образование през целия живот на възрастния човек, включващо дистанционното образование – със или без  дипломи и сертификати. Да “екипираме” хората с умения – това е ключов елемент на политиката на ЕС , адекватна на изискванията на Информационното общество. Европейската стратегия за трудова заетост  и Планът за действие за е-образование предвиждат от сега до 2006 г. над 12 млрд Евро от Социалния фонд за  инициативи  по непрекъснатото образование, включително и за компютърна грамотност.

Е-образованието  е най-жизнената част от непрекъснатото образование.Потенциален проводник на достъп до  образование и възможности за усъвършенстване за всички и в частност  за тези, които имат проблеми с достъпа  по различни причини:  социални, демографски, икономически, географски , др.

Развивайки нови структури в образователната система, страните от ЕС се нуждаят от нова ориентация в национален и Европейски контекст, променяйки се организационно от  ориентирани към доставяне към ориентирани към търсене; от ориентирани към институции, към ориентирани към процеси.

Ролята на публичните библиотеки в непрекъснатото образование беше определена  в  Leuven Communique  още през 1998. Публичните библиотеки  са ключови центрове за неформално образование и едни от най-често използваните институции за това.Те предлагат  материали, възможности за тренинг и поддръжка на всеки гражданин като интегрирано място за предлагане на такива услуги. Публичните библиотеки поощряват индивидуалното развитие в социален контекст и допринасят за промяна качеството на живота. Ролята на публичните библиотеки е формулирана в ключовите послания  на Меморандума за непрекъснато образование /Memorandum on Lifelong Learning/.

Успешното  движение към общество, основано на знания, е съпроводено с движение към непрекъснато образование. Мястото на такова образование не е конкретизирано. Следователно, библиотеките имат ключово място в независимото образование в най-широк смисъл – и като формална активност в институция, и  неформално в рамките на общността. Непрекъснатото образование предлага  възможности за търсене на информация  и придобиване  на знания активно и независимо. Класните стаи и учебниците трябва да бъдат  допълнени от архивите, библиотеките и музеите – институции, предлагащи богат избор на различни медии и професионално разкриване на техниките на информационното търсене.

ЧАСТ 1  -   НАСОКИ В КОНТЕКСТА НА СОЦИАЛНАТА ПОЛИТИКА

СОЦИАЛНО ПРИОБЩАВАНЕ

ОБХВАТ.   Този раздел от Насоките  описват  начините, по  които могат да действат публичните библиотеки  според  социалните особености, в които са поставени различните групи  ползуватели. Направленията, които се дискутират са:

Рискови фактори за социална изолация  



 HYPERLINK  \l "рисковигрупи" 

Изолирани групи



 HYPERLINK  \l "имигрантиубежище" 

Имигранти, бежанци и търсещи убежище

Подвижно обслужване


 HYPERLINK  \l "препр2" 

Препратки

СТРАТЕГИЧЕСКИ  ВЪПРОСИ
Суровите рискови фактори, които увеличават опасността от бедност и  социални беди, включват: дълготрайна безработица, продължително преживяване с ниски доходи, ниски надници, липса на квалификация и напускане на училището много рано,  семейства,уязвими от социални недъзи, инвалидност, болести, наркомания и алкохолизъм, обитаване на  райони с влошаваща се среда, бездомност и расова дискриминация. Чрез осигуряване на достъп до ТИО  и стимулиране на публичните библиотеки да предоставят  места за такъв достъп, библиотеките могат да допринесат за развитието на общностите /градове, общини/. Чрез поемане на инициативата за осигуряване на такъв достъп на  зле информираните и необразовани  жители, публичните библиотеки могат да заздравят социалните връзки в техния район.

Много Европейски страни нямат национални стратегии, релевантни на общите Европейски документи, които утвърждават ролята на  библиотеките в борбата с рисковата среда. Нужни са културни промени вътре в библиотечната политика , да се създават и   адаптират редица от услуги, формиращи нови  връзки и партньорства в една общност, предизвиквайки някои традициионни ценности и установената библиотечна практика. Този процес изисква активно участие на библиотечния персонал.

Социалните недостатъци провокират библиотеките да не работят сами.Те трябва да се интегрират  в една широка местна социална политика и да се свържат с други  обекти за публични услуги на национално и локално ниво – такива като неправителствени организации  и образователни институции  , за да осъществят обслужването на всички групи от населението.

ПРЕПОРЪКИ ЗА ПРАКТИКАТА

Европейските публични библиотеки вече обслужват рискови групи; техните действия при всички случаи  са с географски особености, различават се и по тип услуги, и по качество.Такива групи и направления  са:

· инвалиди
· деца и младежи
· старци

· безработни

· наркомани

· бездомници

· бежанци

· затворници

· имигранти
· етнокултурни малцинства

· хора, напуснали училище рано

· информация за гражданските права

· промоции за непрекъснато образование

· селско население

· бедно население

 Публичните библиотеки могат в бъдеще да помогнат за преодоляване на социалните проблеми чрез:

· включване  на  разрешаването на  соцалните проблеми като приоритет на цялата библиотека;

· създаване на специфични места, които да са  съобразени с нуждите на малки групи и общности;

· приемане и приобщаване  социално “изолирани” групи;

· локализиране на библиотеки на места, където са необходими;

· работното време – в съответствие с местните традици интереси и потребности;

· разкриване на места  за евтин/ или безплатен/ достъп до ТИО  и информация;

· търсене на допирни точки с другите местни обслужващи институции;

· формиране на партньорство с  неправителствени  или  образователни  организации за развитие и осъществяване на услуги.

Високият процент от бедни  и необразовани   са характерни  за такива населени места, в които разпространението на Интернет е забавено и това прави  откриването на места за достъп особено важно.

Нарастващият в Европа  брой на  имигранти, бежанци и търсещи убежище, често  предлагат други критерии за изолация – като  ниските приходи, езикови барирери и обитаване на безперспективни квартали. Онлайн услугите за тези групи хора трябва да се организират на техния роден език и тази информация да им помогне за бързото приобщаване. Тъй като 75% от цялата информация в Мрежата е на английски език, то тези хора не могат да я ползват въобще. Забележителна работа с имигранти , бежанци и етнически групи е извършена вече в Холандия и Дания.

Голямо предизвикателство е да се даде възможност на неграмотни хора да ползват Интернет, а те са почти 10% от населението в сраните-членки. Да им се даде възможност поне за визуално показване на е-Правителство, напр. е похвално. Но ТИО може да съпровожда и най-елементарно ограмотяване.

За  всички публични библиотеки  са валидни такива направления и услуги като:

· да идентифицират  хората, които са в социална изолация и техните географски особености; да се ангажират за  изясняване на нуждите им;

· да се оцени и преосмисли досегашната практика;

· да се определи стратегия  и  приоритета на ресурсите;

· да се развият услугите и да се обучи персонала да ги извършва;
· да се утвърдят услугите и да им се даде гласност;
· да се оценява успеха, да се преосмисля и да се внасят подобрения.
Резултатите и успеха от библиотечното обслужване би трябвало да се оценяват според  обективните влияния, според критерии за успех и индикатори за ефективност.Библиотеките трябва да демонстрират  разликата пред тяхната публика, да си направят изводи  и да предприемат по-нататъшни  подобрения.

Подвижно обслужване

За тези, които намат наблизо библиотека, е нужно да се организира  достъп  напр. чрез организиране на мобилно библиотечно обслужване с включени ИТ. Това се налага, когато има големи разстояния между  малки селища. Може да се организират информационни промоции или инициативи,   свързани с изкуството. С времето  жителите ще приемат предимствата на ИТ, както става с безжичните  връзки. 

ПРЕДВИЖДАНИЯ ЗА БЪДЕЩЕТО

Националните  и местни стратегии  в много страни започват да се изясняват и да са в помощ на публичните библиотеки  в работата им в социално-проблемна среда, в търсенето на подходящи партньори и верни посоки. Изисква се повече  съгласувана дейност и широка гласност  на извършеното,  а също:

· образователните организации: особено библиотечните училища,  да ни уверят, че техните курсове и програми са релевантни на работата на обществената библиотека за подобряване на социалната среда;

· изследователските институти и агенции:  да разберат необходимостта на хората от библиотека и да наблюдават  ползването на библиотеките от социално изолираните хора ;

· библиотечният  персонал трябва да бъде обучаван непрекъснато, за да развива чувствителност към социалните и културни промени и да предлага едно добро ниво на грижа за клиента.
ПРЕПРАТКИ

Регионални:

Библиотеката като център на общността

“Отворено общество” предприе   инициативи под това мото през 1999, 2000 и 2001.

Система от библиотечни програми стимулираха публичните библиотеки в страните от Централна и Източна Европа да се осъзнаят важната социална роля , която те могат да играят в обществото в преход, където правителствата не са предприели мерки да избягнат социалната изолация на много групи  от населенито, засегнати от колапса на публичните услуги.

http://www.osi.hu/nlp/ 

Дания

FINFO – Информация  за  етническите малцинства в Дания

Целта на програмата е да осигури представителите на етническите малцинства в Дания с информация за техните права, задължения е възможности в Датското общество

http://www.finfo.dk 

Система от подвижни библиотеки
http://www.filibussen.dk 

Финландия

Мобилни библиотеки
Мобилното обслужване във Финландия е установена практика на всяка локална библиотечна система

http://www.minedu.fi/minedu/culture/public 

http://www.lib.hel.fi/auto/english 

Мобилната книга на община Муонио 
Посещава библиотеки и в Швеция и Норвегия

http://www.muonio.fi/kirjasto/kirjastoauto.html 

Интернет подвижни книги

Градсата библиотека в Тампер е поставила мрежата на колела и я доставя на ползувателите

http://www.tampere.fi/kirjasto/nettinysse/index.htm 

Информационна бензиностанция

Библиотека, в която всеки може да пита за всичко

http://igs.kirjastot.fi/index3.html 

Ирландия

Разклонения

Екип на проект, подкрепен от Министъра на околната среда и местното самоуправление, е подготвил доклад  за дейността на  публичните библиотеки в Ирландия. Той определя два ключови приоритета: да ни увери, че Ирландия се движи скоростно към ИО и подкрепя икономическия и социален прогрес;  да подкрепи обществото, в което всички граждани могат да участват  в икономическия и социален живот на страната.

http://www.librarycouncil.ie/branching.html 

Подвижно библиотечно обслужване     

За селски райони, крайградски зони, сателитни градове и ферми

Kerry County Library    http://www.kerrycountylibrary.com/ 

Mayo County Library    http://www.mayococo.ie/library/mobillib.html 

Fingal County Libraries http://www.iol.ie~fincolib/ 

WebSmart  - програма за пребиваване в  Интерент

Градската публична библиотека в Дъблин е наела специалист, който се е занимавал с образованието на свободни -–безработни, пенсионери- мъже и жени, за ползване  на Инетнет и компютри за различни нужди.

http://www.iol.ie/dublincitylibrary/ 

Италия

Асоцииране на библиотеките в затворите

Започва работа през 2000 за да помага на специалисти на различни нива, заети с управлението на библиотеките в затворите. Програмата  се ръководи от екип, намиращ се в Миланския държавен университет

http://ospiti.cilea.it/abc/index.htm   

Учебен и информационен център за жени

Основан в Публичната библиотека на Кретинга. Обединява жени на различна възраст, от различни националности, религии и  манталитет

http://www.women-employment.it/databases/kmimc.htm 

Литва

Филиална библиотека за престарели и  инвалиди

Градската библиотека в Алитус  е разположила в една част на града, обитавана от хора в риск, филиал, в който  обслужва и децата от семействата в квартала.

Холандия

Библиотека в поликултурния квартал  Шилдерсвик, Хага

Предлага: специални курсове сутрин, свободно ползване на компютри за домашни следобед  и  за организации вечер. Провеждат се лекции и дискусии на различни теми, вкл. Ислямския закон за жени.

http://www.dobdenhaag.nl/ 

Поликултурни четения в библиотеките на Флеволанд

Библиотеките в провинция Флеволанд са започнали  цикъл от четения предимно за жени имигранти и бежанци.

http://www.bibliotheken-flevoland.nl 

Норвегия

EPOS -  плаваща библиотека

Свърващо  корабче-библиотека  между три провинциални библиотеки, обслужващо  живеещите във фиордите и островите на запад от Норвегия

http://www.ifla.org/IV/ifla66/papers/141-175e.htm 

http://www.dd.fylkesbibl.no/pegabuss
Полша

Локална информационна база данни

Услугата включва достъп до информация за места и адреси във Вармия  и цялата Мазурска област

http://www.wojewodstwo-wm.pl 

Всяка дете може да прави нещо

Зимна ваканция за деца от проблемни семейства в Общинската библиотека в Добре Място

 http://www.wbp.olsztyn.pl/~mgbpdm 

Русия
Ощодостъпен информационен център

Областна научна библиотека “В.Д.Фьодоров” в Кемерово организира услуги с помощта на доброволци студенти-юристи  

http://www.rsl.kemsu.ru/proekt/volonte.htm 

Библиотеката – обществен център

Централната градска библиотека в Рубцовск е организирала система за  общодостъпна социална, регионална и др. информация за гражданите и организациите на територията на града

http://www.rubtsovsk.ru/~bibl/ 

Словакия

Информационен център за безработни

Основан в Хорноцемплинска библиотека във Вранов и Топлов

http://www.vranov.sk/kultura/kniznica/projekt.htm 

Словения

Младежки информационен център

Място за срещи, преглед на списания, отдих и търсене на всякаква информация за младежи от 15 до 25 години. Доброволци помагат на нуждаещите се в домашните и уроците.Този център е част от Младежката информационна мрежа в Любляна

http://www.lmit.org 

Университет за третата възраст

Организиран за възрастни хора, с цел да им предостави приятно и полезно прекарване на свободното време, място за срещи и да подкрепи положителното самомнение и самочувствие на хората в трета възраст.

Библиотека Celje  http://www.ce.sik.si 

Библиотека Марибор  http://sikmb.mb.sik.si 

Живот без предразсъдъци 

Обществената библиотека в Ново Место започва програма за стимулиране на взаимен респект и разбиране между ромите и местното население

Великобритания

Библиотеки за всички; социално приобщаване в публичните библиотеки

Департаментът  за Култура, медии и спорт издаде доклад, в който  се изброяват  постиженията и изискванията към библиотеките за да подобрят социалното приобщаване

http://www.culture.gov.uk/heritage/lib1.html 

Социално приобщаване и библиотеките – изходни положения

Указания за всички професионалисти, които осъществяват стратегиите в практиката, за да се постигне по-лек път до  текущите публикации, научни изследвания и мрежови ресурси за социално приобщаване, релевантни на публичните библиотеки

http://www.la-hg.org.uk/groups/csg/si/si.html 

Walsall  - Библиотечна връзка  

Обществената  библиотека в Уолсол, заедно с подвижната библиотека  посещава различни домове – здравни, социални, учебни, частни и предоставя услугите си на място

http://www.walsall.gov.uk/culturalservices/library/branches/special.htm 


Обратно към страницата със съдържание.
ГРАЖДАНСКО УЧАСТИЕ  В НОВИТЕ ФОРМИ НА УПРАВЛЕНИЕ

ОБХВАТ:

В тази препоръка се разглеждат следните въпроси:
Борба с пасивността



 HYPERLINK  \l "граждучаст" 

Демокрация и гражданско общество

Ключови институции за достъп


 HYPERLINK  \l "препр3" 

Препратки

СТРАТЕГИЧЕСКИ ВЪПРОСИ

Наблюдава се едно много голямо отдалечаване на съзнанието на населението от процесите на вземане на решения, специално в ЕС. Това се демонстрира с апатия, раздразнение или гняв дори  срещу управлението, неговите институции  и политика на национално и Европейско ниво. В цяла Европа се наблюдава спадане на броя на гласуващите в местни, национални или Европейски избори. Най-голяма  тази апатия е при младите хора и  групи с нисък икономически статус. Това явление се наблюдава в цяла Европа.

Пасивността   е едно  много голямо предизвикателство. Необходимо е  много широко настъпление с различни форми, за да се провокира едно положително действие към управлението и управляващите  и да се разкрият преимуществата от такова поведение.  БЯЛАТА КНИГА ЗА УПРАВЛЕНИЕТО на Европейската комисия  ДЕКЛАРАЦИЯТА от Лаакен  от  декември  2001 поставя ударение на този проблем. Планът  за действие за е-Европа също подчертава  необходимостта да се търси подкрепа в ТИО за действие на по- представителни форми на управление.    

· Информацията  може да се определи като еднопосочна връзка, чрез която  правителството  информира своите граждани. Всички страни-членки са организирали информация за  работата на техните правителства онлайн  чрез страници или портали, някои предоставят стратегически решения и изводи. Но количеството, качеството и вида на информацията  са толкова различни, не се забелязва голямо усилие  да се оцени  качеството  на страниците и на информацията, която се предлага.
· Консултациите  са двупосочна връзка,  чрез която гражданите определят  основанията за решенията на правителството. Този начин “набира скорост”, но е малко популярен и в различна степен  ползван в страните-членки. Малко политици ползват Интернет за да се консултират с граждански организации и населението. 
· Активно участие е партньорство, в което гражданите активно моделират стратегически избор, но в което правителството носи отговорността за крайното решение.Усилията да  се ангажират гражданите в творене на политика са редки и примери могат да се посочат в много малко  страни, като Естония напр.
Маркиращият проблемите на е-Европа доклад за пръв път съобщава  за  забелязяна активност  към  онлайн информация, но отбелязва също, че Гражданските страници не са представени разбираемо за публиката. ТИО има възможност да снижи бариерите  като цена, време и разстояние, но това зависи доколко достъпът на гражданите е осъществим. Важно е също какъв е капацитетът на използваемост на страниците от самите управляващи за вземане на политически решения. Публичните библиотеки имат жизненоважна роля  за провокиране и осъществяване на достъпа и за компютърната грамотност.

Има някои примери, на местно и национално ниво, които разкриват опити на управляващите  за социално партньорство и консултации в областта на трудовата заетост, социалното приобщаване, образованието, а също  и правителства, които търсят по-голямо участие  на различни групи в управлението. Някои законодателни реформи, с цел да се популяризира опита, дават права на местното управление да привлича  населението за участие в демократичните реформи.  Публичните библиотеки имат тук много важна роля.

Намаляване разстоянията в административното обслужване, избягване лутането в публичните сгради е особено важно за хора, ограничени в движенията си – родители с деца в колички, възрастни или инвалиди.

ПРЕПОРЪКИ ЗА ПРАКТИКАТА
Докладът на  Мария Рийнен  Сега имаме основа за библиотечна стратегия в Европа  дефинира публичните библиотеки като ключов фактор в гражданското управление. Резолюцията  на Европейския парламент на основа на този доклад включва важни определения за гражданството. Декларацията на  PubliCa от октомври 1999 в Копенхаген също определя библиотеките като играещи ключова рола в  демокрацията и гражданското общество. 
Публичните библиотеки приемат тяхната отговорност като възможност да подготвят гражданите в ролята им на участници в живота на тяхната локална обкщност чрез образованието им в ИТ умения и предоставяйки им възможност да изкажат мнението си  и да го предадат на управляващите. Тази роля на библиотеките трябва да се огласи, да се увери населението, че  библиотеките могат да им помогнат  чрез компютърното обслужване и всички да бъдат полезни със знанията и опита си.

Публичните библиотеки, като  ключови институции за  достъп, могат да бъдат включени в местното партньорство  за развитие и разпространение на нови услуги в подкрепа на участието вдемократичните процеси. Те  винаги са играли  ключова роля за развитие на информационно-грамотно население, което може да  прояви  своята информираност в демократичното общество.Те също са поддръжници на  свободата на информацията и правото на достъп до нея. Във всекидневието, библиотеките вече се проявяват извън тяхната традиционна роля. Концепцията публичните библиотеки да са центрове на общност, както и отговорни за паметта на тази общност, е приета в много страни. Те са ключова институция, защото могат:

· Да представят лицето на местното управление;

· Понякога са единствената гражданска институция  в дадено населено място;

· Работното им време винаги е съобразено с нуждите на гражданите, докато това не е така с административните служби;
· Стратегическото им място в локалната общност е такова, че са място за достъп  чрез Интернет до е-управление;
· Да са винаги на разположение на потребностите на гражданите  чрез  програми, изложби, интерактивно компютърно обслужване и дебати;
· Провеждат достъп до решенията на локалното и национално управление,схеми и планове;
· Активно търсят начини да удовлетворяват нуждите на гражданите;
· Подготвят гражданите  от тяхната общност  да  формулират идеите си пред управляващите чрез организиране на консултации, предоставяне на информация и възможности на новите технологии.     
ПРЕДВИЖДАНИЯ ЗА БЪДЕЩЕТО

· Маркетинг. Бъдещето изисква маркетинга да не се фокусира само до отделни дейности и библиотеките, музеите и архивите да бъдат статични и несвързани, а да  акцентират върху ролята си за “довеждане” управлението до гражданите.
· Експертизи. За да се избегнат необоснованите решения на правителствата или местното управление, които са взети без да се имат предвид местните особености, библиотеките да допринесат за отварянето на своите ползуватели и  да споделят техните проблеми  чрез своите услуги.
· Ефективност. Ако участието на гражданите в управлението няма ефект, те ще изгубят вяра и интерес.Библиотекарите трябва да демонстрират на управляващите и населението, че тяхното посредничество  е по-различно, че те наистина могат да ангажират гражданите в живота на тяхната общност;
· Персонализация. В бъдеще онлайн достъпът ще бъде персонализиран  и организиран според търсените профили, а не според структурите на обслужване. Публичните библиотеки трябва да отговорят на това изискване чрез развитие на системи, базирани на ТИО за персонален достъп до местните служби и услуги.
ПРЕПРАТКИ 
Следващите примери илюстрират практиката в публичните библиотеки в страните от ЕС и страните-кандидатки. Библиотечните системи , както и  управлението в различните страни е различно и това е причина за вариантното разнообразие на формите и тяхната жизненост в процеса на приобщаване на гражданите към управлението.

Регионални

Програма на библиотечната система, Централна и източна Европа и бившия СССР –NPL

Тази програма помага за трансформирането  на библиотеките  в новите демократични страни  в  истински достъпни, ориентирани към услугите центрове.

http://www.osi.hu/nlp/     

България

Мотивация за избор. Информационен център на Софийска градска библиотека

Предназначението на проекта е да създаде нови услуги за гражданите, релевантни на ТИО

http://libsofia.pip.digsys.bg/ 

Хърватска

Градска библиотека в Задар. “Библиотеката като център на общината”  

http://www.gkzd.hr/new/en/html/users/lc.html 

Германия

Бременски  онлайн  услуги, Германия

Бременската обществена библиотека участва във федерално подкрепен проект, който включва Бременската държавна администрация – BOS / Bremen Онлайн Services/. В библиотеката се предоставя достъп до информация за гражданите и се предлагат чип-карти,които се използват за тази дейност.

Ирландия

Местен план 21 и публичните библиотеки в  Дъблин, Ирландия
Участието на библиотеките в Местния план 21  включва  акцент върху дейността на библиотеката като фактор в образованието и библиотеката като ключов фактор за устояване.

http://www.iol.ie/dublincitylibrary/la21.htm 

Електронно гласуване

Опитът  на Германия и Холандия привлича вниманието на управлението на Ирландия  към електронното гласуване. Предполага се, че Ирландските публични библиотеки могат да се използват като разпространители на тази система сред населението, като дават възможност за предварително запознаване със системата, преди да се използва официално

http://www.environ.ie 

Италия

Иперболе, Болоня, Италия

Гражданска мрежа Иперболе, Болоня работи от 1995 като използва Интернет за развитие на теледемокрацията в администрацията, правото на информация, работа с гражданите за участието им във вземане на решения. Библиотеката е едно от  постоянните места за действие на мрежата в Иперболе.

http://www.comune.bologna.it 

Литва

Младежка зона

Филиалът  на Вилнюската градска библиотека в  Атакалнио открива  Младежка зона, която е снабдена с модерна ТИО база и Интернет, в която се дава възможност за проява на гражданска инициативи за младежи от 14 до 21 години.

http://www.vilnius.lt/kultura/kultura/centrbibl.htm 

Полша

Локална Информационна База Данни

Услуги през Интернет.Осигурява лесен достъп до Интернет за цялата област.

http://www.woewodstwo-wm.pl
Великобритания 

Електронно гласуване

От  февруари 2002 г. Правителството на Великобритания стартира проект за електронно гласуване, в който се включени публичните библиотеки.

http://www.local-regions.detr.gov.uk/egov/modem/ 

Неограничена Великобритания

Проект, основан на лотария, който поддържа информационен портал с неограничен достъп за населението за контрол на местните и национални управленски решения, в който се търси по предмет и място.

http://muckle.hostedbyfdi.net:8080/seamlessuk.info/index.html 

Великобритания онлайн
 

Интерактивен портал за Правителството на Великобритания, услугите му и връзки / links/ до правителствени сайтове.

http://www.ukонлайн.gov.uk 

Обратно към страницата със съдържание.

ДОСТЪП И УСЛУГИ ЗА ХОРА С ФИЗИЧЕСКИ И ЗРИТЕЛНИ УВРЕЖДАНИЯ

ОБХВАТ

В тази препоръка се разглеждат следните въпроси:
Физически достъп



HYPERLINK  \l "интелдостъп"

Интелектуален достъп

Специално оборудване
Подготовка на персонала
Коопериране
Препратки
СТРАТЕГИЧЕСКИ ВЪПРОСИ     

Тази част на  Насоките се отнася  за достъпа или предоставянето на информация от публичните библиотеки към хората в неравностойно положение, с ограничени възможности спрямо другите посетители на библиотеките. Това са  хора с постоянни проблеми, или такива, получили ги в определен период от възрастта по различни причини. Терминът  с физически увреждания се отнася за хора с ограничени: подвижност, равновесие, сила или височина.  Ограничени възприятия  имат хора с намалено зрение и слух. Терминът  “проблеми при възприемането на печатното слово” включва всички  причини за неравностойното положение на ползувателите като читатели.Всички  интерпретации на е-Приобщаване са особено обещаващи за такива ползуватели.Премахването на техническите бариери за ползване на ИТ екипировка, поддържащите технологии, софтуера и уебсъдържанието не може да се осъществи, ако тях ги няма и хората не могат да се опитат да ги преодолеят.

Разпространението на  компютрите и Интернет е  особено незначително сред хората с физически проблеми. Има най-различни решения и нормативни актове в страните от ЕС и страните-членки на местно и национално ниво / вж. Анекс /, които предлагат на хората в неравностойно положение специфични услуги  онлайн за търсене на работа, за упражнения и квалификация  в ИТ, а също и много поддържащи публичния и частен достъп решения.

Ползването на Интернет и различните  websites е проблем не само на ползувателите, ако те са  с проблеми.  Дизайнът често пъти не е подходящ за хора с бавни реакции. Да се представят нещата в Мрежата така, че да бъдат достъпни за всички – това е сновно изискване, напр.  в е-Управление да се даде равен шанс за получаване на информация на всички.

Много от страните - членки на ЕС вече  са предприели действия в тази насока. Генералните принципи са залегнали в Инициатива за достъпност на мрежата /WAI – Web Accessibility Initiative/, коsто e развита от WWW Консорциум с финансовата подкрепа  на Европейската комисия и e разпозната  като  de facto глобален стандарт за дизайн на  удобни за възприемане  страници.

Услугите, предлагани от библиотеките, удобни и достъпни за  хора с увреждания, могат да се категоризират в три главни направления:

· Физически достъп / до сгради, офиси, работни места, читални, стелажи и др./;

· Интелектуален достъп / до съдържанието на информацията, вкл. различен формат информация, адаптирани работни места и специален софтуер/;

· Подготовка на библиотечния персонал за работа с тези ползуватели.

Повече от темите, касаещи физическия достъп и подготовката на персонала са валидни и за музеите и архивите.Но що се отнася до интелектуалния достъп, проблемите и възможните им решения се различават  доста от тези в библиотеките и не са предмет на тези Насоки.

В болшинството публични библиотеки осигуряването на достъп и услуги за хора в неравностойно положение е недостатъчно.Често се позоваваме на не толкова големия им брой, но не може да се чака, трябва да се действа, защото  тези хора не могат да посещават библиотеките, без да са създадени необходимите условия.

ПРЕПОРЪКИ ЗА ПРАКТИКАТА

Необходимост от подобрения Тъй като  дейността на публичните библиотеки  е пряко свързана с тяхната социална отговорност, те не само играят ролята на катализатор в живота на хората в неравностойно положение, но и допринасят за тяхното пълно интегриране в обществото. Да се научи персонала да обслужва такива хора е изискване към професионалната квалификация на библиотекаря. Предвид застаряването на Европейското население и произтичащите от това последствия има вероятност да се ограничи достъпа на повече от 10% потенциални ползуватели, ако не се предприемат съответни мерки.

Какво да се подобри:

· Първо – физическият  достъп да е възможен за всеки член на общността, от тези  с намалена възможност за предвижване и ориентиране, до тези, които са в инвалидни колички.
· Второ – библиотеките да осигуряват интелектуален достъп, като предоставят информация  в необходимата форма и чрец специално техническо обзавеждане, за да осигурят достъпността на печатните публикации  за хора с увреждания на зрението или с трудности при възприемането.
· Трето –  да се възпита култура на отношение в персонала към тези ползуватели. Това отношение да бъде предмет на изучаване и трениране и да е част от образованието на библиотекарите  и от непрекъснатата им квалификация

Достъпът и обслужването  в публичните библиотеки трябва да се базира на  три принципа:  приобщаване, равнопоставеност, независимост. Виж наръчника Стратегия за управление на библиотечното обслужване на проф. Андрю Макдоналд.

За трите направления в посока на подобряване на работата на библиотеките с хора в неравностойно положение  това означава:

Физически достъп

 Мерките за отстраняване на  всички пречки за физически достъп включват:

· Вход с врати, които се отварят удобно или автоматично/ предпочитана ширина 900 мм/;

· Рампи – отвън или вътре в сградата,когато има стълби, с дръжки от двете страни; идеален вариант – елеватор;

· Свободни пространства за придвижване – без килими и мебели;

· Цветни контрасти по килимите и стените – като предупреждение до стълбите и вратите;

· Ефектно осветление;

· Достъпни маси, компютърни места и обслужващи гишета/ съобразяване на височината и ширината на масите, движещи се плоскости, ергономични столове, осветление/;

· Достъпни публични места като тоалетни и телефони;

· Стелажите при идеалния случай високи от 750-200 мм;

· Означения – ясни надписи  във физическото пространство и на екрана;

· Достъпен паркинг;

· Ясно обозначени места на алармената система.

Ако се предлага услуга “обслужване в дома”, трябва да се осигури равен достъп до фонда и същите възможности за запазване или поръчване на книги.Лаптоп и мобифон са препоръчителни за достъп до каталозите и за бърз отговор на запитванията. 

Средствата за тези препоръчителни начинания зависят от ресурсите на общността, от броя на потенциалните ползуватели /невъзможно е да се изредят всички условия, особености и евентуални пречки/.

Интелектуален достъп
Достъпът  би трябвало да се разглежда на различни нива според техническите и персоналните решения. Алтернативни видове материали, включващи Брайл, едри букви, аудиокасети и компютърни файлове са част от решението /по-подробно вж. Craddock, P & M. Wallace. Alternative Format Materials/  Но тъй като тези материали са  2-5% от публикациите дори в най-развитите страни, се налага произвеждането им в дигитален формат.

С помощта на специално оборудване /вж. по-долу/ дигиталните документи /електронни книги/ трябва да се конвертират в читаем за определените нужди формат, такива като Брайл или едри букви. За целта се изисква дигиталните документи да се издирят и репродуцират в специален формат. Трябва да отбележим, че  Директивата за авторските права на ЕС 2001/29 ЕС, дава възможност за производство на материали в алтернативен формат и достъп на хората в неблагоприятно положение до тях.

Специално оборудване, необходимо за осигуряване на достъп до дигиталните документи
За компютърен достъп най-общо:

· Адаптация на клавиатурата;

· Алтернативни клавиатури

· Алтернативни мишки

· Озвучаване;

· Поддържан от съответна технология софтуер.

За слепи или трудно виждащи/ удобни и за хора с дислексия или без възможности за образование/

· Звукозаписи;

· Протекция на екрана, монитори с по-големи екрани;

· Опции за командване на контраста, шрифта и цвета;

· Възможности за разпечатване;

· Screen-reader  софтуер/ текст-звук/;

· Оборудване за превръщане на текста в звук;

· Сканиране на текст и четенето му на екрана;

· Софтуер за превод на Брайлово писмо;

· Хардуер и софтуер, които позволяват  инсталиране на Брайлов текст в компютъра.

За по-подробна информация:

http://www.abilityhub.com или http://www.abledata.com/com/Site2/search.htm 

Образование на персонала

Целият персонал, където и да работи в библиотеката, трябва да има основни познания  за:

· различните  физически или психически проблеми;

· начините да се реагира и да се работи с такива хора  и как да се променят условията, по начало  предвидени за хора без проблеми.

Трябва да се организира специално образование като интегрирана част от общото академично образование и като специални курсове и интегрирани форми на квалификация на персонала. В тези форми е необходимо да се изучава етикета, начините на общуване с глухи и глухонеми, сигналите за общуване, дори и азбуката за глухонеми.

Коопериране   

Библиотеките, които планират работа в такива направления, трябва да кооперират усилията си със съответните социални и здравни институции – клиники, училища, домове, центрове, взаимно да се разменят съвети и умения. Така, ползвайки общи пространства, ресурси и персонал с релевантните институции, библиотеките имат възможност за участват и в съвместни проекти.

Публичност

Начинанията и организирането на специалното обслужване трябва да са известни на заинтересованите, затова  те се обявяват в местната преса, в библиотечните “говорящи вестници” и в институциите, споменати по-горе. За повече информация:  Burrington, Gillian. Design and Adaptation of Libraries and Services.

Направеното.  PULMAN   изследва действията в 12 европейски публични библиотеки за определяне  доколко е осъзната необходимостта от работа с хора с увреждания и текущото подобряване на достъпа и услугите за тях. С малки изключения, достъпът и услугите за хора с увреждания още липсват. Около 10% от европейците имат увреждания, но те са само 1% от читателите. Това ясно показва, че публичните библиотеки в Европа не изпълняват обществената си отговорност към хората с увреждания. Интересно е да се отбележи, че в библиотеките, положили усилия да осигурят услуги и достъп, броят на читателите с увреждания  се е увеличил, като напр. в Библиотека “Н.Фурнаджиев” в град Пазарджик-България броят на тези читатели е нарастнал с 600% за четири години. 

Физическият достъп  е подобрен  чрез поставяне на удобни врати, монтирани са лифтове, но проблемът със стелажите остава - те са или много високи или много ниски. Всички обаче съзнават, че физическите бариери са още твърде много.Забележителен резултат в осигуряването на подходящи условия  посредством коопериране е постигнат от публичните библиотеки в Ниймеген и Осс, Холандия. Новите сгради на тези библиотеки са проектирани с помощта на Асоциацията за интеграция на хора в неблагоприятно пооложение и Фондацията за социална интеграция на хора в неблагоприятно пологжение.

Интелектуалният достъп  в болшинството библиотеки е ограничен за тези, които не виждат или не могат да движат крайниците си. Като резултат в това направление, в една малка група от библиотеки, на много висока цена са внедрени алтернативни формати. Все още имат голямо значение сбирките на Брайл и с едри букви. Някои библиотеки прояват инициатива и творчество в решаване на част от проблема/ вж. препратките/. Тъй като подобни проекти могат да се приложат лесно и на други места, дигитализацията ще играе нарастващо важна роля в подобни инициативи.

Образование на персонала. Що се отнася до този проблем, изследването  показва, че това не е в центъра на вниманието на болшинството от библиотеките, с изключение на тези, които имат конкретни проекти. В някои библиотеки са се запознали с азбуката на глухонемите, но в колежите, институтите и унивеситетите, подготвящи библиотекари, пренебрегват такава подготовка / с изключение на Унгария/. Библиотекарите помагат на слепите и на хората в колички, но това е още само в сферата на общуването.

Датската библиотека за слепи /DBB/ е осъществила проект, който може да се пренесе и в публичните библиотеки. Същността му е в провеждането на пет полудневни практически семинара, на които се канят лекари, учени, социални работници и представители на групи с различни увреждания. Всички участници намират общуването и дискусиите с тези хора много полезно.

Като допълнение, Отделът за достъп в Университета в  Бристол, задно с още партньори, планира да направи видеофилм за библиотечния персонал, показвайки много варианти на увреждания.
ПРЕДСТОЯЩИ  ДЕЙСТВИЯ

За осъществяване на достъпа до ТИО-оборудване  и уеб-текстове за хора с увреждания е наложително да се ускори приложението на е-Европа план за действие, съгласно Web Accessibility Initiative /WAI/ Guidelines /Насоки за инициативи за уебдостъпност/, принципите на е-достъпност, системата “ Design for all “ /Дизайн за всеки/ със публикуването на стандартите към тази система.
Осъществявайки услугите за хора с увреждания, да се работи в контекста на широко участие, равни възможности, непрекъснато образование и разпространение  до местните общности. Според тенденциите в Европейското общество, една бъдеща компетентност на библиотеките за обслужване  на хора с двигателни, зрителни и слухови проблеми  ще бъде решаваща. Тя трябва да бъде планирана в съответствие с нарастващото значение на такива услуги.

Физически достъп
Докато публичните библиотеки правят всичко възможно за гарантиране на лесен достъп  до и вътре в сградите си, могат да възникнат конфликти при  решаването на текущите проблеми. Докато нещата се уравновесят, тежестта за намиране на най-удачно решение при услугите на хора с увреждания ще пада върху персонала. 
Интелектуален достъп. Изследване на Отдел “Библиотечна и информационна статистика”  на Loughborough University показва, че средно 23% от хора със зрителни увреждания използват компютри, за да търсят информация. Процентът на  ползващите компютър при по-младите е значително по-висок /98% от тези под 25 години и 53% на възраст между 25 и 64/. Би трябвало в цяла Европа да се очаква бързо покачване броя на ползващите компютър.

Чувствително нарастване на броя на ползващите компютър сред хората с увреждания/особено с проблеми в зрението/, би трябвало да се отрази на инвестирането в  компютъризацията. С помощта на специално оборудване документите могат да се сканират и конвертират във формат, читаем от хора с остатъчно зрение / в аудио, Брайл или големи букви/ и това ще освободи библиотекарите  от необходимостта да поддържат такъв фонд и по-нататък да не инвестират в него. Парадоксът в обществото е, че ТИО предлага големи информационни възможности, а хората с ограничен физически и интелектуален достъп се отдалечават все повече от тези  възможности, ако не се създават условия за преодоляването на тези бариери. Следващата декада до 2010 е време на предизвикателство пред библиотеките за осъществяване на техните отговорности в осъществяване на равнопоставеността при достъпа.

Квалификацията на персонала започва още в академични среди и продължава по работните места. Ако библиотекарите не могат сами да осъществяват достъп и да си служат с компютри, то те не биха могли и не биха желали да правят това с читателите и да решават проблемите на ограничения достъп. Редовното непрекъснато образование на персонала ще се провежда с разбиране за непрекъснатото нарастване на значението на компютърната технология.

Други  фактори -  дори и тези библиотеки, които нямат средства, които да вложат за улесняване на достъпа, могат да подобрят дейността. Може да се работи с асоциации, центрове, училища за хора с увреждания. Дейността на Регионалната библиотека във Варна и обществената библиотека в Colombia са отлични примери за безплатни специални услуги за осъществяване на интелектуален достъп.

Важен е фактът, че тези библиотеки, които са физически достъпни и откликват на нуждите на хората с увреждания, ще бъдат по-достъпни и лесни за ползване от всеки друг.

ПРЕПРАТКИ 

Критерии за  подбора на примерите  е нивото на  подобрения за физически и интелектуален достъп, броят на начинанията за квалификация на персонала и възможността един проект да бъде приложен многократно.

България

Общинска библиотека “Никола Фурнаджиев” в Пазарджик

През 1995 г. е основан  Център за библиотечни и информационни услуги за хора с увреждания, предлагащ  улеснен физически достъп, достъпни каталози, адаптирани работни места, говорящи книги и безплатен Интернет. За целта са обучени допълнително 9 библиотекари. От 1995 г. броят на читателите с  увреждания се е увеличил 6 пъти.

Регионална библиотека “Пенчо Славейков” във Варна 

Работи съвместно с Националния център за социална рехабилитация и Варненския център за инвалиди, като организира  доставяне на книги, литературни вечери и форуми с поети и писатели за хора с различни увреждания.

http://www.libvar.bg 

Colombia

Заеми ми очите си

Проект, иницииран от обществена библиотека, в който 170 доброволци  работят с хора със зрителни дефекти.

Дания 
Обществена библиотека  Рингстед

Библиотеката поддържа специални компютъризирани места с Интернет достъп за млади и възрастни хора с увредено зрение. Те се намират в залите за свободен достъп за възрастни читатели. Поддържа се и фонд от алтернативни документи. Целият персонал е подготвен за тази дейност чрез проект “Интернет за всички” през 2001 г.

http://www.ringstedbib.dk 
Франция

Обществена библиотека Бордо
Абсолютно достъпно пространство “ Espace Diderot”, състоящо се от 4 кабини за четене със специален софтуер  за прелистване на страници, увеличаване на букви, скенер, говорен синтезатор, индивидуално осветление. Предлагат се и алтернативни материали. Персоналът е обучаван системно, един от тях говори езика на глухите. Библиотеката в Бордо е поела методически функции в това направление.

Гърция   

Библиотеката на Македонския университет, Солун

Гарантиран интелектуален достъп чрез транскрибиране на учебния материал в дигитален формат и предлаган на приспособени работни места – озвучен текст, синтезатор, Брайлов дисплей и принтер, увеличен екран, скенер – а също и достъпна уебстраница. Всички библиотекари  са подготвени в два семинара.

http://www.lib.uom.gr/english/index.html 

Унгария

Верседжи Ференц Общинска библиотека Сцолнок

От 1998 г. библиотеката притежава 1000 аудиокниги, Брайлов каталог, Брайлова карта на библиотеката, Интернет достъп  и  компютър “текст-звук”. Квалифицирани са библиотекари за работа с тези материали и компютъра, нает е сътрудник, който говори езика на глухите. Работните места са достъпни за инвалидни колички. Целта е библиотеката в Сцолнок да бъде  “Centre of Exellence”.

Холандия

Кътове  “ Друг начин за четене “ 

Обслужването  в публичните библиотеки в Айндхофен, Халендорн, Маастрихт и Ниймеген  разполага с адаптирани материали  - говорящи книги  и вестници, компютри със звукови синтезатори и увеличаващ се екран, които се ползват от всички читатели, включително и от тези с увреждания.

Градска библиотека Хаарлем 

Децата, които имат проблеми с четенето скоро ще могат да посещават  “ Кът за лесно четене “.

Библиотека Цойвзе 

Основан е отдел  “Библиотека за възрастни, болни и инвалиди”, който се специализира за работа с хора с физически  проблеми.

http://www.zebi.nl 
Португалия

Национална библиотека

Предлага библиотечен каталог и едно списание на Брайл, в печатен и електронен формат безплатно.

Швеция

Отворена медия/ Отворено образование

Проект, стартиран с партньорството на Очната клиника в Гьотеборг, Института по трудова заетост, Градската библиотека в Гьотеборг и 18 библиотеки и  производители на специално оборудване, който има за цел  да открие работни места за хора с увреждания, да основава библиотеки за хора с проблеми при четене и увеличаването им като читатели в библиотеките. Оборудвани специално и обслужвани от хора с проблеми като “медийни асистенти”, библиотеките от проекта приемат на работа по един от тези асистенти.

http://www.stadsbiblioteket.goteborg.se/avdelning6/openmedia2.html 

Общинска библиотека в Хернезанд

Приела идеята на Националната библиотека за деца-инвалиди, организира  Apple – детска библиотека за инвалиди, която предлага книги за слепи, адаптирани места и професионална помощ за глухи, глухонеми и др.

Великобритания

Градска библиотека в Есекс 

Библиотечното обслужване в Есекс предлага  касети по пощата и свободен достъп до говорящи книги, видео и CD за хора с проблеми с печатан текст.  За обслужващия персонал се организират курсове през определен перид от време. Библиотеката  представя тези услуги и в други библиотеки, като тренира и персонала им.

http://www.nlbuk.org/bpm/chapter17.html#17.6 

Библиотеките в Манчестер 

Библиотеките предлагат синтезатор “ текс-звук” и “ VI – пунктове” за хора със зрителни увреждания,  за работа на които персонала се квалифицира на ротационен принцип.

http://www.nlbuk.org/bpm/chapter17.html#17.6 
ПРИЛОЖЕНИЕ

Национални и международни закони, препоръки и насоки за достъпа и услуги за хора с увреждания:

Белгия

· Надзор за информационен достъп  чрез Vzw Toegankelijkheidsbureau, Koorstaat 1, Hasselt;

· Steuprunt Toegankelijkheid Vlaanderen  -  в процес на утвърждаване.

България

· Постановление №1 на Министерски съвет от 10 януари 1995 г.;

· Закон за закрила, рехабилитация и социална интеграция на хора с увреждания, 1995, изм. 2001.

Естония

· Закон за социалната помощ на Република Естония; Приложение на юридически акт 94, 1158,  1999 г.

Германия

· Barierfreies Bauen, DIN 18024-2, ноември 1996.

Гърция

· Закон 2831/2000  http://www.tee.gr/info.htm ;

· Развитие на библиотечното обслужване за хора със зрителни увреждания: Насоки за гръцките библиотеки;

· Специални предписания за “Планиране на достъпен транспорт и независим живот на личности с увреждания” .Министерство на околната среда на Гърция, планирането и публичните дела 1986-2000.

Унгария

· Закон ( N 26) 1998;

· Министерство на културата. Закон за библиотеките 1997;

Ирландия

· Министерство на околната среда и местното управление: Раздел: Нови услуги в публичните библиотеки, декември 1998 http://www.environ.ie/press/publib.html 
Холандия

· NBLC “ Statuut voor de Openbaare Bibliotheek” /Статут на публичните библиотеки”;

· Наръчник “ Geboden Toegang”, Wijk,M et al (1995) http://www.bk.tudelft.nl/d-arch/dfa/publi.htm  
Полша

· Указание на Министерството на благоустройството от 15 дек.1994: технически препоръки  относно сградите и тяхното разположение;

· Харта за правата на хора с увреждания. Резолюция на Полския сейм от 1 авг. 1997;

· Резолюция № 212/99 на Борда на Публичния фонд за рехабилитация на хора с увреждания    от 26 май 1999;

 Португалия

· Закон 123/97/22 май/,  95/99 /25 август/, 96/99 /26 август/, 97/99 / 26 август/;

Румъния

· Наредба № 102, 29 юни 1999

· Наредба № 40, 25 април 2000

· Наредба № 47, 29 март 2001

· Заповед 649, 25 април 2001

Великобритания

· Съвет на Музеите, Архивите и библиотеките: Дирекция  Инвалидност / осъществява ръководство на музеите и галериите  за подобряване на услугите им, предназначени за хора с увреждания/ http://www.resource.gov.uk/information/publications/00pubs.asp
· Съвет на Музеите, Архивите и Библиотеките: Стратегия за образование и достъп / Насоки за музеите, архивите и библиотеките за поддържане на непрекъснатото образование, публичните промени и развитие на общностите/

http://www.resource.gov.uk/information/publications/00pubs.asp  

· Министерство на Културата, медиите и спорта / Отдел Библиотеки, информация и архиви/: Всестранни, ефективни и модерни публични библиотеки – Стандарти и изисквания, 12 февруари 2001

http://www..culture.gov.uk/heritage/libraries 

· Закон за дискриминацията на инвалидите 1995 http://www.nlbuk.org/bpm/chapter3.html 
· Съвет на Музеите,Архивите и Библиотеките: Библиотечно обслужване на хора със зрителни увреждания.Наръчник за най-добрата практика.

http://www.natlib.co.uk/bpm/ 

· “Далеч от очите, но не и далеч от сърцето”. Перспективи за библиотечно и информационно обслужване на хора със зрителни увреждания, Доклад на LISU №29, ноември 2001
Уелс

· Народно събрание на Уелс: Всестранни, ефективни и модерни публични библиотеки в Уелс. Стандарти и мониторинг, септември 2001.

За справки:

Европейски Съюз

· Указание 2001/29/  ЕС на Европейския парламент и Съвет от 22 май 2001 за хармонизация на някои аспекти на авторското право и сродни права в информационното общество

http://www.eurorights.org/eudmca/CopyrightDirective.html  

Канада

Указания  за библиотечно и информационно обслужване на хора с увреждания в Канада, февруари 1977.

http://www.cla.ca/about/disabils.htm 
IFLA
Насоки за развитие - Обслужване в публичните библиотеки, Публикации  ИФЛА,Т.97,2001,ISBN 3-598-21827-3

САЩ

· Закон за американци с увреждания. Сборник закони 101-336, 1990, част II и III;

· Сектор 508 от Закона за рехабилитация, 1998

· Програма  за достъп Smithsonian, Офис на Provost, Smithsonian насоки за достъпен дизайн на изложби

 Обратно към страницата със съдържание.

УСЛУГИ НА ПУБЛИЧНИТЕ БИБЛИОТЕКИ ЗА ДЕЦА И УЧИЛИЩА

ОБХВАТ

В този раздел на Насоките се разглеждат следните въпроси:
Предлагани услуги
Групи ползуватели
Деца със специални потребности
Препратки
СТРАТЕГИЧЕСКИ ВЪПРОСИ
Този раздел от НАСОКИТЕ  разглежда ТИО-базирани услуги и дейности, предлагани от публичните библиотеки, които помагат на децата да развиват положително отношение към процеса на образованието, съобразен с изискванията на  е-Европа, да подготвят децата като граждани на обществото с активна роля, гражданско отношение и чувство за общност.

Конвенцията за правата на детето  гласи: “ Детето трябва да бъде напълно подготвено да живее индивидуален живот в общество…”.  Публичните библиотеки като социален институт, трябва да  правят достъпа до информация възможен, съобразявайки  възрастта, произхода, пола, икономическото състояние на семейството, расовото обкръжение , географските особености и специалните потребности. Децата се нуждаят от обслужване, което отговаря на тяхното развитие: интелектуално и емоционално; според езика, който говорят, според образованието, което получават, според социалната среда и двигателните им особености. Библиотеките се съобразяват с тези дадености и предлагат възможности, които развиват социализацията, гражданското отношение, естетическото чувство, интереса към литературата и изкуствата.

Публичните библиотеки имат важна роля за развитие на четенето сред децата във време с много конкурентни явления. Има едно общо схващане,че ранното запознаване с книгите помага на детето да развие интереса към четенето. Много са споровете, доколко първите две години на детето са решаващи за образованието му, защото от рождението на бебето до неговата втора година се развива 75% от мозъка. Приложението на този факт за институциите, които работят с деца е много важно.

Срещата на Европейския съвет в Лисабон през 2000 г. дефинира нови основни умения, които трябва да се включат в изискванията към образователните и културни организации. Това са: ИТ умения, чужди езици, технологична култура, предприемчивост и социални умения. Нужно е  усилено развитие на  базираните на ИТ услуги за деца, за да се развие положително отношение към посочените изисквания. И това се отнася да публичните библиотеки, които имат привилегировани връзки с местните образователни и културни институции. Особено важна е ролята им там, където училищните библиотеки нямат Интернет и възможности за ИТ услуги и в рядко населени места. През последните години библиотеките започнаха да инвенстират в инфраструктура и образование на персонала, за да се справят с изискванията на ТИО. При ефективна кооперация между местните публични библиотеки и други организации на местно ниво може да се  включат повече професионалисти, всеки поотделно работещ с деца за дискутиране и създаване  на работеща стратегия за поддържане на формалното образование. Библиотеките, музеите и архивите са паметта на обществото,  крайно необходим е натиск за съвместната им работа в отговор на нуждите на новата парадигма: образовано общество.

ПРЕПОРЪКИ ЗА ПРАКТИКАТА 
В много страни , където ТИО-базирани услуги за деца са обикновено добре развити,  е развито силно чувство за борба против неграмотността, към необходимостта  за провокиране на четене и творческо използване на ИТ инфраструктурата. Публичните библиотеки в тези страни често са партньори или съорганизатори  в по-големи национални проекти.

Услуги и дейности за деца могат да се реализират:

· В библиотеката;

· Онлайн през уебстраници;

· Чрез други компютърни системи

Те могат да се развият само от библиотеката или в кооперация с други културни или образователни институции. Кооперацията с музеи и архиви може да даде ефективна поддръжка на формалното образование на всички нива, вкл. и   на дистанционно образование чрез размяна на колекции и ресурси, помагайки си с преимуществата на ИТ. Кооперацията между тези институти се нуждае от предварителен план за организиране на общи услуги и ресурси. По-вероятно е такива проекти да бъдат финасирани, защото това е най-ефективното използване на публичните ресурси.

Услуги

Публичните библиотеки могат да осигурят:

· Място за срещи на местното гражданство като естествен кръстопът на училището, семейството и други публични групи, позволявайки развитието на партньорство за нуждите на децата и родителите им;

· Систематизирано пространство за знания с цел непрекъснато образование и овладяване на компютърни умения, което може да се разпростре до училището, до виртуалните ползуватели  - деца, родители и възпитатели;

· Възможност за по-леко справяне с домашните;

· Модели за съвместни развлечения между деца и възрастни, включващи книгите, компютрите и ИТ, театъра и киното и други културни изяви – увеличаващи потенциала за конструктивно свободно време. Библиотечната среда би трябвало да е подредена с настроение – да вдъхва сигурност и щастие на децата;

· Съдействие за развитието на всички форми на грамотност като:

· Функцинална грамотност – чрез книгите и четенето на електронни формати като приказки от мрежата;

· Компютърна грамотност – да разбират, търсят и разчитат , да оценяват значението на достъпа до уебстраниците;

· Визуална грамотност – чрез постери, рекламни и компютърни образи;

· Медийна грамотност – вестници, телевизия и радио включително достъп   via Мрежата.

· Пакет обучаващи ресурси в партньорство с образователни организации – библиотеките предлагат пакет  WWW директории на необходимите източници с местно значение, за поддържане на националните или местни учебни планове;

· Поддръжка за социално приобщаване с мултикултурен и мултиезичен акцент и дейности и услуги за деца с увреждания; Създаване  на  гражданско съзнание и културна идентичност  чрез разкриване  на културно-историческите корени за децата.

Групи, с които се работи за обслужване на децата 

· Децата са ползуватели на обществената библиотека: библиотеката е отговорна за цялото местно детско население, не само за читателите си. Развитието на услугите  трябва да е определено след съобразяване на детските потребности.
· Родителите и възпитателите, които са отговорни за възпитанието и образованието на децата, са важна цел на обслужването. Съвместната работа с тях е решаваща за развитието на услугите, ориентирани към детските потребности.Те могат да дават информация и консултации. По-малките деца се придружават от родители и възпитатели при посещенията си в библиотеката и ако обслужването е атрактивно за двете страни, то е по-ефективно.
· Семейството е също важен клиент, което трябва да бъде поддържано чрез четенето и образователни инициативи – да се привличат деца, родители и баби и дядовци. На тях трябва да им стане ясно, колко е важно всички да участват в детското ограмотяване. Необходимо е библиотеките да работят със специалисти, които да посочат  особеностите на различните детски възрасти и какво е значението и потребността  на цялото семейство.
Деца със специални потребности

Публичните библиотеки могат да играят важна роля чрез предлагане на услуги, които са предназначени за хора с увреждания, затруднения в ученето, поведението и социални трудности, специфични езикови и културни потребности, изоставане в училище, финансови затруднения -–чрез организиране на ТИО услуги чрез уеб-среда – в библиотеката и чрез подвижни форми. Особена роля се пада на библиотеките в отдалечени и изолирани райони.

ПРЕДВИЖДАНИЯ ЗА БЪДЕЩЕТО 

Публичните библиотеки да подготвят персонала си за работа с ИТ, да имат познания за процеса на образование, за конкретната им работа в библиотеките и като партньори на медицински специалисти и  специализирани детски заведения- училища, клиники, домове.

Възможно е да се назначат  библиотекари с друга професия, релевантна на работата с деца. Съветвайки се с родители и възпитатели по-често, те могат да насочат обслужването  по ефективно. Могат да се разработят  принципни изисквания към ИТ услугите за деца, съобразно възрастта има / пазарът за ИТ за  деца до 6 години  не е развит /. Необходмо е обслужването на децата да се преосмисли генерално. Планиращите органи, професионални инстанции, публични библиотеки, музеи, архиви, училището и други културни и образователни институции трябва да работят заедно, за да очертаят следващия етап от стратегията на детското обслужване за подготовката на  членовете на обществото, базирано на знания. Необходима е национална политика, поощряваща среда, в която учението е голяма ценност и посочване мястото на публичните библиотеки  в нея. Необходими са кратко- средно- и дългосрочни стратегии  за  осигуряване на  грамотността и образованието със всички възможни форми.

ПРЕПРАТКИ  

Примерите, включени по-долу, се отнасят за работа с деца под 13 години.

България 

Проект “Деца в мрежата” на Общинска библиотека” Дора Габе” в Добрич

Библиотечен проект, който има за цел да представи възможностите  на Интернет  да ориентира децата в ползването на мрежата, като същевременно ги предпазва  от негативното и влияние.

http://www.libdgabe.dobrich.net 

Германия

ИнфоПланета

Виртуална детска библиотека, основана от проект CHILIAS, финансиран от EC Telematics за библиотечни програми.

http://www.stuttgart.de/chilias 
Ирландия

Общинска библиотека  Clare

Библиотечната  уебстраница предлага на децата  да четат и учат чрез  links, които сами да си създадат, включващи книги, факти за учебната програма и за забавление.

http://www.clarelibrary.ie/eolas/kidssection/ 

Холандия

Публична библиотека Assen

Уебстраница , в която учениците могат да работят сами за стимулиране работата с нови за тях теми: пример за успешно партньорство с образователни организации за поддържане на учебен план  онлайн.

http://www.bibliotheekassen.nl/jongeren/frkennisnetckv.htm 

Публична библиотека Хага 

Проект специално за деца за насърчаване интереса им към четенето, сърфирането, участие в проекта “Фантазия” и др.

http://www.mijnstempel.nl 

http://www.fantasia.nl 

http://www.leesplein.nl 

Фондация  Четене

Методът “Boekenpret” е предложен в много общини за  предучилищни и ранноучилищни умения за четене и заучаване, особено ефективен за  холандски и имигрантски семейства без навици за четене.

http://www.lesen.nl 

NBLC  

Правителствен  пилотен проект, по който е създадена уебстраница за подпомагане ученици, студенти, родители и учители с различни учебни материали.Това е едно успешно коопериране между професионалисти от библиотеките и правителството, стартирало с участието на 20 публични библиотеки.

http://www.kennisnet.nl 

Публична библиотека Ротердам

Уебстраница за стимулиране и подпомагане на ученици, които нямат особен интерес към четенето: пример за съвместна работа за деца със специални нужди за работата им в училище.

http://b-wise.bibliotheek.rotterdam.nl 

Норвегия

Troll I ord / Мечтите се сбъдват/

Съвместен проект  между общината и обществената библиотека с цел да се поощри четенето, специално сред децата и младежите.

http://www.trolliord.org 

Публична библиотека Austevoll
Уебстраница за местната история, представена от  Общината на Austevoll, в която децата и възрастните могат да намерят  много факти за тяхната община.

http://www.hordaland.org/austevoll  

Публична библиотека Haram

Уебстраница  в помощ на учащи за намиране на източници в мрежата, за писане на съчинения и др. информация. Резултат е на съвместен проект  на обществената и училищните библиотеки  за оптимизиране на ресурсите им.

http://www.haram.folkebibl.no/prosjekt 

Португалия

Babies Project – Родители и синове градят бъдещето
Целта е да се стимулира детското въображение и творчество. Подобряват се взаимоотношенията между родители и деца. Повишава се  ролята на библиотеката като място за обмяна на информация и опит  по теми, касаещи децата. Създават се условия за общуване между родители и професионалисти, които работят с деца и предлага равни възможности. 

http://www.cm-oeiras.pt 

Публична библиотека  Vila Franca de Xira

Уебстраница, направена с ограничени средства, предлага учене и четене за малки деца, докато се упражняват на компютър. Дава някои насоки за родители и възпитатели.

http://www.bib-municipal-vila-franca-xira.rcts.pt 

Словения

Pionirska knijiznica

Уебстраница, поддържана от Детската библиотека на Словения, стимулираща детското четене чрез chat  за прочетеното, обмяна на мнения за книги. Пример за коопериране между библиотека и училище.

http://www.bralnaznacka.com   
Pionirska knijiznica

Уеббазирана Книга Питанка/ издадена и в друг формат/, която възбужда любопитството на децата към  географията, историята, етнологията на Словения, докато се запознават с класическата словенска литература. Добър пример на използване на ИТ за представяне на културните особености на страната, ползвайки компютърни умения, за четене и за социално приобщаване / напр. за  малцинствата и за децата на словенските емигранти/.

http://www.lj-oz.sik.si/kviz/ 

Швеция

Публична библиотека  Kalmar

Първата библиотека в Швеция, която прелага ИТ базирано образование за бибилотекари  за ИТ, заедно с Университетския Колеж в  Kalmar.

http://www.hik.se 

Великобритания  

Библиотечни и информационни услуги Бирмингам

Съвместна атрактивна страница,  стимулираща удоволствието от четенето и писането, поддържана от няколко различни библиотечни звена. В нея децата могат да четат приказки, е`mail  автори, да напишат съчинения или приказка, да играят на думи и да участват в литературни състезания.

http://storiesfromtheweb.org 

Книга Доверие 

Страница, която кани библиотеките да вземат участие в национални четения и предлагайки  на родителите  книги за най-ранна детска възраст.

http://www.booktrust.org.uk/bookstart/bookstart.thm  

Библиотеки Croydon

Библиотечна страница, която предлага преглед на нови книги  за деца, подготвен от библиотекари, стимулираща любов към четенето и полагайки на децата, родителите и възпитателите да изберат “най-добрата книга”.

http://www.croydon.gov.uk/LEDept/libraries/cr-libchreviews.htm 

Национален  Тръст за Грамотност

Страница на NLT National Literacy Trust, предлага информация за  проблемите на грамотността, вкл. политиката на правителството, практически предложения и инициативи, изследвания, статистика и източници, разделена на сектори – ранна възраст, начално училище, родители, библиотеки и т.н.

http://www.literacytrust.org.uk 

Програма Нови Дигитални Възможности      

Програмата предлага уникални възможности за  източници за онлайн образование в партньорство на  общински, доброволния и частния  сектор, местни власти, библиотеки, архиви и музеи, институции да начално,средно и висше образовние. Материалите са предназначени за посетителите на публичните библиотеки чрез Народната мрежа

/Peoples Network – PN/   и за училищата чрез Националната мрежа за образование /National Grid for Learning – NGfL/. Част от по-широка инициатива, Програмата е предназначена за образование на библиотечния персонал, училищните библиотекари и учителите  и се поддържа от инфраструктурни фондове.

http://www.nof-digitise.org 

Островът на съкровищата   

Страница на United Kingdom Office on Library Networking  UKOLN  /Управление на библиотечната  система във Великобритания/, предлагаща интерактивни игри,провокиращи четенето, докато децата усвоянат ИТ умения

http://www.ukoln.ac.uk/services/treasure/ 

Библиотеки  Уестминстър 

Страница с links до услуги, стимулиращи четенето.

http://www.westminster.gov.uk/libraries/children/books.cfm 

Страница с links до услуги, подпомагащи подготовката на домашните работи 

http://www.westminster.gov.uk/libraries/children/homeworksites.cfm 
Обратно към страницата със съдържание.

ПУБЛИЧНИТЕ БИБЛИОТЕКИ В ПОМОЩ  НА ОБРАЗОВАНИЕТО В ЗРЯЛА ВЪЗРАСТ  

ОБХВАТ

В този Раздел на Насоките се разглеждат следните въпроси:
Програма на библиотеките в помощ на непрекъснатото и развиващо се образование

Дигитална грамотност
Образование на персонала
Акредитация
Препратки
СТРАТЕГИЧЕСКИ ВЪПРОСИ 

Непрекъснато образование  през целия си  живот и с най-разнообразни цели  осъществяват хора на различна възраст и пол. Те  или имат специални потребности от курсове и с това разширяват формалното си образование, или не се включват в организирани форми, но искат да подобрят уменията си и да повишат квалификацията си.

За да поемат своята част от задълженията в Европейското общество, което се характеризира с  висока конкуренция и динамика и основана на знания икономика, публичните библиотеки трябва да се подготвят и да могат да предложат нови услуги и дейности, които дават възможност на гражданите  за успешно непрекъснато образование, да увеличат броя на  квалифицираните, умеещите и знаещи хора в Европа.

Публичните библиотеки  не само са част от образованието и образованието, те са ключов играч в този контекст.

Организации като IFLA и  EBLIDA са организатори на  обмяна на професионални и политически дискусии  относно връзката между публичните библиотеки и непрекъснатото образование.

IFLA определя преимуществата на непрекъснатото образование така: “ 20 век признава образованието и образованието като индивидуално право; за човека образованието и образованието е начин за лично развитие и по-богат живот. Сега по-високото общо образование е необходима предпоставка за икономическото израстване и трудовата заетост” IFLA        

Използването на  възможностите на ТИО за непрекъснатото образование дава нови възможности, но също така увеличава риска от социална изолация и дигитално разделение на обществото, особено  при липса на мотивация и дарба или на навици за учене. Новата среда за образование, включваща е-Образование,  връзката между традиционното и е-Преподаване  са необходими предпоставки за осъществяване на това гъвкаво и индивидуализирано образование. Често са необходими  съвети за всяка личност.

Е-Европа  представя  дигиталната грамотност  като основно умение на всички европейци; всеки трябва да притежава умение да живее и работи в информационното общество. Обществената библиотека трябва да изпълни мисията си, за да не се раздели Европейското общество на грамотно и неграмотно.  По-ниските цени, световния достъп и подобрените технологии правят електронните възможности за образование чрез публичните библиотеки достъпни и алтернативни на класната стая. Обществената библиотека предлага достъп  до ИТ и в частност до Интернет, особено на тези хора, които нямат персонален компютър в къщи или на работа. Библиотекарите, които постепенно стават експерти в ползването на ИТ, дават основата и  поддържащите знания.

Планът за действие е-Европа включва специфични дейности  за увеличаване броя на Публични информационни места за достъп / Public Information Access Points – PIAP/- библиотеките са ключов пример за такива, предназначени за приобщаване на широк кръг ползуватели, насърчавайки първите им стъпки в Интернет, изходна точка за утвърждаване на ТИО. PIAP са  особено полезни за хора, които се нуждаят от допълнителни грижи, като умения за работа с уеб-страници. Сега, в страните-членки, разпространението на PIAP  е под 1 на 10000  жители, но се разширява непрекъснато. Най-разпространената и най-посещаваната локализация на PIAP са публичните библиотеки. Но потенциалът на PIAP е много по-голям.

ПРЕПОРЪКИ ОТ ПРАКТИКАТА

Публичните библиотеки са главния ресурсен център за образование.Те трябва да станат основния местен  център за образование и шампион в независимото образование, да са важен фокус на общността за предлагане  на възможности за самообразование и неформално образование.

Развититето на нови услуги изисква  добро партньорство с местни и национални органи, образователни и културни институции, така също и  колежи, университети, бизнес- сектора, местни обществени организации, ваканционното обслужване, научните центрове и т.н. / Вж  е-Образование: Организация на утрешното образование/.

Има още и изискване за ефективност, разнообразие и високо качество – релевантно и привлекателно образование с помощтта на ИТ, като важната потенциална роля играе библиотеката, музеят, архивът, напр. за поддържане на местен план  за развитие на образованието. Всяка страна  се различава по националната си система и среда за определяне на услугите на публичните библиотеки, напр.:

· Великобритания е развила стратегия, определяща ролята на библиотеките в непрекъснатото образование чрез финансирани програми за съдържанието, тренинга  и инфраструктурата, необходима за тези дейности;

· В Португалия публичните библиотеки вече играят ключова роля в отношението  формално - неформално образование;

· Германия има много добре развита система на образование на възрастните

Новите услуги -  онлайн, уебстраници, други компютърни системи - са специфична област от дейността на библиотеката  за поддържане на непрекъснатото образование. Тези услуги могат да се развиват както самостоятелно в библиотеката, така и в кооперация с други културни и образователни институции:

Минималният списък на такива услуги, които библиотеките могат да развият, включва:

· Осигуряване  свободен достъп до Интернет;

· Съобразяване  на работното време с потребностите на учещите;

· Внедряване на ИТ базирани  учебни улеснения и  образователна среда;

· Ресурси / технологии, колекции,съобразени с учебните планове/

· Основаване на центрове за подготовка, акредитирани от официални организации и подготвящи самообразоващите се за акредитирана квалификация;

· Организиране на среда, с комбинация от Интернет, телефон, телевизия, видеоконфериране и чуждестранни TV предавания и др. форми на ИТ;

· Виртуално справочно гише: да се създаде за отговор на справките,изпратени по e`mail или под друга форма, може и специализирани-според изучаваните теми;

Публичните библиотеки  могат да осигурят условия за непрекъснато образование, ако се съобразят още някои изисквания:

· Творческа и подкрепяща среда, предразполагаща към учене и образоване;

· Адекватни работни места;

· Непредубеден и готов да помогне персонал;

· Места за достъп за всякакъв вид е-дейности;

· Подготовка и поддържане на уменията за работа с ИТ;

· Преоценка  и реорганизация на информацията според предназначението и;

· Свободен достъп до информационните медийни и образователни източници, физически или виртуални.

От библиотекарите  се очаква да проявят активност при адаптирането и представянето на услугите, предназначени за непрекъснато образование, също да проучат и  разберат потребностите на ползувателите по-добре. Необходими са и нови индикатори за ефективността на тази роля на библиотеките.

Акредитация

Сравнението между формалното и неформалното образование се опира на възможността за акредитация. Възможността да се получи  документ  увеличава прозрачността на постиженията и прави различните обучаващи пътеки по-гъвкави. Сертификатът е доказателство за наученото и потвърждава  валидността на уменията за работа. Такива са случаите, когато сертификатът е широко признат – напр. Европейският Компютърен Лиценз /European Computer Driving Licence – ECDL/. 

Подготовка на персонала и еволюция на ролята на библиотекаря

В днешно време библиотекарите трябва да комбинират работата с новите технологии с административната и управленската, предлагайки широк спектър от ресурси: електронни и на хартия, поставяйки в центъра на внимание  ползувателя и неговото обслужване. Персоналът в някои публични библиотеки още не е подготвен да осъществява ефективно обслужването на  непрекъснатото  образование, затова е необходимо образование – както по съдържанието на процеса, така и по технологичните изисквания. Новата компетентност изисква:

· Познания за глобалната система за комуникации; възможност за ползване на ТИО;

· Възможност за разбиране потребностите на ползувателите и конвертирането им в стратегии за разкриване на ресурсите.

Политика  на непрекъснато поддържане и  възстановяване  на уменията позволява на библиотеките да предлагат адекватно обслужване. Тренингът трябва да бъде:

· Достъпен за целия персонал, който се нуждае от него;

· Достатъчно гъвкав, за да отговаря на  нуждите;

· Формиран и предаван според приетите стандарти;

· Адаптиран и селектиран според специфичните потребности на персонала.

ПРЕДВИЖДАНИЯ ЗА БЪДЕЩЕТО

Ще мине време, докато болшинството от Европейските граждани бъдат компютърно обучени и няма да има нужда от курсове и инициативи за компютърна грамотност. Светът постепенно се доверява на информацията, гъвкавото образование и овладяването на човешкото знание. В тези условия  публичните библиотеки трябва да адаптират ролята си на “магистър на информацията” и да  развият организацията, филтрирането и локалзацията на информацията.

Новите технологии се развиват много бързо. За тяхното овладяване хората ще се нуждаят от подкрепа и направляване и това е ключовата роля на публичните библиотеки – библиотекарите да предлагат адекватна информация и  знания с фокус върху хората във физическа или социална изолация.

ПРЕПРАТКИ  
Европа

Дистанционно образование  в слабонаселени места / DERAL/

Проект, координиран от  Калмар Ленз Библиотека, фонансиран от Програмата на EC Telematics, стимулиращ публични  библиотеки в работата им по предоставяне на информация, знания и образование на ползувателите с проблеми, които са включени в нормални образователни курсове.

http://deral.infc.ulst.ac.uk 
ISTAR Network

Програма на Regional Information Society Initiatives / RISI2/ към Директората по социални дейности на Европейската Комисия /DGV/, действала от 1997 до 2000 г. Достъп и овладяване на Интернет , ИТ  и комуникации в публичните библиотеки за региони в Европа със слаб достъп до пазара и до мрежата  в Гърция, Северна Ирландия и Тюрингия в Германия.

http://www.istar.org 
Центрове за образование на Института Отворено Общество 

Основани за продължаващо образование по библиотечни програми, поддържани в 18 страни от Централна и Източна Европа и бившия Съветски Съюз. Компютърната грамотност е част от курсовете, предлагани от Центровете.

http://www.osi.hu 
Белгия

Университета в Antwerp
Страници, развити в резултат от уеббазирано интерактивно образование: Модели и приложни проекти. Целта е да се развият курсове в адаптивен за WWW формат. Пример за студенти по Информационни науки
http://ibw-wilma.uia.ac.be/ODI/ - курс с  общо въведение към Информационни и документационни науки

http://ibw-wilma.uia.ac.be/HRM/ - курс за Мениджмънт на човешките ресурси в библиотеките и в областта на информацията

България 

Страница на Център за продължаващо образование  за библиотекари

http://www.nl.otel.net/uliso/Cntr-for%20cont.ed.htm 
Чешка република

Извънучилищно образование за библиотекари 

Целта на тази програма е да подготвя библиотекари, предимно от малки библиотеки от цялата Чешка република да работят с ТИО и да получат умения и компетентност за обслужване на гражданите според ECDL стандарт

http://www.nkp.cz/oknihovnach/konsorcia/VISK/VISKindex.htm 
Общодостъпни информационни услуги за библиотеки  

Част от по-широк пакет от програми, чиято цел е да разпространява компютърна грамотност за всички библиотекари в Чешката република

http://www.nkp.cz/oknichovnac/consorcia/VISK/VISK2.htm 
Дания
Кралско училище за Библиотечни и Информационни науки

Предлага квалификационни курсове, дистанционно образование и Master квалификация за библиотекари

http://www.db.dk 
VUCIBIB  Центрове за образование на възрастни в публичните библиотеки 
Цели да повиши образователното ниво в региона на Vesthimmerland  - Северен Ютланд

http://www.hf-vuc.dk/vuc-bib/english.htm 
Финландия 

FinELib – Национална Електронна Библиотека /Нацинална библиотека на Финландия и Университетска библиотека Хелзинки/

Страница, която предлага  на организации-членове, вкл. публични библиотеки, централизирани източници за подкрепа на преподаване, изучаване и изследване.

Пример за отлично партньорство между Националната библиотека  и Образователната библиотека  за централизиране на комплектуването и за споразумение в областта на ползаването на източниците в подкрепа на образованието.

http://www.lib.helsinki.fi/finelib/ 
Франция       
PAGSI    

През януари 1998 във Франция е приет Генерален план за влизане в Информационното общество, наречен Programme d’Action Gouvernemental pour la Societe de L’Information /PAGSI/. Библиотеките  са включени със задача за дигитализират  културното наследство и да осигурят достъп до  новите информационни технологии.

http://www.internet.gouv.fr 
Германия

Bibweb

Немска национална инициатива “Bibweb –Интернет образование за публични библиотеки”, която е инструмент за дистанционно овладяване на Интернет, предназначена за библиотечен персонал, който трябва да работи с Интернет и да обучава ползувателите му.

http://www.bibweb.de 
Lernende Regionen / Региони за образование/

Чрез този федерален проект се основават Институции за непрекъснато образование. Публичните библиотеки са включени в този проект като  Места за достъп за непрекъснато образование.

http://www.bmbf.de/210 3268.html   

Medienkompetenzzentren in Bibliotheken / Центрове за медийна компетентност в библиотеките/    

Федерален проект / 2000 г. / за инсталиране на Интернет достъп в около1200 публични библиотеки, предимно по-малки.

www.bdbibl.de/dbv/medienzentren/medienkomprechts.html 
Публична библиотека Щутгарт

Публичната библиотека в Щутгарт работи заедно с Немския институт за образование на възрастни за обща концепция между библиотеката и други извънучилищни институции.

http://www.die-frankfurt.de/efil/index.htm 

Добра перспектива в тази насока е представена в страницата на Щутгардската публична библиотека

http://www.suttgart.de/stadtbuecherei/druck/opencontent/index.htm 

Ирландия

Равни умения

Цели да позволи на колкото може повече хора да имат достъп до компютри и Интернет, разпространена в локални места за достъп, в помощ на групи и образователни организации.

http://www.equalskills.com 
В Ирландия е организирано пилотно обслужване на възрастното население предимно в селски и отдалечени райони. Инициативата пробва развитието на национална страница за образователни възможности, която може да се обновява на местно ниво. Предлага горещи телефонни линии и информационни места в библиотеките.

Италия 

CREMISI

Програма за създаване система от мултимедийни зали в 12 национални библиотеки, фокусирана върху предлагането на обучаващи курсове за библиотекари, работници и граждани. Приключена през 2000 г. Продължението и – ABSIDE -  е току що включено в Програма EQUAL и цели да провери как базираните в библиотеките нови модели за услуги в образованието работят за решеване на проблемите на  дискриминация и изолация.

http://www.cremisi.org 
Градски съвет на Рим

Предлага ТИО курсове за библиотекари

http://217.59.60.53/asp/MAHome.asp?Opr=Cus 
Литва   

Градска библиотека Клайпеда

е разработила систематизирана програма за компютърна грамотност.

http://www.biblioteka.lt 
Публична библиотека Plunge 
Различни проекти в кооперация с местните власти, организации за образование на възрастни, училища, неправителствени организации и др. за формално и неформално образование.

http://www.kf.vu.lt/~btmc/zitos/index.html 

Публична библиотека Утена

Предлага компютри и Интернет връзка, бази данни, електронни ресурси на читателите в библиотеката и в 11 -те филиала, също така курсове за компютърна грамотност за ученици и възрастни. Една от първите библотеки в Литва - общински център за информация.

http://www.uvb.lt 
Публична библиотека Zarasa

Езикови курсове като безплатна  услуга за гражданите.

http://www.is.lt/zarasbiblio 
Холандия

NBLC / Нидерландска асоциация на публичните библиотеки/

Kennisnet  е проект на Министерството на образованието за създаване на Интернет образование за образователни институти и библиотеки, в койт участват 20 малки библиотеки.

http://ob.kennisnet.nl 
NBLC  е инициирала няколко проекта  за уеб-образование включващи компютърна грамотност за библиотекари и граждани.

http://www.nblc.nl 
Публична библиотека Venlo
Страница, предлагаща инструментариум за развитие на учениците според изискванията в литературните класове. Пример за библиотека-консултант и работна среда на компютърни възможности.

http://www.leesdossier.nl 

Норвегия 

Общинска библиотека Hordaland

Проектът NELL – Network for Lifelong Learning  - Система за непрекъснато образование, потвърждава централното място на библиотеката в непрекъснатото образование. Ползувателите са отделни граждани или предприятия. Целта е да се даде възможност на възрастните да завършат курс за по-нататъшно образование на различни нива, по  различни теми, колкото може по-близо до дома или работата.

http://www.hordaland.folkebibl.no/NELL 

Общинска библиотека  Hordaland, Bergen College 

Проект на  Северния Съвет на Министрите. Педагогически семинар за самообразование и допълнително образование за участниците/ предимно библиотеки/. Дава насоки на възрастните в  тяхното образование или за бъдещите им планове. Участниците могат да вземат кредити.

http://www.hordaland.folkebibl.no/verkstad/index.htm
Публична библиотека Sandnes 
Току що стартирал проект - Информационен център в библиотеката със специално обслужване в помощ на квалификацията на ползувателите.

http://www.sandnes.kommune.no/bibliotek/index.html
Публична библиотека Trondheim 
Предлага курсове за това как се ползват новите технологии.

http://www.tfb.no 
Полша

Обществена библиотека на провинция  Olsztyn

Сесии за компютърна грамотност, организирани извън града  - местен проект  в районите на Warmia и Mazury, финансиран от OSI, Будапеща. Предназначен за читатели, персонала, учители и участници в местното самоуправление.

http://www.osi.hu/ 
Румъния 
The British Council
Страница за ТИО курсове, предназначени за библиотекари.

http://www.britcoun.org/romania/infoexch/romcurs.htm 
Словения 

Обществена библиотека Oton Zupancic
В контекста на непрекъснатото образование, библиотеката предлага  Център за обмяна на прочетеното, на наученото, на независимо образование, информация за трудова заетост и Център за дебати.

http://www.lj-oz.sik.si 
Швеция

Библиотеката в Helsingborg
Информационни брокери – информация и образование от библиотеката, предназначена за малки предприятия.

http://biblioteket.helsingborg.se/index.asp 
Великобритания 

Библиотечна  Асоцация

Стратегия 2002-4 Библиотеките и непрекъснатото образование. Фокусира се върху потребностите на учещите, уменията на персонала, партньорство и достъп.

http://www.la-hg.org.uk/directory/profissues/lls.html 
Умения за Мрежата

Умения за персонала за всички нива – от запознаване с Мрежата до авторско участие в HTML
http://www.netskills.ac.uk 
Група за непрекъснато образование в Norfolk
Развитие на корпоративна  група между библиотеки, музеи, образование на възрастни, нови услуги и местна власт, за определяне на приоритетни области в развититето на непрекъснатото образование

http://www.lic.gov.uk/publications/policyreports/empower/index.html 
Шотландия

До 2002  всички училища и библиотеки ще бъдат свързани и всички учители и ученици ще имат e-mail адреси. Планирано е да се осъществи Интернет достъп до всички сектори на непрекъснатото образование.

Кибер Проект  South Ayrshire

Предназначен за равен достъп до ИТ за гражданите

http://www.south-ayrshire.gov.uk/libraries/cybercentre/cybercen.htm 

Sunderland
Основани са 6 селски електронни  зали и центрове за образование, предлагащи различни ИТ безплатно, вкл. Интернет достъп, Word   и достъп до разпространените в Интернет възможности за непрекъснато образование.

http://www.sunderland.gov.uk/public/editable/themes/lifelong-learning/electronic-village-halls1.asp 
Ufi – University of Industry

Мрежа от около 700 ТИО - центрове за образование в Англия с цел базирано на ИТ непрекъснато образование за възрастни  в общности с проблеми. През 2002  всички библиотеки ще бъдат свързани в тази мрежа.

http://www.learndirect.co.uk/  

Обратно към страницата със съдържание.

УСЛУГИ НА ПУБЛИЧНИТЕ БИБЛИОТЕКИ  За бизнеса и икономиката

Резюме

ОБХВАТ

Този раздел на Насоките разглежда подкрепата, която библиотеките могат да предложат на бизнеса, била тя конвенционална или дигитална.

СТРАТЕГИЧЕСКИ ВЪПРОСИ
Политика на Европейската Комисия е да подкрепя предприятията от дребния и среден бизнес. Съвременните информационни източници с комерсиално значение като напр. стандарти, маркетингови проучвания са твърде скъпи, следователно публичните библиотеки биха могли да поемат ролята на осигуряващи достъпа до информация от този вид.

В някои страни това осигуряване се осъществява от търговски камари и от специални агенции, финансирани от държавата, чиято функция е да подкрепят бизнеса по-скоро чрез предоставянето на съвети, отколкото на информация. За библиотеките е необходимо да знаят с какво точно се занимават тези агенции с оглед да обединят усилията си и да осигурят възможност за прецизно препращане към другата институция в случай на необходимост.

ПРЕПОРЪКИ ЗА ПРАКТИКАТА

· Услугите, предлагани за бизнеса могат да включват издирване на техническа литература, проучвания на кредити, издирване на информация за търгове и оферти, изготвяне/издирване на фирмени профили (включващи пълна информация за компании и фирми), дискусионни форуми (mailing lists), образование за използването на бази данни и пр. за персонала на местни фирми и предприятия.

· Информационните ресурси могат да се съхраняват в дигитален или традиционен, книжен формат в зависимост от степента на търсене, от пространството, което заемат, от разходите и пр. 

· Съществото на работа по информационното осигуряване на бизнеса и непрекъснато променящите се изисквания към него налагат нуждата от добре обучен и опитен персонал. Някои от информационните специалисти би трябвало да имат и технически познания относно бизнес право, административно право, фирмени правила, онлайн източници за бизнес информация и пр.

· Информацията, искана от бизнес-ползувателите е изключително разнородна по вид и тип и нито една библиотека не би била в състояние да я осигури самостоятелно. Ето защо ще възникне необходимостта “бизнес-библиотеката” да ползва специализирани услуги за междубиблиотечно заемане, да поддържа добри партньорства с други информационни институции, към които да препраща ползувателите си в случай на нужда от осигуряване на техническа и др. информация.

· Много страни са изградили мрежи от организации за осигуряване на съвети, образование и подпомагане на средни и малки предприятия. Тези организации често имат желание за сътрудничество с библиотеките, осъзнавайки, че библиотеките предлагат експертни умения в областта на информационното издирване, каквито често липсват на бизнес средите. Такива организации биха могли да желаят да предоставят финансиране за осигуряване на специализирани услуги за местните фирми и предприятия. Обичайна практика за “бизнес библиотеките” е да се обединяват в консорциуми.

· Услугите, предоставяни на бизнеса могат спокойно да бъдат сред онези услуги, които библиотеката може да предоставя срещу заплащане. Предоставянето на тези услуги и без това е доста скъпо и заплащането им е полезен начин за ограничаване на търсенето в разумни рамки и за покриване на разходите.

ПРЕДВИЖДАНИЯ ЗА БЪДЕЩЕТО

Използването на e-mail, включително на софтуер за комуникация в реално време, ще се увеличава и при осъществяването на комуникацията с ползувателите.

Публичните библиотеки могат да получат възможността да посредничат и да осигуряват достъп до повече евтина информация чрез своите уеб-страници в резултат на европейските инициативи за достъп до информация за обществения сектор.

Обратно към страницата със съдържание.
ОБХВАТ

Разглеждат се следните въпроси:
Ресурси на бизнес библиотеката

Услуги
Образование на персонала
Междубиблиотечно заемане
Кооперация и партньорство
Реклама 

Такси на предоставяните услуги
Препратки
СТРАТЕГИЧЕСКИ ВЪПРОСИ

Политика на Европейския Съюз е да подкрепя предприятията от дребния и среден бизнес (виж CORDIS). Предприятия под определен размер не смятат, че е рентабилно да си осигуряват със собствени сили цялата информация, от която имат нужда, за да функционират в модерната икономика. Съвременните бизнес организации изискват информация почти непрекъснато. Осигуряването на една част от нея за тях е рентабилно да си набавят, но голяма част от информацията не може да бъде осигурена с вътрешни ресурси и достъп до нея трябва да се търси от външни източници като публичните библиотеки.

Съвременните информационни източници с комерсиална стойност, като стандарти и информация за пазари, могат да бъдат твърде скъпи: и тук има място за публичните библиотеки да поемат ролята на осигуряващи достъп до информация от този род. В селските провинциални райони публичните библиотеки могат да са единствения източник за техническа, правна и друга труднодостъпна информация, необходима на бизнеса и поради това те могат да имат реален принос за местната икономика.

В някои страни, като например Германия, търговските камари (Handelskammer) изпълняват ролята на осигуряващи бизнес информация и в този контекст може би не остава много, което публичните библиотеки могат да свършат в услуга на бизнеса. В други случаи е възможно да не съществуват други организации освен публичните библиотеки, които са поели задължението да осигуряват информация от този род. Дори големи компании, притежаващи свои собствени научно-изследователски библиотеки могат да ползват бизнес - услугите на публични библиотеки за определени видове материали.

Предлагащите услуги за бизнес средите е нужно да вземат важни решения с оглед на типа и вида информация, която ще се предоставя: бизнес информацията е информация, насочена (предназначена за) към бизнеса – от една страна и отнасяща се до (касаеща) бизнеса – от друга. “Бизнес библиотеките” ще трябва да обслужват ползуватели, които имат и двата вида потребности.

· Информацията, предоставяна на бизнес - средите често включва официални документи и технически данни от различен тип. Услугите за тях често се предлагат в сътрудничество с технически библиотеки.

· Ползувателите, търсещи информация за бизнеса често са хора, търсещи си работа, но и студенти, следващи икономика и сродни науки, които често се нуждаят от бизнес информация, която е сродна на исканата от страна на ползувателите от средите на бизнеса. Висшите училища, предлагащи икономически курсове, не винаги са в състояние да осигуряват всички адекватни на студентските потребности информационни ресурси.

· В някои случай библиотеките могат да осигуряват добри услуги от този род за търговските камари, служби за подкрепа на бизнеса, патентни служби, национални регистри на компаниите, държавни служби. Публичните библиотеки не трябва да търсят дублиране на тези услуги, особено ако те са силно специализирани. Библиотеките не бива да влизат в конкуренция помежду си или да дублират съществуващите ресурси за сметка на обществото. Често най-доброто нещо, което центровете за бизнес - информация могат да направят за своите ползуватели е, да ги препратят към най-подходящия източник. Бизнес - библиотеката трябва активно да търси партньорства с други служби за бизнес - информация, с търговски камари, с правителствени агенции и пр. с оглед да се осигури най-широкия възможен достъп и познаване на нейните услуги.

Количеството на достъпната информация за фирми е огромно, но по-голямата част от него е достъпно само срещу заплащане на висока цена. Публичните библиотеки могат да се намират под натиск да възстановят някои от техните разходи, като взимат такси от своите ползуватели. В тази връзка е необходимо да се вземат решения относно политиката, която ще се следва, като се има предвид бюджета на библиотеката, желанието и склонността  на ползувателите да плащат за услуги, необходимите за предлаганата услуга административни разходи, както и законодателната рамка, в която библиотеката функционира.

ПРЕПОРЪКИ ЗА ПРАКТИКАТА

Ресурси

За осигуряване на услуги за доставка на бизнес информация публичните библиотеки използват следните видове фондове:

· Фирмени указатели – национални и международни, които съдържат информация, необходима за осъществяване на контакт с фирмата или пък навлизат в по-големи детайли и съдържат дори списъци с продуктите на фирмата, предлагани за продажба, с фабриките – клонове на фирмата (напр. Kompass); изследвания на пазара и др. информация, имаща отношение към маркетинга като официални статистики (данни от преброяване на населението и др. подобни).

· Сбирки от национални и международни статистически данни, публикувани от официални и др. институции.

· Техническа информация, в т. ч. стандарти като DIN, BSI или ASTM, правна информация като укази, закони, постановления и др. действащи на местна почва или в Европейския Съюз.

· Информация за патенти, производства и продажби.

· Информация, даваща възможност за преценка на стойността на фирми, както и дали си струва да им се отпусне кредит – в регионален и национален мащаб.

· Статии от специализирани периодични издания по икономически, търговски и бизнес теми.

· Списъци с организации, като правителствени служби, търговски камари, професионални организации, търговски дружества и асоциации, местни структури на властта и др., които могат да бъдат от полза за бизнеса.

· Информация, необходима  на стартиращите нов бизнес: запазени търговски марки, имена на фирми, отпускани грантове, регистри и процедури на регистриране и т.н., както и информация за интересуващите се от техническите аспекти на мениджмънта на действащите им предприятия и фирми.

· Информация за внос и износ, в т.ч. и потребителски тарифи.

Информация по тези теми може да бъде предоставяна както в печатен вид, така и в електронна форма: изборът зависи от фактори като:

· Разходи;

· Достъпност;

· Ниво на очакваното търсене;

· Пространство, заемано от информацията в печатен вид;

· Фактори, присъщи на електронната информация като необходимост от образование на персонала, вероятността ползувателите да могат да ползват информацията без чужда помощ;

· Ограничения по отношение ползването на информацията от страна на издателите;

· Честота на актуализацията;

· Достъпност на компютърен хардуер и конкурентно предлагане на такъв.

(Виж примери за електронните източници, използвани от British Library’s Science Technology and Business section).

Библиотечните ползуватели, ползващи за първи път информационните ресурси на библиотеката, често не са в състояние да открият това, което търсят и се нуждаят от помощ. Необходимо е да се обсъдят задълбочено и да се изберат най-подходящите видове и размер на помощта, която библиотечният персонал би могъл да им окаже, както и начинът на нейното предоставяне (напр. чрез e-mail).

Услуги

Могат да бъдат предоставяни и други услуги като:

· Литературни справки, включващи издирване на релевантни технически стандарти, патенти и нормативни документи.

· Проверки на отпускани кредити и компании, а макар и по-рядко, на отделни личности. Тази информация често е достъпна онлайн на цена, която може да бъде покрита от тези, които правят заявка за издирване в базите данни. Пример за такъв род услуга и ICC .
· Издирвания за търгове на Европейския съюз. Европейският съюз публикува обяви за договори в публичния сектор на стойност над определено ниво в S–серията (S series) на Official Journal, вече достъпен и в онлайн режим.

· Задълбочени анализи и доклади върху съвременното развитие на подбрани компании, включващи последни данни за годишните резултати, заети работници и служители, директори, кредитни рейтинги и пр. Тази информация е достъпна онлайн и разходите по извличането й могат да бъдат покрити от ползувателите.

· Mailing lists (адресни списъци) на компании и фирми за нуждите и целите на пазара, търговията, пласмента и пр. Това могат да бъдат просто списъци с имена и адреси на компании и фирми, разпечатани на хартия или изпратени на потребителя по e-mail като прикачен EXEL –файл или под формата на самозалепващи се етикети, които ползувателят може направо да залепи на плика, адресиран до дадена фирма.

· Образование за представители на бизнес средите върху използването на електронни източници на информация, достъпни безплатно или чрез Интернет.

Образование на библиотечния персонал

Работата на службите, предлагащи бизнес информация, е комплексна и изисква значителни експертни познания и умения от страна на тези, които я създават и на тези, които я предоставят на ползувателите за директно ползване. Тези експертни умения изискват комбинация от опит, желание за работа и способности. В някои страни се провежда образование срещу заплащане.(виж Aslib и TFPL ). “Бизнес библиотеката” (“бизнес отделът” на библиотеката) трябва да предвиди отделяне на определено количество време за вътрешно образование на персонала, особено образование, свързано с използването на информационните технологии.

· Голямо количество технически и бизнес данни сега са достъпни само в електронен формат. Персоналът в бизнес библиотеката, повече отколкото във всяка друга служба, трябва да е добре запознат с използването на специализирани електронни ресурси.

· Електронните източници на информация непрекъснато се променят, тъй като продуктите се актуализират или пък производството им бива прекратявано по комерсиални и технически причини. Едновременно с това се появяват нови продукти.

· Новите продукти не винаги са директни заместители на старите и това може да доведе до промени в същността на услугите, които се предлагат и да наложи периоди на преквалификация за част от или за целия персонал, ангажиран с предлагането на съответната услуга.

· Персоналът се нуждае от познаване на източниците на бизнес информация, достъпни безплатно чрез Интернет..

Персоналът се нуждае и от познания в следните други области: 

· Авторско право и закони за интелектуална собственост. Познанията в тази област трябва да са поне дотолкова добри, че да позволяват на библиотечните и информационните специалисти да предупреждават и съветват ползувателите при съществуващи ограничения при ползването на определена информация и в случаите, в които ползувателите нямат пълната свобода да копират и разпространяват информацията, която смятат за необходима и полезна.

· Ролите и ресурсите на други информационни служби в съответната област като държавни агенции, патентни служби, оторизирани служби за регистрация на фирми, местни и национални консултантски фирми и практики в областта на бизнеса и т.н., с оглед на това ползувателите акуратно да могат да бъдат пренасочвани към други места, където могат да получат адекватна помощ.

· Фирмено право, особено законодателство и регулация, свързани с регистрация на фирми и фирмени отчети. Желателно е съответно персоналът да е запознат с методите на издирване на официална информация, особено националното и европейско законодателство и нормативна база.

· Рестрикции в ползването, според и извън закона за авторското право, отнасящи се към който и да е от източниците на данни, използвани в библиотеката.

· Правилата и нормите за предоставяне на библиотечни услуги във връзка с  определянето на такси за ползване на различни продукти и услуги от страна на ползувателите и с определяне точните цени на тези услуги.

Междубиблиотечно заемане

Обикновено не е по силите на нито една обществена библиотека да поддържа и предоставя всички ресурси, които са искани от ползувателите. Ето защо, за да предлага изчерпателно обслужване, за бизнес библиотеката е целесъобразно да използва ефективно възможностите за междубиблиотечно заемане и ползване на чужди ресурси (препращане, насочване на ползувателите към ресурси на други информационни институции). 

Общоприетите  услуги за междубиблиотечно заемане, които се ползват от публичните библиотеки, не могат напълно да отговорят на потребностите на бизнес средите, които често се нуждаят от високо специализирани материали, предоставяни спешно. За целта се изисква достъп до специализирани високо-скоростни източници на такава информация (от които подобни материали могат да бъдат извлечени). В общи линии, искането за предоставяне на подобни услуги изискват използването на следните специализирани източници:

· Стандарти

· Патенти

· Статии от технически научни списания

Библиотечният персонал трябва да разбира и да знае как се използват външни (чужди) услуги и източници; да познава информацията, която сродни институции предоставят, системите на заплащане при ползване на услугите, изискванията към съхраняване, размножаване и предоставяне на получената информация и т.н. Необходимо е да се вземат решения относно размера на таксите на такива услуги и частта от тях, която крайните ползуватели ще трябва да заплащат. 

Кооперация и партньорства

Много страни са изградили мрежи от организации с цел предоставяне на съвети, образование и подпомагане на заетите в предприятия от малкия и среден бизнес. Тези организации често изявяват желание за сътрудничество с библиотеки, осъзнавайки факта, че библиотеките притежават експертни възможности в областта на информационното издирване, каквито често липсват на бизнес организациите. Подобни организации могат да пожелаят да осигурят финансиране за предоставянето на специализирани услуги за местната бизнес общност. Самите библиотеки често обединяват своите ресурси в тази сфера (виж препратките).

Реклама

Бизнес общността и обществото като цяло може би няма веднага да започнат да възприемат библиотеката като източник на комерсиално ценна информация. Ето защо е необходимо да се рекламират предлаганите услуги и ресурси, като тези усилия се превърнат в постоянна задача на библиотеката. Бизнес библиотеката трябва да бъде особено активна в това отношение, като:

· Изпраща предварителна информация за нови услуги на потенциални ползуватели;

· Подготвя и издава брошури и диплянки;

· Предоставя информация в детайли за своите продукти и услуги на уеб сайта на библиотеката;

· Публикува списъци с новите постъпления на библиотеката и фондовете в актуални области и теми;

· Осъществява посещения на местни фирми и компании за разгласяване на предлаганите от библиотеките продукти и услуги, които биха представлявали интерес за тях;

· Изготвя информационен бюлетин;

· Провежда разговори с местни представители на икономиката, промишлеността и бизнеса въобще, в т. ч. и с местни търговски камари.

Бизнес библиотеката може да подпомага оповестяването и рекламирането на района, в който функционира и неговите предимства като подходящо място за развитие на бизнеса. За примери на такива материали на библиотечни уеб-страници виж Essex, NYPL, Stoke. 
Таксуване на продуктите и услугите

Някои видове услуги за предоставяне на бизнес информация са времеемки и скъпи и е необходимо библиотеките да решат как ще се осъществява таксуването им:  еднократно таксуване или с годишен абонамент за дадена услуга. Например: бизнес службата на една публична библиотека може да приема поръчки от фирми за издирване в бази данни на информация за търгове от различен вид, според нуждите и искането на фирмата. Покриването на разходите от таксите за достъп до и търсене в съответните бази данни, както и заплащането на специализирания труд на информационните специалисти, осъществили търсенето, може да се калкулира в цената на услугата и да се поеме от потребителя.

Изискването за заплащане на годишен абонамент за “допълнителни услуги” от страна на фирми и индивидуални ползуватели  налага да се вземе предварително решение за това какво се разбира под “основни и допълнителни услуги”. Така например този абонамент може да не включва достъпа до онлайн услуги, за които самата библиотека заплаща висока цена.

Лицензиране

· Поради високите разходи по събирането на бизнес информация и създаването на бази данни, често съществуват правила и ограничения, управляващи ползването на базите данни с такава информация в публичните библиотеки, които далеч надхвърлят обичайната защита, осигурена от законите за авторско право.

· На библиотеката може да й се наложи да се съгласи, като условие за получаване на достъп до базите данни, с това използването на информацията да бъде ограничено по различни начини. Библиотеката трябва да реши кои от поставените й условия за достъп са приемливи за ползувателите й и съответстващи на нейната практика.

ПРЕДВИЖДАНИЯ ЗА БЪДЕЩЕТО  

· Все повече библиотеките ще получават и ще отговарят на запитвания по e-mail.

· Публичните библиотеки може би ще имат възможността да интегрират и осигуряват достъп до повече информация на по-ниска цена чрез своята уеб-страница като резултат от Европейски инициативи за достъп до информация за обществения сектор, включително и новоприетите Директиви. http://www.cordis.lu/en/home.html
· Използването на сложни и усъвършенствани системи за идентификация на ползувателите като идентификационни “smartcards” на членовете, може да позволи достъпа до по-скъпи бази данни чрез библиотечния уеб-сайт.

· Сътрудничеството и кооперирането между бизнес библиотеките ще се улесни в бъдеще благодарение на софтуера за комуникация в реално време (live-interaction). Потребителските запитвания могат да бъдат препращани по този начин към други по-специализирани библиотеки още в момента на  задаването им в онлайн режим.

ПРЕПРАТКИ 

Дания

BiziGate

Тематичен Интернет портал, съдържащ оценени по качество линкове по теми като икономика на бизнеса, стратегии и мениджмънт, организации и HRM, статистика, бизнес език, бизнес право, компании и финанси; съвместен проект на 4 датски научни библиотеки: Copenhagen Business School, Aarhus Business School, Statistics Dnmark и Университетската библиотека на Южна Дания (University Library of Southern Denmark).

http://www.bizigate.dk
Германия

Cologne Public Library

Изключителен пример на доставка на бизнес информация от обществена библиотека – Кьолнската градска библиотека, която от около 10 години осигурява всеобхватно информационно обслужване за малкия и средния бизнес и за частни лица. Някои услуги се предоставят срещу заплащане.

http://www.stbib-koeln.de/angebote/info.htm
Холандия

ADIC (Current Information and Documentation Centre) 

Информационна служба за бизнес информация, подкрепена от правителството като инициатива на градската библиотека в Апелдорн, към която все още принадлежи

http://www.adic.nl
Полша

The Pomerania Network of Trade and Legal Information Centres

Включва информация за законодателни актове. Високо квалифициран персонал (библиотекари, икономисти и прависти) предоставя на ползувателите традиционни и електронни материали в областта на икономиката (банково дело, бизнес, финанси, фондови борси, лизинг, пари, Европейски Съюз и пр.) и в областта на гражданското, търговското и наказателно право.

http://www.ksiaznica.szczecin.pl/
Великобритания

Business information services in UK public libraries

Британските публични библиотеки от години предоставят безплатни информационни услуги на бизнес средите. Примери за добри практики в това отношение са служби като Essex, Westminster и City Business Library. Бизнес службата на библиотеките в Есекс (Essex libraries business service – IBIS) провежда обучителни и квалификационни курсове за хора от бизнеса, фокусирани върху бизнес ресурси, достъпни чрез Интернет.

Essex www.essexcc.gov.uk/libraries/ibis/index.html
Westminster http://westminster.gov.uk/libraries/special/business.cfm
The British Library

Патентна служба

http://www.bl.uk/services/information/patents.html
BROADNET

Интернет-базирана мрежа за услуги за региона на West Midlands в Обединеното Кралство, насочена към подкрепа за местните бизнес среди. Осигурява голям брой услуги, вариращи от акредитирани онлайн обучителни курсове на модулен принцип, предоставяни от Университета в Уолверхемптън, до предоставяне на информация на местно, регионално, национално и международно ниво. 

http://www.broadnet.co.uk/
Business Information Service

Притежава и поддържа една от най-пълните сбирки с бизнес информация във Великобритания.

http://www.bl.uk/services/information/business.html
Hatrics

Група библиотеки и фирми осигуряват бизнес информация за територията на Южна Англия.

http://www.hatrics.org.uk/
The Small Business Service (SBS)

Агенция, съществуваща в рамките на Отдела за търговия и индустрия, защитаващ интересите на дребния бизнес чрез разработване и поддръжка на услуги в подкрепа на бизнеса, подкрепящ конкурентноспособността предимно на по-слабо представените и недобре развитите групи и минимизиращ законодателните и регулативни спънки.

http://www.sbs.gov.uk/
Businesslink

Служба за предоставяне на съвети и експертна помощ за бизнеса, поддържана от SBS.
http://www.businesslink.org/
UK онлайн for Business

Създадена за да осигурява и предоставя широк спектър от ресурси за британски компании и фирми с цел подчертаване на значението и начините, по които информационните и комуникационните технологии могат да подобрят конкурентноспособността.

http://www.ukонлайнforbusiness.gov.uk/gateway/home/index.jsp/
САЩ

Queensborough Public Library, New York

Поддържа “Информационен център за свободни работни места” (“Job Information Center”), който управлява сбирка от специализирана информация за кариера и образователни ресурси, включващ книги, периодика, бюлетини, брошури, формуляри и каталози. Центърът издава “Job Search Resources Series”, онлайн пътеводител към подбрани ресурси  от популярни професии.

http://ww.queenslibrary.org/programs/jic/
Обратно към страницата със съдържание.

Достъп до  културнОТО МНОГООБРАЗИЕ

Резюме

ОБХВАТ

Този раздел на Насоките се занимава с осигуряването на достъп до културна информация от публичните библиотеки чрез електронни източници и предимно Интернет. То включва създаването на банка на уеб-страниците, съдържащи информация за обществото, както и мениджмънт на сътрудничеството (управление и организация на партньорствата, съвместната дейност) по създаването на тави банка . 

СТРАТЕГИЧЕСКИ ВЪПРОСИ
Политика на ЕС е осигуряването на достъп до културните богатства на Европа и предлагането на редица програми в тази връзка. Институциите са поощрявани да си сътрудничат, прекрачвайки националните граници и осъществявайки трансгранично сътрудничество. Публичните библиотеки могат да осигурят достъп на обществото до тези ресурси, каквато е и тяхната основна роля, но ролята им се изразява освен това и в генериране на знание. 

Музеи, архиви и други организации, свързани със съхраняване на  културното наследство дигитализират своите фондове (колекции, притежания) с нарастваща скорост. Все повече дигитализацията се провежда на местно ниво. Стават достъпни все повече сложни и усъвършенствани методи за откриване на изображения. 

В големите градове и региони често функционират централизирани местни държавни служби, които финансово подпомагат културните институции със силен стратегически интерес в тази дейност.

Публичните библиотеки са в много изгодна позиция да покажат, че притежават уменията, за да бъдат водещи в тази област в полза на местните власти, като осигуряват достъп до културното наследство в сътрудничество с други агенции и местни организации.

ПРЕПОРЪКИ ЗА ПРАКТИКАТА

Дейностите на библиотеки, архиви и музеи трябва да се осъществяват координирано на национално, регионално и местно равнище. Добър пример в това отношение е Resource във Великобритания.
· Библиотеките трябва да останат основен културен център за общността, която обслужват, роля, която те традиционно изпълняват.

· Публичните библиотеки могат да произвеждат и координират създаването и разпространението на информация от различен вид: включително обществена информация и разработване на дигитализирани версии на специални колекции и фондове.

· Осигуряването на достъп до местна културна и социална информация е област, която не е особено добре покрита от различните видове портали и общи търсещи машини, поради което може да представлява подходяща ниша, която публичните библиотеки могат да заемат и да се наложат като водещи със своя принос.

ПРЕДВИЖДАНИЯ ЗА БЪДЕЩЕТО 

Бъдещето на достъпа до културни ресурси е в силна зависимост от новостите в описанието на ресурсите, в доставката на достъп до Интернет, прогресивното развитие на дигитализацията на културни ресурси и развитието на мултимедията.

Дигитализацията на културните фондове ще продължи, докато една значителна част от културното наследство бъде дигитализирана и достъпна по електронен път. Все по-голямо място в тази картина ще заема краеведската информация. Музеи, архиви, публични библиотеки, обществени и доброволни организации ще трябва да работят съвместно, за да осигурят достъпността на тези материали.

Генерирането на информация, като напр. социална информация, от самите библиотеки ще се усъвършенства все повече и ще се извършва в резултат на съвместни проекти извън институционалните рамки. По този начин ще се създават бази данни с нарастваща сила и скорост, които ще се превърнат в обществена придобивка от голямо значение.

Обратно към страницата със съдържание.
ОБХВАТ

В тази препоръка се разглеждат следните въпроси:
Дигитално съдържание
Интернет
Публичните библиотеки и партньорствата, в които влизат
Общинска информация и създаване на информация 

Препратки
Процесът на дигитализация на собствените за библиотеката фондове е разгледан в раздела Дигитализация
СТРАТЕГИЧЕСКИ ВЪПРОСИ 
Виж също така рубриките  музика и многоезични общности
Европейските центрове за културна политика се отнасят с внимание към културната идентичност и многообразие и подкрепят дейности, свързани със стимулиране на опазването, развитието и рекламата на културата. Доказателство за това са и двете инициативи на Европейския Съюз (виж подписания в Маастрихт Договор на ЕС , член 151, и Съвета на Европа).

За да се осъществят изброените цели бяха подети редица европейски инициативи като например:

· CULTURE 2000 – програма, приета от Европейския парламент на 14. Февруари 2000 г. и действаща от 2000 до 2004 г.  с цел да популяризира цялата европейска културна зона чрез поощряване и съдействие на сътрудничеството, културен диалог, запознаване с културата и историята на европейските нации, подкрепа за културното многообразие, разработване на нови форми на изразяване, по-добър достъп и участие в културния живот на възможно най-голям брой граждани на ЕС).
· Програмата eContent (електронно съдържание), стартирана през 2001 г., е директно насочена към подкрепа на създаването, разпространението и потреблението на европейски дигитални ресурси (включително тези в библиотеки, музеи и архиви), както и към популяризиране на езиковото многообразие в глобалните мрежи.
Днес все повече и повече културни ресурси и информация са достъпни по електронен път и онлайн. Публичните библиотеки трябва да предлагат значително по-широк спектър от услуги в областта на културата и да подпомагат процеса на развитие на културата на отделните общности на територията на Европа в цялото тяхно многообразие.

Публичните библиотеки трябва да работят съвместно с другите институции на обществената памет и културното наследство, като архиви и музеи при създаването на нови ресурси, свързани с краеведската история, културните събития, местните културни теми и социална информация. Най-напредналите в тази област страни са тези от  Скандинавския полуостров. В САЩ, Ирландия и Обединеното Кралство интересът към фамилната история и генеалогията са плод на дълготрайна традиция, повлияна от процеса на миграция.

Дейностите на библиотеки, архиви и музеи трябва да се координират на национално, регионално и местно равнище. Добър пример в това отношение е Resource във Великобритания.
ПРЕПОРЪКИ ЗА ПРАКТИКАТА

Публичните библиотеки в Европа от дълго време са включвани в широк спектър от дейности, инициирани с цел подкрепа на достъпа до културното наследство на базата на популяризиране на книгата, насърчаване на четенето и събиране и опазване на културното наследство на региона. Развивани се традиционни дейности като срещи с автори, състезания, игри, изложби, четения и представления, адресирани предимно до деца и целящи да провокират у тях желанието и любовта към четенето, литературата и ползването на библиотеката (виж също рубриката деца).

Дигитални съдържание

Музеи, архиви и други организации, имащи отношение към културното наследство дигитализират своите фондове и колекции с нарастваща скорост. Стават достъпни все по-усъвършенствани методи за откриване на изображения.

Сайтовете на национални музеи включват информация както за реално съществуващи музеи като Ермитажа в Санкт Петербург, Метрополитън музей в Ню Йорк, Tate Modern (музея на модерното изкуство “Тейт”) , Лувъра в Париж, Музея на дизайна в Лондон, Public Record Office, както и за виртуални такива като например Scottish Cultural Resource Network (SCRAN - Мрежа на шотландските ресурси в областта на културата). 
Все повече дигитализацията се осъществява от местни институции, свързани с културното наследство.

Интернет и източници в областта на културата

Библиотеките трябва да си извоюват правото да дават експертна оценка на общото качество на Интернет-сайтовете, без непременно да имат специализирани познания за оценка на тясно специализирани уеб-сайтове. 

Всички налични понастоящем търсещи машини, чрез които може да се открият ресурси в областта на културата, достъпни в World Wide Web, имат своите предимства и слабости : (виж Фил Брадли и Searchenginewatch; виж и рубриката Машини за търсене в препоръката Описание на ресурси).

В WWW съществува огромно количество висококачествени тематични портали. Публичните библиотеки трябва да вземат решение за това в кои области могат да привнесат ценно качество съставяйки портали или пътеводители и ръководства за Интернет, като имат пред вид вида и характеристиките на включените ресурси и необходимостта да се поддържа непрекъснато тяхната актуалност.

Осигуряването на достъп до местна културна и социална информация е област, недостатъчно добре покрита от други портали или общи търсещи машини и може да представлява подходяща ниша, която публичните библиотеки могат да запълнят успешно и да си извоюват водещи позиции.

Публичните библиотеки и партньорските им културни организации.

Осигуряването на достъп до информационни ресурси в областта на културата изисква коопериране между публичните библиотеки и други институции, в т. ч. институции, имащи  отношение към културното наследство, библиотеки, културни асоциации, културни центрове, фондации, публични асоциации, асоциации на художници и др. хора на изкуството, исторически общества, религиозни организации, други неправителствени организации, училища, както и местни и централни власти. 

Сътрудничеството е особено важно и на международно ниво, например в случаите на информационно обслужване на многоезични общности (виж рубриката мултиезиковост), осигурявано от институциите в райони, намиращи се близо до национални граници, предоставяно на етнически групи, чиито области на населяване често се разпростират извън националните граници.

Общинска информация (виж също рубриката описание на ресурси) 

Обществото се нуждае от актуална информация за нивото и сферата на дейност на организациите, които изграждат гражданското общество и във все по-комплексните и разпръснати, отчуждени градски общности и в повечето случаи зле обслужвани провинциални общности на съвременна Европа. Този вид информация е подходяща за дигитализация и днес е доста обичайно за публичните библиотеки да предоставят информация на всякакви местни организации посредством уеб-сайта на библиотеката.

Публичните библиотеки трябва да се насочат към обслужване на местни организации: за информационното осигуряване на националните организации се грижат достатъчно на брой комерсиални или централизирани указатели. Информация, която може да бъде предлагана, би могла да включва данни за :

· Местни събития

· Местни доброволчески групи, включително организации на различни социални малцинства като възрастни хора, деца, хора, страдащи от различни заболявания, сираци, благотворителни дружества, организации по местоживеене, спортни клубове, групи по интереси и т.н.

· Групи за взаимопомощ

· Групи с особена сексуална ориентация

· Политически организации и организирани групи (от индустриалци), които се опитват да упражняват натиск върху правителствени решения и пр.

· Структури на администрацията

· Политически представители

· Училища и колежи, частни учители и преподаватели

· Туристическа информация

· Местни вестници и списания

· Информация за местните власти като напр. кой за какво отговаря и какво извършва като дейност и услуги и в кой офис

· Транспортна информация – разписания на автобуси и влакове

· Фирмени списъци/указатели, без при това да е нужно да се дублира информацията, предлагана от указателите “Жълти страници”.

В базите данни със социална информация трябва да може да се търси по предмет, място, име на организацията. Те трябва да осигуряват връзки към други уеб-страници със сродна информация за същия регион.

Засилва се тенденцията предоставянето на социална информация да се организира от консорциуми или групи от организации, които обединяват своите ресурси (виж също рубриката коопериране), с което се осигурява по-широко и по-безпрепятствано покриване на всички аспекти на живота на местната общност.

В подобни обединения, осигуряващи обществото с нужната му информация могат да се включват организации като:

· Социални служби 

· Здравни институции

· Колежи и университети

· Консултантски фирми

· Организации на етнически малцинства

· Организации от частния сектор като фирми от информационната индустрия, високите технологии, компютърни фирми, частни местни медии

· Благотворителни, дарителски организации и фондации

Публичните библиотеки трябва да обмислят и уточнят обхвата и възможностите на евентуално сътрудничество с подобни организации за осигуряване на такива услуги напр. чрез координация на събирането на данни от доброволчески и публични организации.

В големите градове и региони често функционират централизирани местни държавни служби, които финансово подпомагат културните институции.

Публичните библиотеки са в много изгодна позиция да покажат, че притежават уменията, за да бъдат водещи в тази област в интерес на местните власти, като управляват и осигуряват в сътрудничество с други агенции и местни организации достъп до прецизна и актуална информация, предоставяна във форма, съответстваща на възприетите стандарти.

ПРЕДВИЖДАНИЯ ЗА БЪДЕЩЕТО 

Бъдещето на достъпа до информационни ресурси в областта на културата е в силна зависимост от новостите в описването на ресурсите, в доставката на достъп до Интернет, прогресивното развитие на дигитализацията на културни ресурси и развитието на мултимедията.

Дигитализацията на културните фондове ще продължи докато една значителна част от културното наследство бъде дигитализирана и достъпна по един или друг начин електронно. Все по-голямо място в тази картина ще заема краеведската информация. Музеи, архиви, публични библиотеки, публични и доброволни организации ще трябва да работят съвместно, за да осигурят достъпността на тези материали.

Генерирането на информация, като напр. социална информация, от самите библиотеки ще се усъвършенства все повече и ще се извършва в резултат на съвместни проекти извън институционалните рамки. По този начин ще се създават бази данни с нарастваща сила и скорост, които ще се превърнат в обществена придобивка от голямо значение.

ПРЕПРАТКИ
Европа

CULTIVATE

Проект имащ за цел да изгради мрежа от възли, съдържащи информация за Европейското културно наследство, в която се включват архиви, музеи, галерии и други културни институции, заинтересувани от надинституционално сътрудничество.

http://www.cultivate-europe.org
ACTIVATE

http://www.librarycouncil.ie/activate.html
Australia

Държавна библиотека на Куинсланд – Мултикултурен мост: Библиотечна информация на Вашия език (State Library of Queensland – Multicultural Bridge: Library Information in your language)
http://www.slq.qld.gov.au/bridge/HomeFlash/HomeFlash.htm
Bulgaria

Проект “Стара Варна”

Дигитална изложба, съдържаща стотици снимки от фондовете на Варненския исторически музей, Държавни и публични архиви, Градската библиотека Варна и от частни колекции.

http://www.libvar.bg
Denmark

Център за изследване на просветеността (просветата, просвещението) и културната идентичност (Centre for Research on Life Enlightenment and Cultural Identity)

Nornesalen провежда научни изследвания и изпълнява архивни и библиотечни дейности, свързани с народната традиция, със “Свободните училища” (de frie skoler) и с Grundtvigian традиция и история. 

http://www.nornesalen.dk/
CultureNet

http://www.kulturnet.dk
FINFO 2000

Информация за бежанци и имигранти

http://www.aakb.bib.dk/finfo/
Библиотеката в Силкеборг:  http://www.silkeborg.bib.dk/
KulturNaut

http://www.kulturnaut.dk
Finland

Muisti (Memory)
Съвместен проект на организации, занимаващи се с културното наследство, координирани от Националната библиотека. Целта на проекта е да се дигитализират материали, книги, ръкописи, карти и изображения, съставляващи националното културно наследство.

http://www.linnea.helsinki.fi/memory/etusivue.html
France

Опис (инвентар) на дигиталните художествени проекти (инициативи) в Мрежата (в World Wide Web) (Inventory of digital art initiatives on the web)

Продукт на AEC и местната агенция на Министерство на културата

http://www.aecom.org/netart/portail.html
Valenciennes library

Осигурява достъп до дигитализирани микрофилмови копия на стари ръкописи

http://www.ville-valenciennes.fr/bib/fondsvirtuels/microfilms/accueil.asp
The Charette project

Сътрудничество между town of Poitiers (град Поатие) и Университета Принстън. Мултимедийният дигитален архив съдържа произведения на средновековната ръкописна традиция.
http://www.princeton.edu/~lancelot/
Germany

Stuttgart Public Library

Изключителен пример на създаване, поддържане и обслужване с разнообразно културна информация: Градската библиотека в Щутгард е създала физически съществуващ и виртуален литературен салон (“Literary Salon”), който инспирира (вдъхновява) посетителите на място или чрез Интернет с креативен досег до качествена литература.

http://www.stuttgart.de/stadtbuecherei/kinderbuecherei/
Ireland

Изкуство и библиотеки (Arts&Libraries)

Серия от пилотни проекти, изследващи нови начини за популяризиране на четенето и съпричастност към литературата и изкуството чрез посредничеството на публичните библиотеки.

http://www.librarycouncil.ie/projects.html
Dundalk Library

Град County Louth, граничещ със Северна Ирландия стартира транс-граничен, транс-национален проект, наречен “Книги през граници” (Books Across the Border), който има за цел да популяризира мир, добросъседство и взаимно разбирателство чрез поощряване на възрастните да четат качествена ирландска научна фантастика.

http://www.louthcoco.ie/louth/html/initivs.htm
Waterford County Library

Сбирка от голям брой ресурси, свързани с местни изследвания и фамилна история, включително и Гражданския регистър на починалите (смъртните случаи).

http://www.familia.org.uk/services/eire/waterford.html
Netherlands

Cultuurpunt Breda
Общинският съвет на гр. Бреда цели да интегрира повече граждани в градски проекти в областта на културата и изкуството, опирайки се на своя “План за действие в културната сфера” (Action Plan Cultural Reach). В рамките на този проект, който се съфинансира от Министерство на културата, библиотеката е изградила информационно бюро за всички местни културни дейности и инициативи.

http://www.cultuur.breda.nl/
Lombock Mondiaal
Мултикултурен научно-изследователски център в Утрехт

http://www.utrecht.nl/bibliotheek/lobokmondiaal/index.cfm
Norway
Netting Local History
Проект, иницииран от Норвежката Дирекция  на Публичните библиотеки за развитие на сътрудничеството между  музеи, библиотеки и архиви и организации-доставчици на Интернет и мрежи (network organisation) при развитието на публичните библиотеки.

http://samson.bibtils.no/Tilskudd/prosjekter/skjerm/about.htm
Kulturnett Norge

http://www.kulturnett.no/
Poland

Borderless Beskidy
Библиотеката в Биелско Бяла участва в програма за транс-гранично сътрудничество с библиотеки от Frydek-Mistek в Чешката Република и от Zylina в Република Словакия.

http://www.um.bielsko.pl/mbp/
Library under the Atlantas in Walbrzych

Осъществява широк спектър от културни дейности, между които “The Gallery under the Atlantas”, част от който проект е програмата “Art Section – Book Gallery”. 

http://www.atlanty.walbrzych.pl
Pomorska Library

Организиране на изложби и редакторска/издателска дейност, включително проекта “The Literary Salon” и читалня на клона на будистите и дружеството за изследване на културата на Далечния Изток (Far East Cultures Studies) въз основата на проекта  “The Buddhist Book Project Poland”
http://www.bbpp.eu.org
http://www.ksiaznica.szczecin.pl/
Slaska Library

Притежава богати исторически ресурси, свързани със Силезия. На своята уеб-страница библиотеката представя фигурите на изтъкнати творци на културата и изкуството. 

http://www.bskatowice.pl/
Olsztyn Public Provincial Library

На сайта са отразени проектите на библиотеката.

http://www.wbp.olsztyn.pl -:

· BIL- Local Information Database

С участие на местните власти и публичните библиотеки от провинциите Вармия и Мазури. Целта на проекта е да се създаде Интернет-базирана база данни, съдържаща културна информация, свързана с региона.

http://www.wojewodztwo-wm.pl
· Family Weekends with Culture

Проект, стартиран през 2000г. благодарение на финансовата подкрепа на Министерство на културата и в сътрудничество с местния музей, с други библиотеки в Олщин и културни институции.

· PLACCAI – Public Libraries as Centers for Culture and Information

http://www.placcai.pl
Portugal

Stories of Life

Проект на градската библиотека в Камило Кастело Бранко и общината на Вила Нова де Фамалисио, имащ за цел да допринесе за по-добро познаване на местната история и културно наследство.

http://212.55.147.59/historias de vida/INTRO.html

Sweden

Kulturnaet Sverige

http://www.kultur.nu/
Kungsbacka bibliotek

Добър пример за това как една градска общообразователна библиотека маже да играе ролята на местен културен център.

http://www.kungsbacka.se/texter/kultur/bibliotek/starttext.htm
Великобритания

Cambridgeshire Libraries

“История на Кеймбриджшир в Мрежата” (Cambridgeshire History on the Net) е колекция от изображения и текст, представящи Кеймбриджшир такъв, какъвто е бил в началото на 20. век.

http://www.camcnty.gov.uk/library/history/home1.htm
Culture Онлайн

Правителствена инициатива с осигурен безплатен онлайн-достъп до широк спектър от културни ресурси.

http://www.cultureонлайн.gov.uk/
EdWeb
Информационна уеб-страница за обществеността на град Единбург.

http://www.ebs.hw.ac.uk/faq.html
Familia
Ресурси по фамилна история, притежавани от публичните библиотеки на Обединеното кралство и Ирландия. Проектът е стартиран под егидата на EARL.
http://www.familia.org.uk/maim.html
Manchester
Страници с информация за обществеността.

http://www.mcin.net/
NEMLAC
Стратегическа регионална разработка на музеи, библиотеки и архиви от Североизточна Англия.

http://www.nemlac.co.uk/
NOF Digitisation Programme
Амбициозна програма за набирането на 50 млн лири за създаването на онлайн ресурси за образование, които да бъдат предоставяни чрез мрежата People’s Network, в която участват и публичните библиотеки. Поредицата инициативи включва дигитализация на ресурси за местното културно наследство, провеждана под името “ A Sense of Place”. 

http://www.nof-digitise.org/
Phil Bradley

Сравнява силата и възможностите на различни търсещи машини в Интернет.

http://www.philb.com/compare.htm
SCRAN
Проект за дигитализация на шотландските културни ресурси и предлагащ изградените на тази база услуги на образователни институции.

http://www.scran.ac.uk/homepage/
SeamlessUK
Проект, финансиран в рамките на проекта за дигитализация NOF с цел осигуряване на безпрепятстван достъп до национална и местна информация за гражданите.

http://www.seamless-uk.info/
САЩ 
Family History in Salt Lake City
Най-голямата в света библиотека по генеалогия.

http://www.familysearch.org
Обратно към страницата със съдържание.

ДОСТЪП ДО МУЗИКАЛНИ И НЕПЕЧАТНИ МАТЕРИАЛИ

РЕЗЮМЕ

ОБХВАТ

Този раздел на Насоките засяга проблемите на достъпа до музика във всичките й форми, стандартите за ресурсите в тази област, проблеми, свързани с персонала и неговата подготовка и развитие.

СТРАТЕГИЧЕСКИ ВЪПРОСИ 

Личната консумация на музика и филми чрез всичките физически форми на съществуването им (CD-ROM, DVD, видео и пр.) и все повече и чрез Интернет, днес се превърна в основна съставна част от ежедневния живот, свободното време и образованието на повечето европейци. Публичните библиотеки представляват важен компонент от осигуряването на достъп до такъв вид материали. Съществуват обаче огромни разлики в качеството на музикалните фондове и услуги. Само в една европейска страна (Дания) музиката се разглежда във всичките и форми в държавното законодателство по отношение на публичните библиотеки.

Записването на музика и филми от дълго време вече става все повече по дигитален път, а не аналогово. Интернет предоставя нови форми на разпространение. Музикалните файлове вече могат да се изтеглят от Интернет в MP3 формат. Чрез World Wide Web са достъпни огромно количество видео ресурси от Европа и целия свят.

Растящата достъпност до музикални материали в Интернет придава  изключително значение на необходимостта публичните библиотеки да разработят пакет от мерки и насоки, позволяващи на техните читатели до ползват тези материали без да накърняват правата за интелектуална собственост в контекста на европейското и глобалното авторско право.

Образованието и квалификацията на библиотекарите от музикалните отдели остава ограничено и съществуват малко добри примери за иновация и развитие в тази област.

ПРЕПОРЪКИ ЗА ПРАКТИКАТА

Публичните библиотеки трябва да:

· се възползват от предимствата на Интернет и да гарантират създаването на национални пътеводители на информационните услуги и онлайн указатели на притежанията на аудио-визуални ресурси;

· гарантират, че са в състояние да предложат най-добрите възможни услуги на етнически малцинства и на страдащите от различни заболявания;

· обръщат подобаващо внимание на проблемите с информационното осигуряване в тази област. Съществуващите в областта на библиографското описание и идентификацията на записите стандарти трябва да бъдат унифицирани с оглед на това да се отговори на необходимостта от съвместимост.

· се споразумеят относно добавянето на нова информация към онлайн каталозите като звукови файлове. Необходимо е те да създават повече онлайн-достъпни материали като евентуално поемат ролята на създатели на тези материали.

ПРЕДВИЖДАНИЯ ЗА БЪДЕЩЕТО 

· От техническа гледна точка библиотеките скоро ще бъдат в състояние да осигуряват за своите ползуватели всякакъв вид записи според нуждата. Икономическите аспекти на това осигуряване обаче, са комплексни, каквито са и проблемите с авторското право и възнагражденията за авторите.

· Ще нараства броят на музикалните и видео материали, създадени дигитално като текст, звук или изображение изключително от библиотеки, музеи и архиви. Може би особено онези, които са създадени в местен или регионален контекст.

· Необходимо е да се изследват и усвоят методите за подобряване на безпрепятствено издирване на музикални ресурси, както и осъществимостта на идеята за единен европейски портал на музикалните ресурси.

· Необходимо е да се разработи и въведе по-пълна програма за бъдещи технически изследвания.

· Необходимо е да се разработи набор от курсове за библиотекарите от музикални отдели, адекватен на изискванията на електронната ера.

Обратно към страницата със съдържание.
ОБХВАТ

В този раздел на Насоките се разглеждат следните въпроси:
Законодателство и насоки за развитие , свързани с музикалните библиотеки

Авторско право при музикалните материали
Връзки с комерсиални организации
Кооперирано комплектуване
Музика и Интернет
Специализирани услуги
Персонал и образование на персонала
Издирване и извличане на информация
Препратки
СТРАТЕГИЧЕСКИ ВЪПРОСИ 

Проектът на Европейския Съюз Harmonica допринесе много за решаване на най-важните проблеми, свързани с музикалните материали в библиотеките на цяла Европа.

Днес личната консумация на музика и филми чрез всичките им физически форми на съществуване, а все повече и чрез Интернет, се превърна в основна съставна част от ежедневния живот, свободното време и образованието на повечето европейци. Публичните библиотеки представляват важен компонент от осигуряването на достъп до такъв вид материали. Около 5% от фондовете на европейските публични библиотеки (над 60 милиона библиотечни единици) се състоят от “аудио-визуални материали”, основно музикални и филмови записи върху CD-ROM, DVD, видеокасети и пр.

Законодателство и насоки за развитие. Само в една европейска страна (Дания)  музиката  се разглежда във всичките й форми в държавното законодателство по отношение на публичните библиотеки. Съществуват огромни разлики в качеството на музикалните фондове и услуги. Така например в Гърция съществуват малко на брой музикални библиотеки, докато в повечето скандинавски градове съществуват или самостоятелни музикални библиотеки или публичните библиотеки по правило притежават музикален отдел.

Насоки за развитие в областта на обслужването с музикални издания съществуват в някои европейски страни на регионално и местно ниво, но обслужването с такива материали се извършва по преценката и според решенията на местните отговорни институции. Във Франция например безплатният достъп и обслужването с национални и регионални културни ресурси в библиотеките са регламентирани с държавен закон, но в много градове и региони тепърва трябва да бъде практически постигнато конкретно развитие по посока достигане на тази цел. 

Много музикални отдели в публичните библиотеки притежават печатни музикални издания под формата на книги, систематизирани по записи, изпълнители, шоута, стилове и пр. Малко по-рядко тези отдели комплектуват и комплекти, серии от вокални и инструментални партитури. Другаде се наблюдава развитие по посока на осъществяване на идеята за фонотека или медиатека, при която акцентът пада върху традиционно записваните и мултимедийни материали и която осигурява достъпност и до малки по обем или непечатни музикални материали.

Планиране в национален и регионален мащаб по отношение обслужването с музикални издания от страна на публичните библиотеки постепенно се превръща в традиция, но все още ограничено в някои само страни. Там, където това вече е факт, като в Обединеното кралство например, вече се наблюдават реални ползи и осезаеми предимства. Някои страни са постигнали съвършени споразумения за споделяне на ресурсите, докато други не са направили нищо в тази насока  и междубиблиотечното заемане на записани музикални и видео-материали все още е в началната си фаза, въпреки по-голямата здравина и сигурност на компакт-дисковете и другите съвременни звукови и видео-носители. Сътрудничеството и консорциалните договори са също така твърде разнообразни, особено между отделните сектори и области.

През последното десетилетие финансирането, отпускано за музикалните библиотеки и техните услуги значително намалява в полза на други области, за които местните власти правят големи разходи или в полза на други библиотечни институции и техните услуги, както и за инвестиции в технологии. В някои страни за това допринася и схващането, че класическите музикални услуги са само “за елита”.

Ръстът в развитието на аудио-визуалните колекции породи надеждата, че музикалните библиотеки могат да преминат на самоиздръжка, удържайки такси за заемането на записи. В Централна и Източна Европа, където икономиките са намират в преход, не се осигурява такова ниво на финансиране, каквото е било предоставяно в миналото. В други страни като Финландия всички библиотечни услуги, включително обслужването с музикални и непечатни материали, се предоставят безплатно. 

Образованието и подготовката (квалификацията) на библиотекарите от музикалните библиотеки и отдели се осъществяват неефективно или ограничено и са малко добрите примери на иновация и развитие. Съществуването на международна професионална асоциация (International Association of Music Libraries, Archives and Documentation Centers) е почти повсеместно признато за важно и на международно, и на национално ниво, тъй като тя служи като фокус на сътрудничеството (кооперацията) и за професионално развитие.

Стандарти за музикални и непечатни материали, Интернет услуги, персонал и каталогизация в музикалните библиотеки са приети в някои страни, докато в много други такива въобще не съществуват. Комплексният характер на музиката, с целия неин спектър от различни формати и езици, безброй аранжименти на едно и също произведение или на негови части, както и нейното международно значение, са показателни за изключителната важност на спазване на стандартите при необходимостта от обмен на данни. Непосредственото бъдеще ще се характеризира с по-силно сътрудничество в прилагането на съществуващите стандарти и в по-широко споделяне на дейността по създаване на данни.

Социални аспекти: там, където специални услуги за малцинствени групи или хора с увреждания въобще съществуват, те са твърде разнородни, а в някои страни с относително големи малцинствени групи такива услуги изненадващо липсват или се предлагат с редица несъответствия. Достъпът до музикална информация и подпомагането  в процеса на издирването  и ползването й от страна на хората с увреждания са по-добре уредени единствено в страните с действащо законодателство по отношение на дискриминацията. Виж също и рубриката Social inclusion

Дигитални технологии. Записването на музика и филми отдавна се осъществява дигитално вместо предишното аналогово и технологията днес е достъпна и при и при домашни условия. Дигиталните технологии и Интернет предлагат нови форми на доставка на такава информация. Музикални файлове могат да се изтеглят от Мрежата в MP3-формат. Както се  случи с NAPSTER, музикалните продуценти могат да започнат да започнат да разпространяват своите продукти в този или подобни формати, въпреки че Интернет-сигурността и моделите за електронна търговия остават основни проблеми за такова развитие. Само след като се решат тези проблеми и след като широколентовите писти за запис станат широко достъпни, ще се разпространи и наложи директното сваляне на музикална и видеоинформация от Интернет от страна на дистрибутори и/или продуцентски компании.

Авторско право. Малко на брой са съществуващите договорености между библиотеки и продуценти по отношение прилагането на законите за авторско право. Нарастващата достъпност на музикалните материали в Интернет придава  изключително значение на необходимостта публичните библиотеки да разработят пакет от мерки и насоки, позволяващи на техните читатели до ползват тези материали без да накърняват правата за интелектуална собственост в контекста на европейското и глобалното авторско право. Виж също рубриката авторско право.
Връзки с комерсиалния свят. Ролята на публичните библиотеки е различна от характера на информационно осигуряване, осъществявано на комерсиалния пазар. Музикалните фондове на повечето публични библиотеки не се отразява на баланса на продажбите в комерсиалния свят. Ползувателите на публичните библиотеки изглежда са по-възрастни от клиентите на музикалните магазини и балансът е повече в полза на класическата музика и музиката, удовлетворяваща специални интереси, отколкото на поп-музиката в сравнение с характеристиките при комерсиалните продажби. 

Факт е, че някои хора използват фондовете на обществената библиотека с цел да “изпробват” някои музикални продукти преди да се решат да си ги закупят. Този аргумент се посреща с известен скептицизъм от страна на звукозаписната индустрия. Някои нейни представители възприемат обществената библиотека дори като посредник в нелегалното копиране на музикални и др. непечатни материали. Обикновено публичните библиотеки комплектуват само подбрани записи от новата музикална продукция и съхраняват фондовете си много по-дълго време (обикновено това означава, че материалите се съхраняват толкова дълго, колкото те още се търсят) отколкото музикалните магазини.

ПРЕПОРЪКИ ЗА ПРАКТИКАТА 

Политика и законодателство

· Според датския Закон за публичните библиотеки (Danish Public Library Act) всички публични библиотеки трябва да “популяризират информационната, образователна и културна активност чрез осигуряване на достъп до …… музикални записи.” Наредбата не само поставя изисквания към библиотеките за предоставяне на музикални и видео-материали наред с другите си услуги, но урежда регулативно и проблема с финансирането на публичните библиотеки, гарантиращо изпълнението на новите изисквания към тях (виж рубриката образование по-долу).

· Закон за Публичните библиотеки, 1992, осъвременен през 1998, Талин, Естония. Естонският Закон за публичните библиотеки описва обществената библиотека като “общинска библиотека, която комплектува, съхранява и прави достъпни печатни, аудиовизуални и др. материали…”
· Основни изисквания за организирането на комплексен отдел Изкуство на окръжните библиотеки, съставени от Научно-методичния център на Народната библиотека “Св.СВ.Кирил и Методий”, 1983 г. Правила за създаването на специализирани отдели, в които се изграждат колекции от музикални материали и се развива специализирано библиотечно обслужване с тях.

· Положителна роля оказва и наличието на професионални устави за библиотекарите от публичните библиотеки, какъвто е случая в Холандия, където според Устава : ”Понятието информация включва цялото записано с думи, изображение, звук културно знание”.

Достъп

Интернет

Все по-голям брой самостоятелни (в т.ч. и частни) музикални библиотеки разработват свои собствени уеб-страници или препратки към тях биват включвани към уеб-страниците на публични библиотеки. Онлайн-портали към колекции и указатели осигуряват бърз достъп до специфична информация за всички ползуватели и представляват безценен източник и вход към информацията за ползуватели, намиращи се в отдалечени райони или за такива, на които е невъзможно да напускат дома си по здравословни и др. причини. Националните онлайн-указатели на фондове и колекции, с препратки към местонахождението на материалите – библиотеки например, придобиват в подобни случаи изключително важно значение. Голямо е и значението на онлайн-препратки към услуги и каталози на местни музикални библиотеки, с оглед гарантиране информираността на гражданите за това, какъв е приносът на местните фондове към националното музикално богатство например или за това, какво е достъпно и какво – не в местните библиотеки. 

Виж рубриката откриване на препратки и източници 

Огромно количество видео-ресурси, в това число бюлетини с радио- и телевизионни новини, музика, драма, “архивна телевизия” (напр. събития и стари сериали), образователни ресурси, парламентарна и телевизия и телевизионни предавания от съдебната зала, финансови и бизнес услуги, религиозни предавания (телевизионни и радио), пълнометражни комерсиални филми и кратки клипове, вече са достъпни чрез Мрежата за ползуватели от Европа и целия свят (Виж Ariadne). За да може да се ползва цялата тази видео-информация, е необходимо притежаването на специален възпроизвеждащ софтуер, който обикновено може да се свали безплатно от Интернет. Публичните библиотеки биха могли да осигуряват достъп до такива ресурси за онези ползуватели, на които липсва адекватно оборудване и Интернет-връзка в домашни условия.

Увеличаващата се достъпност на дигиталните и мрежови технологии позволява подобна достъпност както до собствените притежания и  колекции, така и до външния свят. Каталогът на местната библиотека е също толкова достъпен, както и каталозите на други библиотеки, достъпни в Интернет; местните дигитални колекции са достъпни колкото и притежаваните от отдалечени библиотеки.

Публичните библиотеки трябва да обсъдят следните възможности:

· Да добавят нова информация (като например звукови файлове) към традиционните каталози.

· Да осигурят онлайн-достъп до наличната в библиотеките информация – нова или стара

· Да поемат ролята на създатели на материали.

Библиотечни системи (Виж рубриката интегрирани библиотечни системи) са създадени най-вече за нуждите на библиотечната обработка и обслужване с книги и е необходимо известно ниво на техническа сръчност, изобретателност и находчивост за да бъдат приспособени тези системи за работа с музикални и непечатни материали. Библиотечните системи в публичните библиотеки трябва да интегрират електронни данни, Интернет и метаданни за всички (физически или електронни) документи и ресурси, и то на едно и също ниво на достъпност. Библиотекарите в музикалните библиотеки трябва да оказват влияние върху създателите и доставчиците на системи за разработване на решения, адекватни на нуждата от обработка и обслужване с такъв вид материали.

Разработването на схеми за кооперирано комплектуване може да подобри асортимента от достъпни за ползувателите материали и да предложи икономични форми за използване на библиотечните средства (да гарантира икономии на библиотечни средства). Създаването на колекции от смесени носители (медии), било то чрез изграждане на основни колекции или чрез консорциуми на библиотеки, работещи в сродни сфери (области) или пък намиращи се в един регион, може да допринесе за избягване на дублирането, за подобряване на  междубиблиотечното заемане на материали, както и за придобиването на широки (в рамките на целия консорциум) права за използване или лицензи за електронни или други материали.

· Регионалните библиотеки могат да бъдат център за осигуряване на материали и експертиза, какъвто е примерът на системата от музикални библиотеки на графствата в Обединеното кралство и на регионалните библиотеки във Франция и Германия. 

· Различните публични библиотеки могат да се съсредоточат върху записване произведенията на различни групи от композитори, с цел да се гарантира, че покриването и достъпността на материалите са възможно най-широки. Пример в това отношение е проектът GLASS – Greater London Audio Specialisation Scheme.
Най-добрите примери от практиката са постигнати благодарение на кооперация на тематичен принцип. 

Специални услуги

В случаите, когато не е възможно заемането на звукозаписи, е много важно да се осигурят възможности за прослушване на записите на място. Библиотеките могат също така да предоставят място и възможности за театрални репетиции и представления и по този начин да поемат ролята на местни центрове за изкуства. Последното е особено подходящо и важно за библиотеки, намиращи се в отдалечени провинциални райони. Библиотеките биха могли да предоставят възможност за ползване на клавиатура (клавишни инструменти, кийборд) или на компютърни програми като Sibelius или други музикални обработващи програми, които позволяват на потребителя сам да създава музика и да я представя в печатен вид. 

Предоставянето на възможност за ползване на персонални компютри и достъп до Интернет е изключително важно. Това може би е от най-голямо значение за библиотеки с малко възможности и ресурси, тъй като Интернет дава възможност да се достигне до информация от чужди източници и фондове, както и до информация въобще.

Местната библиотека може да бъде център на общността, предоставяйки й многофункционална зала за провеждане на различни форуми, организирайки и обявявайки регулярни дискусии, литературни четения и музикални представления и концерти. Тези събития могат да се организират от самата библиотека или от други организации. Публичните музикални библиотеки могат да организират концерти и други музикални форуми и събития и има доказателства, че това е един чудесен начин да се провокира ползването на музикалната библиотека и да се направи тя по-атрактивна за потенциалните й ползуватели.

Музикалните колекции и услугите, предоставяни на тяхна основа трябва да бъдат подготвяни и предоставяни, адекватно на интересите на етническите общности в съответното населено място или район. 

Проектът Resource, който британският Съвет на музеите, архивите и библиотеките инициира през 2001 г., стартиран на базата на резултатите от изследване на информационното осигуряване на ползуватели-инвалиди (виж също рубриката инвалиди) , което представя настоящото състояние на информационното осигуряване на тази потребителска категория, бариерите за достъп, съвременните изследвания, програма за провеждане на цялостни изследвания по темата, както и разработване на насоки за постигане на добри резултати в практиката. 

Стандарти в областта на информацията (виж и рубриката описание на ресурси)

Много висок е броят на музикалните заглавия, за които не съществуват добри каталожни записи в електронна форма. Освен това належащата нужда да се автоматизират каталозите на музикалните библиотеки, които в повечето случаи са все още печатни или под формата на каталожни картички, изисква да се приемат стандарти за автоматизация, създадени и въведени на основата на съвместна работа.

Стандарт за основен библиографски запис бе подготвен от Международната асоциация на музикалните библиотеки, архиви и документационни центрове (IAML) и от Международната асоциация на музикалните и аудиовизуални архиви (International Association for Sound and Audiovisual Archives - IASA). Консорциумът на музикалните библиотеки във Великобритания Ensemble има възприет свой основен библиографски запис за печатни музикални материали, създаден на базата на основния библиографски запис на IAML, но с редица подобрения; възприетият формат за запис и информация за него е достъпна чрез уеб-страницата на консорциума. В рамките на този проект са сключени договорености за бъдеща съвместна работа с редица публични библиотеки. Възприемането на унифицирани стандарти за каталогизация би подобрило достъпа до информация в автоматизираните каталози, достъпни в Интернет. Новите технологии предлагат широк спектър от по-нетрадиционни възможности. Печатните издания и ръкописите могат да бъдат дигитализирани.

Нито една съществуваща класификационна схема не може да бъде препоръчана като идеално пригодна за музикални материали. Икономическите фактори, свързани с ретроконверсията на съществуващите колекции, създават практически препятствия за бърза и съществена промяна в настоящото положение. И все пак, потребността от музика и информация за нея трябва да продължи да бъде представяна на вниманието на създателите на основните схеми, което трябва да доведе до по-нататъшни подобрения в тях.

Издирване и извличане на информация

Колекции от публикувани материали и архиви все повече стават достъпни в дигитален формат, комплектувани с допълнителни метаданни. (виж и рубриката описание на ресурси). Някои библиотеки вече предлагат колекции, комбинирайки, на едно и също ниво на достъп, публикувани материали (напр. записи) и архивни документи (напр. неиздадени записи от музикални събития, форуми). Това способства за въвеждането на много повече усъвършенствани средства за издирване на музикална информация, аналогични на тези, които добре разработената област на информационното издирване предлага по отношение на текстовите документи, но с предупреждението, че музиката на може да бъде редуцирана до текст.

· Проектът Dublin Core, финансиран от OCLC в Дъблин, трябва да отговори на нуждите от каталогизиране на музикални издания във всичките му практически приложения (въпреки, че известен напредък вече е постигнат), което е особено важно в случая с езика XML (extensible markup language).
· Проектът Music Libraries Online (Музикални библиотеки онлайн) във Великобритания е постигнал вече известни успехи по отношение демонстрирането на възможността да бъдат свързани с помощта на препратки  каталозите на музикалните библиотеки, като за целта се използват протоколите ANSI Z39.50 (сега ISO 203950), макар да е необходимо да бъдат разрешени още някои проблеми, свързани с т.нар. минимум стандарти.

· Проектът Encore представи, до известна степен, един метод, при който се извличат данни от многобройни източници, преформатират се в единен формат и се вкарват в една нова база данни. 

· Необходимо е следователно да се постигне единно становище за разработването на дигитално-достъпен многоезичен тезаурус в областта на музиката, който да подпомага търсенето от страна на ползувателите.

Авторско право и споразумения с комерсиалния сектор (виж и рубриката авторско право)

Законодателството, свързано с авторските права значително се различава в различните европейски страни, с изключение на законодателството в ЕС. Различни са и интерпретациите на законодателните актове. Някои страни са създали стабилна регулация по отношение на авторските права, докато други нямат такава и предпочитат доброволните споразумения. Има страни, където съществуват неформални споразумения и договорености  с издателите, какъвто е случаят с Великобритания, където Асоциацията на музикалните издатели (Music Publishers Association) в сътрудничество и по договорености с различни други организации, публикува Кодекс с установени правила и принципи на честната практика. 

· Макар че е създадена да се грижи и защитава правата на притежателите на авторско право, холандската организация Musi(opy подпомага публичните библиотеки при изработването на регулативна схема за фотокопиране и право на заемане чрез заплащане на компенсации на притежателите на авторските права.
· Немските провинции заплащат възнаграждение на дружеството VG Wort, което осигурява право на заемане на печатни и непечатни материали, включително печатни музикални материали с изключение на звукови носители. До настоящия момент отделните библиотеки трябва сами да договарят условията на договореностите с дружеството.
За дигиталните библиотеки от основно значение са стандартните процедури за получаване на воден знак и веднага щом такива стандарти бъдат дефинирани, то те трябва да бъдат въведени.

Библиотечен персонал и образование

Една музикална библиотека трябва да бъде ръководена от квалифициран библиотекар с добри музикални познания или квалификация, или от музикант с библиотечен опит или квалификация. В някои страни се забелязват усилията на музикални библиотекари да отговорят на тази необходимост чрез осигуряване на образование  и квалификация за онези, които работят с музика в библиотеките, но нямат необходимите опит и познания за това.

Следните подходи на работа в тази насока са полезен за следване модел:

· Новата Датска наредба за публичните библиотеки предвижда и препоръчва организирането и провеждането на специални курсове за образование и квалификация на неспециалисти в областта на музиката, работещи в библиотеки, с оглед да се подобрят експертните умения на заетите в тази област.

· Предоставяне на информация за изучаване на библиотекознание в музикални библиотеки върху специален самостоятелен CD ROM, както и модули за дистанционно образование в същата област  - Виж: Distance Learning, a course for music librarianship in the UK/Ian Ledsham. Fontes Artis Musicae, vol. 47/1, 2000. 

http://www.aber.ac.uk/olu/
· Годишните отчети на британският клон на IAML съдържат информация за образованието на библиотекари от музикални библиотеки, провеждано на доброволен принцип от опитни библиотекари, работещи в такива библиотеки.

· Образованието на музейните работници е подпомагано до голяма степен от редица препоръки, разглеждащи всички аспекти на музейната работа.

ПРЕДВИЖДАНИЯ ЗА БЪДЕЩЕТО 

Дигиталното разпространение на информацията не трябва да се ограничава само с ценните в комерсиално отношение записи на поп-звездите. В техническо отношение библиотеките скоро ще бъдат в състояние да осигуряват за своите ползуватели при поискване всякакъв вид записи. От икономическа гледна точка обаче нещата са твърде комплексни, сложни, каквито са и проблемите с авторското право и заплащането на хонорари и възнаграждения на притежателите на авторски права.

Публичните библиотеки трябва да играят ролята на информационни канали, които насочват ползувателите към търсената от тях музика и които съответно набавят откритите музикални издания с цел заемане или продажба. Това обаче повдига въпроси, свързани с конкуренцията с търговците и разпространителите. Ще съществуват обаче музикална информация и изображения, съхранявани и създадени по дигитален път под формата на текст или звук изцяло от библиотеки, музеи и архиви, особено такава, създадена и значима в местен и регионален контекст. 

Популяризирането на разпределеното търсене (distributed searching), преглеждането/прелистването на уеб-ресурси и отграничаването (обособяване, персонифициране – personalisation) между музикалните библиотеки и филмотеките, както и типичното за тях предоставяне на музикална информация на далеч по-ниски цени, ще благоприятстват достъпът на място или дистанционно до такива ресурси на базата на мрежови услуги, personalization и издирване на уеб-ресурсите. Необходимо е да се изследват и опознаят възможностите на специализирания  европейски портал за музикални ресурси в Интернет. 

Необходимо е да се разработи и внедри пълна програма за техническите аспекти на издирването на музикална информация, която да разглежда следните ключови проблеми :

· Автоматично извличане на важни в музикално отношение детайли - материали от онлайн партитури и записи (мелодия, характеристики на възприемане и пр.);

· Създаване на кратки музикални версии – извадки (резюмирано съдържание) с оглед разработването на средства за “интелигентно” издирване и извличане на музикална информация;

· Средства за представяне на съдържанието, адаптирани за музикално съдържание (паралелно представяне – една до друга, на две или повече партитури, анализи, видео и пр.);

· Едновременно представяне на партитури и записи и т.н.

Необходимо е да се разработи комплекс от основни курсове, свързани с библиотечната работа в музикалните библиотеки в електронната ера, особено във време, когато тези библиотеки изпълняват ролята на посредник за усъвършенствано “хибридно” (физически и електронно) издирване в помощ на ползувателите.

ПРЕПРАТКИ

Европа

WedelMusic

Проектът WedelMusic на IST, стартиран през януари 2000 г., цели разрешаването на IPR-проблеми, свързани с предоставянето на воден знак, намиране на решения относно сигурността и защитата на достъпа, обработката на аудиовизуална информация, които  биват тествани от музикални издателства (Riccordi, Suvini, BMG).
MIRACLE
Това е проект, финансиран от ЕС. Като партньори в проекта “Music Information Resources Assisted Computer Library Exchange” участват Холандия, Испания, Великобритания, Швейцария, Италия и Дания. Уеб-страницата на проекта препраща към библиотеките за незрящи хора от всички тези страни.

http://www.svb.nl/project/Miracle/miracle.htm
Австралия

Национална библиотека на Австралия (National Library of Australia)

С относително по-малко ресурси отколкото в други страни, общността на австралийските музикални библиотеки разработва проект, сроден на британския проект “Cecilia”, който обаче отива много по-далеч и осигурява връзки с цялата музикална общност и с уеб-страници, където ползуватели споделят потребностите си. 

Picture Australia

Тази уеб-страница съдържа над половин милион записи с изображения от фондовете на музеи, галерии, архиви, университети, публични библиотеки и исторически общества.

http://www.pictureaustralia.org/
Република Чехия

Okresni knihovna, Olomouc

Една от многото публични библиотеки, осигуряващи онлайн-достъпна информация до своите музикални колекции.

http://www.ok-olomouc.cz/index.html
Дания 

Silkeborg library

Лесно достъпна мултикултурална виртуална библиотека, включваща препратки към ресурси в областта на културата и музиката от много на брой страни.

http://www.silkeborg.bib.dk/
Roskilde

http://www.roskilde.dk/
Финландия

Справочник (Указател) на музикалните библиотеки (Music Library Directory)

Модел за национален справочник на музикалните библиотеки с препратки към  отделните музикални библиотеки.

http://www.kaapeli.fi/~musakir/engdir
Хелзинки: http://www.lib.hel.fi/musko
Служба за междубиблиотечно заемане (Inter-library lending service)

Могат да се заемат всички материали, включително печатни такива, музикални записи и други непечатни материали. Страницата осигурява достъп до каталозите на библиотеките, влизащи в мрежата на публичните библиотеки, с възможност за търсене във всички тези каталози.

http://www.publiclibraries.fi/
Франция

AIBM

Страница, създадено от библиотекари, работещи в музикални библиотеки, предлагаща добри препратки към библиотеки, библиографии, музикални иконографии и пр. 

www.aibm-france.org
Guidelines

Френската адвокатура предоставя насоки и указания за фирми относно компетенциите и правомощията на централната власт и на местните служби и власти.

http://www.enssib.fr/autres-sites/csb/csb-charter.html
Mediatheque

Модел за мултимедийна страница и портал към ресурси, включващи музикални записи, видео, музикални анализи и аудио-извадки.

http://mediatheque.ircam.fr/index-e.html
Paris the Cite de la Musique

http://www.cite-musique.fr/
Германия

Градска библиотека на гр. Бремен (Bremen Public Library)
Предлага необичаен пътеводител до своите колекции, включително картинни изображения.

http://www.graphotek.bremen.de/
Литва

Classicalmusic

Този пътеводител в музикалните служби и услуги в Литва представя един различен модел с по-комерсиално съдържание, но осигурява солидна по количество и качество информация и връзки към библиотеки.

http://www.calssicalmusic.lt/
Холандия

Centrale Discotheek, Rotterdam

Услуга на Централната холандска служба за междубиблиотечно заемане на звукозаписи в Ротердам, която е широко използвана от другите публични библиотеки в Холандия. Предлага се електронен формуляр за заемане.

http://www.muziekweb.nl/
Musica

Пространен пътеводител за музика в Холандия, първоначално създаден от музикалния информационен център. Представлява модел за тематичен музикален портал и предлага добри препратки към музикални библиотеки от всякакъв вид.

http://www.misica.nl/html/default.php
Португалия

Lisbon the Fonoteca

Фонотеката в Лисабон, единствената институция от подобен вид в Португалия, предлага портал към много други музикални служби и услуги в Португалия.  

http://www.cm-lisboa.pt/fonoteca/
Швеция

Swedish Music Library

http://www.muslib.se/
Великобритания

Backstage

Академично финансирана страница, която включва колекциите на някои публични библиотеки и театри и предлага описания на ниво колекция за всички включени колекции и описания на ниво за запис за около половината от включените до настоящия момент колекции.  

http://www.backstage.ac.uk/
Birmingham

Страница, съдържаща становище за мисията на музикалната библиотека и включваща услуги за етническите общности. На нея отделни библиотеки представят своите притежания и използват знаещи местни граждани от общините за подпомагане при подбора на включваните материали.

http://www.birmingham.gov.uk/epislive/libpages/nsf/Docids/9098BB9264465CD08025663D00424584?OpendDocument
Cecilia
Нов британски проект, имащ за цел да предлага онлайн указател на ресурсите на британските музикални библиотеки и други музикални ресурси, заедно със съответните връзки/препратки към отделните библиотеки и организации.

http://www.cecilia.uk.org/
Библиотечно-информационна програма за музикални ресурси в Обединеното кралство и Ирландия (Library and Information Plan for Music in the United Kingdom and Ireland, IAML (UK)

От публикуването на програмата през 1993 и условията, които тя създаде за подобряване на сътрудничеството, бяха одобрени и получиха финансиране редица проекти, гарантиращи ефективна кооперация.

The Performing Arts Data Service

Услуга, насочена към институции в областта на висшето образование, която предлага портал към дигитални колекции от филми телевизионни и радио- материали, записи на музика, театрални постановки и танцови изпълнения. Порталът може да бъде разширен с цел да обхване ресурси от повече публични библиотеки и местни архиви.

http://www.pads.ahds.ac.uk/
Кралски национален институт за слепите (Royal National Institute for the Blind)

Институтът поддържа страница, чрез която се предоставят услуги за хора със зрителни увреждания. Услугите включват даване на информация и консултации, образование, доставка на музикална литература на Брайл и на материали и информация, свързани с музиката.

Westminster

http://www.westminster.gov.uk/libraries/special/music/index.cfm
The Visual Arts Data Service

Проектът цели да съдейства за опазването, защитата и популяризирането на достъпа до дигитални ресурси, включващи съдържанието на многобройни британски колекции. Макар проектът да е ориентиран към академичната общност, в него има участие и от други сектори.

http://vads.ahds.ac.uk/
Обратно към страницата със съдържание.

ЧАСТ 2 - НАСОКИ ЗА УПРАВЛЕНИЕ
НАСОКИ ЗА РАЗВИТИЕ И ИНСТРУМЕНТИ ЗА ОЦЕНКА
РЕЗЮМЕ
ОБХВАТ
Този раздел на Насоките обхващат следните теми: статистика на публичните библиотеки, препоръки за развитие, нови статистически нормативи и други инструменти за оценка на електронните услуги, оценяване с контролни параметри (в цифри и като развитие), оценка на стойността и влиянието, стандартизирани анкетни карти и стандарти.

стратегически ВЪПРОСИ
Стратегическите въпроси за насоките за развитие на библиотеките на международно ниво са:
    Каква е мисията на публичните библиотеки?

• Кой контролира развитието им? На какво ниво - национално, регионално или местно? Трябва ли публичните библиотеки да имат широк обхват на обслужване, обърнато към цялото общество или е необходимо да съсредоточат усилията си за обслужване на специфични групи ползуватели?
• Модернизацията поставя въпроси, свързани с Интернет и електронната информация и обвързва дейностите на публичните библиотеки с въпроси, като социална ангажираност, свободно право на информация, трудова заетост, образование и икономическо благосъстояние.

Какво означава добра публична библиотека и как се постига това?

• Ако една добра публична библиотека днес се различава от предишната концепция за добра библиотека, това означава, че има нови насоки за развитие. Развитието на услугите чрез Интернет прави този процес неизбежен.
• Ако съществува сериозна конкуренция за спечелване на обществени субсидии, публичните библиотеки трябва с аргументи да спечелят своя дял или да защитят вече изразходваните средства. Понякога това се прави на държавно ниво. Обикновено то се базира на доказателства и това са показателите за изпълнението.

ПРЕПОРЪКИ ЗА ПРАКТИКАТА

Външните наблюдатели често са изненадани от значителната работа, извършена за усъвършенстването на показателите за дейностите в библиотеките - има и официални международни стандарти по този въпрос. Голяма сбирка от статистически данни, свързана с библиотеките, се поддържа от LibEcon,

Публичните библиотеки в Европа обикновено имат добра статистика, но изискванията включват:

• Своевременност на информацията- често се публикуват със закъснение.

• Пълнота - да не са твърде общи, без да отчитат актуалните въпроси.

• Международна стандартизация - понякога не се съобразяват с дефинициите на международните стандарти.

• Представяне и достъпност - може да са лошо представени и трудни за намиране.

• Подходящи за целта - може да не обхващат темите, изисквани от финансиращите организации.

ПРЕДВИЖДАНИЯ ЗА БЪДЕЩЕТО

Оценка на влиянието - решаваща, но все още безкрайно сложна дейност. Не е лесно да се идентифицират постиженията на библиотеките, но някои показатели доказват значително влияние в някои области на политиката, като например социалната ангажираност. В много страни в Европа е започнала работата за намиране на надеждни критерии за оценка на влиянието.

Предлагане на нови услуги на базата на информационни технологии.
Традиционните показатели за изпълнение, като например книги на глава от населението, трябва да бъдат допълнени от инициативи, свързани с услуги на базата на информационните технологии. Специфично е, че много такива услуги се извършват извън сградата на библиотеката, например чрез компютри от дома.

ОБХВАТ
В този раздел на Насоките се разглеждат следните въпроси:
Статистика на публични библиотеки
Насоки за развитие на публичните библиотеки
Нови статистически нормативи
Оценяване с контролни параметри [в цифри и като развитие]

Оценка за качество и влияние
Стандартизирани анкетни карти и стандарти
Препратки
СТРАТЕГИЧЕСКИ ВЪПРОСИ

Правилна политика на развитие. Ангажираност с Европейския съюз
Европейският съюз няма правна база за ангажиране с публичните библиотеки и засяга въпроси, свързани с тях само в съответствие с инициативи, за които има законен мандат. Примерите включват:

• Е - Европа
• Трудова заетост
• Култура
• Изследователска дейност
• Търговия [например: правата на интелектуална собственост]

• Социално развитие
• Структурно развитие
Въведение
Насоките за развитие представляват интерес за финансиращите институции:

• Събирането на данни за работата може да бъде държавна политика, както е във Великобритания

• Политици и финансиращи институции искат да знаят дали публичните библиотеки работят ефективно за постигане на поставените цели.

• Ръководителите на библиотеки искат да използват по най-добрия начин предоставените им средства.

• Обществото, като потребител и поддръжник.

• Защитниците на публичните библиотеки.

• Изследователите, които застават зад някоя от тези групи.

Въпросите могат да бъдат поставяни на три нива: местно, национално /регионално и международно.

Мисия и цел на публичните библиотеки 

Стратегическите въпроси, които засягат насоките за развитие на международно ниво са:

• Каква е мисията на публичните библиотеки?

• Кой контролира плановете им за развитие? На какво ниво - национално, регионално или местно? Трябва ли публичните библиотеки да имат широк обхват на обслужване, обърнато към цялото общество, или е необходимо да съсредоточат усилията си за обслужване на специфични категории ползуватели?

• Модернизацията поставя въпроси, свързани с Интернет и електронната информация и обвързва дейностите на публичната библиотека с въпроси като социална ангажираност, право на информация, трудова заетост, образование и икономическо благосъстояние.

• Какво значи добра публична библиотека и как се постига това?

• Ако една добра публична сега не отговаря на предишната концепция за добра публична библиотека, това означава че има нови насоки за развитие.

• При сериозна конкуренция за спечелване на обществени фондове, публичните библиотеки трябва с аргументи да спечелят своя дял. Понякога това се прави на държавно ниво и се базира на доказателства, които са показателите за дейностите. Те са основата за разумно разискване.

ПРЕПОРЪКИ ЗА ПРАКТИКАТА
Статистика на публичните библиотеки
Статистиката е важна за подобряване на стандартите или за спечелване на финансова подкрепа. Публичните библиотеки в Европа обикновено имат добра статистика, но изискванията включват:

· Своевременност [често се публикуват със закъснение]

· Пълнота [да не са твърде общи, без да отчитат актуалните въпроси]

· Международна  стандартизация  [понякога не  се  съобразяват с дефинициите  на международните стандарти]

· Представяне и достъпност [може да са лошо представени и трудни за намиране]

· Подходящи за целта [може да не обхващат темите, изисквани от финансиращите организации - електронните услуги са един актуален въпрос]

Насоки за развитие на публичните библиотеки 

Насоките  за  развитие помагат на  ръководителите  да  концентрират статистическите данни в смислени показатели на действително извършената работа - терминът „показател" е предпочитан, защото той  предполага  оценка при обсъждането на резултатите.  Но за да бъдат от  полза, показателите трябва да са ясни и смислени. Те трябва да са свързани с целите на обслужването. Ако се използват за сравнение на една библиотека с друга, трябва да се осигури съпоставимост на данните. Накрая, усилията за събиране на данни за изпълнението трябва да са пропорционални на тези за по-ефикасното вземане на решения.

Нови статистически нормативи и други инструменти за оценка на електронните услуги
За прецизиране на показателите за осигуряване на услуги на базата на нови информационни технологии е направено много в Европа, както и по света.

Някои от тези инициативи могат да служат само като основа, но въпреки това са от полза: например броя на компютрите с публичен достъп във филиалите или на ползването на електронната страница.

По-задълбочен подход е използван в редица проекти, повечето свързани с университетски библиотеки. Проектът EQUINOX включва всички сектори. В Съединените щати такава дейност се извършва от McClure and Berot.

Оценяване с контролни параметри [в цифри и като развитие].
Оценяването основно означава сравнение с оглед на подобряването. Видове оценяване:

• Оценка в цифри [статистически сравнения, които се базират на публикувана статистика или на данни, специално събрани за целта].

• Развитие [когато библиотеките проучват начина, по който други библиотеки постигат своите резултати]

Контролните параметри могат да бъдат използвани за сравнение с други публични библиотеки или други организации за общи функции като покупка или управление на персонала.

Има опит в оценяването с контролни параметри във Великобритания и Германия (Виж и препратките). И двата модела могат лесно да бъдат адаптирани за използване в други страни.

Оценка за качество и влияние
Оценката за качество и влияние е изключително сложен процес. Разглежда се като част от следните дейности:

Въвеждане ( Развитие ( Продуктивност ( Резултат ( Влияние
Въвеждането включва всички средства, които организацията използва за да създаде услуга или продукт, който иска да продава („продава" се използва в широкия смисъл на думата). Това включва финанси, сгради, суровини, машини, персонал и изключително важно, информация.

Оценката обикновено означава изчисление, като изключително важна е оценката на качеството. Не може да се приеме, обаче, че библиотеката с повече средства е непременно по-добрата библиотека.

Развитие означава всичко, което се прави за създаването на нещо ново. Когато се оценява развитието, обикновено се наблюдават дейностите в библиотеката. Така една библиотека може да оцени дейностите за комплектуването на книги и да прецени дали са толкова ефективни, колкото е необходимо.

• Продуктивност означава оценка на предлаганите услуги. Например - „брой на ползваните книги", брой на справките" и „заети места в читалните". Много често оценката се състои от изчисляване на показателите. Въпреки това, качеството на услугата е толкова важен критерий, колкото и количеството.

• Резултати - средностатистическите данни от продуктивността. Броят на заетите книги, действително прочетени, е един пример за резултат за книгозаемането.

• Влияние означава ефекта от резултатите за обществото. Тук този термин се използва в широкия смисъл на думата и означава „обществото като цяло", влиянието се оценява в дългосрочен план. Като пример тук може да бъде посочено увеличаването на ръста на грамотността в резултат на ползването на книги от библиотеките.

Главната трудност при оценката на влиянието е, че много различни фактори се вземат предвид и ако изолираме един от тях, оценяването става трудно. Може би най-добрият начин е да се взима мнението на ползувателите и /или да се наблюдава тяхната реакция.

Стандартизирани анкетни карти за ползуватели.
Анкетните карти са инструменти за маркетингово проучване от голямо значение за публичните библиотеки. Те са ценен инструмент, важен е подборът на въпросите и оценката на предлаганите услуги. Анкетна карта е едно предизвикателство за малки публични библиотеки. Много стандартизирани анкетни карти се ползват на национално ниво във Великобритания - PLUS [Проучване на ползувателите в публичните библиотеки].

Библиотеките представят резултатите в обща база данни и това дава възможност за сравнение и оценка с контролни параметри. Резултатите се приемат като показатели за изпълнението според стандартите за публични библиотеки във Великобритания. Има нови четири анкетни карти: за ползването като цяло, ползването от деца, мнението на граждани (които не са читатели) и използването на електронни услуги.

Стандарти
Има два съответстващи международни стандарта:

• ISO2789:1991 Информация и документация - Международна библиотечна статистика. Този стандарт регламентира: статистика на библиотеки, библиотекари, книги, касети, дискове и т.н. и съотношението на тези показатели към библиотечните услуги.

• ISO11620:1998 Информация и документация - Библиотечни показатели за изпълнението. Този стандарт определя 29 показатели, групирани в следните области: а) оценка от ползувателите; в) публични услуги; и с) технически услуги.

• И двата стандарта скоро [2002] ще претърпят редакция. Те са стойностни, но не са достатъчно известни и не засягат достатъчно показателите за електронни услуги и оценка за качество и влияние. 
Оценка за използването на електронните източници. 
Използването на лицензирани източници за електронна информация ще се развива и в някои случаи ще стане единственият или най-важният начин за достъп до информация. Електронната среда, както е декларирано в World Wide Web, предлага възможността за подобряване на начините за използване на тези източници.
Има много инструменти за анализиране на Web-записите. Типичен пример е Analog. Този сайт също предлага готови за използване ръководства за образование. Препоръчва се на тези, които очакват да използват статистика от Web-сървъри, да се запознаят с някои от въпросите, които засягат интерпретацията на такива данни, като „стойностност" на  Web-статистиката";  „Защо Web-статистиката  е безсмислена".

Нови насоки за развитие на статистиката и други инструменти за оценка на електронни услуги.
Създаване на Национални Модули за събиране на данни за Статистика на мрежата на публичните библиотеки и насоки за развитие. Проучването (2000-01) обхваща начините за проектиране и реализиране на национална база, анализите и системите за информация за статистика на мрежата от публични библиотеки и насоките за развитие, които да са точни и навременни. То се базира на предварителна работа (виж следващата точка), която определя основните критерии за статистиката и насоките за развитие на публични

те библиотеки. Директори на проекта са J.C.Berot и C.R.McClure.
Създаване и развитие на Национална статистика на библиотечната мрежа и насоки за развитие. Това проучване разработи основни критерии за Национална статистика и насоки за развитие, които могат да бъдат ползвани от библиотекари, изследователи и политици за изследване на ползването на услугите на Интернет и Web-източниците в публичните библиотеки и библиотечната мрежа. Оценка на Електронни източници (Е-метрически)
Е-метричният проект има за цел да проучи приложимостта на събраните данни за ползването на електронни източници.
Градски съвет на библиотеките (САЩ) - изследва влиянието на Интернет върху ползването в публичните библиотеки. Изследването включва проучване чрез произволни телефонни запитвания в национален мащаб на 3,097 възрастни жители през пролетта на 2000 г. Провеждано е на английски или испански. Възможно е библиотеките да се сравняват с други библиотеки, като използват „Сравнение на показателите на публични или на академични библиотеки".

Предвиждания за бъдещето

Има някои проблеми в тази област, които трябва да бъдат разгледани:

• За да могат стандартите да се използват, те трябва да бъдат добре разяснени и да се прилагат на национално ниво.

• Цената за събирането на данни и на анализите е по-висока от това, което библиотеките могат да си позволят.

• Въпросите се считат за „трудни" и не са добре разбрани.

• Водещият опит се разпространява бавно и трудно се прилага успешно [между държавите и например от академичните към публичните библиотеки].

• Отчитането на показателите в публичната мрежа е практически трудно, но това е ключът за ползването в бъдеще на статистиката.

• Структурите, които извършват тези дейности понякога не работят добре на национално и на международно ниво. Водещият опит не е достатъчно известен.

Европейското изследване се омаловажава (например инициативата на ЕС EQUINOX за реализиране на развитието на електронни услуги в библиотеките беше финансирано само две години - за разлика от Съединените щати, където беше финансиран дългосрочен проект). Необходимо е не само да се популяризира водещия опит, но и да се разработят механизми и методология, които да се прилагат в международен мащаб и на доброволни начала.
ПРЕПРАТКИ
Въведение
Тази част ще представи водещия опит и включва материали, които са:

• Достъпни за ползване и чрез Web-страница

• Доказани и полезни [не само малки предварителни проекти]
В същото време сме включили:

• Някои проекти, които смятаме значими

• Материали на други езици, освен на английски, ако услугите /дейностите имат особено значение.

Представили сме главно европейски материали, но сме включили и други важни материали. Например, Сайтът за статистика на Joe Ryan’s е американски, но е перфектен за статистическа информация и оценка на показателите. Представяме препратки, обширна библиография и източници за статистически данни за академични, музейни и училищни библиотеки,   както и препратки за статистически данни за европейски библиотеки.

Европа
LIBECON
Сайт за европейска библиотечна статистика за всички видове библиотеки, включваща и публични библиотеки.

www.libecon.org
EQUINOX
Equinox беше проект, финансиран от програмата на Европейската комисия „Телематика за библиотечни програми". Проектът беше създаден, за да помогне на библиотеките да развиват и използват методи за оценка на дейностите в новите условия - работа в мрежа и електронни услуги, успоредно с традиционните показатели за изпълнение, и да поставят тези методи в рамката на оценка на организацията. Проектът разработи критерии за показателите за електронни библиотечни услуги.
http://equinox.dcu.ie/
CAMILE Управление на библиотеките в Европа

CAMILE беше подкрепен от проекта „Телематика за библиотеките" на Европейската комисия. Целта беше да се популяризират резултатите от четири проекта, подкрепени от Европейската комисия - DECIDE, DECIMAL, EQLIPSE и MINSTREL. Всеки един от теми проекти трябва да разработи модели и механизми за вземането на решения в библиотеките в Европа и да представи въпросите и предизвикателствата пред библиотекарите в Европа, свързани с новите условия. 
http://www.staff.dmu.ac.uk
ISTAR
Стандартизирани анкетни карти за оценка на образованието (квалификацията) и на услугите, предлагани от публичните библиотеки.
http://www.istar.org
Дания
Датска Национална библиотека

Този сайт [актуализиран и безплатен за ползване] представя резюме от националната статистика на публичните библиотеки. Представен е на английски.

http://www.bs.dk/index.ihtml
Германия
Библиотечна Статистика на Германия
Има национални показатели за оценка на дейностите за всички видове библиотеки в Германия, тези статистически показатели са сравнително остарели и са доста неефективни. Засега няма друга национална статистика .

http://www.bibliotheksstatistik.de
Фондация Bertelsmann
През 1999 г. Фондацията приложи оценка с контролни параметри за публичните библиотеки. Предстои този начин на оценка да се приложи и за научните библиотеки.
http://www.bix-bibliotheksindex.de
Bertelsmann Stiftung Bix
Оценка с контролни параметри [в цифри и като развитие]

http://stiftung.bertelsmann.de/
Норвегия
Статистика на библиотеките в Норвегия

Статистиката за публичните библиотеки е по-детайлна, отколкото в датския пример.
Няма резюме на английски.

http://samson.bibtils.no
Обединено Кралство

Институт за Обществени Финанси и Счетоводство (CIPFA)

Този сайт предлага достъп до статистиката на публичните библиотеки в Обединеното Кралство, но само за абонати. Достъпът до анкетни карти и коментари е безплатен.

http://www.ipf.co.uk/sis/leisure/publiclibraryactuals/default.asp
Отдел за стандарти за публичните библиотеки в Англия в областта на културата,

медиите и спорта

Повечето показатели ще бъдат оценявани, като се ползва статистиката, предоставяна годишно на CIPFA. Има също така стандарти за производителност, съобразени с мнението на ползувателите, което ще се оценява чрез редовни проучвания и изследвания.

http://www.culture.gov.uk/PDF/libraries pls assess.pdf
Дружество за оценка на публичните библиотеки.

Оценяване с контролни параметри (в цифри и като процес на развитие)

http://www.ipf.co.uk/benchmarking
Секция за библиотечна и информационна статистика

Lisu публикува компилации от статистическа информация за библиотеките, предназначена за библиотекари. Версията за 2001 година на годишния статистически модел и Таблиците за библиотечна и информационна статистика (L.I.S.T.) са предоставени за ползване. Те обхващат публични, академични, специални, национални и училищни библиотеки. Изданията за 2000, 1999, 1998 и 1997 също могат да бъдат ползвани.

http://www.lboro.ac.uk/departments/dils/lisu/lisuhp.html
MIEL: Организация на информацията в електронните библиотеки

Актуални насоки за развитие на библиотеките и съответната литература и показатели за дейностите за електронните библиотеки, работещи в мрежа. Един раздел предлага резюме на предишни текстове и наръчници. Главно за академични библиотеки. 
http://www.ukoln.ac.uk/dlis/models/studies
Насоки за развитие

Това са резултати от сравнителен преглед на главните показатели за изпълнението в библиотеките. Прегледът е направен по поръчка на проекта DECIDE и е изпълнен от John Sumsion.

http://www.ukoln.ac.uk/dlis/models/studies
Национална мрежа

Този проект ще свърже всички 4300 публични библиотеки в Обединеното Кралство с Интернет до края на 2002 година. Проектът на стойност 170 милиона лири е организиран в сътрудничество между Фонда за нови възможности (NOF) и Съвета за музеи, архиви и библиотеки. Web-сайтът ще бъде използван за публикуване на конкретни резултати.

Национална мрежа: успехи в областта на квалификацията. Страницата представя ретроспекция, развитие и интересни случаи, свързани с програмата за квалификация.

http://www.peoplesnetwork.gov.uk/
Стандартизирани анкетни карти
PLUS  [Проучване на ползувателите на публичните библиотеки]

http://www.ipf.co.uk/plus
VITAL: Оценката и влиянието от осигуряване на достъп до услуги в публичните библиотеки, създадени на базата на нови информационни технологии.

Въпросът е „Каква е оценката и влиянието от осигуряване на достъп до услуги в публичните библиотеки, създадени на базата на нови информационни технологии? Главната цел на проекта е не само да събере данни за отговорите на този въпрос, но и да разработи приложими методологии, които библиотеките да могат да използват при оценяването на своите услуги. Web-сайтът предлага Заключителния доклад на проекта и други работни документи.
http://www.mmu.ac.uk/h-ss/cerlim/projects/vital.htm
Съединени американски щати
Има много сайтове, които включват публични библиотеки и други сектори. 
http://nces.ed.gov/surveys/libraries/
Статистически сайт на ARL (Американските научни библиотеки). Това е един интерактивен сайт, където можете да избирате варианти, да класирате библиотеки, да правите сравнение чрез показатели, а също и да представите данните графично. Основните данни могат да се изтеглят чрез ASCII формат. 
http://fisher.lib.virginia.edu/newarl/
Интерактивни сравнения на равнопоставени групи чрез Web.
http://www.arl.org/newsltr/197/peergroup.html
Международна коалиция на библиотечни консорциуми (ICOLC)

Насоки за статистическа оценка на ползването на показалци, резюмета и пълнотекстови източници, представени в web-сайт. (ноември 1998)

http://www.library.yale.edu/consortia/webstats.html
Статистическа програма за библиотеки
http://www.nclis.gov/libraries/lsp/webstats.html
NCLIS Web-сайт за статистика и изследване
http://www.nclis.gov/statsurv/statsurv.html
Стратегически публикации
Това е ценно и всеобхватно произведение; езикът е точен и ясен.

Заключителен  доклад  на  проекта  PRILIB,  известен  като  „Изследване  с инструментариум". Цели на проучването:

1. да проучи насоките за развитие на библиотеките в Европа,

2. да препоръча приоритети за развитието им,

3. да предложи инструментариум за оценка на дейностите и показатели, приложими за всички видове библиотеки в Европа.

Разисква въпроси, свързани с оценката на новите електронни услуги.
Предлага на библиотечните мениджъри примерни модели за оценка на дейностите.

Обратно към страницата със съдържание.

ФИНАНСИРАНЕ   И   ВЪЗМОЖНОСТИ   ЗА  ДОПЪЛНИТЕЛНО ФИНАНСИРАНЕ

РЕЗЮМЕ
ОБХВАТ
Този раздел на Насоките разглежда източници за финансиране на библиотеките, извън основното финансиране от местни или държавни институции. Специално внимание се обръща на набирането на средства, увеличаването на приходите и кандидатстването за субсидии чрез специални проекти.
СТРАТЕГИЧЕСКИ ВЪПРОСИ
Публичните библиотеки в голяма степен са финансово зависими от годишните субсидии, които получават от местни или държавни институции. В повечето страни основното финансиране нараства относително бавно в последните години,   когато ролята на услугите се променя от присъствието на нова медиа и Интернет и от необходимостта от по-голям обхват на информационните услуги. За много библиотеки е трудно да посрещат увеличените разходи със средствата, установени от закона, без това да е за сметка на основната или традиционната им дейност. Следователно, те трябва да решат дали да търсят начини за допълнително финансиране, какви източници да използват и какви усилия да полагат за проучване на възможностите.
ПРЕПОРЪКИ ЗА ПРАКТИКАТА
Възможни са различни начини за допълнително финансиране на библиотеките, съобразени с различните регулаторни системи в Европа. Библиотеките, в много случаи, получават пари от таксите за услугите, които предлагат, както и от кандидатстване за средства от организации, които отпускат субсидии за реализиране на проекти.

Библиотеките са използвали различни подобни стратегии за осигуряване на допълнително финансиране, включително чрез участия в сдружения и назначаване на служител, който да търси начини за финансиране и да помага при подготовката за кандидатстване за субсидии.

ПРЕДВИЖДАНИЯ ЗА БЪДЕЩЕТО
Тенденцията библиотеките да стават все по-зависими от външно финансиране е трайна, но несигурна.

Организации с добро развитие, опитен персонал и установени и работещи програми за партньорство, продължават да се развиват успешно. Други се нуждаят от компенсация, чрез специални програми, които дават възможност на по-слабите кандидати „да се изравнят". Стимулът една местна власт и библиотека да достигне успеха на друга може, сам по себе си, да стане мощна движеща сила за откриване на възможности за местно финансиране.

Рискът държавните или местни власти да оттеглят основното финансиране от библиотеки, които са осигурили суми от помощи е голям и това трябва да бъде наблюдаван процес. Оценката на резултатите е извънредно важна.

ОБХВАТ
В този раздел на Насоките се разглеждат следните въпроси::
Финансиране от публичния сектор
Увеличаване на приходите
Външно финансиране
Партньорство
Специалисти за осигуряване на допълнително финансиране
Финансиране чрез участие в проекти
Препратки
СТРАТЕГИЧЕСКИ ВЪПРОСИ
Насоките разглеждат източниците на финансиране за публичните библиотеки - от държавата (обществения сектор), библиотечни приходи (такси, абонаментни вноски) и външни източници (помощи, дарения, участия в проекти). Тези източници на финансиране се разглеждат в контекста на:

• Законодателни и регулаторни изисквания за осигуряване на библиотечните услуги;

• оценка на въздействието на моделите на финансиране върху библиотечните услуги;

• растящата роля на публичните библиотеки в дигиталната ера.

Публичните библиотеки са все още финансово зависими от публичния сектор (местното управление или държавата), но моделът постепенно се променя. Финансирането от публичния сектор (чрез събиране на данъци) е твърде статично, докато има много възможности за финансиране чрез дарения и помощи или въвеждане на такси за нетрадиционни услуги.
В същото време публичните библиотеки са предизвикани да определят правото си на съществуване и услугите, които предлагат. Увеличението на институционалното или основното финансиране на публичните библиотеки в Европа е само 16% в годините 1991-1998 (Виж LibEcon), в същия период:

• Приходът от такси и абонаментни вноски се е увеличил до 134%

• Приходът от друго финансиране - до 133%

Примерите илюстрират промяната на модела на финансиране на публичните библиотеки в Европа.

Библиотеките се нуждаят от постоянно основно финансиране, за да могат да планират такива основни дейности като покупка на книги и други документи, поддържане на сграден фонд и издръжка на персонала. Това финансиране обикновено се насочва от правителството чрез местните власти като част от едно по-общо осигуряване на средства за извършване на тези дейности. Това финансиране не е съобразено с някакви препоръчителни стандарти по отношение на количеството или разпределението на разходите, въпреки че изпълнението на законовите задължения в някои страни се контролира и подлежи на ревизия (виж Ревизионна комисия). Публичните библиотеки трябва да развиват и осъществяват нови програми и услуги, за да отговорят на растящите нужди на обществото, което обслужват, следвайки програмата за социалната политика: соцнална ангажираност; образование; ангажирано участие; бизнес, лица в неблагоприятно състояние, деца; виж набиране на средства; дигитализация; мултимедиа. Публичните библиотеки трябва да предлагат нови дигитални услуги и да осигурят библиотечен персонал, който да има знанията и уменията да работи в новите условия.

Публичните библиотеки трябва да развиват своите дейности в рамките на законодателството, установено за библиотеките и определящо библиотечните услуги, В някои страни публичните библиотеки са задължени със закон да предоставят някои „основни услуги" на ползувателите си без заплащане. Няма универсално определение за основни услуги. Законодателството в много страни е прието преди настъпването на дигиталната ера.

Библиотеките трябва да преценят дали да търсят увеличение на основното си финансиране чрез някои или всички предложени начини:

· Финансиране чрез помощи (дарения)

· Приходи от такси за неспецифични библиотечни услуги

· Лобиране пред националните и местни власти

· Влияние върху общественото мнение

· Създаване на групи от приятели на публичната библиотека

· Предоставяне на съвместни услуги

· Увеличаване на приходите или въвеждане на платени услуги 

Изследването на LibEcon илюстрира някои тенденции за набавянето на приходи от библиотечни услуги.
Препоръки за практиката

Увеличение на приходите
Библиотеките осигуряват услуги за обществото, понякога и за търговски организации, от които е възможно да взимат такси. Услуги като осигуряване на техническа информация, фирмена информация, заемането на някои видове документи, като например аудиовизуални средства, се осигуряват срещу заплащане. 
Законът не позволява членски такси в някои страни - например в Обединеното Кралство и Гърция, но разрешава това в Германия, Литва, Нидерландия, Словакия и Словения. В страните, където е разрешено взимането на членски такси, се вземат такси и за заемане на книги, въпреки че ползувателите с нисък доход се освобождават от такси или ползват намаления.

Тези приходи от такси рядко са равностойни на цената на осигурената услуга, ако се пресметнат всички разходи за нея. Повечето ползуватели може би не биха желали да заплащат реалната цена на някои услуги, например заемане на книга чрез междубиблиотечно заемане или търсене в готови бази данни. 
Лондонската библиотека. търговска организация, която се самоиздържа, има годишна такса 150 лири (240 евро) за своите членове. За сравнение, годишната абонаментна такса на публичните библиотеки в Бремен е 20 евро, в Кьолн - 21 евро, като тези библиотеки освобождават от такси или имат намалени такси за различни групи ползуватели, като деца и студенти. В Бремен таксата за зает библиотечен документ е З евро, в Кьолн - 1,50 евро за зает аудиовизуален документ. Публичните библиотеки са създадени с идеята да осигуряват свободен достъп до книги и други библиотечни документи, особено за онези, които нямат средства сами да си ги набавят. Тази идея остава стремеж и амбиция за много библиотекари и демократично избрани власти, които финансират библиотеки. Методите за увеличаване на приходите включват такси за следните видове услуги:

· Такси за членство или годишен абонамент

· Такси за заемане на книги

· Такси за заемане на аудиовизуални документи, включващи видео, DVD, и др.

· Такси за детски учебни помагала, постери, карти, канцеларски материали, флопидиск, очила за четене и др.
· Разпродажба на старо имущество

· Такси за фотокопиране и компютърни разпечатки

· Глоби за закъснения при връщането, за загубени или повредени книги

· Такси за достъп до собствени бази данни

· Заплащане при посещения на специални събития, организирани от библиотеката

· Продажба на издания, особено материали, свързани с краезнанието, карти,

· общинска информация

· Даване под наем на стаи и сгради

· Копия и снимки от сбирките на местните колекции

· Такси за бизнес и други услуги

· Достъп до Интернет

· Такси от други библиотеки за междубиблиотечно книгозаемане

· Заплащане на храна и напитки, които се продават в заведения на библиотеката 
Приходи от такси за неспецифични библиотечни услуги (например: образование за ползване на Интернет, дребни продажби) е също възможен начин за осигуряване на приходи.

Само някои библиотеки имат възможност да използват всички тези методи за увеличаване  на  приходите.  Ограниченията  могат  да  бъдат  свързани  със законодателството или с обхвата на услугите, които една библиотека предлага. Количеството пари, придобити по този начин, трябва да бъдат сравнени с разходите за осигуряване на услугите. Библиотеките не взимат такси от своите читатели, равни на реалните разходи за услугите, защото мисията им е да предоставят услуги на обществото и поради регламентираното си финансиране. Може да има и законова забрана за събиране на такси за определени услуги. Законът за  публичните библиотеки в Дания позволява библиотеките да взимат такси за услуги, но те са задължени от законодателството да определят такива такси, които са съобразени със „съществуващата" търговска тарифа и да не подронват престижа си, като се конкурират с търговски фирми. Не е разрешено взимането на такси за абонамент или за заемане на книги. The Marketable Library Foundation е създадена за да помага на датските публични библиотеки да функционират в новите икономически условия. Web-сайтът й включва копие на съответния раздел от Закона за публичните библиотеки в Дания (на английски език).
Външно финансиране
През последното десетилетие в много страни стана практика набирането на средства за библиотеки, музеи и архиви чрез участие в конкурси. Правителствата, Европейският съюз и други органи или фондации, избраха начина да насочват средства чрез състезателни оферти или представяне на проект, които съдържа специфични предложения за дейности в съответствие с указанията, дадени от финансиращия орган. Финансирането за такива проекти става на базата на конкуренцията.

Главно предимство е, че по този начин може да се получи достатъчно финансиране за развитието на услугите, което е невъзможно в рамките на основното финансиране. Организациите от обществения сектор имат два проблема: да идентифицират възможностите за набавянето на средства чрез участия в конкурси и да подготвят ефективни предложения.

Национално изследване, направено от Университета в Нортумбриа в Обединеното Кралство през 2001 година, показва че:

• 73% от библиотеките, музеите и архивите са кандидатствали в един или два големи проекта в годините 1997-2000

• През същия период само 3% от библиотеките не са кандидатствали в проекти над 150 000 евро

• Много библиотеки са били принудени да търсят този начин на финансиране поради дефицит в основното финансиране

• По-малки организации с ограничени ресурси не могат да използват тази система на финансиране и съществува рискът те да изостават

• Успехът при набирането на средства чрез участия в конкурси понякога зависи и от управлението на организацията

• Добрата връзка между организациите и местните власти е много важна при планирането на нови проекти

• Организации, които участват в тези процеси имат по-добри препратки с партньорите си, с които са в съдружие в рамките на местно ниво или извън него, въпреки, че в същото време партньорството се счита за източник на проблеми

• Организациите, които набират средства чрез участие в конкурси са притеснени от нереалните   срокове   за   представяне   на   кандидатурите,   качеството   и компетентността при подбора на журито, лошото формулиране на критериите, неточните цели и задачи, сложните формуляри за кандидатстване и липсата на обратна връзка.

• Набирането на средства чрез участия в конкурси може да отслаби връзката между една организация и властите, които осигуряват основното й финансиране
Откриване на възможности за набиране на средства чрез участия в конкурси
В този насоки не е възможно да се изброят всички потенциални източници на финансиране във всички европейски страни. В повечето случаи финансирането е на национално ниво, дори на регионално, а не на международно. Националните библиотечни асоциации или спонсориращите правителствени служби би трябвало да могат да съветват библиотеките, които търсят източници на финансиране. По-големите общини понякога имат специален отдел, който отговаря за търсенето на източници на финансиране и за подготовката на кандидатурите. В края на Насоките за управление има списък с препратките. Библиотечната асоциация в Обединеното Кралство, например, има увод за програмите и Web-сайтовете за финансиране от Европейската общност.
Подготовка за ефективно участие в търгове и конкурси
Професионалната подготовка на библиотекарите и техните умения са изключително важни фактори за подготовката на успешна кандидатура за търг/конкурс или за воденето на преговори с частния сектор за сключване на договори за финансиране. Едно предложение се състезава с много други и много често кандидатурите надвишават повече от десет пъти предлаганата сума за финансиране. За да бъде една кандидатура успешна, тя трябва:

• Да се отличава от останалите

• Да изложи целите си ясно и кратко

• Да опише ясно как отговаря на условията за кандидатстване

• Да представи логичен и разумен проект за план и да предложи организация за реализирането му

Следните общи указания могат да бъдат от полза на библиотеки, които представят кандидатури за проекти за финансиране:

• Печелившите кандидатури винаги включват задълбочен и внимателен прочит на условията

• Успешните кандидатури разработват ясно и детайлизирано идея за една или повече от главните цели на проекта

• Проектите  ще  бъдат  оценявани  с  критерии,  описани в условията за кандидатстване. 
Някои примери за критерии за оценка:

• Доказателства за разбиране на проблема

• Съответствие с избраната методология и начини на оценка

• Опит на кандидатите

• Приложимост и детайли на работния план /програмата

• Мнение (преценка) за средствата

• На първо място и най-важно е предложението да се основава на добра идея. То трябва да е обвързано с изискванията за кандидатстване, да е оригинално, да предлага реални ползи за институцията и за общността, ако бъде реализирано, и да представи сигурни доказателства за работата, която е извършена по тези въпроси до момента.

• Оценителите трябва да бъдат убедени, че библиотеката може да организира реализирането на проекта. Предложението трябва да съдържа ясно очертан проект за план, реално постижими цели и приложения. Членовете на екипа, техния опит и съответни отговорности трябва да бъдат описани подробно като доказателство, че проектът ще бъде реализиран успешно.

• Организацията за реализирането на проекта е особено важна, когато проектът се разработва в партньорство. Много ценно ще бъде представянето на примери от успешно реализирани проекти или консорциуми със същите партньори.

• Условията за кандидатстване може да са свързани със специфични стандарти и в предложението трябва да се опише начина, по който кандидатът ще се придържа към тях.

• Някои предложения за проекти са на голяма стойност (повече от 150 000 евро годишно) за дълъг период от време (обикновено до три години). Други предлагат по-скромно финансиране - от 10 000 до 15 000 евро за период от шест месеца или една година. Усилията за подготовката на кандидатурата би трябвало да са пропорционални на предлаганото финансиране.

Партньорство (виж също рубриката управление)

Създаването и поддържането на различни по вид партньорства е все по-важно за организациите за финансирането им чрез участие в конкурси.

• Работата в партньорство с различни сътрудници е голямо предимство. Тези партньори могат да са доброволни организации, частни лица, от други местни власти или от различни структури в същата местна власт.

• Библиотеки, музеи и архиви могат да си сътрудничат добре при търсенето на средства и биха могли да представят  стратегически и систематично подготвен проект.

• Партньорства, създадени за определена специфична цел трябва да бъдат поддържани за реализиране на целите при следваща възможност.

• Уместно е да се поддържат контакти с групите ползуватели и да се взема тяхното мнение за необходимостите на местната общност.

• Партньорството може да увеличи затрудненията, когато трябва да се спазва строго определен краен срок или да се осигури необходимото финансиране.
Специалисти за осигуряване на допълнително финансиране
Някои ръководства назначават специалисти на пълно работно време, чието задължение е да търсят възможности за финансиране и да помагат на библиотекарите да подготвят кандидатури. Тези служители отговарят за успешната подготовка и ръководят всички процеси на кандидатстването.

• Успехът на работата им се оценява в зависимост от количеството на финансирането, което те осигуряват. Най-ниското финансиране трябва да е по-голямо от заплатата им.
• Тези специалисти работят най-добре в полза на общото усилие на властите за осигуряване на фондове, а не само за отделна библиотека.
ПРЕДВИЖДАНИЯ ЗА БЪДЕЩЕТО
Библиотеките трябва да са сигурни, че всяко определяне на основните им услуги в бъдеще, свързано със законоустановеното им финансиране, съответства на сегашното състояние и визията за една дигитална библиотека, която да отговаря на нуждите на общността и на гражданите, които обслужва.
Няма универсално прието определение за основни услуги; съществуващите дефиниции за функцията на публичните библиотеки не са специфицирани и се отнасят или само за дигитални или за традиционни източници.

В бъдеще дигиталните услуги ще бъдат основните услуги в една библиотека. Това вече е факт в някои страни.
Сега публичните библиотеки навсякъде са финансирани от държавата и това вероятно ще продължи. Развитите страни могат да си позволят да поддържат публични библиотеки, които са значително самостоятелни и развиват предлаганите от тях услуги. Много по-трудно е да се финансират нови услуги в страни, където държавните приходи са по-ниски. Ако публичните библиотеки бяха освободени от регулаторните рестрикции и имаха възможност да набират по-свободно средства, отколкото сега, не е възможно да се предположи колко субсидии биха събрали. Цена за членство, равностойна на реалните разходи не би била удачен избор. Ще трябва да се определят по-високи такси, за да се осигуряват услугите, за които сега ползувателите плащат номиналната сума.

Несъмнено много малки библиотеки ще бъдат затворени, като това ще има редица последици за обществото и нарастване на социалната изолация. Публичните библиотеки ще загубят възможността да общуват с обществото като цяло - нещо, сега оценявано и от ползувателите, и от правителствата.

Не е лесно да се предвиди, дали държавното финансиране за публичните библиотеки ще се увеличава в бъдеще. Това зависи много от влиянието, което публичните библиотеки имат върху социалните, икономическите и културните проблеми и необходимости. Изглежда много вероятно в близкото бъдеще публичните библиотеки да търсят допълнителни източници на финансиране.
Бъдещето на конкурентното финансиране на печеливши проекти
Всичко, описано дотук не може да предложи начин на финансиране за обслужването като цяло. Важно е, че чрез специални проекти се мотивират промените. В някои страни този начин на финансиране е преобладаващ и представлява толкова голяма част от финансирането, че дава неочаквано добри резултати за обслужването в публичните библиотеки. Това е награда за тези, които подготвят добри кандидатури за финансиране, но не означава, че средствата се разпределят винаги според необходимостите.

По-малките общини не винаги имат възможности да търсят допълнително финансиране, да подготвят проекти и особено, да поддържат вече реализирани проекти.

Завършените специални проекти трябва да бъдат поддържани: те изискват финанси за поддръжка, след като проектът бъде завършен. Като се има предвид постоянното основно финансиране, трябва внимателна преценка за промяна на приоритетите и необходимост да се отклоняват средства, предназначени за съществуващи услуги към поддържането на новосъздадените. В последно време растящата пропорция на външно финансирани проекти вероятно ще преразпредели средствата, предназначени за книги към услугите на базата на информационните технологии.

Организации с добро развитие, опитен персонал и доказано добри партньори продължават да се развиват успешно. Други се нуждаят от компенсация чрез специални програми, които дават възможност на по-слабите кандидати „да се изравнят". Стимулът една местна власт и библиотека да достигне успеха на друга може, сам по себе си, да стане мощна движеща сила за откриване на възможности за местно финансиране.

Рискът държавните или местни власти да оттеглят основното финансиране от библиотеки, които са осигурили големи суми от помощи е голям и това трябва да бъде наблюдаван процес. Оценката на резултатите е извънредно важна.
ПРЕПРАТКИ
Европа
EBLIDA
Поддържа Web-страница, в която изброява възможностите за финансиране за

библиотеките в Европа, включително и тези, предлагани от Европейската Комисия.

http://www.eblida.org/funding.htm
Europa
Този Web-сайт показва възможностите за финансиране от Европейската Комисия

http://europa.eu.int/comm/secretariat general/sgc/info subv/index en.htm
The Gates Foundation
Предлага субсидии на библиотеки в икономически изостанали райони

http://www.gatesfoundation.org/
EUCLID
Този Web-сайт предлага нова информация за възможностите за финансиране на организации в областта на културата в Европа. EISs (Европейските информационни центрове) трябва да могат да помогнат със съвети за възможностите за финансиране и източниците на информация.
http://www.euclid.co.uk/
LIBECON
http://www.libecon.org/dafault.asp
LibEcon2000 Millennium Study – Library Economics in Europe
http://www.libecon.org/millenniumstudy/default.asp
ДАНИЯ
The Centre for Marketable Library Services Aarhus
Фондация, която предлага на библиотеките в Дания начини да вземат такси за по-

скъпо струващи услуги.

http://www.cby.dk/marketablelibrary.htm
ФИНЛАНДИЯ
Финансиране на публичните библиотеки във Финландия

http://www.minedu.fi/minedu/culture/libraries gateways.html
ГЕРМАНИЯ
Уеб сайт на публичната библиотека в Cologne, съдържащ информация за абонаментите и таските за библиотеката
http://www.stbib-koeln.de/nutzung/mitglied.htm
Уеб сайт на публичната библиотека в Бремен за таксите и други плащания 
http://www.stadtbibliothek-bremen.de/service/home.php3?service=preise
ОБЕДИНЕНО КРАЛСТВО
The Bidding Culture and Local Government
Доклад на Университета в Нортумбрия 
http://online.northumbria.ac.uk/faculties/art/information
studies/imri/rarea/im/pubsec/bidcul/Bidding Culture Final Report.pdf
Държавната лотария предоставя средства на културните институции и техни проекти, като включва библиотеки, музеи, архиви.
http://www.hlf.org.uk
The London Library
Библиотека на собствена издръжка в центъра на Лондон с описание на услугите,
които предлага и таксите за членство.
http://www.londonlibrary.co.uk/
NOF digitize programme
Използва постъпленията от Националната Лотария за финансиране на проекти за дигитализация в Обединеното Кралство
http://www.nov-digitise.org/
Страница в web-сайта за организации, които предлагат субсидии
http://www.resource.gov.uk/information/funding/OOgrants.asp
The Wolfson Public Libraries Challenge Fund
Частично финансирана от държавата програма, която осигурява субсидии за проекти на публични библиотеки.
http://www.resource.gov.uk/action/dcmswolf/oodvmswo.asp
Обратно към страницата със съдържание.

СЪТРУДНИЧЕСТВО И ПАРТНЬОРСТВО
Резюме
ОБХВАТ
Осъществяване на договори, консорциуми или партньорства с други правителствени, местни или бизнес организации.

СТРАТЕГИЧЕСКИ ВЪПРОСИ
В някои страни сътрудничеството е станало важна част от политиката на държавата. Мнението обществените потребности да се считат важни и неотложни, подкрепяно от много правителства и от Европейския съюз означава, че публичните библиотеки трябва да работят съвместно с други служби на местното управление, агенции и местни и регионални бюра на правителството, както и с партньорите си в културната сфера като музеи и архиви.
Навлизането на електронните услуги и дигиталната същност на кибернетичното пространство са сериозни причини за промяната на съществуващия организационен модел и  налага на библиотеките нов подход към  сътрудничеството и партньорството.

Препоръки за практиката

Различни видове сътрудничества и партньорства са ефективни за постигането на съответните резултати:

· Стратегически партньорства на национално, регионално и местно ниво. На регионално ниво те могат да образуват агенция за развитие на музеи, библиотеки и архиви. 

· Партньорства между публични библиотеки и други библиотеки

· Партньорства с доброволни организации

· Партньорства с промишлени организации

Видове партньорства

Има няколко вида партньорства и цели за създаването им:

• регионални или основани на принципа на местонахождението - местни организации се съгласяват да си сътрудничат;

• основани на принципа на общата цел - група организации, обединени от обща цел независимо от местонахождението си се съгласяват да работят съвместно;

• основани на принципа на общи дейности – например: осигуряване на услуги, консервация, реставрация, образование, развитие на информационни технологии.

ПРЕДВИЖДАНИЯ ЗА БЪДЕЩЕТО
Развитието на дигиталната технология прави библиотеките и други институции все по-малко изолирани и все повече взаимнозависими. Бъдещето на партньорствата е свързано с бъдещето на финансирането. Ще бъдат създавани нови модели като регионалните културни центрове, за да осигурят нови възможности и решения за местните културни институции.

Законовата и регулаторната рамка за партньорство и сътрудничество за библиотеки и други културни институции трябва да вземе предвид факта, че публичните библиотеки не са вече така самостоятелни, както преди и сега са част от разпространена из целия свят мрежа, която включва обществения и частния сектор и доброволните организации.

ОБХВАТ

В този раздел на Насоките се разглеждат следните въпроси:
Стратегически партньорства
Видове партньорства
Иницииране на партньорство
Организация на партньорства 
Поддържане на партньорства
Препратки
СТРАТЕГИЧЕСКИ ВЪПРОСИ
В някои страни, като например Съединените американски щати и Обединеното Кралство, партньорството е станало важна част от държавната политика. Обществените потребности да се считат важни и неотложни е мнение, подкрепяно от много правителства и от Европейския съюз означава, че публичните библиотеки трябва да работят съвместно с други служби на местното управление, агенции и местни и регионални бюра на правителството, както и с партньорите си в културната сфера като музеи и архиви.
Навлизането на електронните услуги и дигиталната същност на кибернетичното пространство са сериозни причини за промяната на съществуващия организационен модел и  налагат на библиотеките нов подход към  сътрудничеството и партньорството. Чрез партньорства, публичните библиотеки могат да намират финансиране за нови технологии и развитие и за квалификация, различна от традиционната за библиотечния персонал.
Препоръки за практиката

Партньорството е възможност за постигане на резултати. Обикновено партньорството се създава тогава, когато участниците виждат в това сътрудничество ефективен начин за постигане на своите цели. Партньорството е успешно, когато всички участници дават принос и имат полза. За публичните библиотеки ефективно партньорство е онова, чрез което се постигат ясни и стойностни резултати в полза на обществото.

Потенциални партньори на публичните библиотеки
Различни видове сътрудничества и партньорства са ефективни за постигането на различни видове цели:

Стратегически партньорства могат да бъдат създадени на национално, регионално или местно ниво. На национално ниво се създават, за да изпълнят важни национални програми за специфични цели, например „Национална мрежа" в Обединеното Кралство е проект, чиято цел е да свърже всички публични библиотеки в Интернет, като част от задължението на държавата да даде възможност за достъп до готови бази.
На регионално ниво стратегически партньорства може да бъдат създадени за:
• Основаване на агенция за развитие на музеи, библиотеки и архиви за подпомагане на развитието им в региона - управление, защита, консултации, набиране на средства, подготовка на кандидатури и примерни проекти; и предоставяне на услуги. В някои случаи регионалното сътрудничество може, като начало, да обединява публичните библиотеки.
• Определяне на цели като създаването на регионална мрежа на публичните библиотеки; създаване и доставяне на електронна информация; продължаваща квалификация на персонала; предлагане на литература и поощряване на четенето; създаване на възможности за образование  през целия живот за местната и регионална общност.
• За да постигнат успех, регионалните стратегически формации трябва да работят в сътрудничество със своите организации и финансовите органи, като спазват приоритетите и нуждите за индивидуално обслужване и местната автономия.
Партньорства между публични библиотеки и други библиотеки
Няколко библиотеки, обикновено публични и научни библиотеки, може да постигнат съгласие за сътрудничество в области като: консорциуми за покупка (особено на електронни източници), дигитализация на основните средства и предоставяне на достъп чрез общ Web-сайт, извличане на бази - например, чрез свързване на каталозите.
Партньорства с доброволни организации
Публичните библиотеки могат да имат полза от сътрудничества с доброволни и неправителствени организации чрез обвързването им със специфичните групи и техните нужди, например възрастни хора, хора в неблагоприятно състояние, различни общности и етнически малцинства.

Партньорства с промишлени организации
Телекомуникационните доставчици имат интерес да продават своите услуги в инфраструктура, в която са инвестирали и която ще донесе нужните им приходи за добра печалба. Широкият диапазон от информационни възможности се заплаща от местните или регионални власти или консорциуми за осигуряването на различни услуги. Възможността за съвместно инвестиране за осигуряване на услуги от публични библиотеки и телекомуникационни организации, на базата на споделения риск и печалба, трябва да бъде проучена.
Видове партньорства
Съществуват различни видове партньорства и цели за създаването им:

• регионални или основани на принципа на местонахождението - местни организации се съгласяват да си сътрудничат;

• основани на принципа на общата цел - група организации, обединени от обща цел се съгласяват да работят съвместно, независимо от местонахождението си;

• основани на принципа на общи дейности:

- Осигуряване на услуги. Съвместно подготвяне на кандидатури за проекти, свързани с информационното обслужване и другите видове услуги.

- Образование, например - образование за информационни технологии, организация и управление. Обхватът може да се разшири с: откриване на възможности за съвместни начинания за образование на персонала; обсъждане на общи проблеми и решения и прилагане на водещия опит; търсене на възможности за общи квалификационни начинания и обща покупка на материали за образование; размяна на персонал.

- Развитие на информационни технологии, които разширяват обхвата на услугите, предлагани от библиотеките, например чрез общи електронни ресурси и достъп до електронните каталози и бази данни - съвместни дейности за развитието на виртуалната библиотека.

- Партньорство и консорциуми - широко разпространена практика, особено за научните библиотеки. Това е начин за ефективно използване на бюджетните средства - договаряне на по-ниски цени, общо лицензиране, особено на електронни публикации. Издателите и доставчиците също имат полза от консорциуми, защото спестяват средства за маркетинг и имат гарантиран пазар за своите продукти. Консорциумите са полезни за политиката на общото комплектуване.

Като обхват консорциумите могат да бъдат и международни (виж EIFL).

- Опазване на уникални материали. Програмата за опазване изисква наличие на заинтересован и информиран персонал, точни данни, достатъчно финансиране, съответстващи стандарти, политика на опазване и процедури и механизми за общи информационни ресурси и достъп. (Виж също рубриката дигитализация.)

- Съвместни проекти - особено необходими при кандидатстване за външно финансиране и силна конкуренция - като например изследователските програми на Европейската общност, които често определят минимален брой партньори,   подбрани от минимален брой държави-членки или кандидатстващи за членство.

· Съвместно финансиране - виж рубриката финансиране
Създаване на партньорства
Неформалните контакти и размяната на мнения между вероятните партньори са често първата стъпка, следвана от обсъждания, които уточняват позициите на партньорите. Същността на съгласуваното сътрудничество се дефинира писмено, като се определят целите и отговорностите на партньорите. Сред обсъжданите въпроси са финансиране, времетраене, персонал, маркетинг и използване на медиите.

Деклариране на мисията
Веднъж обвързано със съгласие, партньорството декларира мисията си, например:

- „да защищава и поддържа уникалната роля на организацията за повишаване на културното, социалното, образователното и икономическото ниво на живота в региона”
- „да модернизира, възобнови и промени публичните библиотеки и изцяло да използва техния потенциал за образование, социално ангажиране, съзидание и за икономически и социален просперитет"

Основни дейности
Сред основните дейности на едно партньорство,   които създават имиджа му и потенциално повишават влиянието му са:

• Стратегически план с ясно очертани стратегически цели

• Публикувани планове за работа, обвързани със срокове

• Изпълнителите, които ще реализират тези планове за работа

• Основни доклади и документи, които показват резултатите от изпълнението на плановете.

Организация и структура на сдруженията
Сдружението трябва да бъде узаконена организация. Сдруженията може да имат формален законов статут или легализирани структури като регистрирана компания или благотворително дружество. Съдружието може често да се нуждае от корпоративна идентичност, включително „търговска марка" и лого. Сдружението може самостоятелно да решава да влиза в други сдружения като корпоративно тяло.

Сдруженията трябва да имат ясни правила за работа, например събрания на управителния съвет и вземане на решения (виж като пример Консорциум електронна бибилотека на щата Калифорния). В Борда на директорите е необходимо представителство на различните финансиращи организации и той може да бъде съставен, например, от представители на местната власт, политически организации, научните среди, независими организации, професионалисти от публични библиотеки, музеи и архиви. В Борда може да се включат наблюдатели от национални, регионални и други организации.

Финансирането на сдруженията може да става чрез :

· основни субсидии от национални или регионални програми за финансиране

· членски внос

· поддържащи фондове на местната власт

· събрани приходи

· финансиране на проекти от правителствени фондове, Европейски социални

· фондове и програми, например IST
· Понякога, за да получи по-нататъшно финансиране,   сдружението трябва да идентифицира своя собствен фонд.

Поддържане на успешно партньорство
Няколко важни въпроса, свързани с поддържането на успешно партньорство:

• ръководството на библиотеката и местните власти трябва да са обвързани със споразумение за партньорство;

• определя се отговорно лице със съответен статут в организацията; когато проектите за партньорство са на най-високо ниво, отговорното лице е член на ръководството на организацията;

• добро взаимно разбирателство между организациите по отношение на финансовите взаимоотношения и избора на цели;

• реалистични предвиждания за резултатите;

• стратегия за напускане на сдружението - споразумение за напускане на сдружението при определени обстоятелства, като разпределяне на авоари и отговорности. Трябва да има съгласуван метод за ликвидиране на сдружението, когато дейността му е приключила.

ПРЕДВИЖДАНИЯ ЗА БЪДЕЩЕТО
Развитието на дигиталната технология прави библиотеките и другите институции все по-малко изолирани и все повече взаимно зависими. Нови модели като регионалните културни центрове са създадени, за да предлагат нови приложения, решения и услуги за местните културни институции.

Бъдещето на сдруженията е тясно свързано с бъдещето на финансирането. Крайната необходимост от финансиране прави сдруженията желани и значими поради някои причини: промените във възможностите за финансиране или в условията за отпускане на средства правят консорциумите и сдруженията жизнеспособни. Законовата и регулаторната рамка за партньорство и сътрудничество за библиотеки и други културни институции, трябва да вземе предвид факта, че публичните библиотеки не са вече така самостоятелни, както са били преди десетилетие и сега са част от мрежа, която включва обществения и частния сектор и доброволните организации.

ПРЕПРАТКИ
Международни
Bertelsmann Foundation

Има два интересни материала в този Web-сайт

http://www.bertelsmann-stuftung.de/documents/holtGen.pdf
eIFL - Electronic Information for Libraries

Цели да осигури лесен достъп до електронни научни ресурси за библиотеките от страните в преход. Създадена е през м.октомври 1999 г. като съвместна инициатива на Институт „Отворено общество" и  EBSCO Publishing. В началото предлага достъп до електронни списания, главно в областта на обществените науки, хуманитарията и бизнеса в близо 40 страни, където работят активно фондациите Сорос

http://www.eifl.net/

Дания
Bibliotek.dk gives immediate access to Danich Libraries
От 2000 г. дава достъп до Датския Национален Своден Каталог, който включва

данните на почти всички датски публични библиотеки и на повечето от научните

библиотеки.

http://www.bibliotek.dk

DEFF (Danich Electronic Library)

Лицензиран консорциум за публичните и научните библиотеки в страната 

http://www.deff.dk/?land=end

Финландия
FinElib 

Лицензиран консорциум за публичните научните библиотеки в страната

http://www.lib.helsinki.fi/finelib/englich/

Helsinki Citi Library

Питайте всичко - една идея за радиопредаване. Библиотеката и една малка медийна компания   разработват  идеята  да  представят  професионалните  умения  на библиотекарите. Основният модел предлага проучване чрез отговори по телефона на въпроси като: защо някои източници на информация се използват в определени случаи, а други - не. Ако програмата бъде успешна, ще бъде предавана и по телевизията.

http://www.uwasa.fi/~sukkula/einformation.php3
Viikkiq Helsinki
Сътрудничество между публична и научна библиотека, които обитават една сграда.
http://www.helix.helsinki.fi/infokeskus/englich/index.html

Германия
Augsburg
Всяка година в Аугсбург се провежда литературно събитие, посветено на конкретен автор, организирано в сътрудничество с Културния център в Аугсбург, библиотеките в града, книжарници, училища и дори ресторанти.

http://www.augsburg.de/Seiten/augsburg d/frames/kbuero.chtml (in German)

BINE (Library+Internet=Navigation+Indexing).

РВ е научна библиотека, специализирана в областта на приказките, въображението, илюзията и утопията, поддържана от градската управа на Ветцдар с много малък бюджет. Фондът се състои главно от дарения на издателите в тази област,
http://www.stadtbibliothek-bremen.de/bine/start.html

Deutsche Internetbibliothek
Този нов проект, наречен „Немска Интернет Библиотека" ще бъде представен на 1 януари 2002 г.
http://www.bertelsmann-stiftung.de/project.cfm?lan=de&nid=581&aid=5383
Digital Library NRW
Пилотна схема, подготвена в сътрудничество с публичните библиотеки в Кьолн, Дортмунд и Дюселдорф. Тези библиотеки имат достъп до бази данни на научните библиотеки в Северен Рейн-Вествалия, предлагани чрез HBZ.

www.hbz-nrw.de/digioeb
Дрезден
Списък на проекта за сътрудничество между библиотеките в Дрезден 

http://www.bertelsmann-stiftung.de/devision.cfm?lan=en&nid=420
 (see especially Training)
Phantastische Bibliotek,PBqWetzlar

РВ научна библиотека, специализирана в областта на приказките, въображението, илюзията и утопията, поддържана от градската управа на Ветцдар с много малък бюджет. Фондът се състои главно от дарения на издателите в тази област
http://www.wetzlar.de/phbiblwz/index.html
 (in German)
Италия

ICCU

Проектът SBN Междубиблиотечно книгозаемане на национално ниво включва 51 библиотеки, достъп чрез WWW до библиографските каталози, около 9 милиона адреса и 4,5 милиона библиографски описания http://sbnonline.sbn.it/
Нидерландия
Biblioplaza: Practical and digital co-operation in Overijssel

Публичните библиотеки са обединили усилията си чрез различни форми на

сътрудничество, например: създаване на информационни центрове с общ персонал от информационни специалисти, представяне на няколко културни институции в Библиоплаца, възможност за търсене едновременно в различни локални каталози.

http://www.biblioplaza.nl/
Info-chat in Flevoland

Bibliofon е съвместно обслужване на библиотечни центрове в провинциите.

Специалният национален телефонен номер по-късно е заместен от дигитално

обслужване: http://www.probiblio.nl/probiblio/bibliof.htm
Публичните библиотеки в провинция Флеволанд всеки следобяд разговарят виртуално със своите ползуватели.: http://www.digitalebibliotheekflevoland.nl/chatten.html
Library Pass in North Holland

В провинция Северна Холандия библиотеките си сътрудничат от 1992 година - с обща библиотечна парола и членска карта, които са валидни за всички публични библиотеки в провинцията.

www.nblc.nl
Multi-co-operation in RotterdamNet

Сътрудничество между библиотеки и информационни центрове на няколко музея в Rotterdam Net - предлага 4 милиона книги, 5 хиляди периодични издания и хиляда електронни файла за Ротердам
http://www.rotterdamnet.nl/
Tailor-made co-operation: Project Bureau Maatwerk The Hague

Специално бюро в публичната библиотека в Хага създава контакти между различни групи специалисти, художници, учители, философи, писатели, поети и музиканти. Чрез това сътрудничество във всички филиали на библиотеката се организират лектории и презентации.

http://www.dobdenhaag.nl
Испания
Ask a Librarian service

Начало на една услуга, наричана „Питайте, библиотеките отговарят", чиято цел е да осигури информационно обслужване чрез Интернет - електронна поща и Web-сайт.
Това начинание се администрира съвместно от библиотеките в различните области и се координира от Министерството на образованието, културата и спорта.
http://pregunte.carm.es/pregunte/pub06.html
http://www.ifla.org/VII/s8/annual/country.htm#spain
Швеция
Senior Surf day
Първото събитие е организирано в Швеция през 1999 г. от сдружение, обхващате около 300 публични библиотеки, Senior Net (неправителствена организация) и спонсорирано от няколко търговски организации. Събитието е било посетено от около 30 000 участници и е организирано отново през 2000 и 2001 г. Подобни чествания се организират във всички скандинавски страни. 
(http://www.seniornet.se/browse.jsp?id=01  03&cikkid=401)
Обединено Кралство
„Попитайте библиотекаря" - съвместна служба за информация чрез електронна поща 
http://www.ask-librarian.org.uk/before.html
Co-East
Консорциум, създаден от ръководствата на 10 публични библиотеки в Източна Англия, чиято цел е да се даде възможност на обществото да получава лесен достъп до ресурсите на библиотеките в региона чрез компютри в библиотеките и Интернет

http://www.co-east.net/
The Libraries Partnerchip - West Midlands (TLP-WM)

TLM-WM осигурява стратегическо представителство и защита, ръководи проекти за развитие и реализира препратките между библиотеки, музеи и архиви в региона West Midland. Има за цел да осигури по-добър достъп до образование, култура и бизнес и до информационните ресурси за това.

http://www.tlp-wm.org.uk/
Libraries Together:Liverpool Learning Partnership

Web-сайт на консорциум от пет библиотеки в Ливърпул

http://www.liv.ac.uk/Library/llgroup/llg.html
London’s Museums, Archives &  Libraries (LMAL)

Партньорство между Регионалния Съвет на архивите в Лондон, Лондонската агенция за развитие на библиотеките и Агенцията за музеите в Лондон. Цел - да създаде ефективно сътрудничество между столичните музеи, архиви и библиотеки.
http://www.lmal.org.uk/
Management practices and models for co-operation and partnership in service delivery.
Изследвания и публикувани доклади за организацията и управлението на музеите и библиотеките в Обединеното Кралство, с примери за недостатъци (в структурата и персонала) 
http://www.resource.gov.uk/information/policy/captochnge.asp

NEMLAC
NEMLAC е регионална агенция за стратегия и развитие на музеи, библиотеки и архиви в Североизточния регион на Англия

http://www.nemlac.co.uk/
Национална мрежа
До края на 2002 г. ще включва повече от 4000 библиотечни центрове. 
http://www.peoplesnetwork.gov.uk/
Съединени американски щати
Кампанията @your library,  организирана първоначално от Американската библиотечна асоциация и представена на конференцията на IFLA в Бостън през 2001 г., е едно начинание в помощ на библиотеките да покажат по-ясно своята значимост пред обществото.
http:///www.ifla.org/@yourlibrary/index.htm/
Институт за музеи и библиотечно обслужване
Агенция, която осигурява финансиране за библиотечни дейности и поощрява

сътрудничеството.
http://www.imls.gov/
Списък на сътрудничества между библиотеки в Съединените Американски Щати
Обратно към страницата със съдържание.
ОБЩЕСТВЕНИЯТ ИНТЕРЕС КЪМ ДОСТЪПА ДО МАТЕРИАЛИ,
ЗАЩИТЕНИ ОТ АВТОРСКОТО ПРАВО
РЕЗЮМЕ
ОБХВАТ
Този раздел от Насоките е предназначен за библиотечни мениджъри в публичните библиотеки и засяга въпроси, свързани със Закона за авторското право и водещия опит при прилагането му. Насоките са предназначени и за библиотечни професионални организации и дава насоки за работата им с притежателите на авторски права и при лобиране за евентуални промени в съответното законодателство. 
СТРАТЕГИЧЕСКИ ВЪПРОСИ
• Авторско право или право на автора, е правото на интелектуална собственост, което се дава на създатели на творби (автори, художници и др.) за определен период от време, през който произведенията им са защитени от незаконно ползване. Националните закони за авторско право се базират на принципите, които се съдържат в международните договори и конвенции (с позоваване на съответните договори). От 1988 г. Европейската Комисия работи по програма за хармонизиране на Законите за авторско право в Европейския Съюз (с оглед на вътрешния Европейски пазар).

• Като резултат от тази дейност в Законите за авторско право в страните-членки стават много сходни, въпреки че не са напълно идентични.

• Много е важно да бъде разрешено на библиотекарите, като изключение, да правят копия, за да запазят оригинала и да предоставят копието за консултации или за друго ползване по същия начин, както оригинала.

• Заемането с нетърговска цел не е дейност, която традиционно се контролира от Закона за авторското право.

• На притежателите на авторски права е известно, че в дигитална среда техните творби не са напълно защитени от Закона. Те се стремят да осигурят защитата им чрез технологични решения. 
Препоръки за практиката

Успехът на една библиотечна мрежа зависи от информацията, която предлага на ползувателите. Във фондовете на една библиотека има много произведения, които не са дигитализирани, но заслужават да бъдат включени в мрежата. Авторското  право  върху произведенията  трябва да  бъде  изяснено  преди дигитализирането им и включването им в мрежа. Библиотекарите трябва да бъдат подготвени да преговарят с притежателите на авторски права или с упълномощените за това лица - издатели, агенции за лицензиране, автори или наследниците им. Библиотеките трябва да спазват действащия Закон за авторско право, когато изграждат библиотечна мрежа с електронен достъп до информацията. Едни от най-важните проблеми е преодоляването на съпротивата на притежателите на авторски права, най-често издателите, да позволят ползването на печатни произведения в електронен вид. 

ПРЕДВИЖДАНИЯ ЗА БЪДЕЩЕТО
Библиотечните организации трябва да следят промените в международните и националните закони за авторското право, за да могат да добират за достатъчен достъп до информация за всички граждани и да разпространяват водещия опит.

Библиотекарите в Европа трябва  да са компетентни по всички въпроси и теми, свързани с авторското право и да могат да реагират адекватно на директиви или други документи на Европейския съюз.

ОБХВАТ
В този  раздел на Насоките се разглеждат следните въпроси:
Значение на Закона за авторското право

Авторски права

Различия в законодателствата
Хармонизация в рамките на Европейския съюз
Закона за авторското право и достъпа до информация 

Авторското право и опазването на произведенията 

Авторското право и технически системи за защита 

Насоки за планиране и изграждане на библиотечна мрежа
Препратки
СТРАТЕГИЧЕСКИ ВЪПРОСИ
Този раздел е предназначен за библиотечни мениджъри в публичните библиотеки и засяга въпроси, свързани със Закона за авторското право и водещия опит при прилагането му.

• Насоките са предназначени и за библиотечни професионални организации и дават препоръки за работата им с притежателите на авторски права или при лобиране за евентуални промени в съответното законодателство. Насоките могат да бъдат използвани и при организирането на национална мрежа на публичните библиотеки, при спазване на Закона за авторското право.
• Насоките съдържат указания, които не заместват действащото законодателство.
• Авторското право е сложна материя. Библиотекарите трябва да познават добре този закон.
• В тези Насоки са засегнати няколко важни въпроса за ползването на документи от библиотечните фондове, защитени от Закона за авторското право.
• Насоките предлагат и указания за изграждане на електронна библиотечна мрежа при съобразяване със Закона за авторското право.

Значение на Закона за авторското право
Авторско право, или право на автора, е правото на интелектуална собственост, което се дава на създатели на творби (автори, художници и др.) за определен период от време, през който произведенията им са защитени от незаконно използване.

Националните закони за авторско право се базират на принципите, формулирани в международни договори и конвенции. Бернската Конвенция за защита на литературни творби и произведения на изкуството е основата на   международния закон за авторското право. През 1996 г. са приети още два договора за защита на авторското право в дигиталната ера – WIPO Copyright Treaty (WCT) и WIPO Performances and Phonogramss Treaty (WPPT). Тези договори легитимират и дават повече права на изпълнителите на произведения и на издателите на звукозаписи и узаконяват едно ново право - правото на информация чрез Интернет (Виж препратките).
Авторски права
Авторите имат изключителните права да използват (да продават, прехвърлят, лицензират) творбите си според собствената си воля; да репродуцират, публикуват, адаптират; да дават за ползване, за изпълнение на музикално произведение и/или излъчването му в ефир; да разрешават ползването му в мрежа. Освен това притежават и моралното право да се идентифицират като автори на творбата (право на авторство) и право на   интегритет върху произведенията си. Фондовете на публичните библиотеки в Европа, в печатен вид или в дигитална форма (включително база данни, интранет и web-сайтове) са защитени от Закона на авторското право.

Различия в законодателствата
Страните в Европа следват гражданския закон; като изключение Обединеното Кралство и Република Ирландия и други англоговорящи държави (Съединени американски щати, Южна Африка и др.) следват общия закон. Според гражданския закон авторите имат неотменно право върху своята интелектуална собственост, с други думи това е част от гражданските им права. Според общия закон авторското право не е абсолютно, то се дава само със закон. Това сериозно различие в законодателствата прави хармонизирането на авторското право трудно осъществимо в рамките на Европейския съюз. 
Хармонизация в рамките на Европейския съюз От 1988 г. Европейската комисия работи по програма за хармонизиране на законите за авторско право в Европейския съюз. Като резултат от тази дейност законите за авторско право в страните-членки стават много сходни, въпреки, че не са напълно идентични. Обикновено разликите са в изключенията и ограниченията (виж по-долу).Всяка страна следва традициите си при ползване и копиране. В бъдеще страните-членки трябва да следват реализирането на Директива 2001/29/ЕС на Европейския парламент и на Съвета от 22 май 2001 г. за хармонизация на някои аспекти на авторското право и свързаните с него права в информационното общество в края на 2002 г.

Закона за авторското право и отражението му върху достъпа до информация - изключения и ограничения 
Авторските права не са абсолютни права и повече от страните в света признават необходимостта от ограничаване на изключителните права, давани на авторите при определени специфични обстоятелства. Тези ограничения и изключения позволяват достъп до информация в полза на обществения интерес за изследвания, образование и други важни обществени цели, без ненужните ограничения на авторското право. Определени изключения са изключително важни - така ще се осигури равен и безпрепятствен достъп до информация и до културното наследство. Виж Документ на IFLA за авторското право в дигитална среда.
Без такива изключения, авторското право ще бъде монопол. Само балансирани закони за авторското право ще съдействат за напредък на обществото като цяло, като дават силна и ефективна защита на авторите и в същото време осигуряват разумен достъп на ползувателите за развитието на творчеството, иновациите, изследователската дейност и образованието.

Авторското право и опазването на произведенията 
Копирането на творби с цел опазването им в библиотечните фондове е задължение на библиотекарите. Много е важно да бъде разрешено на библиотекарите, като изключение, да правят копия, за да запазят оригинала и да предоставят копието за консултации или за други нужди по същия начин, както оригинала. Съгласно Директивата на Европейския съюз за авторското право, страните-членки имат възможността да опазват специфични произведения, като разрешават ползването им при строги рестрикции. (Виж член 5.3 на Директивата за авторското право). 
Авторското право и ползването на произведения чрез заемане
Ползването на произведения чрез заемане не се контролира от Закона за авторското право. Правото на ползване от всички на произведения от всякакъв вид чрез заемане е изключително важно и то се регулира от специфични правила (Виж Директива на Съвета 92/100/ЕЕС за правото за заемане и за някои сходни права, свързани с авторското право в областта на интелектуалната собственост. Предвижда се библиотечните документи, които се заемат, да бъдат лицензирани. Това означава, че за някои материали авторите могат да изискват заплащане.

Авторското право и технически системи за защита
На притежателите на авторски права е известно, че в дигитална среда техните творби не са напълно защитени от закон. Те се стремят да осигурят защитата им чрез технологични решения. DRM-система за управление на авторски права върху произведения в електронна форма или ECMS - електронна система за контрол -осигуряват техническа защита за контрол или превенция при копиране.

Тези технологически системи осигуряват защита срещу незаконно ползване, визирано в Директивата за авторското право на Европейския съюз, член 6.
ПРЕПОРЪКИ ЗА ПРАКТИКАТА
Насоки за планиране и изграждане на библиотечна мрежа
Успехът на една библиотечна мрежа зависи от информацията, която предлага на ползувателите. Във фондовете на една библиотека има много произведения, които не са дигитализирани, но е необходимо да бъдат включени в мрежата.
• Важно е да се отбележи, че въпреки че библиотеката може да е единственият притежател на физическото тяло на едно произведение, това не означава, че притежава и авторското право. Малко вероятно е законът да разреши като изключение на библиотеките да дигитализират едно печатно копие, за да осигурят на ползувателите публичен достъп до него чрез мрежа.

• Авторското право върху произведенията трябва да бъде изяснено преди дигитализирането им и включването им в мрежа. Библиотекарите трябва да бъдат подготвени да преговарят с притежателите на авторски права или с упълномощени за това лица - издатели, агенции за лицензиране, автори или наследниците им.
• Библиотекарите трябва да преговарят и за получаване на достъп до произведения в електронна форма.

• Виж Giavarra, Лицензиране на електронни източници: Как да избегнем клопките на законодателството, 2001.

Преди да обсъждат въпроса за публичния достъп до мрежа, публичните библиотеки трябва:

• Добре да познават действащия закон за авторското право (Обща информация за авторското право и сходни права може да бъде намерена на адреса на WIPO www.wipo.net; подробности от законодателството в областта на авторското право в много държави може да намерите в web-сайта на UNESCO. Виж също Директива за авторското право на Европейския съюз.

• Да изработят политика по отношение на Закона за авторското право с ясни цели и задачи, съобразени с обслужването на ползувателите. Като например - кой ще има достъп до информацията, с каква цел; как ще се осигури защитата на информацията и как ще се контролира копирането и ползването.

•Да изяснят каква информация ще се включи за ползване в мрежата и да се

установи кой притежава авторските права на произведенията. Документи, за които библиотеката ще притежава авторски права, не могат да бъдат включени за ползване в мрежа. За произведения в електронен вид трябва да се осигури лицензиране.
•Да обмислят осигуряването на достъп до информация в електронен вид чрез

създаването на консорциум.

Лицензирането чрез консорциум - създадени са много национални консорциуми за ползване на обща лицензирана информация Виж ICOLC statement and IFLA Licensing Principles under Relevant further reading – International.
• Съществуват модели за лицензиране. Виж LIB-License и NESLI в препратките.

• Един от главните проблеми е преодоляване на съпротивата на притежателите на авторски права, обикновено издателите, за получаване на разрешение печатни произведения да бъдат дигитализирани. Те трябва да бъдат убедени, че произведенията им няма да бъдат неправилно употребени. Един добър пример е SCRAN. Виж също проекта TECUP.

• Да се обърне особено внимание на ограниченията при договарянето и на задълженията на библиотеката. Договорите може да забраняват определено използване. В някои договори може да съществува клауза, която разрешава копирането от ползуватели само с нетърговска цел. Ако библиотеката приеме тези клаузи, трябва стриктно да я изпълнява и да прецени рисковете при неспазването й. Всъщност къде е точно границата между търговската и нетърговската цел при ползването на информация в електронен вид?

• Авторското право на web-сайта на библиотеката е абсолютно нейно право. Ако той е създаден от друга личност или организация, много е важно всички права да бъдат осигурени за библиотеката. Дигитализираните библиотечни документи са база данни и са защитени от закона за авторското право и правото върху бази данни и също са притежание на библиотеката, независимо от правата върху съдържанието, които са защитени от друг правен казус и могат па принадлежат или не на библиотеката. Виж Директива N 96/9/ЕС на Съвета - Законова защита на база данни.

ПРЕДВИЖДАНИЯ ЗА БЪДЕЩЕТО
Библиотечните организации трябва да следят промените в международните и националните закони за авторско право, за да могат да побират за адекватен достъп до информация и да разпространяат водещия опит.

Библиотекарите в Европа трябва да са компетентни по всички въпроси и теми, свързани с авторското право и да могат да реагират адекватно на директиви или други документи на Европейския съюз. Например: да се прецени ефективността на сдруженията, системите на организация за правата върху произведения в електронен вид (DRMS) и ползването на информация в публичния сектор.

• Библиотекарите от публичните библиотеки трябва да следят дали ограниченията на авторското право пречат при обслужването и да уведомяват за това националните библиотечни асоциации. Директивите на Европейския съюз могат да бъдат ревизирани и (на теория) могат да бъдат променяни, ако е необходимо.

• Диалогът между библиотекари и притежатели на авторско право е необходим и полезен, инициативи като ECUP и проекта TECUP трябва да бъдат подкрепяни. Виж в препратки - European.

• Библиотечните мениджъри трябва да поддържат контакти с EBLIDA и да подкрепят инициативите  й.  (EBLIDA е  създадена  през  1992  г.  като неправителствена организация и представлява библиотеките в Европа. EBLIDA има Експертна група за авторското право, съставена от представители на почти всички страни-членки на Европейския съюз).
ПРЕПРАТКИ

Международни връзки

ICOLC
Международна коалиция на библиотечните консорциуми - Доклад за перспективите и необходимите дейности при подбор и покупка на електронна информация, 1998.
http://www.library.yale.edu/consortia/statement.html
IFLA
Принципи при лицензирането
http://www.ifla.org/V/ebpb/copy.htm
LIBLICENSE
Този проект е създаден през 1996 г. и е финансиран от Американския Съвет за библиотечни и информационни ресурси (CLIR). Страницата съдържа модели за лицензи, терминология, национални инициативи за лицензиране и списък на адреси.
LIBLICENSE
Coalition for Networked Information (CNI)

„Коалиция за информация в мрежа" е организация в Съединените американски щати -
ууеЬ-сайтът включва проект за договори за създаване на информационни мрежи и лицензи от проекта Права за Електронен достъп до информация и Доставяне на информация.
http://www.cni.org
World Intellectual Property (WIPO)
Обща информация по всички въпроси на интелектуалната собственост; текстове от Бернската конвенция и други конвенции за авторски права
www.wipo.int
UNESCO
Информация за дейности в областта на авторското право, конвенции, закони за авторско право

http://www.unesci.org/culture/copyright
Европа
EU Copyright Directive

Директива 2001/29/ЕС на Европейския Парламент и Съвета от 22 май 2001 г. за хармонизация на някои аспекти на авторското право и сходните му права в информационното общество. Виж също web-сайта на EBLIDA.
European Copyright User Platform (ECUP)
Проектът TECUP (Изследване и анализ на приложението на ECUP) анализира

практическите механизми за разпространение, архивиране и ползване на електронни продукти от различни притежатели, като включва различни типове библиотеки.
http://www.eblida.org/ecup
http://www.gdz.sub.uni-goettingen.de/tecup
Меморандум за разбирателство 2001 на TECUP(доклад за проекта - Д6.4) 
http://www.gdz.sub.uni-goettingen.de/tecup/mou.pdf
http://www.gdz.sub.uni-goettingen.de/frankfurtgroup
Professor Thomas Dieier
За консенсус при ползването на електронни източници в библиотеките-стратегии и препоръки, 2001.

(Доклад за проекта TECIP D6.6)

http://www.gdz.sub.uni-goettingen.de/tecup/towacons.pdf
Council of Europe/EBLIDA
Насоки за развитие на библиотечното законодателство и политика в Европа

http://culture.coe.fr/books/end/ecubook%20r.3.htm
Emanuella Giavarra, Licensing Digital Resources: How to avoid the legal pitfalls 
2md.2001
http://www.eblida.org/ecup/publica
Франция
Примери-конвенции, сключени с издатели за по-лесното заемане и ползване на дигитализирани документи в библиотеките.

http://www.addnb.org/fr/docs/convent2.htm
Конкретни примери за заемане на лицензирани материали и информация за

авторските права и заемането.

http://www.addnb.org/fr/docs/pretlogi.htm
http://www.abf.asso.fr/dossiers/droitbepret
http://www.addnb.org/fr/docs/dorzeix.htm
Нидерландия

FOBID
CD-ROM за автори, култура, образование идр.

Анализ, изготвен съвместно с научни библиотеки за дейностите на библиотечни обединения.

http://www.surfbureau.nl/fobid/home.html
Kranetenbank
Като резултат - възможност за ползване в публичните библиотеки на база данни с източници от шест ежедневника.

www.kranetenbank.nl
NBLC
Един пример как да се преговаря за лицензи и как да се купуват на по-ниска цeна
www.nblc.nl
Швеция
Swedish archives
Директивата за авторското право на Европейския съюз и дейността на архивите в
Щвеция.
www.dik.se
Обединено Кралство Великобритания и Северна Ирландия
NESLI (National Electronic Site Licensing Initiative)
Програма, която осигурява национално обслужване чрез електронна информация за висшето образование, науката и изследователската дейност

http://www.nesli.ac.uk
PA/JISC guidelines
Резултатите от едно споразумение между институциите на висшето образование и
издателите за създаване на електронни копия на документи.
NESLI. http://www.ukoln.ac.uk/services/elib/papers/pa/clearance/study.doc
SCRAN (Scotish Cultural Resources Access Network)
Проект за създаване на „мрежа за мултимедийни източници на информация за образование, история и култура в Шотландия". Ползувателите трябва да имат лиценз за ползване.
http://www.scran.ac.uk
Обратно към страницата със съдържание.

НЯКОИ ПРАВНИ АСПЕКТИ НА ТЕХНОЛОГИИТЕ
РЕЗЮМЕ
ОБХВАТ
Този дял от Насоките разглежда няколко  важни въпроса: Защита на базите и конфиденциалност; Кодиране; Електронна търговия, проверка на идентичността и дигитален подпис; Използване на филтрация на софтуера; Правата на интелектуалната собственост (IPR) и метаданните.
 СТРАТЕГИЧЕСКИ ВЪПРОСИ
• Има конкретна необходимост от образование и публичност по тези въпроси. Това е особено важно за някои аспекти като филтрацията на софтуера за публичните библиотеки и политиката на кодиране.
• Публичните библиотеки трябва да са подготвени за техническите и търговски предизвикателства на електронната търговия и дигиталния подпис.
Препоръки за практиката

В публичните библиотеки в Европа има само някои добри примери. В Съединените американски щати, Канада и Австралия има добър опит, но поради различия в законодателството и културата, той ще трябва да бъде акомодиран за използване в Европа.
ПРЕДВИЖДАНИЯ ЗА БЪДЕЩЕТО
• Необходимо е библиотечния персонал да бъде квалифициран по следните теми:
защита на базите, технология и политика на кодиране, проверка на идентичността и дигитален подпис, електронна търговия, филтрация на софтуера и права на интелектуална собственост в метаданните.

• Необходимо е да се лобира пред правителствата на осигуряване на такива промени в законодателството, които отчитат нуждите на библиотеките.

• Библиотечните мениджъри трябва да са изключително отговорни при използването на новите технологии.

• Библиотекарите в публичните библиотеки трябва да са особено внимателни към всички дейности, свързани със защитата на малцинствата и гражданите в неравностойно положение - от неприемливи текстове в Интернет.
• Необходимо е да се разработят модели за съвместна дейност за създаване на метаданни.
• Публичните библиотеки трябва да споделят опита и инициативите си по всички въпроси, засегнати по-горе, и на първо място по въпроса за филтрацията на софтуера.

• Образованието на библиотекарите трябва да включва всички споменати вече теми.
• EBLIDA и други професионални организации трябва да организират конференции и семинари, да публикуват примери от водещия опит в Европа или другаде и да предлагат указания и модели за обслужване с новите технологии.

ОБХВАТ
В този раздел на Насоките се разглеждат следните въпроси:
Политика на Европейския  съюз 

Защита на базите и поверителността 

Кодиране и проверка на идентичността 

Филтрация на софтуера
Правата на интелектуална собственост в метаданните
Препратки
СТРАТЕГИЧЕСКИ ВЪПРОСИ
Читателите ще забележат, че виртуално няма примери от добрия опит и публикувани концепции. Това ще бъде коментирано в края на доклада.

Европейският съюз е приел много Директиви за развитие на информационното общество, публикувани са документи от дискусии и са организирани редица конференции.

Важността на инициативите на Европейския съюз не могат да бъдат подценявани. В много отношения Европейският съюз е водещ в света в развитието на регулаторните рамки на информационното общество и много от тези инициативи са важни за публичните библиотеки.

Директива за електронната търговия
Директивата за електронна търговия 00/31/ЕС постановява, че всички страни-членки трябва да изработват правна система за сключване на договори по електронен път. Директивата ограничава отговорността на доставчиците по Интернет (ISP) при определени обстоятелства, когато те са само преносители и нямат контрол върху съдържанието на съобщенията.

Тази Директива е приложима за всички видове електронна търговия и в случаите, когато публичните библиотеки започват търговски дейности по електронен път. Това включва, например, доставянето на електронни документи чрез доставчици (служба за доставяне) и поръчките за документи или други материали става чрез електронна поща. Правилата за доставчиците на Интернет са важни за онези публични библиотеки, които поддържат свои собствени web-страници. Директивата би трябвало да бъде приложена от страните-членки до м.януари 2002 г. В много от тях тя вече е приета.

Важен въпрос - Правителствата са готови да приемат закони и инициативи за въвеждането на електронната търговия.
Директива за електронния подпис
Директива 1999/93/ЕС за електронния подпис е действаща от януари 2000 г. В страните-членки тя трябва да бъде приета до 19 юли 2001 г. Целта на Директивата е да съдейства за използването на дигиталния подпис и да го узакони. Директивата определя минимум от стандарти за проверка на идентичността, които трябва да бъдат приети със закон преди въвеждането на електронния подпис. Подписът трябва да е:

• абсолютно обвързан с подписващата страна;

• да идентифицира подписващата страна;

• да е винаги под контрола на подписващата страна;

• да е свързан с база данните по начин, който не позволява промени.

На практика това може да бъде постигнато като се използва Public Key. Само няколко публични библиотеки засега използват такива методи. Следователно, не може да се очаква Директивата да бъде приложена веднага. Съгласно Директивата електронните подписи имат същата законна валидност в страните-членки, както и саморъчните подписи.

Въпросът за автентичността на тези подписи е най-важен, но специалистите твърдят, че е много по-трудно фалшифицирането на електронния подпис, отколкото на саморъчния.

Важен въпрос
Правителствата приемат, че електронните подписи трябва да имат същия статут, като саморъчните.

Защита на данни
Възможно е, доказуемо или не, правителствата и други организации да събират информация за лица за различни цели. Много от тази информация се събира лесно чрез електронни източници. Законодателството за защита на данни засяга именно въпроса за контролиране на информацията за личностите.

Законът за защита на данните се прилага за информация за личности, независимо дали е,   конфиденциална - записа на автора в библиотечните каталози, разумно конфиденциална - домашния адрес и телефонен номер, или много конфиденциална - криминално досие, медицински картон или сексуална ориентация. Директивата за

защита на данни предлага специални засилени мерки за последната категория информация.

Законодателството за защита на бази изисква организациите, които контролират записи с лична информация за живи личности, да декларират това пред съответните власти. Законодателството дава право на лицата, за които съществуват бази данни, да се запознаят със съдържанието им - изключения се правят само с оглед на превенции за престъпления, национална сигурност, данъци и някои други казуси.

За разлика от Европейския съюз, който приема Директива 95/46/ЕС за защита на данни, в Съединените американски щати има само ограничена защита на федерално ниво. Директивата на Европейския съюз изисква:

• Ползувателите на данни да се регистрират, ако използват лични данни

• Личности, за които съществуват данни имат правото да бъдат информирани за това и да знаят каква информация има за тях

• Личности, за които съществуват данни могат да завеждат дело за причинени вреди поради неверни данни

• Ползувателите на данни трябва да спазват установени общи принципи и ред

• Изключения да се правят само с оглед на националната сигурност,  превенции срещу престъпления и др.

• Да се създаде система за защита от нерегламентиран достъп, заличаване или поправяне на записи

• Личности, за които съществуват данни могат, при определени обстоятелства да настояват за заличаването им.
• Личности, за които съществуват данни имат право на информация на кого са предоставяни данните им

• Никакви решения за личности, за които съществуват данни не могат да бъдат вземани единствено на базата на информация, получена от личните им файлове. Директивата би трябвало да бъде приложена от страните-членки до м.октомври 1998 г.

Директивата забранява трансфера на лични данни в държави извън Европейската икономическа зона, където не съществува „адекватно ниво на защита". Така в страните извън Европейската икономическа зона ще са принудени да приемат стандарти за конфиденциалност, подобни на европейските. Това е важно за Съединените американски щати, където не съществува законодателство за защита на данните. Какво означава „трансфер" и „адекватно ниво на защита"?

„Трансфер" означава пренасяне на данни или предоставяне на достъп до данни в други страни. Пускането на лични данни в Интернет позволява достъпа до тях от държави извън Европейската икономическа зона.

Наличието на следните основни условия определят „адекватното ниво на защита":

• Приет закон за защита на данните

• Правото на лицата, за които съществуват данни, да ги проверяват, да изискват корекция на невярната информация и да завеждат дело за причинени вреди за неверни данни

• Съществуването на орган за надзор.

В Съединените американски щати не съществува федерален закон за защита на данните. Съществува идея за „защитени зони" в страните извън Европейската икономическа зона. Всички трансферирани данни се архивират в защитената зона и не могат да бъдат трансферирани извън страната, така доброволно се спазват принципите на Европейския съюз на защита на данните.
Публичните библиотеки трябва да подбират прецизно материалите, които ще предлагат в Интернет.
Важен въпрос - разискванията между Съединените американски щати и Европейския съюз предполага следното - библиотеките, които имат страници в Интернет трябва добре да преценяват каква информация за личности предлагат там.
Кодиране и проверка на идентичността
Ако ползувателите не могат да разчитат на конфиденциалност и автентичност на електронната информация, те ще се върнат към традиционните начини на общуване. Криптографията се използва за защита на електронните документи и файлове от незаконен достъп, промени или кражба. Кодирането е превенция за текста. Използва се за информации, които са строго конфиденциални. Но кодирането може да се използва и за незаконни цели. Затова съществуват рестрикции при кодирането.

Съединените американски щати не разрешават износа на криптографски софтуер и разрешават правото на Федералните служби да декодират информацията. След терористичните атаки във Вашингтон и Ню Йорк на 11 септември 2001 г. е засилен контролът върху ползване на информация от трети лица. Public Key Criptography (РКС) използва два кода. Единият може да се ползва без ограничения, а другият е известен само на конкретно лице или служба.
Системата ATHENS,  разработена  в  Обединеното  Кралство  на  базата на идентификация и парола, работи успешно. Тя може да бъде използвана от всяка библиотека.
Важен въпрос - спорът между правителствата и организациите за граждански права за правото на декодиране на информация. Каква ще бъде позицията на библиотеките?
Филтриращ софтуер

Главният въпрос за публичните библиотеки е предаването на неуместна информация чрез  Интернет  -  порнографски  материали;  материали,  съдържащи  расова нетърпимонст, насилие, наркомания, про-терористична пропаганда. Има много начини за разрешаване на този проблем. Един от тях, който заслужава особено внимание, е филтриращият софтуер.

Много библиотеки използват софтуер, който не позволява достъп до неприемлива информация. За съжаление, някои проучвания показват, че този софтуер не е достатъчно прецизен. Има много съдебни дела, които атакуват отговорността на публичните библиотеки по отношение на достъпа до Интернет. Правени са опити да бъде ограничен достъпа или да се използва филтриращ софтуер върху съдържанието. Американската библиотечна асоциация успешно защитава публичните библиотеки. Виж също рубриката мултимедийни ресурси.
Официалната позиция на публичните библиотеки зависи от законодателството в съответната страна и от желанието да се противопоставят на опитите за цензуриране. Европейският съюз предвижда мерки за сигурно ползване на Интернет и публичните библиотеки трябва да сътрудничат на тази политика като се кооперират и действат съгласувано.

Важен въпрос - спорът между тези, които настояват за цензура и други, които настояват за свободна информация.

Правата на интелектуална собственост в метаданните
По принцип метаданните са защитени в Европейския съюз от правото за база данни и авторското право. Според Директивата за база данни, те представляват синтетичен сбор от данни или други материали, като до всеки от тях може да има електронен достъп. Следователно, метаданните се квалифицират като база данни. Метаданните в библиотеките трябва да бъдат третирани както другите произведения, защитени от авторското право. Ако библиотеките създават собствени метаданни, те имат правото да дават под съд лица, които копират значителна част от материала без разрешение. (Виж и рубриката метаданни.)
Правата на интелектуална собственост на метаданни при реализирането на съвместни проекти е важен въпрос. Ако правата не са конкретизирани преди договарянето, може да има проблеми при прекъсване на договора или при комерсиално използване на материалите.

Важен въпрос - темата не е разглеждана достатъчно задълбочено и може да създаде сериозни проблеми в бъдеще, ако правата не се конкретизират преди сключването на съвместни проекти.

ПРЕПОРЪКИ ЗА ПРАКТИКАТА

Главните дейности на публичните библиотеки, които се разглеждат, са:

Защита на базите и конфиденциалност
Въпросът за записа на читателя и достъпа до него е много деликатна тема. Има случаи, когато полицията използва тези записи в публичните библиотеки за да идентифицира читателските интереси на дадено лице. Има случаи на предоставяне на лична информация за читатели на други организации. Други теми са: записа на автора в библиотечните каталози и публикуването на подробности за библиотечния персонал в уеб сайта.

Кодиране
В бъдеще библиотеките ще използват методите на електронната търговия за закупуване на книги и други библиотечни документи. Законът предлага само регулаторна рамка за кодиране и библиотеките ще трябва да използват за това най-дрбрата и надеждна технология. Кодирането се прилага при следните трансакции:
бизнес - потребител (В2С), потребител-потребител (С2С) и бизнес-бизнес (В2В). В2С е най-важната трансакция за публичните библиотеки.
Незаконни дейности
Библиотеките трябва да осигуряват подходящото образование и квалификация на персонала. Те трябва да имат ясна визия за политиката си срещу незаконни действия и съответни санкции за нарушения. Например: читателите и персонала не могат да четат или изпращат неприемливи материали. Персоналът и читателите трябва да са предупредени да изпращат съобщения само на съответния получател. Те трябва да са информирани какви действия да предприемат, ако получат неприемливи материали. Директивата за Електронна търговия на Европейския съюз постановява, че когато се осигурява архивиране на информация на трети лица, страните-членки трябва да са сигурни, че доставчикът НЕ поема отговорност за съдържанието на архивираната информация по искане на лицата, при условие че:
• доставчикът не е информиран за незаконни дейности
• няма факти или доказателства да определи какво точно е незаконно

• или, ако получи необходимите доказателства, ще действа незабавно за премахването на неприемливата информация или достъпа до нея.

Проверка на идентичността и електронният подпис
Библиотекарите трябва да познават   технологията на криптографията и нейното приложение. Само някои публични библиотеки имат опит в използването й, но в близките години страните-членки на Европейския съюз ще трябва да я използват. Публичните библиотеки трябва да определят главните технически и организационни въпроси, свързани с прилагането й.

Проверката на идентичността е важна за публичните библиотеки, защото много издатели на електронни издания не биха дали лиценз за материалите си на библиотеките, без да имат сигурност, че само идентифицирани ползуватели ще имат достъп до тях. Издателите приемат системата ATHENS, но в бъдеще е възможно да настояват за по-висок стандарт. Проблемът се отнася най-вече до ползувателите, които имат достъп до материалите на публичната библиотека от разстояние и трябва да бъдат ясно идентифицирани.
Филтрация на софтуера
Въпреки, че повече от диспутите за използването на филтрация на софтуера, между публичните библиотеки и членове на обществото са провеждани в Съединените американски щати, съществуват спорове и в Европа. Публичните библиотеки са длъжни да осигурят свободен достъп до информация, както това се изисква от обществото и се противопоставят на цензурирането. Има други възможни варианти, освен филтрацията на информация:

Забрана за ползване на библиотеката за ползуватели, които не спазват правилника й. Изискване - родителите да подписват декларация, с която приемат риска децата им да получат достъп до неприемлива информация, когато ползват компютрите на библиотеката. Ако родителят откаже, детето няма да има достъп до компютрите. Или използване на добре-известната система PICS. Също и предупреждение към ползувателите, че ползването на Интернет се проверява (както е предвидено в законодателството за защита на данните).

Правата на интелектуална собственост и метаданните
Много важно е библиотекарите да бъдат добре запознати със Закона за авторското право и правото за защита на база данни, за да знаят своите права и отговорности. Съществува един труден проблем, свързан с кооперирането на няколко библиотеки при създаването на метаданни, В този случай когато една от библиотеките не може да ползва материалите без съгласието на останалите. Добре е преди започване на работата да бъде сключено споразумение за партньорство. Друг важен въпрос е защитата на правата за метаданните, създадени в библиотеката. Има организации, които извършват това срещу заплащане. Ако се прецени, че материалът не е толкова стойностен и се реши, че може да бъде предоставен на свободен достъп, библиотеката поема риска този материал да бъде използван от други лица.

Няма изработени модели за договори, които третират въпроса за правата на интелектуалната собственост и метаданните. (Виж рубриката метаданни.)

Препратки

СТРАТЕГИЧЕСКИ ВЪПРОСИ

Дигитализацията на “традиционните” материали – печатни, изображения и пр. – е подпомагащ процес при общоевропейските усилия да се обхванат и създадат дигитални ресурси на културното ни наследство. Акцентът в настоящите Насоки се поставя върху дигитализацията на изображения (включително изображения на текст), но повечето от разглежданите проблеми се отнасят със същата сила и до други дигитализирани обекти (като например аудио-файлове).

Инициативи по отношение държавната политика в областта на дигитализацията

В Европа е постигнато единно становище по отношение на това, че дигитализацията открива стратегически възможности и трябва да бъде прилагана повсеместно и убедително. Европейската комисия декларира, че ще работи като координатор на тази значима дейност. В изявлението, направено от името на Европейската комисия се казва: “Дигитализацията е важна първа стъпка към генериране на дигитално съдържание, което ще подпомогне процеса на създаване на напълно дигитална Европа. Тя е значима дейност в опазване на общоевропейското културно наследство, в осигуряването на подобрен достъп за гражданите до това наследство, в подпомагане на процесите в образованието и туризма и в развитието на индустрията за електронна информация (eContent industry).” Изключително важната роля на дигитализацията е призната в приетата от страните-членки на ЕС “Програма за “Електронна Европа 2002”” (eEurope 2002 Action Plan) на заседанието на Европейската комисия във Фейра през юни 2000 г. Тази програма поставя дигитализацията в центъра на осъществяването на концепцията за електронна Европа. Програмата съдържа специално разработен план за действие с поредица от инициативи за дигиталното съдържание.

Централно събитие в този смисъл беше проведената през април 2001г.  в Лунд, Швеция, среща, на която се прие общо становище, че координацията на националните инициативи е не само пожелателна, но и необходима. В становището се казва, че “дигитализацията предоставя ключовия механизъм за изследване на уникалното европейско културно-историческо наследство и за поощряване на културното многообразие, образованието и създаването на индустрия за електронна информация. Въпреки, че страните-членки инвестираха доста в осигуряването на достъп до своето културно наследство, все още съществуват много препятствия за постигане на скорошен, а и по-дълготраен успех на тези инициативи. Тези препятствия включват различия в методите и формите на осъществяване на дигитализацията; рисковете, свързани с използването на неподходящи технологии и неадекватни стандарти; предизвикателствата, поставени от необходимостта от дълготрайно съхраняване, опазване и достъпност на дигиталните обекти; липса на съгласуваност, последователност и постоянство в процеса на подготовка на Правата над интелектуална собственост (Intellectual Property Rights – IPR); липса на ефективно сътрудничество между програми в областта на културата и новите технологии.

На срещата в Лунд бе обобщено, че тези проблеми и пречки могат да бъдат преодолени и целите на Програмата за действие “електронна Европа” могат да бъдат постигнати, ако страните-членки успеят да:

· Създадат постоянен форум за координация;

· Подкрепят разработването на Европейско становище за политиката и програмите по отношение на дигитализацията;

· Разработят механизми за рекламиране и популяризиране на добрия опит, да осигурят последователност на усилията за развитие на практически умения и теоретични знания;

· Работят в колаборация с цел да направят видим и достъпно дигитализираното културно и научно наследство на Европа.”

Принципите, залегнали в заключителните документи на срещата в Лунд и други основни документи са достъпни чрез официалната уеб-страница на Европейската Комисия CORDIS. Достъпни са и някои национални уеб-страници, съдържащи и други допълнителни ресурси по темата, като напр.  The People’s Network (“Мрежа за хората”).

Необходимо е да се изведат на вниманието на всички заинтересовани няколко основни аспекта:

· Съществува общ интерес по проблема с дигитализацията между всички видове институции, хранилища на световната памет (библиотеки, музеи, архиви, галерии, звукозаписни агенции и пр.).

· Дигитализацията трябва да представлява важен елемент при планирането на националните и международни информационни инфраструктури.

· Публичните библиотеки ще трябва да внимават да не засягат авторските права при дигитализация на материали, за които те не притежават правата, но ще искат и да защитават своите инвестиции. (Виж и авторски права.) 

· Необходимо е да се разгледа и реши проблема с законодателството, свързано с депозирането на дигитализирани материали.

ПРЕПОРЪКИ ЗА ПРАКТИКАТА

Процесът на дигитализация е привидно прост, особено след като не много скъпи персонални компютри и скенери, с помощта на стандартен софтуер направиха възможно да се създават дигитални копия на всяко четимо от човека творение. Процесът обаче в действителност е твърде сложен, тъй като трябва да се имат пред вид аспекти, като качеството на полученото изображение, използвания за съхраняването му формат, описанието му, нуждата от дълготрайното му ползване и съхранение и т.н. Простотата на основния процес могат да тласнат библиотекари и ръководители, определящи политиката, към погрешното убеждение, че една програма за дигитализация е нещо ясно, разбираемо и евтино. Но това съвсем не е така.

Доставката на дигитализирани материали може да бъде относително по-проста, тъй като еволюцията на Интернет и World Wide Web осигуриха необходимата за това инфраструктура, софтуер и технически стандарти. Отново трябва да се подчертае обаче, че именно лесният достъп до ресурсите на Мрежата определят някои значителни трудности. Така например, ако изображенията не могат просто да бъдат изпращани по Мрежата, е възможно да се наложи използването на сложен софтуер и методика, с цел да се събират такси за ползването на дигитализираната информация и за предпазване от посегателства спрямо правата над интелектуалната собственост.

Важно е да се осъзнае, че дигитализацията често се разбира само като създаване на дигитални изображения (образи) на оригиналите. В действителност се прилагат и много по-сложни и комплексни процеси, които целят да уловят смисъла на текста (или на образа или друг вид информация), какъвто е например т. нар. Optical Character Recognition (OCR) (Оптическо разпознаване на символи). Някои от тези процеси се описват накратко по-нататък в настоящия текст.

Планиране

Първото, което е необходимо да се изясни, е защо дигитализацията е подходяща в конкретния случай, какви са точните критерии за подбор на материалите, които ще бъдат дигитализирании аудиторията, за които ще бъдат предназначени за ползване. Макар нито един от тези проблеми да не е преди всичко изцяло технически, те всички са от изключителна важност за успешен проект. Те водят към взимане на решението какво ще се дигитализира. Виж също рубриката разнообразно културно съдържание.

Пример за критерии за подбор при дигитализация, виж на страницата на Калифорнийския Университет Selection criteria for digitisation. Лий (виж по-долу) обобщава необходимите въпроси и препоръчва използването на “матрица за взимане на решения”. Полезна в този аспект е и разработката на Колет “Planning and Imaging Project” .
Необходимо е предварително внимателно да се обсъди какъв ще е обхватът на проекта – лесно се подценяват усилията, необходими за дигитализация на традиционни материали, и е почти неминуемо само части от повечето колекции да успеят да бъдат обработени. Разходи, персонал и други аспекти (виж по-долу) могат да повлияят на взимането на решения във връзка с дигитализацията.

Права над интелектуалната собственост (виж също и рубриката авторски права)

Два са основните аспекта на тази тема:

· Притежава ли библиотеката правото да прави дигитални копия? Необходимо е да се гарантират правата над материалите, това неминуемо ще бъде дълъг и мъчителен, а вероятно и много скъп процес.

· За какви права над дигиталните изображения имат намерение да претендират библиотеките? Всички ли получени изображения ще бъдат предоставяни на свободен /безплатен достъп, или евентуално решение би било безплатното предоставяне на минимизирани изображения (thumbnails) в Интернет и предоставянето на копия с по-висока ясност срещу заплащане? 

Файлови формати

Изходния продукт при процеса на дигитализация е изображение или друг информационен обект в дигитален формат.  В употреба са обаче много различни формати и техният избор трябва да бъде направен внимателно. Не трябва да се забравя, че е нормално да се съхраняват и двете копия – първоначално направеното, което служи за образец (muster copy) и “оборотното копие”, което ще бъде предоставяно за ползване (delivery copy), и обикновено се смята за необходимо двете копия да са в различен формат.Обичайните формати, използвани при проекти за дигитализация са TIFF (за  копия-образец с високо качество) и JPEG или GIF (за копия, с които ще се осъществява обслужването или т.нар. “оборотни копия”), но тръбва да се помни, че съществуват различни версии на всички формати. В този аспект преди да се пристъпи дигитализацията препоръчваме обсъждането на критериите, предложени ни от следните автори в изброените разработки :  C.W. Brown and B.J. Sheperd. Graphics File Formats, Reference and Guide. - Greenwich, Connecticut, USA: Prentice Hall, 1995.
Frey, Franziska. File Formats for Digital Masters: in the US Guides to Quality in Visual resource Imaging series.

Въпреки съществуването и достъпността на голям брой формати, опитът показва, че изборът на формат в практиката е твърде ограничен. Препоръчва се преди вземане на решение да се търси експертно мнение и да се проучва опита на други проекти.

Хардуер и софтуер за дигитализация

В общи линии при дигитализация  е възможен следният избор за хардуер:

· Скенери. Необходимо е да се отбележи, че обикновените плоски скенери не са пригодени и следователно не са най-удачните за сканиране на подвързани томове и могат да причинят значителни щети на сканираните книжни тела. Там където е възможно разделяне на оригиналите на отделни страници, предимство би било набавянето на приспособление, подаващо страниците (захранващ механизъм, фидер), тъй като то може да ускори процеса на сканиране и да подобри прецизността. Предлагат се специални скенери за дигитализация на слайдове и микроформи. Дон Уилямс е написал Наръчник за подбор на скенери, включен в американската серия US Guides to Quality in Visual Resource Imaging  (“Насоки за качество при създаването на изображение на визуални ресурси “). 
· Дигитални камери. В случаите, когато книгата не може да се разтвори или материалът е твърде деликатен, се препоръчва използването на дигитална камера вместо сканиращо устройство, тъй като при използването на камера се избягва физическия контакт между устройството за дигитализация и оригиналния обект. При използването на камери обаче е необходимо закупуването или построяването на поставка/опора за книги и осигуряването на слабо осветление с ниска температура на излъчване.
За не-визуална медия, като аудио-записи, е необходимо закупуването на оборудване, трансформиращо аналоговата медия в дигитална на изхода на процеса.

Използваният в дигитализационния процес софтуер изисква също толкова внимателен избор. Необходимо е да се вземат под внимание три процеса: улавяне на образа (заснемане), обработка и предаване на получения дигитален образ. Последният от тези процеси се разглежда самостоятелно по-надолу в текста. Често софтуера за улавяне на изображението (заснемане) се предлага/купува в комплект с хардуера и това може да бъде добро решение. Трябва да се има пред вид, че този софтуер трябва да поддържа обичайните основни стандарти (напр. TWAIN) и трябва да предлага основни възможности за опериране като преглед на изображението (image preview), което прави възможно осъществяването на евентуални настройки преди да е направено пълно сканиране. Избраният файлов формат трябва, естествено, да бъде поддържан. Софтуерът за обработка на образа/изображението може да варира от най-прост до изключително сложен и съвършен в зависимост от предполагаемото му целево предназначение. Някои проекти взимат решение заснетите образи да не бъдат обработвани въобще в последствие.  При други проекти обаче се взима решение за “изчистване” на заснетия образ с цел да се отстранят следи от надраскване или петна по оригинала или ръчно да се настрои цветовия баланс и пр.

Изборът на подходящи хардуер и софтуер се диктува и от редица други фактори като разходи за закупуване, експлоатация и поддръжка; лесно и удобно ползване (евентуална необходимост от образование за работа с продуктите); експлоатационни изисквания; адаптивност и възможност за разширяване/осъвременяване; възможности на продукта (качество и избор за изхода); съответствие на възприетите стандарти; рентабилност и т.н.

Описание на ресурсите

Важно е дигитализираните материали да бъдат акуратно каталогизирани, а съответните метаданни да бъдат направени достъпни. Библиотекарите трябва да са запознати с каталогизационните правила и традиции на другите професионални области (като например с използваното от архивните специалисти Encoded Archival description (EAD – шифровано архивно описание) ; да са запознати и с новите методи и опит за работа с метаданни в електронна среда (основно с Dublin Core). Стюърт Лий отделя значително внимание на тези проблеми в британския дигитален наръчник “Technical Standards and Guidelines”. Виж също рубриката описание на ресурси. В допълнение на дескриптивните метаданни (метаданни с изображения) е възможно да се наложи да бъдат разработени или възприети (след съответно адаптиране) схеми за описание на нивата: език, географско местоположение, права, характеристики, версия и образователно ниво.

Защита на изображенията

В рамките на тази тема трябва да се обърне внимание на два основни проблема:

· Защитата на изображенията при дълготрайното им или дигитално съхранение. Съществува огромно количество полезна информация по проблема под формата на насоки, ръководства, наръчници. Отправна точка за навлизане в темата би могла да бъде разработката “Европейската комисия за опазване и достъп”.

· Защита на правата над изображенията, напр. опазване от неоторизиран достъп. Познати са множество методи и техники за защита като например водния знак и зашифроване (кодиране - encryption). Достъпни са редица комерсиални системи с това предназначение като Digimarc например, както и разяснения на технологията.

Виж също рубриката авторски права.

Процедури на работа 

Със собствени сили или извън собствената институция

Основният и най-важен въпрос, свързан с работния процес е дали проектът за дигитализация ще бъде извършван със собствени сили в собствената институция (in-house) или ще бъде възложен на външен подизпълнител (outsourced). Взимането на това решение и конкретните действия ще се диктуват от конкретните обстоятелства на място, но е необходимо да се имат пред вид следните аргументи:

Предимства на дигитализацията, осъществявана със собствени сили в собствената институция:

· Пълен контрол над материалите и процесите;

· Материалите (оригинали и дигитални копия) не се подложени на риск при транспортиране;

· Бърза оценка на качеството на получените в края на процеса резултати (дигитални копия);

· Добра и бърза възможност за получаване на “обратна връзка” по време на процеса – преглед на изображенията още по време на сканирането например;

· Често е по-евтино, но трудно се калкулират прецизно разходите по процеса;

· Собственият персонал добива нови експертни умения;

· Притежание/собственост над хардуера и софтуера;

· Няма договорни задължения към трети лица в случай на възникване на трудности по изпълнението на процеса.

Предимства на варианта, при който дигитализацията се възлага на външен изпълнител:

· Целият мениджмънт на процеса (в най-дребни детайли) е отговорност на фирмата-изпълнител;

· Липсва необходимостта от осигуряване на хардуер, софтуер и помещения за техника и екип (с изключение на необходимото за показване, възпроизвеждане на дигиталните изображения);

· Изисквания за опитност и експертни умения към външния изпълнител;

· Не е необходимо време за образование и подготовка на собствен екип за работа по дигитализацията;

· Разходите са ясни от самото начало;

· За дигитализация ще се използват най-модерни хардуер и софтуер.

В случай, че се вземе решение да се използват услугите на външна фирма, за препоръчване е да се прегледа следния полезен наръчник: “Document Management Guide and Directory: a comprehensive guide to document management and a comprehensive directory of products and services for imaging and document management”, 11th edition, 2000. ISBN 0-9537954-0-3, ISSN 1366-6584.
Обща процедура

За успешното протичане на всеки дигитализационен процес е необходимо  внимателно предварително планиране. Стюарт Лий разглежда детайлно тази проблематика. 

Разходи

Не е възможно да се дадат някакви общи предвиждания за разходите по дигитализацията, защото факторите от които те зависят са твърде много и различни. В направеното от тях през 1999 международно изследване Гоулд и Ебдън калкулират за средни разходи по дигитализация на една страница сумата от US$ 7.72 (с граници на вариране от US$0.12 до US$15), на книга -  US$ 70.66 (с граници на вариране от US$28 до US$154) и за серийно издания - US$14 (вариране от US$14 до US$14). Статия на С. Танер и Дж. Ломакс-Смит върху разходите предлага полезни съвети в тази връзка.

Персонал

Някои библиотеки са облагодетелствани от наличието на много опитен персонал, но много от специалистите се нуждаят от придобиване на специални дигитализационни умения.

Системи за разпространение и доставка 

Най-използваната система за разпространение и доставка на информацията понастоящем еWorld Wide Web. Библиотеките може да стопанисват (host) сами своята уеб-страница, страницата им да се поддържа – от висшестоящата им институция или да използват услугите на външен хост. Обикновено най-удачно е изображенията да се съхраняват в база данни. За по-големи колекции или там, където метаданни или други изисквания са твърде сложни, най-доброто решение е закупуването на специализиран програмен пакет. ( За пример виж InVisage от  iBase, предлагана днес на пазара от доставчика на библиотечни системи Talis.)
Оценка 

Оценяването качеството на изображението (и съответно еквивалентно на невизуалните материали) е също така доста сложен проблем, който изисква експертни умения. Препоръчва се за целта да се извърши консултация с експертни източници като изследването на Франциска Фрей “Измерване качеството на дигиталните образци”, включено в серията US Guides to Quality in Visual Resource Imaging. 

Оптическо разпознаване на символи и знаци

Оптическото разпознаване на символи и знаци се използва от много библиотеки за дигитализиране на каталожни записи, както и на първична информация. Модерният софтуер е в състояние точно да интерпретира дори оригинали с ниско качество, макар обикновено впоследствие все още да е необходим преглед и от човек. Очевидно, в случаите, когато е необходимо да се съхрани оформлението, подреждането – като например връзките между зоните в текста или подреждането на текст в таблици, задачата ще придобие още по-голяма сложност. Сред типичните софтуерни пакети за оптическо разпознаване на символи, които могат да бъдат ползвани в библиотеките са продукта на Scansoft OmniPage Pro и на ExperVision TypeReader Pro.

Ситуацията в публичните библиотеки в момента е твърде различно. Някои работят отдавна и продължават да стартират програми за дигитализация с висока сложност. Други нямат никакъв опит в това отношение. Поради това съществува много добра възможност да се обменя опит, да се споделя експертно мнение и практически наблюдения от успешни проекти.

Публичните библиотеки се включват в редица дискусии на европейско ниво и участват в определящи политиката работни срещи и конференции. Повечето дейности досега са били финансово подкрепени чрез DGXIII и програми за опазване на културното наследство.  Съществуват няколко примера за транс-европейско участие на библиотеки в проекти, където фокуса е върху друга област (например образование).

Свидетели сме на огромно количество дейности по дигитализация на материали в цял свят. Американските библиотеки са едни от най-активните (виж препратките).

ПРЕДВИЖДАНИЯ ЗА БЪДЕЩЕТО

Бъдещото развитие на дигитализацията в публичните библиотеки ще зависи в голяма степен от предприетите действия по отношение на библиотечната политика (виж по-горе). Най-общо, колаборацията ще се отрази на по-широкото разпространение и възприемане на стандарти, които ще направи възможно взаимодействието между отделните колекции. Идеална би била ситуация, в която крайният потребител може да търси който и да било дигитализиран образ и да го “извади на екран” (види на екран), да го прехвърли върху някакъв вид собствена памет и да използва това изображение без да е необходимо да знае в коя колекция се намира оригинала или образеца и без да е нужно да прави някакви специални настройки на своя компютър. Това предполага не само възприемане на техническите стандарти, но и съгласуване на правните въпроси.

Техническият напредък в тази област ще се съсредоточи: 

а)  около създаването на още по-усъвършенствани скенери и дигитални камери, чийто цени ще падат реално и;

б) в постигането на международни договорености за приемане на стандарти (както бе описано многократно в този документ), които да направят възможна безпрепятствената интеракция и сътрудничество.

Организационните аспекти на проблема включват развитието на официални (формални) хранилища (които могат да се изградят в публичните библиотеки – “публични съкровищници/хранилища”) и, свързано с това, сътрудничество в областта на съхраняването и опазването на дигиталните обекти. (The Digital Preservation Coalition е пример за такъв подход.) До сега няма единно мнение по отношение на най-пригодната “постоянна” среда (медия, носител) за дълготрайно съхранение и това е проблем, който трябва възможно най-скоро решение.

ПРЕПРАТКИ

Международни

Програмата “Световна памет” на ЮНЕСКО (“Memory of the World”)

http://www.unesco.org/webworld/mdm/index 2.html

Програмата “Световна памет” на ЮНЕСКО

Съхраняване на и достъп до данни: Решение за смесени документи
http://www.unesco.org/webworld/mdm/scech digitization/doc/intro.htm
Bibliotheca Universalis
Тази инициатива, пилотен проект за глобалното информационно общество на страните от G-7, представя основните национални проекти за дигитализация. 

http://www.kb.nl/gabriel/bibliotheca-universalis/digit.htm
IFLA
Международната Федерация на библиотечните асоциации ИФЛА е активна чрез своите две програми за Опазване и съхранение (Preservation and Conservation) и Универсална достъпност на публикациите (Universal Availability of publications).
Национални базисни изследвания

Следвайки споразумението, постигнато в Лънд (виж по-горе), всяка от страните-членки на ЕС подготвя преглед на националната и регионална политика и програми, свързани с дигитализацията на културно и научно съдържание.

Примери от страните-членки на ЕС

Дания

Danske Billeder
Колекция от стари фотографски снимки от Дания.

http://www.danskebilleder.dk/
Франция

Лион

Проекти за дигитализация на публичната библиотека в Лион с описание на това, как са били реализирани.

http://www.addnb.org/fr/docs/numlyon.htm
Основни моменти, задачи и проблеми на проектите за дигитализация в библиотеките, на френски език:

http://www.addnb.org/fr/docs/numproj.htm
http://www.culture.gouv.fr/culture/mrt/numerisation/fr/f 04.htm

http://www.culture.fr/culture/mrt/numerisation/fr/dll/index.htm
Германия

Улм

Уеб-страница на градската библиотека в Улм с достъп до дигитализираните документи.

http://www.stadtbibliothek.ulm.de/
Обединеното кралство

“Преминаване към дигитален формат” (“Going Digital”): проблеми на дигитализацията в публичните библиотеки

http://www.ukoln.ac.uk/public/earl/issuepapers/digitisation.htm
Гулд, Сара и Ричард Ебдън

“Изследване на ИФЛА/ЮНЕСКО за опазване и съхранение на фондовете”

http://www.unesco.org/webworld/mdm/survey index en.html

Lee, Stuart D. 

“ Digital imaging: a practical handbook” London: Library Association Publishing, 2000. ISBN 1- 85604-353-3
Лийдс

Фотографска колекция за местната история

http://www.leodis.org/
Програмата “nof-digitise”
http://www.nof-digitise.org/
и техническите стандарти и насоки към нея

http://www.ukoln.ac.uk/nof/support/manual/
Powys
Проект “Дигитална история”

http://history.powys.org.uk
Обратно към страницата със съдържание.

РАЗВИТИЕ НА ИНТЕГРИРАНИТЕ БИБЛИОТЕЧНИ СИСТЕМИ

ОБХВАТ

В този раздел на Насоките се разглеждат следните въпроси:
Гласово подновяване на заемането и телесъобщения 

Управление и организация на фондовете
Автоматизирани системи за съхраняване и обработка на информацията
Междубиблиотечно заемане и доставка на документи 



 HYPERLINK  \l "социнфомен" 

Мениджмънт на обществената информация в дигитален формат

Информационни системи за мениджмънт
Разглежда се и проблема за приложението на радиочестотна идентификация върху традиционни модули.

Препратки
СТРАТЕГИЧЕСКИ ВЪПРОСИ 

Темите, разглеждани в тези Насоки са вътрешно-институционални за библиотеките и в по-голямата си част не са били предмет на национална държавна политика или на политика, определена от международни организации като ЕС, Предмет са дотолкова, доколкото всички обществено финансирани институции имат първостепенното задължение да предложат най-добро качество и ниво за парите, които получават за създаване и организиране на услугите, необходими на обществото. 

Имайки тези свои отговорности, библиотеките са изправени пред сериозен избор:

· Най-новата интегрирана библиотечна система (ИБС) е ефективна, но скъпа за инсталиране и експлоатация. Тя може би ще спести разходи за заплати за персонала след като бъде въведена, но е възможно тя да е била “попрехвалена” – недостатъчен брой библиотеки са я инсталирали до този момент, за да имаме достатъчни доказателства в нейния потенциал.

· Една библиотечна система трябва да бъде по-голяма от определен минимален размер, за да предоставя предимствата на поне част от модулите, предлагани в момента отделно или в пакет като интегрирана система.

· Възможно е библиотеките да разполагат с малко възможности за маневриране. Те могат да избират измежду различни системи, произведени с комерсиална цел, но да имат слабо влияние върху това какво се произвежда.

· Развитието на технологията е повлияно от нуждите на пазара, не от нуждите на библиотеките. Последните, като дребни играчи на пазара, ползват минимално пригодени към техните нужди системи, създадени първоначално според изискванията и потребностите на абсолютно различни организации. Библиотеките не са в състояние да предотвратят и попречат на остаряването на технологията, като например баркодовете, дори ако това съответства на техните нужди.

· Комерсиални организации измерват пригодността на нова технология чрез нейната способност да печели и т.н.; какви критерии използват библиотеките?

Концепцията за ИБС в никакъв случай не е нова и някои библиотеки в момента работят със своята втора или трета поредна система, но едно кратко представяне на системите тукще бъде от полза. В една интегрирана система съществува един запис за една книга, създаден при поръчването на книгата и разширен при нейната каталогизация. При заемането на книгата данните на заемащия я се “прикачат” към тези на книгата.

Основните модули обикновено са:

· Каталог на свободен достъп (public access catalogue).
· Записи от процеса  обслужване (circulation records), включително и бази с данни за ползувателите.

· Каталогизация и контролен речник на имена (authority control).

· Записи от процеса комплектуване

Подобна система има редица предимства:

· Не е необходимо да се създават и актуализират многобройни записи за една и съща библиотечна единица.

· Допускат се по-малко грешки.

· Ползувателите на системата, библиотечният персонал и обществеността имат цялата нужна им информация на едно място.

Тези Насоки изследват някои от проблемите, свързани с екстензивното развитие на интегрираните библиотечни системи, чието използване стана възможно едва напоследък и което, докато ИБС са комерсиално достъпни, може да бъде описано като развитие в началната си фаза. Това развитие се изразява в:

· Разработване на допълнителни модули, които могат да бъдат добавени към ИБС.

· Радикални подобрения на технологично повлияваните традиционни модули като напр. радио-честотна идентификация.

ПРЕПОРЪКИ ЗА ПРАКТИКАТА

Традиционните функции на ИБС бяха подчертани по-горе; но понастоящем много библиотеки изискват и очакват и следните допълнителни модули:

· Функциониращ в мрежа OPAC.

· Гласово продължаване срока на заемането и възможност за предаване на “телесъобщения” (“telemessaging”).
· Управление и организация на фондовете (stock management).

· Автоматизирани системи за съхраняване и обработка на информацията (automated storage and retrieval systems).

· Междубиблиотечно заемане и доставка на документи.

· Контрол на периодични издания.

· Мениджмънт на местната информация в дигитален формат.

· Z39.50  - търсене в OPAC 
· Информационни системи за мениджмънт.

Функциониращ в Мрежа OPAC
Повечето ИБС имат OPAC-модул (онлайн public access catalogue) и там, където OPAC  не са достъпни, тяхното осигуряване ще бъде приоритет. Много библиотеки предлагат достъп до каталозите си чрез Мрежата с цел дистанционно издирване в тях и повечето доставчици на ИБС предлагат модул, даващ такава възможност. (Виж също рубриката описание на ресурси.)

Гласово продължаване срока на заемането и възможност за предаване на “телесъобщения” (“telemessaging”).
Последните новости в областта на телефонията, използването на записани съобщения и връзки между телефони и компютри дават основания да се твърди, че телефоните вече са в състояние да предават и приемат съобщения без човешка намеса.

Входящите съобщения могат да бъдат обработвани от система за работа с гласово удължаване на заемането. Потребителя получава записано съобщение, предаващо молба за натискане на определени бутони от телефон с бутонно набиране, предназначени за изпълнение на определени операции. По този начин ползувателите биват насочвани към процедура за удължаване на заемането и в определен момент биват помолени да дадат своя идентификационен номер, както и тези на заетите материали. 

Изходящите съобщения, предназначени за читателите, се управляват чрез система за “telemessaging”. Тази система може да извършва постоянните проверки на модул обслужване за идентифициране на онези ползуватели на библиотеката, с които трябва да се осъществи контакт. Системата може да набира автоматично телефонните номера на ползувателите и да оставя съответното предварително записано съобщение – то може да се използва например за информиране на читателите за просрочени заемания или да напомня за материали, които ще са налични в най-скоро време. Изходящите съобщения могат да се изпращат от оборудван софтуерно за целта компютър, свързан  с библиотечната мрежа и с толкова телефонни линии, колкото е необходимо. В  случай, че има забавяне на доставката на такова съобщение чрез системата за “telemessaging”, трябва да има възможност за автоматично изпращане на съобщението по пощата.

Възможно е да се наложи, поради законодателството, свързано със защита на данните, да се помоли обществеността (и в частност ползувателите) да се съгласи да приеме системата за телесъобщения. Съществува кратко описание на подобни системи, които се употребяват в момента. Примери за достъпни в търговската мрежа системи с модули от този род са: системата Galaxy на DS Ltd, системата  Dynix на Epixtech и системата Talismessage.
Управление и организация на фондовете 

Модерните интегрирани библиотечни системи събират информация за характеристиката и движението на фондовете в контекста на заемането на материалите, като правят възможно да се установи дали книжният фонд е достигнал предварително предвидените нива на ползване по време на своя “живот”. (Виж също рубриката измерване движението на фонда.)

· Информацията може да бъде не само събрана, систематизирана, но и сравнена и сортирана по определени области или теми, като с това се създава  детайлна картина на използването от страна на обществото на определени книги на определени места. При това до голяма степен се избягва субективизма, който обикновено е неизбежна черта на комплектуването и мениджмънта на фонда.

· Частите от фонда, които се използват най-много или тези, които не се ползват достатъчно, могат бързо  лесно да се идентифицират и съответно да се предприемат бързо необходимите действия - коректив.

За да се гарантира използване на фонда в най-оптимален мащаб понякога е необходимо да се обменят части от него, изцяло или на ротационен принцип, с филиалните библиотеки например.

· По-удачно е да се установи, че фондът е адекватно подбран и подходящ за обслужване още на ниво поръчка при комплектуването, въпреки че това може да бъде установено и на всяко от следващите нива.

· Често е за препоръчване част от книжния фонд да се отдели само за фонд заемане.

· Възможно е библиотеките да са влезли в партньорства и договорености по двойки, в групи или да са организирали специална система за заемане, така че да е определено само по едно копие от дадена библиотечна единица за целите на заемането и поради това този единичен екземпляр да може да бъде обменян с друга библиотека със закъснение. Ето защо обикновено съществува споразумение, според което за нормално и достатъчно се приема шестмесечното притежание на една книга в дадена библиотека, преди книгата да бъде преместена в друг фонд.

· На филиалите се изпращат доклади, в които се дават съвети за това, кои части от фонда да бъдат извадени и преместени. Всички заети библиотечни единици подлежат на обмен с други библиотеки (“ротация”) след връщане.

Комерсиалните интегрирани библиотечни системи понастоящем обикновено включват модул за управление и организация на фонда, който позволява някои книги да бъдат определени за “фонд заемане” и да подпомагат процеса, което иначе е неприятен и труден процес. Така например софтуера за контрол на библиотечните заемания Galaxy има модул за обръщение на фонда, както е и при системата Dynix.

Автоматизирани системи за съхраняване и обработка на фонда 

Ползувателите издирват дадено заглавие в онлайн-каталога и “автоматизираното хранилище” се “претърсва” от робот, който след това донася търсената библиотечна единица в отдела обслужване на библиотеката, където ползувателят я получава. Автоматизиран е целия процес, поради което той се осъществява с голяма бързина. Тези системи са сродни с механизацията, използвана в супермаркети и търговски центрове за складиране на продукти и тяхното автоматично обработване. Технологията за радио-честотна идентификация може да направи тази все още футуристична технология на работа в хранилищата реалистична възможност. Тези системи имат редица предимства:

· Тъй като персонала и ползувателите не се нуждаят от достъп до хранилищата, температурата, влажността и налягането могат да бъдат настроени според изискванията за съхраняване на самия фонд, а не толкова според изискванията на хората.

· Не са необходими осветление, боядисване или друго покриване на стените и таваните.

· Автоматизираните системи за съхраняване и обработка на фонда могат да връщат библиотечните единици в сандъци (кашони, контейнери и т.н.) , в които те се съхраняват на части, за същото време, което обикновено е нужно на библиотечните служители в хранилищата, занимаващи се с обратното нареждане на книгите по стелажите.

· Системата отбелязва използването на всеки отделен книжен том, което е полезно за управлението на фонда. Малко използваните единици могат да бъдат отчислени, а достатъчно използваните могат да бъдат върнати обратно в библиотеката на открит достъп.

Подобна система със сигурност би била полезна за библиотечна служба с голям брой библиотечни единици в хранилище, но някои публични библиотеки може да са достатъчно големи, за да оправдаят нуждата от подобна инвестиция. За повече информация върху провежданите по тази тема дискусии и предимствата на системата виж  www.ala.org/acrl/kirsch.pdf/
Не е необходимо специално да се подчертава приложимостта на автоматизираните системи за съхраняване и обработка на фонда в архиви. 
Междубиблиотечно заемане и доставка на документи.

Междубиблиотечното заемане или заемането или доставката на книги и други материали, е схема, която библиотеките използват за да осигурят достъп до материали, които не притежават. Повечето библиотеки се включват в подобни схеми, организирани на местно, регионално, национално или международно ниво. Стандартът ISO 10160 осигурява спецификации, свързани с междубиблиотечното заемане, информационното запитване, изпращане на информационно запитване, изпращане и уведомяване, изпращане на пратките, предоставяне на отговор с условията за доставка на материалите, отказ и пр. Стандартът е актуализиран съответно на новите изисквания на електронната доставка на данни. Достъпните в търговската мрежа интегрирани библиотечни системи често включват модули, създадени за нуждите на междубиблиотечното заемане, като например системата Galaxy на DS Ltd  и Talis.
Контрол на серийните и периодични издания

Проверката на серийните и периодичните издания може да бъде значително ускорена. Достъпните в момента системи предлагат функции като предвиждания за тенденциите в търговията, автоматично изготвяне на рекламации и кръстосани курсове и обръщане на валути. Проследяването изпълнението на поръчките се извършва автоматично и по всяко време е възможно да се получат цифрови данни за получените заглавия и неизпълнени заявки.

Комерсиалните доставчици на ИБС се насочват към създаване на системи за контрол на серийните и периодични издания на базата на формата MARC21. Библиотеките трябва да развият разбиране към MARC заедно с признаване възможностите на формата да отговаря на техните нужди, предлагайки възможност да бъде въведена част от информацията още преди получаване на следващия брой; да бъдат изготвени рекламации и да се въведе предварителна информация в автоматизирания каталог на свободен онлайн достъп (OPAC) и в сводния каталог на периодичните и серийни издания.

Обществена информация (Виж също рубриката културно многообразие)
Интегрираните библиотечни системи поддържат системи за социална информация, създадени така, че да бъдат достъпни за обществеността, например чрез уеб-страницата на библиотеката.

· Те могат да осигуряват еднакъв достъп за персонал и ползуватели; полезно за библиотечното обслужване в този контекст е създаването на услуга “библиотечни справки по телефона”.

· Могат да предлагат възможности за търсене, включващи издирване в показалци и указатели със свободни ключови думи и търсене по тема и по географски признак.

· Системата предлага автоматична подготовка и изпращане на писма и електронна поща до ползуватели, търсещи актуална информация от бази данни.

· Системата изтрива автоматично остарялата информация.

Протоколът Z39.50 като основа за търсене в OPAC 
Протоколът Z39.50 дава на ползувателите възможност да търсят във всеки каталог или библиографска база данни, без да е необходимо да се познава всеки търсещ интерфейс, предлаган от различните софтуерни доставчици. Тази добавка е необходима за библиотеките, които са членове на партньорски сдружения.

(Виж също рубриката описание на ресурси.)
Информационни системи за мениджмънт 

Понастоящем е възможно интегрираните библиотечни системи да съдържат модули за управление и организация на информацията, които изготвят доклади на базата на записаните в системата данни. Този вид информация може да бъде предоставяна от главния сървър, а основната база данни да бъде отразена (“mirrored”) върху базата данни на информационната системата за управление и организация. Това позволява провеждане на комплексно търсене в реално време, без да е нужно да си зависим от времето за отговор на запитването ти. По принцип е възможно предварително да се зададат различни нива на достъп за ползувателите. (Виж също рубриката измерване на движението на фонда и ползването му.)

Влияние на съвременните технологии върху традиционните модули на ИБС

Най-новата технология в тази област е радиочестотната идентификация (RFID – Radio Frequency Identification). Адаптирането й за използване от библиотеките бе направено наскоро. Системата RFID обхваща три основни компонента:

· Етикет, поставен във всяка библиотечна единица. Този етикет съдържа вградена антена и миниатюрен чип, съдържащ библиографска информация  и уникален номер, идентифициращ всяка библиотечна единица.

· Антена, която произвежда радио-честотно поле.

· Четец, захранващ антената. Съхраняваната върху чипа информация се декодира от четящото устройство и се изпраща към компютър или сървър.

· Някои етикети могат да бъдат препрограмиране, някои обаче – не.

· Някои етикети не могат да бъдат използвани за целите на защитата от кражби, но съществуват и такива, които съвместяват и тези функции.

· Етикетите имат различен обем памет. Колкото по-голяма е паметта им, толкова по-скъпи са съответно етикетите. Необходимо е преди да се пристъпи към закупуване на такива етикети добре да се обмисли колко памет е нужна за конкретните цели.

Системите, ползващи баркод, прилагани понастоящем, предизвикват закъснение при изискване на точното line-of-sight местоположение (позициониране) на баркода, свързано с оптически баркод-скенер. Те самите не съхраняват никаква информация за библиотечната единица, но трябва да бъдат свързани с базата данни.
Етикетите с радиочестотната идентификация  имат следните предимства:

· Етикетите съхраняват около 90 бита информация за всяка библиотечна единица.

· Някои притежават памет, която може да бъде актуализирана.

· Те могат да бъдат четени през обложките на книгите, по време на движение, по няколко наведнъж и дори ако са на отдалечени на няколко инча от антената.

· Препоръчително е системите за радиочестотна идентификация  да са съвместими с автоматизираните каталози, използвани в момента, но това в никакъв случай не е задължително, но е необходимо да се правят проверки.

Като допълнение, читателските карти могат да бъдат от типа “smart cards”, които също могат да записват информация за тях, могат да се актуализират автоматично след преминаване до антената; данните на заетите книги и др. материали могат лесно и бързо да бъдат записвани върху читателските карти или отписвани също така лесно, върху тях могат да бъдат нанасяни начислените глоби и такси за запазване на материали, с което информацията може да се съхранява не върху базата данни, както сега, а върху картите. 

Този род функция, осъществявана от радиочестотната идентификация много по-бързо и ефективно отпреди включва :

Комплектуване

Вероятно е издателите да поставят свои собствени етикети с радиочестотна идентификация във всички новоиздавани книги, но в системата на книготърговията в момента  се дискутира въпроса колко точно информация да се вкарва върху тези етикети.

· Информацията, съхранявана върху издателските етикети трябва да съответства на ползването на библиотеките, пестейки им време и пари за повторна обработка на материалите.

· Издателският етикет с радиочестотна идентификация трябва да бъде дискретен, ненатрапчив, приличащ например на лого.

· Етикетът може да функционира като уникален идентифициращ белег за всяко книжно тяло, даващ възможност въз основа на него да се издават фактури.

· Възможностите, които системата за радиочестотна идентификация предлага за работа с много библиотечни единици едновременно, ще ускори многократно процеса на обработка на книгите преди те да се появят на библиотечните стелажи.

Самостоятелно заемане, връщане на заетите материали и автоматично пускане на върнатите книги

Поради факта, че позволява едновременна работа с много единици наведнъж и не изисква те да бъдат в определена позиция, системата за радиочестотна идентификация е изключително подходяща за самообслужване.

· Библиотечните ползуватели могат да връщат материалите, пускайки ги в кутии, наподобяващи пощенските или оставяйки ги на конвейрна лента. 

· Ползувателите могат както да връщат, така и да заемат материали сами с помощта на машина, която може да се намира навсякъде в сградата, а не непременно до изхода.

· Системата за радиочестотна идентификация ще идентифицира, естествено, всеки запазен материал.

Предпазване от кражби

Технология като тази, която в момента се използва и при която ползувателите трябва да преминават през портал или наподобяващо арка съоръжение-детектор, възпроизвеждащи шум в случай, че нещо е премахнато без позволение.

· Системата за радиочестотна идентификация работи даже ако ползувателят е заел сам книгите, като е дезактивирал алармата срещу кражба след като коректно е заел материалите.

· Когато алармата се изключи, библиотечният персонал не само установява, че даден материал е откраднат от библиотеката, а могат да разберат и кой точно материал е откраднат.

Откриване на липсващи и повредени библиотечни единици

Част от оборудването на библиотека, ползваща система за радиочестотна идентификация, представлява една “палка”, която сканира етикетите, преминавайки покрай редица или купчина от натрупани книги.

· Тези палки могат да бъдат “заредени”с идентификационните номера на липсващи или издирвани библиотечни единици. По този начин може с много по-малко усилия и същевременно много по-ефективно от всякога преди да се издирват търсените заглавия, като само се преминава над купчините или покрай редиците книги с “палката”. Шансовете да се открият книгите, в случай, че наистина са налице, но са само сложени на неправилно място. В случай, че се открие търсеното заглавие при сканирането,  прозвучава звуков сигнал.

Редица компании предлагат продукти за интегрирани системи за библиотечни цели: Texas Instruments, 3m, Checkpoint systems и Gemplus.
ПРЕДВИЖДАНИЯ ЗА БЪДЕЩЕТО

Радио-честотна идентификация (RFID)

Технологията за радио-честотна идентификация все още е в процес на бурно развитие. Очаква се още в  близко бъдеще да се усъвършенства много повече като стане по-мощна, по-неуязвима, по-гъвкава ( позволяваща да се използва за различни цели) и евтина. В момента етикетите могат да бъдат четени от известно разстояние; в бъдеще ще се работи по оптимизация на разстоянията според условията и целите, за които се използва системата и според силата на предавателите и етикетите. Без съмнение тази технология ще влияе силно на библиотеките в бъдеще и ще допринесе за големи промени в тях.

Ако системата на книжната търговия възприеме вмъкването на етикети с радиочестотна идентификация в новоиздаваните книги, функциониращи като уникални идентификатори, библиотеките може би ще трябва да преминат изцяло към тази технология, особено поради факта, че използваната обикновено досега лазерна технология остарява и постепенно отпада от производство. Всички тези промени ще се отразят върху персонала, и особено върху неговия брой в библиотеките : ще отпадне нуждата от голям брой работни места за неквалифицирани специалисти (занимаващи се например с нареждане на книгите по стелажите и въобще с работа в хранилищата); ще се променят коренно редица времеемки “канцеларски” и “писарски” процедури. Разбира се, новите технологии имат нужда от време, за да се наложат. Библиотеките, които понастоящем ги тестват, са все още пионери в това.

ПРЕПРАТКИ

Международни

Тази страница съдържа препратки към основните фирми-доставчици на продукти за библиотечна автоматизация.

http://www.libraryhq.com/automation.html
Холандия

Публична библиотека Хоогезанд-Сапемеер 

Публичната библиотека споделя опита си по шестмесечното тестване, продължило до декември 2001 г. на продукта за радио-честотна идентификация RFID. Тестваната система е на 3M.

http://www.mikro-vayla.fi/did/hoogezand.html
Сингапур

National Library Board 
Споделен е опита от въвеждането на програмата за радио-честотна идентификация RFID в публичните библиотеки на Сингапур.

http://carl.org/news/nlblive.html
Обратно към страницата със съдържание.

ПРЕДОСТАВЯНЕ НА МУЛТИМЕДИЙНИ ДИГИТАЛНИ РЕСУРСИ

РЕЗЮМЕ
ОБХВАТ

Насоките обхващат доставката на библиотечни услуги, съдържащи мултимедийни дигитални ресурси.

СТРАТЕГИЧЕСКИ ВЪПРОСИ

Политиката на Европейския съюз, както и на националните правителства, осигуряват все повече условия за библиотеките, за да развиват проекти в областта на дигитализацията и мултимедийните услуги.

Стратезите и ръководителите на публичните библиотеки в цяла Европа трябва да оценят до каква степен работят по осигуряването на мултимедийни услуги, доставяни до дома частично или изцяло по електронен път, както и да разработят съответни стратегии.

Предизвикателството за библиотеките е как да интегрират в традиционния модел на библиотечно обсужване нови формати, които не съдържат физически носители и съответно не отговарят на съществуващия модел на комплектуване или обслужване. Необходимо е да се осигури допълнително образование на персонала, както и да се разработят нови модели за управление на информационните ресурси.

ПРЕПОРЪКИ ЗА ПРАКТИКАТА

Областите, в които се съчетават добри работни модели, включват:

· Интернет ресурси и тяхното ползване.

· Електронни книги и електронни списания, както и използваният за тях софтуер.

· Интернет видео в реално време (streaming video).

· Провеждане на видеоконференции.

· Географски информационни системи (GIS).

ПРЕДВИЖДАНИЯ ЗА БЪДЕЩЕТО

Електронните книги, както и всички останали електронни ресурси напълно ще се интегрират в библиотечната практика и за обществото ще бъде по-лесно да ги ползва, както и за библиотеките - да ги управлява.

Публичните библиотеки може да открият, че постепенно ползувателите им престават да посещават отделите за обслужване и да общуват с библиотечния персонал. Голяма част от библиотечното обслужване ще се автоматизира и ще се извършва предимно чрез електронния каталог. Подобно на банките, библиотеките ще осъзнаят, че тази автоматизация води до необходимост от рационализация на работните процеси и тяхното реорганизиране.

Обратно към страницата със съдържание.
ОБХВАТ 

В този раздел на Насоките се разглеждат следните въпроси:
Филтриране и блокиране
Канали за чат
Електронни книги
Електронни списания
Интернет видео в реално време (streaming video)

Видеоконференции
Географски информационни системи


 HYPERLINK  \l "препр17" 

Препратки

СТРАТЕГИЧЕСКИ ВЪПРОСИ

Европейската програма “Технологии за информационно общество” (IST: Information Society Technologies) категорично подкрепя развитието на достъпни и висококачествени услуги от общ интерес, а планът за действие на друга европейска програма - “Електрона Европа” (e-Europe) насърчава достъпа до такива услуги.

В доклада на Работната група на Европейската комисия за образователен софтуер и мултимедии се съдържа и препоръката, че всички публични библиотеки трябва да предоставят свободен достъп на гражданите до мултимедийни ресурси за информационни услуги, изкуства, културни дейности, образователни средства.

Характерни опити за национална стратегия, като например проектът Peoples’ Network във Великобритания, въплъщават и се стремят да приложат този подход. 

Публичните библиотеки притежават силно развита съвременна традиция в предоставянето на достъп до материали в непечанет формат. LibEcon2000 Millennium - проучване на икономиката на библиотеките в Европа разкрива, че през 1998г. общият брой на аудиовизуални материали в европейските публични библиотеки е 1,233 млн. (5.2 % от общия библиотечен фонд). 

Оттогава балансът между печатните фондове, фондовете с мултимедийни материали и достъпът до Интернет ресурси продължава бързо да се мени, като повдига нови въпроси относно бъдещата роля на публичните библиотеки в предоставянето и управлението на все повече “виртуални”, отколкото материални ресурси. Промяната към дигитално съдържание ще се отрази също така и на разпределението на пространството в публичните библиотеки, тъй като ползувателите ще се нуждаят от персонални компютри и друго оборудване, за да могат да го ползват в рамките на библиотеката. 

Стратезите и ръководителите на публичните библиотеки в цяла Европа трябва да оценят до каква степен работят по осигуряването на мултимедийни услуги, доставяни до дома частично или изцяло по електронен път, както и да разработят съответни стратегии.

Самите публични библиотеки, както и музеите и архивите притежават и създават дигитално или мултимедийно съдържание, често обособено в специални краеведски колекции, които могат да съдържат вестници, фотографии, карти, ръкописи, звукозаписи (например устна история), местни художествени сбирки, филми, видео. За препоръки относно дигитализирането виж рубриката дигитализация.  С минимални разходи могат да се създадат и оформят “виртуални” колекции от Интернет ресурси (например местни или тематични), като това е начин и за разширяване на традиционните функции на библиотеката. За повече информация по въпроса виж точка 2.1. 

Подобни специални колекции, оставащи извън рамките на авторското право, може да представляват интерес за страни с обширно, дълготрайно и богато документирано културно наследство като начин да намалят необходимостта от разрешаване на проблеми с правото на интелектуална собственост. Независимо от това, ако публичните библиотеки, музеите и архивите възнамеряват да са конкурентноспособни в дългосрочен план в ролята си на доставчици на съдържание (content providers), предоставящи услуги чрез широки мрежи, те ще трябва напълно се обвържат с притежателите на авторски права, за да получават лицензи за повторното ползване и преобразуване на съдържание, защитено от авторско право. (Виж още рубриките авторско право и правни аспекти.) 

Библиотекарят играе важна роля в подбора и организацията на мултимедийни ресурси, както и в ръководството за тяхното ползване. Част от ролята на публичния библиотекар ще бъде да въвежда ред в необятния хаос на Интернет пространството, като проектира и създава качествени библиотечни услуги, които могат да се ползват чрез отдалечен достъп. 

Предизвикателството за библиотеките е как да интегрират в традиционния модел на библиотечно обсужване нови формати, които не съдържат физически носители и съответно не отговарят на съществуващия модел на комплектуване или обслужване. Необходимо е да се осигури допълнително образование на персонала, както и да се разработят нови модели за управление на информационните ресурси.

Публичните библиотеки могат да открият, че постепенно ползувателите им престават да посещават отделите за обслужване и да общуват с библиотечния персонал. Голяма част от заемното обслужване ще се автоматизира и ще се извършва предимно чрез електронния каталог. Подобно на банките, библиотеките ще осъзнаят, че тази автоматизация води до необходимост от рационализация на работните процеси и тяхното реорганизиране.

Такси за ползване на мултимедийни услуги (Виж рубриката финансиране.)

ПРЕПОРЪКИ ЗА ПРАКТИКАТА

От основно значение е гарантирането на достъпност на мултимедийните услуги за всички ползуватели, включително и за лицата в неблагоприятно положение. (Виж рубриката инвалиди). Публичните библиотеки трябва да осигурят ползуваемост на мултимедийните услуги, включваща лесното навигиране, търсене, ръководство за ползване и функционални препратки в съдържанието.

Инфраструктура.

Ефективното доставяне на мултимедийни услуги от публичните библиотеки изисква голям капацитет на Интернет връзката, както и необходимост от партньорства с доставчици на телекомуникационни услуги, за да се гарантира наличието на достатъчно такъв капацитет за доставяне на услуги. (Виж рубриката канали за доставка.) Необходимо е също библиотеките да осигуряват достатъчен брой персонални компютри, принтери и друго оборудване, за да дадат на ползувателите си възможност за достъп до мултимедийни услуги в рамките на библиотеката.  

Формати и стандарти.

Стратегическа област представлява идентифицирането и прилагането на стандарти. Стандарти за дигитализация съществуват или са в процес на разработване в редица сфери, като например технически стандарти за организация и съхранение на данни; стандарти за описание, каталогизация и индексиране; стандарти за метаданни за кръстосано откриване на ресурси в домейни (cross-domain resource discovery); стандарти за опазване. Виж рубриката описание и дигитализация на ресурси, включително форматите за дигитални изображения. Пълно описание на релевантни стандарти се предоставя от проекта Дифюз (Diffuse), финансиран от програмата Технологии за информационно общество IST.
Обхватът от мултимедийни услуги, към чието предоставяне могат да се стремят публичните библиотеки, включва:

Интернет ресурси.

Интернет предоставя мултимедийна среда за забавление, почивка, изкуства; за упражнение на въображението и познанието; за ползване на информация, новини и образователни ресурси. Интернет може да участва във всяка услуга на библиотеката, не само в справочно-информационната. От момента, в който започнат да предоставят свободен достъп до Интернет, публичните библиотеки се изправят пред редица оперативни въпроси.

Библиотеките традиционно избягват предоставянето на материали с порнографско или расистко съдържание. Те трябва да са наясно с рисковете, че деца могат да се натъкнат на материали с подобно съдържание в Интернет. 

Филтриране или блокиране се нарича процесът по предотвратяване на достъпа до Интернет сайтове. Библиотеките използват филтртиращ софтуер, за да предпазят Интернет ползувателите от достъп до порнографски материали и други оскърбителни сайтове, и за да предпазят децата да не попаднат на тях случайно. Виж Интернет услуги: набор от услуги за библиотечни ползуватели. Филтриране. На уебсайта на проекта Дифюз е публикувано едно добро проучване на всички методи за филтриране и отсяване. На търговския пазар се предлагат редица софтуерни продукти за филтриране, чиито списък може да се намери на много уебсайтове, виж например http://www.electronic-school.com.%20netprotect/ - проект за създаване на филтриращ софтуер на езици, различни от английския. 
В някои юридически дефиниции рекламираното използване на филтриращ софтуер може по подразбиране да означава “сключване на договор” с библиотечните ползуватели, че те, и особено техните деца, няма да бъдат изложени на вредно или оскърбително Интернет съдържание. Но на практика никой библиотекар не е в състояние да гарантира подобно нещо и ползувателите, ползващи компютри с връзка към Интернет, на които е инсталиран филтриращ софтуер, трябва да бъдат наясно с последствията от това. От друта страна, някои законодателства в Европа, както и някои в САЩ, не допускат цензурирането на Интернет. В такъв случай е подходящо библиотеката да опише отношението си към тези проблеми в документ от типа “Политика на допустимо ползване” (Acceptable User Policies), който да бъде разгласен както сред персонала, така и сред ползувателите, и който да е съобразен със съответната национална политика по въпроса, като например тази, изготвяна от националните библиотечни асоциации. Виж също и статията “Политики на допустимо ползване на Интернет”.

Записване на харддиска.

Записването на материал от уебсайт на харддиска на компютъра повдига въпроси относно сигурността, като например опасността от вируси. Много библиотеки допускат извършване на запис само на дискети, които библиотеката продава, и които са били предварително форматирани и проверени за вируси; или изискват от портребителите да предоставят дискетите си за проверка срещу вируси преди да ги ползват. 

Отпечатване.

Много библиотеки изискват заплащане за разпечатките, които се правят от компютрите на свободен достъп. Най-удобният начин да се контролира отпечатването и да се събират дължимите суми е да се приспособи някакъв вид софтуер за сървър принтер, който да централизира отпечатването към принтери, контролирани от персонала.   

Софтуер.

Може да е необходим допълнителен софтуер за някои от услугите, като например “изтегляне от Интернет” (downloading) и игри. Сред необходимите програми могат да бъдат Acrobat, Flash, Macromedia, VRML и real Audio. Някои от тях изискват честа актуализация, а някои - особено тези, използвани за “изтегляне” на аудио- или видеофайлове - изискват голям капацитет на Интернет връзката и може да трябва продължително време за “изтегляне”. В случай че библиотеката позволява “изтеглянето” на аудиофайлове, тя трябва да предоставя и индивидуални слушалки. 

Резервация.

Повечето библиотеки трябва да си изработят система за резервации на час за ползване на Интернет. Трябва да се вземат предвид максималната дължина на една потребителска сесия; позволеният брой на сесиите, които може да бъдат запазвани за ден/седмица от един човек; система за предварителни резервации и кой има право на тях. 

Инструкция.

Това е нивото на инструкция и консултации, които ще са на разположение на ползувателите на компютри в библиотеката. Библиотеките могат да изберат различни методи за инстукция - да изготвят самостоятелни помагала, онлайн пътеводители, да предоставят само първоначални инструкции за начинаещите,  или цялостни обучителни курсове - или безплатни, или платени. Виж www.istar.org.
Електронна поща.

Електронната поща е важно средство за търсене на информация и създаване на контакти, например за хората, усъвършенстващи се през целия живот. Да се позволи на ползувателите да регистрират лични адреси за електронна поща на библиотечните компютри би повдигнало редица административни и финансови въпроси. Много библиотеки обаче, допускат достъпа на ползуватели до собствената им безплатна уеббазирана електронна поща от типа на Hotmail. 

Канали за чат.

Те работят в реално време. Състоят се в изпращане и получаване на съобщения между хора, които са онлайн в Интернет по едно и също време и в една и съща “стая за чат”. Могат да бъдат много полезен източник на информация, въпреки че понякога се свързват с потенциално вреден материал и  “компютърно пристрастяване”, което налага необходимостта от контрол или опосредствано ползване на предоставените на свободен достъп канали за чат. Подобни проблеми се отнасят и до достъпа до компютърни игри в Интернет. 

Електронни книги.

Електронната книга (e-book) е термин, който се използва, за да се опише един текст или монография, които са налични в електронен формат, като например роман, публикуван на някой уебсайт или разказ в Word формат с възможност за “изтегляне” от Интернет. 
Електронните книги се издават от голям брой организации, включително установени издатели или нови - специализирани в електронното книгоиздаване. Книгите в електронен формат биват безплатни, или на различни цени, достигащи еквивалента на цената на печатното издание. Могат да бъдат закупени от големите онлайн книжарници като Amazon и Barnes & Noble. 
Все повече терминът “електронна книга” се употребява, за да се означат особено текстове, които изискват ползването на “четец за електронни книги” (e-book reader) - специално устройство за електронно четене. Съществуват три основни типа:

· Ръчен четец (Handheld reader) - някои миникомпютри - като моделите handheld или palmtop, или персоналните електронни бележници (Personal digital assistant - PDA) (виж и рубриката канали за доставка) - могат да се използват и за четене на електронни книги.
· Специален четец (Dedicated reader) - проектирани са единствено за четене на електронни книги, например http://www.ebook-gemstar.com. Електронните книги, предназначени за това устройство, се купуват онлайн и се записват на четящото устройство чрез персонален компютър или чрез самото устройство. Всяка закупена електронна книга може да се чете единствено на устройството, на което и била регистрирана. Очаква се цените на тези устройства да спаднат постепенно с навлизането им на пазара.   
· Десктоп-четец (Desktop reader) - софтуер, който преобразува стандартния компютър или лаптоп в четящо устройство, като например Glassbook и Microsoft Reader.

Всеки от различните типове четящи устройства използва различни технически стандарти. Днес електронни книги се издават в редица формати. Откритият форум за електронната книга (Open e-Book Forum) - http://www.openbook.org - разглежда тези въпроси и се опитва да развие универсален стандарт за електронни книги. 

Един от начините да се предложи достъп до електронни книги на библиотечните ползуватели е да се пуснат в обръщение няколко четящи устройства със записани на тях текстове, които са каталогизирани в електронния каталог на свободен достъп (OPAC). Виж и рубриките интегрирани библиотечни системи и профилиране на услуги. Като всеки библиотечен материал и четящото устройство може да се заема и трябва да бъде върнато. Библиотечният потребител не може да записва лично електронни книги на устройството, нито може да чете електронни книги, притежавани от библиотеката, на личното си четящо устройство. 

Постепенно с популяризирането и навлизането на електронните книги библиотеките ще започнат да ги пускат в обръщение за четене от ползувателите на собствените им устройства. Няма да е нужно ползувателите да посещават физически библиотеката, за да заемат или върнат книга. Между издателя и библиотеката възниква нов модел на лицензиране на правото на ползване на публикациите. Виж още рубриката правни аспекти. Новият модел е от типа “една покупка, едно заемане” - т.е. електронната кинга може да се копира многократно, но едно “копие” може да заеме в едно и също време само един читател.

Публичните библиотеки са склонни да закупуват повечето книги на принципа “за всеки случай” (just-in-case). Една колекция от електронни книги би означавала промяна към модела “точно навреме” (just-in-time), в който читателските потребности биват удовлетворявани броени минути след заявката. Други потенциални ползи включват възможни спестявания от цената на книгата за библиотеката, като например съкратените издателски разходи по отпечатването и транспорта на книгата. За разлика от печатния формат, електронната книга не се нуждае от дублирано комплектуване в “меки корици” и “твърди корици”, в специални издания с уголемен формат, нито се нуждае от подмяна като изхабената печатна книга. 

Въпреки това електронните книги са още в “детска възраст”. Много библиотеки, които са имали опит с тях, ги намират за трудоемки и електронните книги може да се окажат пример за технология с ограничена привлекателност за ползувателите. Предоставянето на електронни книги може да повдигне и въпроси относно правото на личен живот (виж рубриката правни аспекти). 

Електронни периодични издания.

Под електронни периодични издания (e-serials) може да се разбира най-общо всяко научно или популярно списание, уебсписание, бюлетин или електронно периодично издание, което е налично в Интернет. Електронните периодични издания вече са факт в публичните библиотеки - във вид на уебвестници и списания с безплатен електронен достъп, както и платени пълнотекстови издания на CD-ROM или в онлайн режим. В момента съществуват два основни формата:

· Електронни и-мейл бюлетини, които са в опростен текстови формат. Ползувателите се “абонират” за тях, като изпратят и-мейл съобщение и след това бюлетинът пристига направо в електроннните им пощенски кутии.

· Уеббазирани - в момента повечето електронни периодични издания се предоставят в онлайн достъп чрез уебстраница, като се използват форматите HTML ил PDF. Тук се включват и електронните вестници ежедневници. Все по-голям брой електронни издания излизат без печатен еквивалент. 

Електронните периодични издания се доставят или директно от самите издатели, или чрез услугите на т.нар. “агрегатори” като EBSCO или OCLC, които предоставят достъпа и управляват от името на библиотеката обширни колекции от електронни периодични издания. По този начин библиотеката си спестява усилията да преговаря с всеки отделен издател за договаряне на цена и придобиване на индивидуални лицензи за ползване на всяко едно издание.

Когато електронното списание се поддържа на сървър на достъвчика, могат да възникнат ограничения на достъпа и ползването, в следствие на договореностите с издателите за авторско право. Важно е да се прецени използвания ценови модел: някои доставчици изискват комбиниран абонамент за печатната и електронната версия на списанието. Съществуват изработени примерни договори за лиценз, които библиотекиге могат да използват като отправна точка, когато започнат първите си преговори за лиценз за електронен достъп. Виж още и рубриките авторско право и правни аспекти.

Промяната към електронни периодични издания може да причини и проблеми с опазването на публикациите. Когато става въпрос за печатни издания, библиотеките имат право да съхраняват и архив от стари броеве. Случаят с електронните периодични издания е различен и библиотеките трябва да са сигурни, че договорът им за лиценз включва и възможността за съхраняване на електронен ретроспективен архив. 

Библиотеките могат също да срещнат трудности и с намирането на подходящия баланс от финансова гледна точка между поддържане на печатни фондове и придобиване на електронни издания. Това понякога може да се окаже изненадващо сложно, особено когато електронните списания се предлагат групирани в информационни “пакети”. 

Във Великобритания действа Съвместен комитет по информационните услуги (Joint Information Srevices Committee - JISC), който договаря няколко консорциумни търговски схеми за университетски библиотеки, а вече и някои публични библиотеки започват да се сдружават на местен, регионален или тематичен принцип, за да договарят лицензи за електронно съдържание. Виж рубриката консорциуми. 
Някои публични библиотеки започват да предоставят мултимедийно съдържание, като електронни книги и списания по дистанционен път, чрез своите уебстраници. За да спазят ограниченията на лицензионния договор, обикновено ползувателите трябва да бъдат членове на библиотеката и да се идентифицират чрез потребителска парола, когато искат да получат достъп до електронните мателиали на уебстраницата. Виж рубриката идентификация на ползувателите.  

Интернет видео в реално време (streaming video).

Въпреки че наличието на достатъчно голям капацитет на Интернет връзката все още е проблем в областта на висококачественото дигитално видео, при наличие на добра Интернет връзка ползувателите вече могат да намерят добро Интернет видео. За broadband (ширококапацитетна двупосочна връзка за достъп до Интернет, която може да поддържа филмови и видео приложения) може да се определи всяко видеодвижение при ниво на разход 56 килобайта в секунда, но скоростта може да надмине 700 килобайта в секунда. Директен Интернет достъп чрез ISDN, кабелна връзка или T3 връзка (или по-добра) трябва да гарантират техническа възможност за достъп до почти всеки видеоматериал. 

Видеото може да се създава, съхранява и разпространява, като се използват следните формати:

Подходящ MPEG формат (Moving Picture Experts Group). Съществуват формати 

MPEG-1, MPEG-2, MPEG-4. 
· Частни търговски формати като AVI - Audio Video Interleave; ASF - Advanced Streaming Format; Apple Quicktime. 
Трябва да се имат предвид и възникващите нови стандарти като SMIL (Synchronized Multimedia Integration) и WebCGM, създавани от Консорциума за World Wide Web, наричан за по-кратко - W3C.
Видеоконференции.

Те дават възможност на двама души или повече хора, намиращи се на различни места, да се виждат и чуват един друг, и понякога и да работят съвместно на своите компютри. Видеоконференциите вече имат важен принос в решаването на проблеми в дистанционното образование например. Виж и рубриката образование. В дейността на публичните библиотеки видеоконференциите могат да служат в подкрепа на процеса на образование през целия живот - както на служителите, така и на обществото (виж рубриката образование през целия живот), а също да бъдат средство за социална интеграция (виж рубриката социална интеграция) и общуване и гласност в обществото.  

За да се осъществи комуникация чрез видеоконференция, са необходими само хардуер, софтуер и голям капацитет на Интернет връзката. Основните съставни елементи на видеоконференцията са камери, микрофони, високоговорители, работни станции, високоскоростни връзки, видео сървъри, и евентуално окабелена конферентна зала. 

Географски информационни системи (Geographic Information Systems - GIS).
Много от информационните търсения, извършвани от библиотеките и техните онлайн системи, съдържат географски въпроси от типа  “къде е…”, “къде мога да намеря…”, “има ли много…в”, “кой живее на…”. Градски и географски карти, гласоподавателни списъци, климатични карти, сателитни изображения и екологична информация - всички те са част от информационния ресурс, който може да се използва, за да отговори на подобни запитвания. 

Географските информационни системи (ГИС) са програми, проектирани да обхващат, обработват и показват данни, дефинрани с пространствени или географски координати. Те се използват за разрешаване на сложни въпроси на планирането и управлението, а също и за да съхраняват и опазват печатни карти. Потенциалът на ГИС системите за усъвършенстване на начина, по който информацията днес се организира, обработва и представя, може да бъде илюстриран от факта, че почти 80 % от данните, събирани на правителствено ниво във Великобритания и САЩ, имат геопространствен характер. 

Съществуват две основни структури за компютърна обработка на геопространствени изображения и графика:

· Растерни изображения се представят като пиксели, всеки от от които може да бъде дефиниран чрез атрибути като цвят, височина и иеднтификационен номер. Растерното изображение може да се произведе чрез дигитално сканиране. 

· Векторни данни се представят като точки и черти, които са геометрично свързани. Точките се запаметяват чрез координати, а линиите - като чифтове от точки. Векторните данни трябва да бъдат придобити чрез някакъв измервателен процес. 

Днес много онлайн и Интернет ресурси притежават ГИС потребителски интерфейс с начини на търсене в тях. Въпреки че възможностите на публичните библиотеки да изграждат свои местни ГИС услуги все още са относително слаби, това става все по-възможно, особено в контекста на една по-широка система от услуги, обвързана технологично и лицензионно на равнището на цялата местна власт. 

Днес технологиите дотолкова са надминали простото дигитално съхранение на информация, която се съдържа в една двуизмерна печатна карта например, че вече съществуват набори от данни, които не биха могли да съществуват в друг, освен дигитален формат. Изграждането на цялостно действаща ГИС система изисква за всяко едно място - интегрирането на софтуерни компоненти и данни (middlewear, basemaps), прецизност в контрола на географската терминология (gazetteer - газетер или тезаурус на георафски названия), както и свързване към контролен набор от кодове (пощенски кодове, координатни мрежи). Някои картографски услуги на национално и европейско ниво са налични в свободен достъп чрез Интернет, например Мултимап (Multimap).

Тъй като все повече географски и картографски данни се изграждат единствено в дигитален формат, библиотекарите трябва да поемат предизвикателството да предоставят на обществото ГИС услуги, и необходимият им софтуер. Налице са обаче редица въпроси, които библиотеките трябва да вземат предвид:

· Хардуерът, необходим за действието на една ГИС система трябва да бъде много мощен, защото наборите от ГИС данни са особено обемни и колкото е по-бърз компютърът, толкова по-малко време отнема да се извърши информационното търсене и да се изобразят резултатите от него.

· По същите причини е необходима мощна мрежа с голям капацитет на Интернет връзката. Виж рубриката канали за доставка. Желателно е да се осигурят широкоекранни монитори, плотери и принтери. 

· Бързото развитие на технологиите предполага и навременна подмяна на остарелия хардуер, което трябва да залегне като компонент в бюджета.

· Трябва персоналът да бъде обучен или да бъдат наети специалисти, тъй като ползувателите не биха се справили без чужда помощ с много от ГИС приложенията. 

Програмиране на виртуална реалност VRML/триизмерно съдържание (3D content).

Триизмерна виртуална реалност (VR: Virtual Reality) и модели се използват, например при реконструирането на изчезнали или разрушени културни паметници или в симулирането на цели антични територии. Стандартите в тази област продължават да възникват, като едни от важните са VRML 97 и X3D. 

Звук.

Аудиоресурсите се създават, съхраняват и разпространяват, като се използват частните търговски формати MP3, RealAudio, WAV или Sun AU.  

Отдалечена доставка.

Днес вече е нормално библиотеката да има свой уебсайт, но все още сме далече от времето, когато самата библиотека ще бъде на практика уебсайт. Въпреки това библиотеките вече се развиват към такова състояние на нещата, в което всички библиотечни услуги ще бъдат достъпни и чрез уебсайта. Например ползувателите на библиотеката могат да правят справки в електронния каталог, да запазват книги, или да проверяват своя потребителски запис в автоматизираната библиотечна система. Все повече библиотеки предлагат достъп до бази данни и платени (абонирани) услуги чрез уебсайта. Ползването на и-мейл дава възможност на ползувателите да отправят справочни запитвания към местната библиотека или дори към друга библиотека. Виж рубриката профилиране на услуги. Електронните периодични издания и книги също могат да бъдат предоставяни чрез уебсайта. В бъдеще е възможно да сме свидетели на ситуация, в която на ползувателите ще е нужно да посещават лично библиотеката само в случай, че трябва да заемат материали, които предварително са намерили в електронния каталог и са поръчали онлайн, или за да посещават събития. Виж още рубриките портали, описание на ресурси, виртуални справочни библиотеки. 

Управленска информация.

По същия начин, по който библиотеките са отговорни за печатните материали, които те предоставят на обществото и тяхната употреба, също така те трябва да са в състояние да наблюдават и отчитат потреблението на мултимедийно съдържание. Виж индикатори за измерване на полезността. 

ПРЕДВИЖДАНИЯ ЗА БЪДЕЩЕТО
За  в бъдеще все повече електронни текстове ще се четат чрез персоналните електронни бележници (Personal digital assistant - PDA) или подобни устройства, отколкото чрез уреди за ползване само от регистриран собственик. Кодирани сертификати ще дават информация за какъв срок може да бъде заета електронната книга, ще я предпазват от нелегално копиране от друг читател и автоматично ще я изтриват от четящото устройство на читателя след края на заемния срок и тя отново ще бъде достъпна за заемане в електронния каталог на библиотеката. Няма да има подсещащи писма и глоби при закъснения с връщането. Читателите ще могат да заемат и връщат книги по всяко време и от всяко място с Интернет достъп. Този вид обслужване значително ще повлияе на стационарните и мобилните библиотечни услуги. 

Следващото поколение четящи устройства най-вероятно ще поддържат формати и за аудио- и видеоматериали. С процеса на преминаване на филмо- и аудиопроизводството към дигитални формати (DVD и MPG) библиотеката също ще бъде в състояние да предоставя за заемане по електронен път материалите от своите аудиовизуални фондове. Ползувателите няма да посещават библиотеката лично, за да заемат нов албум или видеокасета, а просто ще осъществяват достъп до тях чрез библиотечния онлайн каталог. 

Мултимедийните ресурси ще бъдат интегрирани в системите за библиотечно заемане или от доставчиците на автоматизирани библиотечни системи, или от ново поколение системни интегратори. За в бъдеще библиотекарят ще трябва просто да се “логне” на уебсайта на доставчика, за да закупи необходимия мултrмедиен ресурс, да го “запише” директно в библиотечния каталог и после да го предостави за заемане от библиотечния потребител. 

ПРЕПРАТКИ

Великобритания

EARL: 
Поредица от статии, изготвени от EARL, които отчасти засягат и мултимедийни въпроси като Интернет услуги, електронни книги, дигитализация, мениджмънт на електронно съдържание и услуги, таксуване на услуги и свързване на услуги в мрежа и пр. 

http://www.earl.org.uk/policy/
Програмата за дигитализация на NOF (Фонда за насърчаване на нови възможности (New Opportunities Fund)

Поддържа създаването на значителен набор от дигитални ресурси, които са в услуга на образованието през целия живот в рамките на една нова културна мрежа. Документът препоръчва някои утвърдени подходи, ползвани при създаването и предоставянето на този ресурс. 
http://www.peoplesnetwork.gov.uk/content/technical.asp
Национална рамка за географски данни (NGDF)
Основана е неотдавна във Великобритания и стига до предоставяне на агрегатор за географски данни.

http://www.askgiraffe.org.uk/index.html
Германия
Някои от сайтовете на по-големите библиотеки в Германия предлагат мултимедийни материали онлайн.
· Дюселдорф

http://www.duesseldorf.de/kultur/buecherei/
· Кьолн

http://www.stbib-koeln.de/suche.htm
· Дортмунд

http://g2.www.dortmund.de/inhalt_externe/bibliotheken/datenbanken/index.htm
· Централна библиотека-Берлин и регионални библиотеки – колекция от Интернет ресурси.

http://www.zlb.de/linksammlungen/index-e.htm
САЩ

Публичната библиотека в район Алгонкуин, САЩ

Пример за публична библиотека, която вече предоставя интерактивно справочно обсужване. На уебсайта и има и полезен списък на “често задавани въпроси” (FAQ) за това как се управлява подобна услуга.

http://www.nsls.info/services/lssi.html
Франция

Препоръки за мултимедийно съдържание и материали в библиотеките:

http://www.addnb.org/fr/guide/index.htm
Швеция

Градска библиотека-Мьолндал. Систематичен каталог на Интернет ресурси.

http://www.molndal.se/bibl/subject.htm
Обратно към страницата със съдържание.

КАНАЛИ ЗА ДОСТАВКА
РЕЗЮМЕ

ОБХВАТ

Този раздел разглежда възникващите методи, които библиотеките ще използват, за да предоставят достъп до дигитални ресурси. 

СТРАТЕГИЧЕСКИ ВЪПРОСИ

Използването на Интернет и дигиталната телевизия непрекъснато се увеличава, но в някои райони това става по-бързо от другаде. Селското население и някои райони на Европейския съюз в известна степен са изостанали. Независимо от това, очакванията на реалните ползуватели на Интернет нарастват и библиотекарите ще трябва да намерят начини да отговарят на тези нарастващи потребности, а също и да носят социална отговорност в стремежа си да не допускат изоставане от технологичното развитие в някои части от Европейския съюз. 

Увеличава се броят на технологичните решения, чрез които библиотеките и обществото като цяло ще  могат да осъществяват достъп до Интернет. Broadband е метод за изтегляне на данни от Интернет, който е по-бърз от сега съществуващата телефонна връзка чрез модем, която масово се използва. Библиотеките трябва да вземат сложни стратегически решения в своята сфера за това кои методи ще служат най-ефективно на обществото.   

ПРЕПОРЪКИ ЗА ПРАКТИКАТА

Много от изброените в препоръките методи са възникнали наскоро и или още не са навлезли в употреба в библиотеките, или се използват на експериментално равнище на отделни места. Тук се включват:

· Сателитен Интернет.

· Безжични мрежи.

· Мрежи за споделяне на файлове.

· Мобилни телефони.

· Интернет будки.

· Дигитална и интерактива телевизия.

Ефектът от тези технологии ще бъде да се предостави на хората навсякъде много по-свободен достъп до дигитални услуги.

Вече няма да е необходимо компютрите да се свързват за телефонни линии, а ще могат да бъдат мобилни и разположени навсякъде и пак да са във връзка един с друг.

ПРЕДВИЖДАНИЯ ЗА БЪДЕЩЕТО

Предоставянето на услуги чрез набор от домашни и лични устройства представлява една първа крачка по пътя към “всеобхващащата среда” и “семантичния уеб”, предсказани в научноизследователската програма на Европейския съюз по Шеста рамкова програма. Все още е неизвестно влиянието, което ще окажат тези и други възможни, все още неоткрити, канали за доставка. Но потенциалът за достъп, който е заложен в ръчните мобилни услуги и дигиталната телевизия, вече се очертава като много значителен. 

Обратно към страницата със съдържание.

ОБХВАТ 

В този  раздел на Насоките се разглеждат следните въпроси:

Broadband
Сателитен Интернет
Безжични мрежи
Мрежи WWAN, WLAN и PAN
Мобилни телефони
Интернет будки
Дигитална и интерактивна телевизия
Препратки
СТРАТЕГИЧЕСКИ ВЪПРОСИ

Препоръките обхващат нововъзникващи и обозрими в близко бъдеще технологии, които имат отношение към публичните библиотеки. Технологиите винаги са влияели на публичните библиотеки. В близкото минало възприемането на технологии като компактдиск, Интернет, аудиокниги, автоматизирани бази данни, мултимедии и видеокасети, довежда до промяна и подобряване на качеството в предоставянето на услуги от публичните библиотеки. 

Сега нововъзникващите технологии се оказват много по-значимо предизвикателскто за публичните библиотеки и другите културни институции, като същевременно им предоставят възможности за разширяване и подобряване на услугите и достигане до по-широки слоеве от населението. Новите технологии ще имат основно значение в бъдещето развитие и иновативност на публичните библиотеки в ролята им на доставчици на дигитални услуги за гражданите в сфери като здравеопазване, бизнес, култура, образование и образование, туризъм и местно самоуправление, както и в подкрепа на политиката на “електронна Европа” (e-Europe), поставяща личността в центъра на бъдещото развитие към интегриращо и основано на познанието общество в цяла Европа. 

Някои съществуващи вече технологии все още предстои да бъдат внедрени в библиотечното обслужване; други все още трябва да се развиват преди да станат приложими. Затова и голяма част от тези препоръки имат връзка с “футурологията”. А всеки подобен опит носи риска от погрешно предсказване на бъдещето. 

Навлизането на Интернет в Европейския съюз продължава да нараства скоростно и през 2000 г. се покачва със 76 %, или 116 млн. ползуватели, като почти всеки трети гражданин на ЕС редовно използва Интернет. Независимо от тези данни навлизането на Интернет е много различно в страните от ЕС, като варира между най-ниската скала от 6 % в Гърция и най-високата степен от 48 % в Швеция.

Въпреки този ръст повечето хора все още не разполагат с директен достъп до онлайн услуги. А много от тези, които имат достъп, нямат необходимите умения, за да се възползват напълно от потенциала на Интернет. Самият Интернет в много отношения още не е задоволително средство за откриване и използване на информационни услуги. Затова остава силната необходимост публичните институции да подкрепят хората в получаването на достъп и да разработват за тях удобни за ползване услуги. 

Една от потенциално важните придобивки чрез новите технологии е премахването на физическите ограничения като например нуждата да се пътува на дълги растояния и в неудобно време, за да се ползва достъпа до електронни услуги, предлаган от публичните библиотеки. 

Така или иначе, масовото възприемане на уебпространството повишава очакванията на ползувателите към услугите, към тяхното наличие и разнообразие, особено що се отнася до информационни услуги. В отговор на това публичните библиотеки започват да предлагат “телеуслуги”, които ще разширят образователната, социалната и рекреативната роля на публичната библиотека, така както електронното справочно обслужване разширява информационната й роля. Виж също рубриките описание на ресурси и интегрирани библиотечни системи. 

Увеличава се наборът от устройства - или “канали за доставка”, които хората могат да ползват, освен уебпространството. Малки и често преносими устройства сега могат да доставят информация и интегрирани персонални услуги в електронен формат. Публичните библиотеки ще трябва да посрещнат необходимостта да предлагат информация и услуги чрез набор от нови канали за доставка като мобилни телефони, персонални електронни бележници (Personal Digital Assistant - PDA), Интернет будки, дигитална и интерактивна телевизия и дигитални медиаплеъри. 

Въпреки че днес сред домакинствата в ЕС преобладава достъпът до Интернет чрез персонален компютър, а не интерактивната телевизия (Interactive TV - ITV), скоро се очаква потенциална промяна. Според едно предвиждане до 2005г. 74,5 млн. домакинства в ЕС ще се абонират за дигитални услуги чрез интерактивен телевизионен достъп, в сравнение с 71,6 млн. домакинства, които ще бъдат Интернет абонати чрез персонален компютър. Наличието на интерактивност ще даде възможност на библиотеките да развиват услуги, чрез които ползувателят ще поръчва, запазва и плаща за предмети и услуги, и ще може да изказва мнения.   

Европа се променя към broadband. Предвижда се, че до 2005г. 38 % от домакинствата в ЕС, ползващи онлайн услуги, ще бъдат свързани с broadband (ново поколение широка и скоростна Интернет връзка). В момента 85 % от broadband връзките в Европа се доставят от кабелни компании. Партньорствата с такива доставчици на телекомуникационен достъп вероятно ще бъдат важен елемент в инфраструктурното развитие на публичната библиотека. 

ПРЕПОРЪКИ ЗА ПРАКТИКАТА

Достъп до Интернет.

Много библиотеки предоставят достъп до дигитални ресурси чрез библиотечната си мрежа, която може да бъде (или да не бъде) част от по-голяма библиотечна или локална мрежа (Local Area Network - LAN). Библиотеките трябва да мислят за по-голям капацитет на Интернет връзката и да преминават към broadband връзки. От достъпа с голям капацитет зависи възможността бързо да се преместват големи “блокове от данни”, включително изображения, филми, графика и софтуерни програми. Бъдещите методи за свързване на ползувателите към дигитални ресурси несъменно ще използват broadband, като съществуват различни начини за предоставяне на такива услуги дори до отдалечени региони. 

Broadband.

Все още остава належащ проблемът в Европа до каква степен публичните библиотеки и другите местни културни институции имат достъп до мрежова инфраструктура с достатъчно голям капацитет на Интернет връзката, за да посрещне стратегическите потребности от доставка на услуги, изисквани от ключовите национални, регионални и местни политики и инициативи.  

· На практика цялото домашно потребление, и това на много фирмите, се осъществява чрез телефонна връзка с модем, при скорост до 56 килобайта в секунда.  

· Очаква се достъпът до Интернет чрез телефонна връзка (dial-up) да достигне връхната си точка през 2003 г. Междувремено телекомуникационните доставчици като кабелни, мобилни, сателитни и фиброоптични фирми се надпреварват да предоставят на ползувателите си бързи връзки до данни и услуги. 

· Достъпът до Интернет чрез телефонна връзка е приемливо решение, когато се отнася за най-общо “сърфиране” в уебпространството и обмен на електронна поща за отделни лица и малки фирми. За по-големи организации, обаче, са необходими значително по-висока скорост и broadband услуги, които са винаги онлайн. 

· С развитието на нови онлайн услуги и дейности все повече библиотеки и културни институции ще трябва да си набавят тези високоскоростни услуги. 

Сателитен Интернет.

Сателитният Интернет достъп може да бъде от полза за библиотечни системи, обслужващи обширни селски райони, тъй като това е най-добрият начин за предоставяне на достъп там. Сателитният Интернет използва сателитна чиния за двустранен обмен (изпращане и приемане) на данни. Скоростта на изпращане е около една десета от скоростта на получаване, която е 500 килобайта в секунда. Кабелните и DSL връзките имат по-висока скорост на получаване на данни, но сателитните системи са близо десет пъти по-бързи от обикновен модем. Двупосочният сателитен Интернет използва Интернет протокол (Internet Protocol - IP) с технология за множествено разпращане, което означава, че един единствен сателит може да обслужва едновременно до 5000 комуникационни канала, като изпраща данни в компресиран (сбит) формат от една до много точки. Компресирането намалява размера на данните и на изисквания капацитет на Интернет връзката. Наземните системи с телефонно набиране имат ограничения в капацитета на връзката, което не позволява да се извършва множествено излъчване от такава величина. 
Сателитният Интернет представлява най-добрата възможност за достъп до глобалните комуникации за училища, библиотеки, местни общости и лица, които се намират в отдалечени райони. Сателитният Интернет не подлежи на локален контрол върху достъпа и съдържанието; да достига до хората на разумна цена, което никое друго комуникационно средство не може да постигне. Понастоящем се използва от “мобилните библиотеки” тип “библиобус” на остров Уайт, Великобритания. Виж рубриката препратки.   

Безжични мрежи.

Те свързват компютрите в компютърни мрежи, но без да са необходими кабелни връзки. Липсата на физическа връзка означава, че ползувателите могат да “сърфират” и да работят където пожелаят и все така да имат достъп. Въпреки че оперативните разходи са сравними с тези за кабелните мрежи, оборудването за безжична трансмисия в момента е много по-скъпо отколкото цената на съответните кабелни устройства, както и поддържането на обучен персонал, който да обслужва  системата. Въпреки, че безжичната мрежа може да достигне скорост от 11 мегабайта в секунда, с увличаване на разстоянието скоростта може да падне до 1 мегабайт в секунда. Но и така е почти 30 пъти по-бърза от телефонен модем със скорост 56 килобайта.

· Някои библиотечни услуги вече са започнали да използват безжични мрежи. Трансферът на информация обикновено е по-бърз и компютрите не са статични един спрямо друг, но на този етап все още има проблеми с гарантирането на сигурността.

· Безжичните връзки могат да бъдат най-евтиния начин за свързване на библиотечните сгради, особено в по-малки местни библиотеки, като осигуряват гъвкавост на услугите и позволяват на ползувателите да сядат където поискат, когато ползват достъп до Интернет или до електронния каталог на библиотеката. Ползувателите могат да се свързват с локалната безжична мрежа чрез собствените си персонални компютри (като заемат или закупят от библиотеката карта за достъп), или библиотеките биха могли да дават за ползване в сградата свързани с мрежата лаптоп компютри. 

· Безжичното свързване дава също възможност да се предоставят библиотечни услуги и на различни места като на село, в училище, в дома, или чрез библиобус. Виж статиите на EARL.

Мрежи WWAN, WLAN и PAN.

· Безжичната WAN мрежа (WWAN) свързва географски отдалечени места, като използва сателитни или радиопредаватели с обхват до 38 километра. 

· Безжичната локална  мрежа (WLAN) има същите функции като стандартната локална мрежа LAN, но без да е необходима физическа връзка между компютрите и мрежата. Например компютрите в библиобуса могат да се свържат с мрежата чрез предавател в лаптоп компютъра, насочен към антената на сградата. Безжичните “възли” позволяват на ползувателите на ръчни и лаптоп устройства да се свързват с Интернет от публични места, каквито са библиотеките.

· Персоналните мрежи (Personal Area Network - PAN) позволяват на електронни устройства, разположени на няколко метра едно от друго, да обменят и съграсуват информация. Пример за това е Блутуут (Bluetooth) - малообхватна радиотехнология, която улеснява обмена на информация между различните устройства, чрез единствен чип, но има по-ниска скорост и по-ограничен обхват в сравнение с безчичната локална мрежа. Подобна конкурентна технология е УайФи (Wireless Fidelity - WiFi).
Мрежи за споделяне на файлове.
Те позволяват на ползувателите да теглят и разпространяват електронни файлове чрез своите компютри, като често играят ролята едновременно на компютър клиент и компютър сървър в мрежата. По-новите версии на компютърни операционни системи и системи за ръчни устройства ще интегрират в себе си технологията peer-to-peer (P2P - два компютъра в мрежа обменят файлове без посредничеството на сървър), която ще контролира споделянето и разпространението на файлове, както и комуникативните аспекти на технологията. Публичните библиотеки ще трябва да вземат предвид тези възможности в предоставянето на персонализирана информация и услуги. 

Мобилни телефони и устройства.

Те могат да предоставят на ползувателите достъп до мрежи, благодарение на широкия си обхват. Все още предстои да видим влиянието им върху услугите, предлагани от библиотеките и другите кутурни институции. Съществуват няколко различни форми на технологията мобилните телефони:

WAP - Протокол за безжично приложение УАП (Wireless Application Protocol).

· Представлява набор от стандарти за предоставяне на интерактивни Интернет услуги до безжични комуникационни устройства. Мобилен телефон, оборудван с WAP, дава възможност на потребителя да преглежда уебстраници, написани на програмния език WML (Wireless Mark-up Language).

· Може да се въведе услугата изпращане на кратки съобщения (SMS) до ползувателите. Затова библиотеките следва да бъдат гъвкави при планирането на услугите си и да са в течение на последните технологични развития.

· Някои библиотеки вече разработват уебсайтовете си с внедрен WAP. WAP сайтовете възникват през 2000 г., но прогнозите за ползването на WAP телефони се оказват разочароващи и технологията може да бъде надмината от GPRS системите.

GPRS - Общ пакет за радиоуслуги (General Packet Radio Services).

· Идеална технология за Интернет достъп, при която връзката може да стане чрез лаптоп компютър, снабден с карта или с прикачен мобилен телефон. Постига по-бърз обмен на данни от WAP и по-надеждна връзка. Европейската система GPRS (2.5G) излиза на пазара през 2001 г. 

UMTS - Универсална мобилна комуникация (Universal Mobile Telecommunications) (3G).

· Тази система също излиза на пазара през 2001г. В момента това е новата конкуренция на GPRS и обещава да доставя по-бързи връзки и видео изображения.

· И двете системи - GPRS и UMTS - рано или късно ще направят възможен достъпа на сегашните GSM телефони с вграден WAP, както и на персоналните дигитални бележници (или 2G) до WAP уебсайтове не само с опростен текст, но и с цветни фотографии, видео и звук. Системите ще бъдат в трайна връзка с Интернет.  

PDA - Персонален дигитален бележник (Personal Digital Assistant).

· Представляват малки ръчни компютри. Някои имат вградени мобилни телефони и безжичен Интернет достъп, а други се произвеждат с модем, който който може да се ползва с мобилен телефон. 

· Могат да се използват за четене на електронна поща и “сърфиране” в Интернет или за прослушване на MP3 аудиофайлове.
· Има вероятност да станат много разпространени и може би ще бъдат основната технология, която ще се използва за безжично свързване с компютърни мрежи.
· Ще се превърнат в интегрирани устройства, по-малки по обем и по-евтини, но все още остават неразрешени въпроси на ползуваемостта като малкия размер на екрана и клавиатурата, например. Въпреки това много млади хора днес вече са свикнали да ползват малки екрани и клавиши.
Интернет будки (кiosks).
Публичният онлайн достъп и Интернет будките се предлагат вече няколко години и в момента представляват важна част от политиката на местната власт в много европейски градове и селища за достъп до информационни услуги. Разположени на стратегически места в селищата, Интернет будките могат да привличагт нови ползуватели, които нямат време да стоят в библиотеката редовно и нямат собствен Интернет достъп. 

Въпреки това възникват значителни проблеми, които се отразяват на успешното разпространение на Интернет будките. Сред тях са:

· Недобро разположение и слабо ползване.

· Принудително бездействие, причинено от повреди в хардуера.

· Софтуерни проблеми или вандализъм.

· Конкуренция с други по-лесно достъпни канали за достъп (например лаптоп компютри, персонални дигитали асистенти, мобилни телефони).

· Недостатъчен капацитет на Интернет връзката.
· Бавна връзка.

Ето някои изводи:

· Интернет будките трябва да се разполагат на места, където хората имат свободно време, като например в търговски центрове и кафенета;

· Интернет будките не трябва да бъдат единствено места с Интернет достъп, а да предлагат възможности за проверка и изпращане на електронна поща и провеждане на онлайн транзакции, например електронно разплащане.

Въпреки това една добре организирана Интернет будка в библиотеката би могла да се справя с редица задачи като регистриране на нови читатели, запитвания за книги,справочни запитвания, както и да предоставя достъп до онлайн системи с информация за гражданите и до Интернет.

Някои от важните решения във връзка с проектирането на една Интернет будка включват например дали данните се зареждат локално на персонален компютър във всяка будка или се актуализират от разстояние; дали будката работи офлайн или е свързана с мрежа и/или с Интернет; дали е снабдена с телефонен пост за консултации; дали са осигурени защитни мерки срещу вандалски действия.

Дигитална и интерактивна телевизия.

Около 11 % от гражданите на Европейския съюз и 33 % от великобританците посочват, че използват дигитална телевизия. Някои изследвания твърдят, че до 2005 г. дигиталната телевизия ще бъде най-разпространеното средство за достъп до Интернет в Европа, въпреки че според данните за 2000 г. на Организацията за икономическо сътрудничество и развитие (OECD), възможност за електронна поща е била предложена на по-малко от половината абонати на дигитална телевизия в Европа и по-малко от 10 % от абонатите имат достъп до уеб услуги. 

· Все още не е възможно до се предвиди търсенето на онлайн услуги чрез дигитална телевизия, както и доколко тя ще измести Интернет достъпа чрез персонален компютър. 

· Дигиталната телевизия се основава на позната технология и не среща същите психологически бариери като компютрите.

· Предоставя достъп до много повече канали, отколкото предишните системи и по този начин предлага възможност да се предоставят повече местни услуги директно до дома.

· Разпространението на дигиталната телевизия започва да набира скорост в Европа, като първите лидери са Франция, Испания и Великобритания. Повече от 40 % от домовете във Великобритания имат достъп до дигитална телевизия.

· Публичните библиотеки трябва да се възползват от предимствата на тази технология, като например излъчват информация, която се публикува и на съществуващите им уебстраници – за служби на местната администрация, градски съвети, образование, здравеопазване, развлечения и спорт, местни организации.  

В обобщение - начините, по които се представя дигиталната информация непрекъснато ще се развиват и публичните библиотеки трябва да са “в крак” с новите технологии, за да предлагат една привлекатерна среда на своите ползуватели. Виж и рубриката мултимедия. 

Някои други важни въпроси включват:

· Съдържание и услуги: да се идентифицират източници на съдържание, формати и видове услуги, които да са подходящи за предаване по телевизия и чрез други канали за доставка.

· Права: да се създават структури за идентифициране и придобиване на права, както и за разплащане, които биха могли например да позволят на библиотеките и на телекомуникационните доставчици да разработват съвместно съдържание и услуги. Виж рубриките авторско право и правни аспекти. 

ПРЕДВИЖДАНИЯ ЗА БЪДЕЩЕТО

Предметът на тази глава от препоръки като цяло е футуристичен. На някои от описаните в препоръките технологии може да са необходими още десет или дори повече години преди да бъдат реализирани напълно. Някои ще бъдат вплетени в рамката от библиотечни услуги, благодарение на съществуващите фирми за производство на автоматизирани системи за библиотеки. Други ще трябва да бъдат разработени от нови компании. Трети технологии ще трябва да бъдат интегрирани в рамките на проекти на равнище местна администрация. 

Общата цел - създаването и представянето на богато на съдържание библиотечно, музейно и архивно обслужване чрез каналите на Интернет, мобилните телефони, дигиталната телевизия и пр., изградено на една универсална, съобразена с потребителя и удобна за ползване основа - ще изисква повече от една технология, дори повече от всички описани в тези насоки технологии.

ПРЕПРАТКИ

Критерият за включване на Интернет ресурси в списъка е усвояването в публичните библиотеки, дори и на експериментално равнище, на някои от технологиите, обсъждани в тази препоръка.

Австрия

Градска библиотека - Виена

От  08.05.2000г. библиотеката е достъпна от всеки мобилен телефон с вграден WAP или от персонален дигитален асистент (PDA). 

http://wap.wstlb.at/
Великобритания

Библиотечно обслужване - графство Дербишър

Развити са безжични връзки в три библиобуса.

http://www.derbyshire.gov.uk/librar/libindex.htm
Административен съвет - графство Хертфордшър

От м. декември 2001 г. предлагат информация за услугите си за жителите чрез дигитален телевизионен кабел, включително и за местни услуги за граждани.

http://www.hertsdirect.org/infobase/docs/archived/10921491.
Библиотечно обсужване - остров Уайт

Има сателитен Интернет в библиобуса си.

http://www.iwight.gov.uk/library/libraries/default.asp 
Библиотечно обслужване - Уалсал

Притежава библиобус, който предлага Интернет достъп по мобилен телефон за хора, населяващи жилищни райони и социални домове в 56 селища.

http://www.walsall.gov.uk/cultural_services/library/default.htm
Компютобус на библиотеката - графство Уорчестър

Превозно средство със сателитна връзка, инструкции за ползване, достъп за хора в неблагоприятно положение, достъп до образователни курсове.

http://www.worcestershire.gov.uk/home/index/cs-index/cs-computa-bus-index.htm
Германия

RABE
Няколко немски публични библитеки са създали тази вътрешна справочна Интернет служба, разположена в центъра на регионалния своден каталог в гр. Кьолн (HBZ).

http://www.hbz-nrw.de/fortbildung/rabe/set_rabe.html
Дания

Ползувателите могат да поръчат книга от която и да е част на страната, която да бъде изпратена в тяхната местна библиотека. Има също и бланка за справочни запитвания по електронна поща.

http://www.bibliotek.dk/
Справочно обсужване по чат

Справочно обсужване, основано на канал за чат.

www.biblioteksvagten.dk
Канада

Публична библиотека - Торонто

Предлага подбран списък на Интернет ресурси и портали, съчетан със справочно обслужване по електронна поща.

http://vrl.tpl.toronto.on.ca.  
САЩ

Конгресната бибилотека

Кооперативна система за дигитално справочно обсужване пренасочва запитванията до други библиотеки в реално време.

http://lcweb.loc.gov/rr/digiref
Справочник за специалисти БИН “Инфо Кънект”

Предлага WAP сайтове, които биха представлявали интерес за библиотечно-информационните специалисти, и които са достъпни чрез мобилни телефони с вграден WAP или чрез персанални дигитални асистенти (PDA). 

WAP адресът е: http://www.geocities.com/infolibrary/wap.wml.
Кратката форма на адреса е: http://wappy.to/infoconnect
Сингапур

Националната библиотека на Сингапур предлага “Централна електронна библиотека” (eLibraryHub) - обслужване от публични библиотеки, извършвано чрез изпращане на SMS съобщения.

http://www.elibraryhub.com/frontpage.asp
Финландия

Сонера Ой

Финландският телекоменикационен оператор е разкрил 3G мрежа за мобилни телефони в четири градски центъра във Финландия. Очаква се през 2004-2005г. 3G услугата да бъде достъпна в по-широк обхват в Хелзинкската метрополия и градовете Улу, Тампере и Турку.

http://www.sonera.fi/
Обратно към страницата със съдържание.

ОПИСАНИЕ НА РЕСУРСИ, ИЗДИРВАНЕ И АКТУАЛИЗИРАНЕ

РЕЗЮМЕ

ОБХВАТ

Тази раздел на Насоките обхваща въпросите, възникващи в следствие на растящия обем от дигитална информация, която сега е на разположение на библиотеките и другите културни институции. Тук се включват метаданни, контролни речници и тезауруси, машини за търсене, портали, програмният език XML, протоколът Z39.50.
СТРАТЕГИЧЕСКИ ВЪПРОСИ

Появата на Интернет означава, че сега библиотеките могат да осъществяват достъп до постоянно нарастващ обем от дигитална иформация, разпространявана и налична в уебпространството. Библиотекарите трябва да знаят как най-добре да подпомагат ползувателите в търсенето и извличането на необходимата им информация в дигитална среда. Обществото, основано на познанието, процесът на образование през целия живот, растящият стимул към общуване с правителствените институции по електронен път - правят търсенето и извличането на информация все по-важни за всички граждани. Основният въпрос е да се постига съвместимост на дигиталната информация.

ПРЕПОРЪКИ ЗА ПРАКТИКАТА

Разделът с препоръки за бъдещето е разделен на три части:

Описание на ресурси: разнообразните начини, чрез които се прави описание на дигитални ресурси, за да се повиши нивото на резултатност при извличането на информация: например метаданни, описания на равнище колекция, системи от контролни речници като тезауруси и уникални идентификатори.  

Търсене и извличане на ресурси: Средствата, чрез които дигиталните ресурси могат да бъдат намирани и извличани: например машини за търсене, информационни портали, консорциуми, указатели за обществена информация. Търсенето на ресурси логично се явява като вторичен процес. Ако един ресурс е бил методично описан, то машината за търсене, която търси също по методичен начин, има по-голям шанс да го открие. В тази област библиотеките имат възможност да си сътрудничат с други организации, например колежи и университети, за да предоставят по-добър достъп до своите ресурси. Обикновено партньорите се споразумяват да отворят своите дигитални фондове и услуги за всички свои ползуватели и да предоставят съвместен достъп до електронните си каталози. 

Основни технологии, които подкрепят тази област са XML, RDF, Z39.50, извличане на изображения, включително съдържателното търсене и намиране на изображения CBIR (Content Based Image Retrieval), онтологии и тематични карти.

ПРЕДВИЖДАНИЯ ЗА БЪДЕЩЕТО

За в бъдеще хората ще бъдат заобиколени от интелигентни, отговарящи и надеждни машини, с които ще се общува като с индивиди. Наборът от технологии, описани тук, вече съществуват, но зрялото им развитие е все още бъдеще. То ще повлияе на домовете, училищата, хотелите, автомобилите, самолетостроенето, с една дума - на всяка част от живота, а въздействието му върху библиотеките и другите културни институции ще бъде значително. 

Обратно към страницата със съдържание.

ОБХВАТ 

В този  раздел на Насоките се разглеждат следните въпроси:
Описание на ресурси
Метаданни
Описания на ниво колекция
Контролни речници и тезауруси
Уникални идентификатори
Издирванене и намиране на ресурси



 HYPERLINK  \l "бибкат" 

Библиотечни каталози

Машини за търсене
Списъци с препоръчителни сайтове
Входове и портали
Консорциуми
Общинска информация
Подкрепа на учебния процес
XML

RDF

Z39.50
Харвест
Търсене и намиране на изображения
Предвиждания за бъдещето
Семантичният уеб
Онтологии
Дигитални подписи
Уеб услуги
Препратки
Бележка: Предполага се, че библиотеките ще подходят към проблемите на описанието на ресурси, на търсенето и извличането на информация от различно начално равнище, и че много от тях ще трябва да възприемат поетапен подход към въвеждането на тази проблематика. Също така се предполага, че тези препоръки могат да се използват в подкрепа на вземане на решения при избор и закупуване на библиотечни системи или при договарянето на доставчици или консултанти. 

СТРАТЕГИЧЕСКИ ВЪПРОСИ

Релевантност спрямо библиотеките.

Библиотеките функционират в мрежова информационна среда. Появата на Интернет означава, че дори най-малкият библиотечен филиал сега може да осъществява достъп до постоянно нарастващ обем от дигитална иформация, разпространявана и налична в уебпространството. Библиотекарите трябва да знаят как най-добре да подпомагат ползувателите в търсенето и извличането на необходимата им информация в дигитална среда. Обществото, основано на познанието, процесът на образование през целия живот, растящият стимул към общуване с правителствените институции по електронен път - правят търсенето и извличането на информация все по-важни за всички граждани. Основният въпрос е да се постигне съвместимост на дигиталната информация. 

Много библиотеки и сами създават ново дигитално съдържание - било то техните уебсайтове или ново мултимедийно съдържание, понякога финансирани от специални програми за дигитализация (виж рубриките дигитализация и финансиране). Библиотеките трябва да знаят как да описват това ново съдържание, така че то да бъде едновременно лесно за намиране от ползувателите и съвместимо с други масиви от дигитална информация. 

Технологиите и стандартите в тази област са все още в зародиш и ще продължават да се променят и развиват с времето. Библиотеките трябва да са наясно с текущото състояние на нещата, така че да избягват възприемането на неподходящи или остарели технологии и стандарти. 

Библиотеките трябва да разбират тези въпроси, за да могат да планират работата си и да си поставят приоритети, когато закупуват нови системи или възлагат поръчки за разработка на проекти на външни изпълнители и консултанти. 

Що е то съвместимост? 

Спрямо т. нар. “дигитално съдържание” съвместимост означава, че трябва да има възможност то да се използва многократно и да е преносимо, например в рамките на различни мрежи, системи и организации, както и да е възможно най-трайно във времето. Начинът за постигане на такова равнище са стандартите – закодирани правила и препоръки за създаване, описание и управление на дигитални ресурси. За повече информация виж статията: Преоткривайки колелото, сп. D-Lib, януари 2002.
Защо съвместимостта е важна?

За да бъде по-лесно на ползувателите да търсят и извличат информация от разнообразни източници - в различни каталози, организации (напр. библиотеки, музеи, архиви) и видове ресурси (напр. книги и музейни експонати).  

Нови услуги и различно работно натоварване.

Предоставянето на достъп до ресурси чрез Интернет, независимо дали те са създадени от библиотеката, или са набавени по някакъв начин (чрез коопериране или придобиване на лиценз), ще повлияе на решенията относно необходимия персонал; образованието, което ще е необходимо за тях; видовете услуги, които ще се предлагат; и как ще се предоставят тези услуги. Виж и рубриката мултимедия. Библиотеките ще трябва да вземат стратегически решения на местно равнище за това какви ще бъдат приоритетите им; какви суми планират да похарчат; и какво искат да постигнат. 

Увеличаваща се зависимост от дигиталното съдържание.

Библиотеките ще трябва да обработват растящ поток от материали, които са важни за ползуватели, но които ще съществуват само в електронен формат. Тези материали ще бъдат по-скъпи от съответните им печатни версии и ще подлежат на наблюдение и контрол от страна на издателите и разпространителите. Важен въпрос ще бъде придобиването на лиценз за ползване. Виж и рубриката консорциуми. 
ПРЕПОРЪКИ ЗА ПРАКТИКАТА

ОПИСАНИЕ НА РЕСУРСИ
Библиотеките трябва да умеят да прибавят метаданни към ресурсите и уебстраниците, които създават. Ще трябва също да умеят да ползват XML. 
Метаданни

Най-краткото определение за метаданни е: “структурирани данни за други данни”. Библиографското описание, например, е сбор от метаданните, които описват конкретна книга. Метаданните стават съществен елемент като средство за подобряване на ефективността и резултатността при търсенето на дигитални ресурси в уебпространството, като се възприме една постоянна структура за описание на уебсайтове и други дигитални ресурси. Видовете елементи от метаданни, които могат да се отнесат към една книга, например, са: автор, заглавие, издател, дата на издаване, ISBN, класификационен индекс; а елементите, необходими, за да се опише една уебстраница, могат да включват: заглавие, създател, предмет, анотация. Полезно въведение в тази проблематика е публикувано на уебсайта на проекта Дифюз (Diffuse).     

Метаданните могат да се използват в позкрепа на разнообразни цели:

· Метаданни за описание на ресурси - служат за описание на ресурси и за улесняване на търсенето им. Съществуват няколко вида, като вероятно най-известните са MARC и Dublin Core:

MARC, или Machine Readable Cataloguing (машиночетимо каталогизиране), представлява библиографска схема от метаданни, ръководена от Конгресната библиотека на САЩ. Последната версия се нарича MARC 21.

Dublin Core - това е система от дескриптори за “подобни на документи обекти”, която се състои от 15 елемента от метаданни: 1. заглавие; 2. създател; 3. предмет; 4. описание чрез ключови думи; 5. издател; 6. вторична авторска отговорност; 7. дата на създаване; 8. вид на ресурса; 9. формат; 10. идентификатор на ресурса; 11. източник; 12. език; 13. отношение; 14. обхват; 15. (притежатели на) авторски права. 

· Метаданни за съхранение - служат за опазване и архивни дейности. Проблемите, свързани с опазването на дигитални ресурси, се разглеждат в проекта CEDARS. 

· Метаданни за авторски и сродни права - служат, за да изразят правата на интелектуална собственост в даден ресурс. Виж за пример проекта Indecs. 

· Метаданни за образование - служат, за да подпомагат търсенето и намирането на информация за нуждите на образователните институции (реални или виртуални), например студентски досиета или конспекти на учебни дисциплини. За повече информация относно метаданните в подкрепа на “електронното познание” (e-learning) виж уебсайта на проекта Diffuse.
· Метаданни за геопространствени обекти - ползват се при дигитални карти или географски информационни системи (ГИС). За повече информация относно стандартите за обмен на географски данни виж проекта Diffuse.
Метаданни в зависимост от институцията - разработени са, за да обслужват специфичните изисквания в различните институции, например:

· Архиви - обикновено използват стандарта EAD: Encoded Archival Description (Закодирано описание на архиви) или стандарта ISAD(G): General International Standard Archival Description (Общ международен стандарт за описание на архиви). За повече информация относно стандартите за архиви виж уебсайта на Diffuse.
· Музеи - CIMI е международен консорциум на институции за опазване на културното наследство, които работят съвместно, за да насърчат развитието и приложението на за музейната информация. За повече информация относно стандартите за музеи виж уебсайта на Diffuse.
· Правителствени институции - правителствената информационна служба за локализиране на данни или още Глобален информационен локатор GILS (Government Information Locator Service/Global Information Locator) се ползва широко за намиране на правителствена информация, въпреки че напоследък много правителствени институции предпочитат да преминат към стандарта Dublin Core. Инициативата за развиване на стандарта за метаданни Dublin Core (Dublin Core Metadata Initiative - DCMI) има своя работна група за правителствена информация - Government Working Group. Много правителства като тези на Великобритания, Австрия, Канада, САЩ, Дания са създали препоръки, които могат да се прилагат и като задължителни за публичните институции, в това число библиотеките. Виж и програмите - Рамка за съвместимост на електронно правителство (Electronic Government Interoperability Framework - E-GIFS) и Стандарт за метаданни за електронно правителство (Electronic Government Metadata Standard - E-GMS) - дело на Eлектронната правителствена служба на Великобритания (e-Envoy’s Office). Ранната версия на втория стандарт е основана на съкратен вариант на Dublin Core, докато сегашната версия следва официалния стандарт Dublin Core, като са добавени и някои допълнителни специфични елементи на описание. 

Описания на ниво колекция.

Когато става дума за големи партньорски проекти, може да се наложи да се използват и метаданни за описание на равнище колекция, които да описват фондовете на участващите в проекта библиотеки (обхват, равнище, дълбочина, език). За пример виж Центъра за описание на колекции (Collection Description Focus) на UKOLN, който дава информация за употребата на описания на равнище колекции в сектора за висше и продължаващо образование във Великобритания; както и Препоръките на фонда NOF (New Opportunities Fund), които илюстрират как се ползват тези описания от институциите, които финансират публичните библиотеки.

Контролни речници и тезауруси.

Метаданните представляват само част от решението. За да могат ползувателите да извършват полезни търсения в рамките на разпространяваните бази данни, то производителите на тези бази трябва да бъдат последователни във въвеждането на стойности в елементите на метаданните. За да правят това, те трябва да възприемат и използват някакъв вид класификационна схема или контролен речник, с помощта на които да индексират ресурсите. Добър пример представляват Предметните рубрики на Конгресната библиотека на САЩ (Library of Congress Subject Headings). 

Тезаурусът представлява контролен речник, в който понятията са подредени йерархично, според някакви отношения, например между по-широки и по-тесни понятия; между равнозначност и частична равнозначност, и където понятията са обозначени като “препоръчана употреба” и “непрепоръчана употреба” (за нуждите на синонимния контрол). Тезаурусите обикновено включват и бележки относно обхвата и друга полезна информация. Съществуват два стандарта за тезауруси на Международната организация по стандартизация ISO: стандартът ISO 2788, от1986 г.: Guide to establishment and development of monolingual thesauri (Ръководство за създаване и развитие на едноезични тезауруси) и стандартът ISO 5964, 1985г.: Guide to establishment and development of multi-lingual thesauri (Ръководство за създаване и развитие на многоезични тезауруси).
Уебсайтът на музея “Гети”  предлага достъп до редица тезауруси, включително: “Тезаурус на ‘Гети’ за изкуство и архитектура” и “Тезаурус на ‘Гети’ за географските названия”. Виж също и списъка на контролни речници, тезауруси и класификационни схеми, съставен от г-н Траугут Кох. 

Уникални идентификатори.

За да бъде намерен в уебпространството, всеки ресурс трябва да има уникален идентификатор или адрес, какъвто е URL: Uniform Resource Locator (Универсален локатор на ресурси). Проблемът с адресите URL, както знае всеки уебпотребител е, че URL адресът за всеки един ресурс може да бъде сменен или преместен след известно време, като прави намирането на съответния ресурс трудно и дори невъзможно. Затова е създаден постоянен идентификатор DOI: Digital Object Identifier (Идентификатор за дигитални обекти), който решава въпроса с промените при URL адресите. За повече информация виж статията за уникалните идентификатори, написана на разбираем език от Пол Милър. 

издирване И НАМИРАНЕ НА РЕСУРСИ

Машини за търсене

Ключът към фондовете на отделната библиотека е библиотечният каталог. В същото време много библиотеки, ако не всички, предлагат достъп до Интернет за ползувателите си. Библиотеките трябва да подпомагат ползувателите си в разкриването на мрежовите ресурси, които предлагат. Най-лесният начин за библиотеките да направят това е просто да насочат ползувателите към някоя от многобройните системи за търсене (“търсачки”). Те биват няколко основни типа:

· Системии за търсене чрез свободен текст - търсят по ключови думи. Пример - Altavista, Google.
· Системи за търсене във вид на указател (индекс) - ползувателят търси в тях чрез поредица от йерархични менюта от по-общо към по-частно. Пример - Yahoo.
· Мета- или мулти- системи за търсене, които извършват търсенето в повече от една търсачки. Пример - Ixquick.

· Системи за търсене, използващи естествения език - в тях търсенето може да се въведе като естествен въпрос. 
Пример - Ask Jeevеs.
За повече информация относно системите за търсене и техен подробен списък виж www.philb.com и http://searchenginewatch.com. Тези сайтове дават и съвети за търсене в Интернет, анализи на индустрията с търсачките, както и помощ за собственици на уебсайтове, които желаят да направят сайтовете си по-откриваеми и достъпни в Интернет.    
Списъци с препоръчителни уебсайтове.
Библиотеките могат да подпомагат ползувателите си и чрез съставянето на списъци с полезни уеб адреси. Обикновено подборът се прави по предварително установени критерии за качество на уеб ресурсите (виж критериите, подбрани по проекта Desire), а информацията е категоризирана в предметни рубрики. За един добър пример виж RDN: Resource Discovery Network. Да се поддържа и актуализира подобен списък, обаче, може да отнема много време. Затова библиотеките могат да се кооперират в тази дейност. Хубав пример за съвместна инициатива за създаване на анотирани списъци от уебсайтове е Службата за кооперирано каталогизиране на онлайн ресурси CORC (Co-operative Онлайн Resource Catalog Service) в рамките на OCLC. Виж също и рубриката портали. 

Входове и портали.

Разликата между “вход” (gateway) и “портал” (portal) е твърде неясна, но обикновено “входовете” се състоят от групи анотирани препратки към други уебсайтове, които са били подбрани от съставителите на “входа”. Ползувателят може да ползва поредица от менюта, които го отвеждат от по-общи към по-специфични понятия. Такива подбрани сайтове са от изключителна полза за изследователя, защото той си спестява много собствен труд по преглеждането на десетки сайтове по определен предмет, между които ще подбере един-два с прилично качество. “Порталите” по принцип се стремят, наред с групираните препратки, да предоставят и услуги на своите ползуватели. Те могат да предлагат например услуги като онлайн разплащане, онлайн пазаруване и пр. Могат също да поддържат и собствена интегрирана търсачка в съдържанието на изброените сайтове, към които препращат. 

Не е възможно да се изредят всички ”входове” и “портали”, но ето няколко примера:

· Общи - www.yahoo.com, поредица от менюта, които обхващат WWW като цяло.  
· Правителствени - www.premier-ministre.gouv.frwww.ukonline.gov.uk

, списък от уебсайтове на британската централна и местни власти, подредени тематично и азбучно; , вход към правителствените служби на Франция.

· Академични - www.rdn.ac.uk, академичната мрежа Resource Discovery Network e създадена в подкрепа на висшето и продължаващото образование във Великобритания. Представлява мрежа от отделни предметни входове или централи,  като всеки обхваща определена област. 

· Библиотечни - UNESCO libraries portal, порталът на ЮНЕСКО към библиотеките по света.

· Музейни - 24 Hour Museum.
· Архивни - the UNESCO archives portal.
· Културни - новият портал за европейска култера European culture portal.
· Други - напр. www.teldir.com – набор от препратки към онлайн телефонни указатели.

Съществува специален софтуер, с помощта на който може да се развиват и поддържат предметни “входове”. Пример е продуктът “Издирване и организиране на ресурси за предметни служби” ROADS (Resource Organization and Discovery in Subject Based Services). Има и търговски фирми, които предлагат софуер за портали, например Vignette, SAP Portal, Plumtree и пр. Някои библиотеки започват да организират и свои собствени входове и портали - например за да подпомагат публични консорциуми, информационни услуги за граждани и да предлагат образование. 

Консорциуми
Консорциумите представляват групи от организации, обикновено публични или университетски библиотеки или други организации (като музеи и архиви), които са се споразумели да си сътрудничат в области като съвместното закупуване на ресурси (особено на електронни ресурси); междубиблиотечно заемане; сводни каталози. Важен елемент за повечето консорциуми е създаването на вход или портал, който съдържа и интегрирана търсачка, чрез която ползувателите могат да извършват едновременни търсения в каталозите и/или базите данни на всички участващи организации. За да стане реално това, консорциумът трябва да възприеме общ профил с метаданни, на чиято основа да се свържат разнообразните профили, ползвани от членовете на консорциума. Такива профили вече са създадени, за да подпомагат подобни съвместни проекти, например Bath profile и One-2 Profile. Протоколът Z39.50 или програмният език XML могат да бъдат използвани, за да улеснят едновременното търсене в различни каталози и бази данни. Може да възникне проблем във връзка с лицензирането и авторското право на различните електронни ресурси, които се предлагат от консорциума. 

Общинска информация

Общинският съвет на Графство Есекс във Великобритания е пионер в развитието на разпределена система за местна информация за граждани. Вместо традиционната централизирана база данни с общинска информация, мрежата Есекс Онлайн (Essex Онлайн), която израства от проекта SEAMLESS, използва технологиите Z39.50 и Харвест, за да претърсва базите данни и уебсайтовете на участващите организации в рамките на едно единствено интегрирано търсене. Такава система е пример за дълбока интеграция. В момента над 30 местни организации (общински съвети, университети и колежи, бизнес фирми, здравни служби, комунални услуги, местната вестникарска групировка, доброволчески организации) предоставят данните си в системата и броят им бързо расте. 

За да може да се извършват търсения в такива разпределени системи от данни, партьорите са възприели един общ профил от метаданни, основан на разгледания стандарт E-GMS, който от своя страна се базира на Dublin Core, както и един общ тезаурус за задаване на предметни дескриптори. Пректът на графство Есекс наскоро печели и финансиране от Фонда за насърчаване на новите възможности (New Opportunities Fund), за да разработи системата си на национално равнище, като обедини данните на големите национални информационни доставчици като NHSDIRECT Онлайн и направи възможностите за търсене достъпни до още 8 местни общини, с население 6 млн. души. За повече информация виж уебсайта на проекта SEAMLESSUK. 

Подкрепа на учебния процес.

Някои библиотеки започват да работят в сътрудничество с други организации, колежи, университети и пр., за да предоставят по-добра подкрепа на учащите се. Обикновено партьорите се споразумяват да отворят библиотеките и услугите си за своите общи ползуватели и може да въведат и обща библиотечна членска карта. Те често разработват системи, които да позволяват едновременното търсене във всички общи каталози и бази данни (виж рубриката консорциуми за разяснение). Някои примери са: Схемата за достъп до библиотеките в Съндърланд (Libraries Access Sunderland Scheme) и Проектът за дигитална бибилотека в Глазгоу (Glasgow Digital Library Project). 
Отново във Великобритания действа Комитетът за съвместни информационни услуги JISC (Joint Information Services Committee), който разработва Националния разпределен образоватерен ресурс DNER (Distributed National Educational Resource) за информация и ресурси в помощ на образованието и научните изследвания. Този проект е много мащабен и новаторски и се основава на идеята на RDN: Resource Discovery Network за предметните портали, като прокарва пътя към предоставянето на услуги в една мрежова информационна среда.

Много университетски библиотеки участват също така в проекти за развитие на “виртуална образователна среда” (Managed или Virtual Learning Environment - MLE или VLE). Във Великобритания UKOLN е лидери на Работната група за развитие и влияние на метаданните в системата на образование MEG (Metadata for Education Group). Публичните библиотеки също могат да играят роля в този процес, особено що се отнася до ролята им в подкрепа на продължаващото образование през целия живот. 
ПРЕПОРЪКИ ЗА ПРАКТИКАТА

 ОСНОВНИ ТЕХНОЛОГИИ
XML

Програмният език XML (Extensible Mark-up Language) е наследник на езика HTML (Hypertext Mark-up Language). Той има някои предимства пред HTML и най- важната разлика е, че позволява да бъдат разграничени съдържанието от описанието. Консорциумът WC3 е събрал основната информация за езика XML в резюме от 10 точки. За повече технически подробности виж секцията за XML в уебсайта на W3C или уебсайта www.xml.com. Съществуват много изследвания и разработки във връзка с XML - за актуална информация относно търсещи средства (query tools) в XML като xpath например - виж уебстраницата на WC3 XML Query Group. Библиотеките могат да обмислят преминаване към програмния език XHTML. В доклада на UKOLN накратко са описани проблемите на споделянето на метаданни чрез езика XML, включително и неговите ограничения, а също и как той помага за ефективното споделяне на електронна информация в различни контексти. 

RDF.

Рамката за описание на ресурси RDF (Resource Description Framework) дава въможност да се кодират, обменят и използват повторно структурирани метаданни, служейки си с XML като набор от синтактични правила. По този начин се подпомага интегрирането на разнообразни приложения - от библиотечни каталози и указатели на Интернет ресурси през новинарски и тематични ресурси, софтуер, до лични музикални и фотографски колекции, събития. 

Рамката за описание на ресурси RDF позволява да се създават формули за даден ресурс във вид на набор от атрибути, които следват определена схема. Тези формули се записват в частта на RDF рамката, отнасяща се до описание на XML елементи. 

Причината, поради която RDF рамката е толкова мощна е, че тя налага структурни ограничения, и с това спомага за поддържането на последователно и еднозначно кодиране и обмен на стандартизирани метаданни. В резултат е налице взаимната съвместимост на отделни пакети от метаданни, дефинирани от различни групи за описание на ресурси. В допълнение RDF е и средство за публикуване едновременно на традиционни и машиночетими речници, целящи да насърчават повторното използване и разширяване на семантиката на метаданните сред разнородни информационни общности. За повече информация виж Въведение в RDF. За технически подробности виж съответната страница от сайта на Консорциума W3C - W3C RDF. Проектът SEAMLESSUK е пример за общинска информационна система, която използва RDF, за да кодира метаданните си. 

Z39.50
Z39.50 е международен протокол за търсене и извличане на информация (стандарт на ISO 23950, 1998 г.), който позволява да се търси и извлича информация в разнородни и обикновено отдалечени бази данни, посредством единен потребителски интерфейс. Z39.50 дефинира един стандартен начин за общуване и споделяне на информация между два компютъра. Протоколът е създаден, за да спомага за търсене и извличане на разнообразна информация - пълнотекстови документи, библиографски данни, изображения и мултимедия - като се основава на архитектура от типа “компютър клиент-компютър сървър” и е изцяло действащ в Интернет. Ползувателите могат да търсят в няколко каталога, или други бази данни, като извършват едно единично интегрирано търсене. Бележка: Докато търсещите езици на XML са все още в начален стадий на развитие, протоколът Z39.50 засега остава предпочитаният протокол за търсене и извличане на информация в системи, предлагащи сложно разпределено търсене.   

Харвест.

Софтуерът Харвест (от harvest - реколта; жъна) е средство за събиране на метаданни от списък с предварително посочени уебресурси, например - уебстраниците на участващите организации. В проекта SEAMLESS, Великобритания (виж по-горе) Харвест създава файл показалец, в който системата търси, когато отговаря на потребителско запитване. След това резултатите се смесват с резултатите от търсенията на протокола Z39.50 и се представят на потребителя като обединен “списък с резултати” (hit list). Щракването върху който и да е от резултатите отваря или уебстраница (ако е намерен със софтуера Харвест), или - запис от база данни (ако е намерен от протокола Z39.50).

Методът “Харвест” е заложен в основата на Инициативата за отворени архиви OAI (Open Archives Initiative), която е съвместно начинание, целящо да улесни процеса на търсене на информация в уебпространството, като разработва и прилага стандарти за взаимна съвместимост. Този метод има потенциал и в гилдията на Музеите. 
Търсене и намиране на изображения.

До неотдавна изображенията трябваше да се търсят от текстови дескриптори или класификационни индекси, подпомагани в някои случаи от софтуерни пакети, специално проектирани за търсене на изображения. Например “Тезаурусът на ‘Гети’ за изкуство и архитектура” съдържа 120 000 термини за описание на обекти, структури на тъкани, изображения, архитектура и материали на културното наследство. Изображения могат да се класират и с помощта на системи като ICONCLASS - предназначена за описание на творби на изкуството и музейни експонати; TELCLASS - за телевизионни и видеоматериали; или “Класификация за социална история и индустрия”, която също се използва за музейни обекти.

Все повече съвременни системи могат да намират изображения , който нямат текстово описание. 

Съдържателното търсене и намиране на изображения CBIR (Content Based Image Retrieval) не използва метода на индексиране с ключови думи. Изображението бива намерено по-скоро по свои присъщи характеристики като цвят, структура на тъканта, форма (например една картина с морско крайбрежие е синя в горната част и жълта в средата). Съществува техническа дискусия относно различните видове системи от типа CBIR. Произвеждат се търговски системи - като продуктът QBIC (Query by Image Content - търсене по съдържание на изображението) на компанията IBM: изображението се описва като цвят и форма и търсещият софуер търси образи, които съвпадат с описанието. Не е необходимо да се посочва каква е темата на картината. Виж и демонстрацията на софтуера за търсене на изображения Екскалибур (Excalibur’s Image Retrieval Ware) на уебстраницата на музея Ермитаж (Hermitage Musem). 
На уебсайта на Cursus се води дискусия (на френски език) за описанието и класирането на изображения. Друга техническа дискусия относно видовете търсене на изображения се води на уебстраницата на проекта Diffuse - файловете, които преместват електронни изображения без загуба на данни са за сметка на това по-бавни и обемни от тези, при които се получава известна загуба на данни.  

ПРЕДВИЖДАНИЯ ЗА БЪДЕЩЕТО

Семантичният уеб (Semantic Web) е една визия за бъдещето, описана във водещата статия на списание Scientific American от май 2001г. Според Тим Бърнърс-Лий, директор на Консорциума за W3C (World Wide Web Consortium): “Семантичният уеб е мрежа от данни или един вид световна база данни”. Това виждане се опира на идеята, че ”целта на WWW е да бъде използван не само за общуване между хората, а машините също да могат да участват и да бъдат полезни”. Но идеята за Семантичния уеб има да извърви още дълъг път преди мечтата да стане реалност. Той ще бъде изграден на етапи и от хора с разностранни интереси. Същинската сила на Семантичния уеб ще бъде осъзната, когато хората създадат различни програми, които ще събират уебсъдържание от различни източници, ще обработват информацията и ще обменят резултатите с други програми. 

В следващия си етап на развитие, според визията, Семантичният уеб ще преодолее виртуалната реалност и ще навлезе във физическия свят. В тази посока можем да продължим от представата за уебсайта на производителя на замразени храни, на който една уебмикровълнова печка дава съвети за готвене, до услугите, предоставяни от библиотеки, архиви и музеи. Една виртуална картинна рамка, например, би могла да съветва местния музей или галерия за най-подходящата за излагане картина, а местната виртуална публична библиотека - да съветва за най-добрата библиография от електронни книги по темата, отговаряйки на обикновени гласови запитвания. И така можем смело да продължаваме да си представяме публичната библиотека на бъдещето! 

Не са далече, а някои - като XML, RDF и уникалните идентификатори - вече са изобретени, концепциите, технологиите, протоколите и стандартите, с които ще бъде развит Семантичния уеб.  

Онтологии.

Онтологията може да бъде определена като формално описание на обекти и техните взаимовръзки. Целта е, в контекста на Семантичния уеб, да стане възможно общуването между машини с минимална или никаква човешка намеса. Виж проектите Онтоуеб (Ontoweb) и Уондъруеб (Wonderweb). Вече възникват все по семантично пълни подходи за моделиране на онтологии, включително:

· Терминологичен списък - за недефинирани отношения.

· Класификационна схема.

· Тезауруси - за отношения на наследяване и асоциация.

· Тематични карти - нов стандарт на ISO за система, която описва познавателни структури и ги свързва с информационни ресурси. Тематичните карти трябва да осигурят мощни възможности за навигиране в обширни и взаимосвързани информационни масиви. Вместо да имитира характеристиките на книжните показалци, тематичната карта ги обобщава, разширявайки ги едновременно в много посоки.  

· Онтологичен език като DAML+Oil - за описание на логически връзки.

Онтологиите стават все по-важни в системите за управление на познанието (knowledge management) и в развитието на Семантичния уеб. Те вече намират приложение в системи за управление на познанието, например в електронната търговия - за описание на продукти и услуги или за описание и организация на дигитализирани музейни колекции.

Дигитални подписи

Това е една от основните публични системи, която трябва да осигури сигурност на електронните транзакции и да създаде доверие у ползувателите, това са ключови елементи за развитието на семантичния уеб. Виж рубриката профилиране на услуги. 

Уебуслугите (web services) представляват относително нова концепция, като се очаква тя да се развие много бързо през следващите няколко години. Уебуслугите могат да се превърнат в първата голяма и практическа изява на мислене в стила на Семантичния уеб. Съществуват различни определения за уебуслугите, но накратко те ще позволят изграждането на софтуерни приложения без да са необходими подробности за самоличността на потребителя, неговото местонахождение или други лични данни. Виж проекта Дифюз. В идните години могат да бъдат разработени такива уебуслуги, които да бъдат автоматично подразбирани и използвани от компютърните устройства на ползувателите и на публичните библиотеки. Външни доставчици на приложни услуги също могат да доставят уебуслуги. Последните ще се базират на отворени Интернет стандарти. 

Наборът от “ядрени” стандарти и протоколи за уебуслуги е вече в процес на разработване и се очаква да бъде готов до края на 2002 г. Те включват (в допълнение към XML):

· Език за описание на уебуслуги WSDL (Web Services Description Language), който ще дава общо описание.

· Универсални регистри за описание, откриване и интегриране UDDI (Universal Description, Discovery & Integration), които обслужват с информация фирми или други предприятия и техния технически интерфейс.

· Протокол за достъп до прости обекти SOAP (Simple Object Access Protocol), който осигурява структуриран обмен на съобщения между компютърни програми.

Концепцията за уебуслугите в момента се развива под знака на електронната търговия. Въпреки това има тенденция те да намерят потенциално приложение и в предоставянето на услуги в публичния сектор. Например потребителски интерфейси за търсене биха могли да се ползват или предлагат като уебуслуги от публичните библиотеки или от външни доставчици, представлявящи библиотеките. 

Бъдещето ще бъде свидетел на безбройни разработки в сферата на информационното търсене, които ще изместят сегашните системи. Сложни персонализирани “машини за търсене-роботи” ще извършват търсения със средствата на метаданните, контролните речници и уникалните идентификатори. Те ще търсят точно, каквото ползувателите желаят, защото ще познават навиците им на търсене, и ще правят това, докато извършвят и други дейности. Те няма да създават “информационен шум” и няма да пропускат релевантните данни. 

ПРЕПРАТКИ

Международни

Стандарти на ИФЛА за библиографско описание на обекти.

http://www.ifla.org/VII/s13/pubs/isbd_m0602.pdf
Великобритания

Ко-Ийст e съвместен проект на няколко публични библиотеки в Източна Англия.

http://www.co-east.net/
Музеите на гр. Лиидс - уебсайтът предлага виртуална разходка из градските музеи.

http://www.leedslearning.net/makingconnections/library/flashcheck.asp?platform=win
Проект за дигитална библиотека в Глазгоу.

http://gdl.cdlr.strath.ac.uk/
Схема за бибилотечен достъп в Съндерланд.

http://www.lash.sunderland.ac.uk/
SEAMLESSUK - общинска информационна система.

http://www.seamless-uk.info/
Германия

Национална схема за каталогизация и индексиране.

Германските публични библиотеки са възприели тази схема за описание на ресурси, която се състои от 25 категории. Много от библиотеките използват централизирано създадени данни, които все повече се предоставят онлайн от Националната библиотека или от най-големия библrотечен доставчик - EKZ, Ройтлинген. 

http://www.ekz-bibliotheksservice.de/ekz/home.nsf/pages/startseite
Дания

БибХит (BibHit) 
Каталог на Интернет ресурси, индексирани чрез метаданни. Съвместен проект на три публични библиотеки - тези в градовете Хобро, Аархус и Силкеборг, и на една научна библиотека  при Бизнес колежа в гр. Аархус.  

http://www.bibhit.dk/info/english.htm
САЩ

Солинет (Solinet) 
Регионална членска мрежа от библиотеки, която подобрява достъпа до информация и помага на своите членове да отговорят на потребностите на региона от образование, икономическо развитие и по-добри условия за живот. 

http://www.solinet.net/index.cfm
Финландия

Виртуална библиотека (Link Library)
Указател на Интернет ресурси, подбрани и описани от бибилотекари в съвместен проект. Съдържа над 6000 хипервръзки, организирани по правилата на финландското издание на красификационната система Дюи и се издава на два езика - фински и шведски. Включва и възможност за търсене по метаданни едновременно в библиотечни каталози и в Интернет указателя.  

http://www.kirjastot.fi/linkkikirjasto/selaus.asp?kieli=suomi&hid=&languageid=
Холандия

OCLC PICA
Търси едновременно в Централния каталог на Холандия и в различни други библиотеки.

http://oclcpica.org/?id=2&ln=uk
Обратно към страницата със съдържание.

ПРОФИЛИРАНЕ НА УСЛУГИ
РЕЗЮМЕ

ОБХВАТ

Тази препоръка обхваща въпросите за идентификацията на потребителя, профилирането и персонализирането, включително смарткартите и суайпкартите; за политиката на ползване на Интернет в публичните библиотеки; за заплащането на услуги и улеснения в начините на разплащане; за интерактивни форуми.

СТРАТЕГИЧЕСКИ ВЪПРОСИ

В публичните бибилотеки скоро ще се предлагат сложни форми на персонализирани услуги, като достъпът до тях ще става посредством суайпкарти, даващи достъп на ползувателите до техните собствени персонализирани файлове, записани на компютрите в библиотеката. 

Библиотеките трябва да са наясно с навлизащите промени в системите за идентификация и с вероятността този процес да става все по-сложен и скъп, а също и да излиза от техния контрол. Те трябва да посрещнат и някои етически въпроси във връзка с неприкосновеността на личната информация, най-вероятно чрез средствата на един “морален кодекс за поведение”.

ПРЕПОРЪКИ ЗА ПРАКТИКАТА

Библиотеките винаги са предоставяли персонализирани услуги на ползувателите си. Технологичните промени ще повишат предлагането на все по-сложни персонализирани услуги за ползувателите, които имат такава необходимост. Много от тези услуги са свързани с използването на Интернет. 

Обществото започва да привиква с персонализираните електронни услуги, предлагани от банките например, даващи им възможност да ползват услуги от домовете си. Основните нововъведения са:

· Системи за препоръчване.

· Портали.

· Разплащане посредством смарткарти.

Всички тези технологии се основават на компютри, в които е заложен начин за разпознаване на индивида. Съществуват различни начини да се постигне това, но всички се базират на дадена форма на идентификация на потребителя. Процесът на разпознаване отнема време и много от формите все още не са защитени от измама. Те не гарантират неприкосновеността или самоличността на потребителя и могат да доведат до различни дребни проблеми, като загуба на пароли и пр.

Използването на смарткарти ще реши много от тези трудности, но това може да доведе до изгубване на възможността от страна на библиотеките да контролират идентифицирането но собствените си ползуватели, тъй като процесът на разпознаване може да бъде поет от частния сектор или институция на местната власт.

ПРЕДВИЖДАНИЯ ЗА БЪДЕЩЕТО

Предметът на тази препоръка е изцяло футуристичен, тъй като едва броени библиотеки вече са въвели услуги от този род и е възможно обхватът на разпространението им в публичните библиотеки да остане ограничен. Библиотеките трябва да подходят към тази нова технология по различен начин, какъвто досега на са използвали.

Обратно към страницата със съдържание.

ОБХВАТ 

В тази препоръка се разглеждат следните въпроси:
Персонализация
Системи за препоръчване
Смарткарти и суайпкарти
Портали



 HYPERLINK  \l "легитимпорт" 

Легитимация на потребителя

Системи за разплащане
Лична неприкосновеност



 HYPERLINK  \l "итформи" 

Интерактивни форуми

Виртуалната справочна бибилотека
Технологията “търсеща машина-робот”
Препратки
СТРАТЕГИЧЕСКИ ВЪПРОСИ

· Планът за действие на програмата “електронна Европа” (e-Europe Action Plan) прави връзка между обширния въпрос за персонализацията и въпросите на личната неприкосновеност и борбата с престъпността: “Сигурността на системите и на достъпа чрез смарткарти - това са жизненоважни елементи за изграждането на доверие и сигурност сред ползувателите на електронната търговия”.

· Наред с персонализация на равнище персонален компютър, такава се извършва и на равнище Интернет портал или уебсайт. Степента, в която публичните библиотеки ще предлагат персонализирани услуги, зависи от техните собствени възможности и до известна степен - от скоростта, с която усвояват новите технологии, включително и смарткартите.

· Библиотеките трябва да посрещнат и някои етически въпроси във връзка с неприкосновеността на личната информация, най-вероятно чрез средствата на един “морален кодекс за поведение”.

· С оглед на възможните разходи, публичните библиотеки траябва да преценят дали да създадат свои собствени процедури за идентификация, или да използват външни услуги.

ПРЕПОРЪКИ ЗА ПРАКТИКАТА

Персонализация

Персонализираната система отговаря различно на различните ползуватели, при зададен един и същ въпрос, в следствие на тяхно предишно взаимодействие със системата. Персонализацията може да се извърши по два начина:

1. Имплицитна (подразбираща се) персонализация - системата проследява стила и предпочитанията на потребителя и нагажда системите и потребителския интерфейс в съответствие.

2. Експлицитна (ясно формулирана) персонализация - системи, които могат да съдържат данни за потребителя с неговото пълно знание, и които могат да изискват идентификация на потребителя, за да му дадат достъп до услуги, които той предварително е дефинирал. 

Това са два подхода, които могат да се комбинират по различни начини.

Системи за препоръчване.

Това са системи, които се зареждат директно от потребителя. Те са основани на неговите потребности, предпочитания и стил, и правят препоръки на продукти и услуги, например - кои книги да закупи и кои уебсайтове да посети. Идеята е, че ползувателят може да получи каквото иска без да се налага да пита. Технологиите, заложени в системите за препоръчване са: филтриране на информацията, координирано филтриране, профил на потребителя, търсене и намиране на информация по метода на “вече познатото”, добиване на данни, и търсене и намиране на информация по метода на “подобието” (виж сайта за книготърговия на Амазон и начина, по който се препоръчват заглавия, сродни на интересуващите потребителя). 

Суайпкарти и смарткарти (swipecards и smartcards).
Тези названия не са терминологично изчистени и невинаги се употребяват на място, но обикновено се следва това разграничение:

Суайпкарти: пластмасови карти с магнитна лента, която, като се плъзне през специален улей, идентифицира потребителя и му дава достъп до съответните услуги. Те могат да отворят врата, например, или да допуснат до компютърен терминал. Самите те не съдържат повече от необходимата информация за идентификацията на индивида, като същинската информация за лицата се пази в база данни.

Смарткарти: те могат физически да наподобяват суайпкартите и да работят по същия начин, с тази разлика, че имат микрочип, който съдържа информация за съответния индивид, и могат да извършват изчисления. Информацията не се съхранява другаде извън картата.

Суайпкартите са евтини, но смарткартите са доста скъпи и неикономични за библиотеките, ако трябва да ги използват само за една цел. Има случаи, в които местните власти въвеждат общи комунални карти, с които могат да се ползват едновременно паркинги, басейни и други общински обекти. Общината в Корнуол (Югозападна Англия), например, търси 50 хил. жители през тази 2002 г., които да се включат в пробно въвеждане на смарткарти за достъп до публични библиотеки, градски транспорт и училищни столове.

Съществуват многобройни стандарти, свързани със смарткартите - наричат се още карти за идентификация и карти за финансови операции (виж http://www.iso.ch, като се търси полето ICS field 35.240.15). Виж също и рубриката правни аспекти. 

Приложение на смарткартите

Смарткартите в библиотеките са потенциален начин за предоставяне или контролиране на достъпа до широк обхват от услуги, като по този начин се спестява време на персонала, който основно ще актуализира картите, ще ги персонализира и издава. Смарткартите вече се използват в някои университетски библиотеки като средство за таксуване на копирните услуги за студентите. Те биха могли да се използват и от разстояние, така че ползувателите с достъп до Интернет да могат да ползват от домовете си платени услуги като онлайн бази данни например. 

Картите могат да се използват за ограничаване на Интернет достъпа за деца само до определени предварително дефинирани уебсайтове, закодирани в смарткартата на детето. Библиотеката може да изготвя един базов списък с препоръчителни сайтове, който може да бъде променян от родителите на детето.

Картите могат също да се ползват за достъп на всеки потребител до неговия персонализиран модел на мрежата, например - да се показват на екрана му услуги, за които само той се абонира, или да работи с любимите си шрифтове, шаблони (templates) и други настройки. 

Картите могат да регулират ползувателите за времето, за което използват дадени услуги като Интернет - иначе труден за наблюдение от персонала процес. 

Други приложения могат да включват: достъп до копирни машини, заплащане за Интернет достъп, за разпечатване от Интернет, за ползване на текстообработка (ако услугата е платена), заплащане за стоки и услуги, евентуално закупени по Интернет. 

С навлизането в публичните библиотеки на услуги като електронни книги и онлайн бази данни, смарткартите могат да спомогнат за частичното разпределение на разходите по тези услуги върху ползувателите, не само върху библиотечната общност. 

Портали.

Много организации днес разработват “портален достъп” за ползувателите до услугите си. Банките вече насърчават ползувателите си да ползват банковите си сметки онлайн, а супермаркетите предлагат автоматизирано отчитане на закупените стоки, което “помни” и предишни покупки. Хората скоро ще започнат да очакват подобен достъп и до библиотечните услуги. Целта на персонализирания портал е да съхранява информация за ползувателите, за да не им предоставя ненужна информация.  

Един библиотечен портал би могъл да позволява на ползувателите да създават своя собствена информационна и изследователска среда. Това би било особено полезно за хора, лишени от Интернет достъп в домовете си или в работата. Виж също рубриката описание на ресурси.

Хората с достъп до Интернет ще могат директно от дома да получават достъп до избраните си библиотечни услуги. 

Виж LITA1 и LITA2 за статии и персонализирани портали в университетска среда, както и: http://hegel.lib.ncsu.edu/development/mylibrary/librarians-guide.shtml. 

Суайпкарти/смарткарти в комбинация с портали.

За известен период от време библиотекарите се чувстват неопитни да напътстват ползувателите как да работят с Интернет. Ползувателите на библиотеката често молят за съдействие и напътствие в намирането на уебсайтове, които ги интересуват.

Тъй като източниците на електронна информация със сигурност ще се увеличават в близко бъдеще, ролята на библиотекаря като консултант на потребителя по достъпа до качествени информационни ресурси в дигитален формат ще става все по-значима.
Ролята на личното общуване и директното “справочно интервю” с потребителя в библиотеката ще остане важно за процеса на консултиране на ползувателите за работа с Интернет ресурси, докато достъпът до други видове качествена информация може да бъде автоматизиран чрез технологията “търсеща машина-робот”.

Персонализираните портали могат да се предлагат на ползувателите в библиотеката, за да им помагат да избягват “информационния шум” и хората да търсят само онзи вид информация, която наистина ги интересува. За пример виж персонализираният портал “Моят Вашингтонски университет” MYUW (My University of Washington), прeдлаган от една американска университетска библиотека. Във Великобритания току що е проведено мащабното изследване Инспайръл (Inspiral - вдъхновител) за проблемите, свързани с библиотечните портали за студенти в университетските библиотеки. Това е проучване на търговски софтуерни продукти за образователния пазар, които ще съчетават в едно документацията за учебната дисциплина, учебни ръководства и интерактивни материали, подготвени от лектора. Голяма част от изследванията по този въпрос е написана от позицията на академичната общност, но някои от тях са приспособими и за публичните библиотеки. Виж www.lita.org/ital/1904.html. Виж и рубриката описание на ресурси. 
Легитимация на потребителя
Легитимациятата е процесът, при който електронната самоличност на клиента се проверява от информационна система, като се използва документ, издаден му в следствие на първоначална регистрация. 

Легитимацията може да включва доказването, че клиентът е истинският притежател на документа посредством парола или биометрия. Биометричната идентификация съдържа разпознаване на пръстови отпечатъци, черти на лицето, запис на гласа, цвят на ретината.

Процесът на първоначалната регистрация трябва да включва и някакъв реален документ за идентификация, като шофьорска книжка, паспорт, акт за раждане и пр.

Съществуват различни нива на легитимация; тук са изброени следните нива, според степента на сигурност, която предлагат: 

· Неизвестност - основава се на предположението, че само авторизираните ползуватели ще знаят името на файла или на базата данни, и че базите данни са достатъчно защитени по този начин.

· Проста легитимация - използва общи пароли, които се обменят като видим текст, и които дават твърде слаба гаранция за легитимността на подателя на съобщението. Паролите например могат да бъдат загубени или откраднати; ползувателите са склонни да избират за свои пароли очевидни думи или фрази; често им се налага да помнят повече пароли и затова са принудени да ги записват, като така застрашават гаранцията им за сигурност. Една парола може да се ползва дори от цяла група хора. Съществуват видове софтуер, проектирани да “подслушват” обмена на пароли.

· Защитена легитимация - подобна на предишната, но паролите са “маскирани”.

· Сложна легитимация - за гарантиране на самоличността се използва закодирана тайна, известна само на подателя на съобщението. Този вид легитимация може да е необходим и за целите на т. нар. “невъзможност на отказ за заплащане”, т.е. когато легитимиралият се подател на съобщението не може по-късно да отрича изпращането, ако например поръчва стоки или услуги. 

Виж Технологии в подкрепа на легитимацията във висшето образование, където се описват различни видове системи за закодиране и сигурност. 

Системите за легитимация могат да се закупят и наготово, например системата Атина за управление на достъпа (Athens Access Management System). Атина е система за контрол на достъпа до онлайн бази данни. Тя се използва в институциите на висшето образование във Великобритания, в много системи за продължаващо образование, както и в половината от учрежденията на Националната служба за здравеопазване. Изградени са различни нива на достъп до системата - от достъп за системен администратор до достъп за индивидуален потребител. В Масачузетския технологичен институт MIT e разработен протоколът Керберос (Kerberos) за мрежова идентификация, който е проектиран за сложна легитимация за приложения в архитектурата “компютър клиент – компютър сървър”, като се използва секретен криптографски код.  

Легитимацията в близко бъдеще навярно няма да се извършва от самите библиотеки, а от други институции на местната или централната власт, които ще издават за гражданите многофункционални карти за идентификация, най-вероятно някакъв вид смарткарти. Вече съществуват организации в частния сектор, които, в отговор на разрастващия се сектор на електронната търговия, издават такива форми на легитимация, като например системата tScheme. Виж също рубриката правни аспекти. 

Използване на системите за легитимация на ползувателите в библиотеките.

В момента библиотеките проверяват ползувателите за това дали им е позволено да изнасят материали от библиотеката. Библиотеките все по-често предоставят достъп до абонирани бази данни на своите сайтове, като доставчиците могат да изискват ограничение на достъпа.

И тъй като библиотечните уебсайтове могат да се ползват от всеки компютър, библиотеките трябва да осигурят начин за ограничаване на достъпа само за своите регистрирани ползуватели. Библиотеките трябва да вземат стратегически решения за това доколко тяхната информация трябва да бъде защитена и до каква степен. Легитимация може да се изисква и за следните цели:

· Отдалечен достъп до уебсайта на библиотеката.

· Контрол върху ресурси с ограничен достъп.

· Таксуване на услуги - например електронна доставка на документи.

· Осигуряване на защита от Интернет хакери.

· Неприкосновеност на ползувателите на електронна поща.

· Защита от нелегитимен достъп до онлайн бази данни в мрежа.

Системи за разплащане

Библиотеките могат да налагат платени услуги за ползуватели, които ползват услуги от разстояние, за което ще им е необходимо по-високо ниво на сигурност, отколкото за други функции. Те могат също да взимат такса и от други библиотеки за извършен междубиблиотечен обмен. Съществуват електронни системи за разплащане, които се ползват със смарткарти и персонални компютри, или заместители на компютрите като дигиталната теревизия. 

· Дадена стойност може да се съхранява в секретен файл на компютър или на телевизор, като е защитена с парола. Тя може да се пренася на друг компютър като се използват съществуващи технологии. 

· Всички системи за електронно разплащане, които се ползват със смарткарти, са все още на експериментално равнище и все още не е сигурно колко биха стрували на ползувателите. В далечна перспектива те ще спестяват разходи на банките.

· Докато технологията не се утвърди, могат да възникват проблеми със съвместимостта на различните системи за разплащания.

· Смарткартите се фалшифицират трудно, но пък могат да бъдат откраднати и тяхната загуба е равносилна на изгубване на сума в брой, тъй като стойността на може да бъде възстановена.

· Няколко различни механизми  за разплащане (Visa, Mastercard) могат да се съчетаят в една и съща смарткарта.

· Могат да се прехвърлят парични средства по телефона, което да се окаже от полза за библиотеките; пари могат също да се прехвърлят и от една карта на друга.

· Плащанията със смарткарта ще стават бързо, тъй като не се изисква легитимация, а ще бъдат и анонимни, защото плащането не носи информация за купувача. По това то прилича на плащането в брой.

· Смарткартите могат да се презареждат като стойност, а самите карти да се използват неопределено време.

В рамките на европейската програма ”Телематика за библиотеките” някои от проектите включват и проучвания на възможностите за ползване на системите за разплащане от библиотеките. На уебсайта на проекта Дифюз се води обширна дискусия относно различните системи за електронно разплащане. Съществуват и стандарти за електронни транзакции, като например Общите спецификации за електронен портфейл CEPS (Common Electronic Purse specifications) и Европейският електронен портфейл EEP (European Electronic Purse). 
Накратко, изискват се редица условия към системите за електронно разплащане:
· Трябва да има някакво доказателство, че извършителят на електронното разплащане е легитимният потребител, обвързан с дадената идентификация (виж т. нар. “невъзможност на отказ за заплащане”).

· Трябва да има доказателство, че получателят на съобщението наистина го е получил.

· Трябва да има доказателство, че електронната транзакция не е била фалшифицирана в процеса на изпълнение.

Лична неприкосновеност

Личната неприкосновеност е заплашена. В момента данните на сървърите за ползване на компютрите в библиотеките показват единствено степента на употреба на даден компютър и не дават никаква информация за разпознаване на потребителя, който е работил в даден момент. Навлизаме в ерата на персонализираната информация и компютри и евентуалната употреба на търсещи машини-роботи ще доведе до залеза на сегашната относителна анонимност на библиотечните ползуватели и ще постави етическа дилема пред библиотеките.  

Библиотеките посредничат между хората и информацията, която те търсят. Следователно записването на това, с което човек се занимава в библиотеката може да разкрие много лични неща за него, като например политическите му и религиозни убеждения, неговите стремежи, ценности, здравословно състояние, лични занимания - все факти, които повечето хора не биха желали да разкриват, дори и когато става въпрос за съвсем невинни неща. Мисълта, че сведенията за техните занимания в библиотеката биха могли да бъдат използвани от трета страна, би ги отблъснала от ползване на библиотеката.

Когато хората се легитимират пред дадена електронна система, те неизбежно й дават възможност за наблюдение над тяхната дейност. Затова политиката на библиотеката трябва да позволява на хората да се отказват от някои електронни системи, които проследяват ползването на ресурсите и трябва да им гарантират, че сведения от този род ще останат тайна и никога няма да бъдат разгласени. Виж следния пример за библиотечна политика по този въпрос. 

Интерактивни форуми
Редица публични библиотеки днес предлагат интерактивни форуми за своите ползуватели, за да им дадат възможност да обсъждат или рецензират книги, филми, музика и пр. Уебсайтовете могат да препоръчват книги на читателите, които са сродни на вече намерените от тях, и това един добър начин за общуване на библиотекарта с нейните ползуватели, особено със специални групи читатели, и да ги информира за събития в библиотеката, за нови постъпления и т.н. За пример виж препратките. Възможно е да се направи такава настройка на сайта, че читателите да бъдат уведомявани за новите постъпления и да могат да запазват материали, като използват автоматизирания каталог. 

Виртуалната справочна библиотека.

Използването на справочните библиотеки изглежда залязва, вероятно поради растящата употреба на Интернет ресурсите. Въпреки това много хора се нуждаят от напътствие и съвет, за да извлекат максимална полза от Интернет. За да служат на обществото, библиотеките и другите подобни организации могат да предлагат на ползувателите си два различни вида услуги:

· Обслужване по телефона и електронната поща, които препращат към библиотечния уебсайт и колекция от Интернет ресурси, към автоматизиран каталог и пр. Системи от този род често са свързани със система за управление на запитванията, която подробно записва въпросите на ползувателите. Пример за такава услуга е службата АнсърДирект (AnswerDirect - директен отговор) на библиотеките в Есекс, Великобритания.

· Обслужване на запитвания по електронна поща с помощта на програма за чат или за общуване в реално време, което позволява на потребителя да общува директно с библиотекаря. 

Вторият вид обслужване е идеално подходящо за консултиране на ползувателите за работа с дигитални ресурси като онлайн бази данни и уебсайтове, които могат да се проучват заедно с потребителя и да му се препращат директно без да са необходими словесни обяснения. Запитванията могат да се прехвърлят към други библиотеки в реално време, които имат сходен софуер, докато ползувателят все още е онлайн. По този начин библиотеки, които нямат специализиран персонал, могат се свързват с една централна справочна библиотека. На уебсайтовете 247 и Virtualreference има примери за някои търговски продукти на подобен софтуер.

Технологията “търсеща машина-робот”. (agent technology)

Терминът агент (agent - машина-робот) няма ясно установено определение за момента, но най-често се използва, за да посочи програма или машина-робот, която събира информация или извършва други услуги без непременното присъствие на потребителя. Посредством заложени алгоритми с времето машината-робот заучава навиците и предпочитанията на ползувателя си и става все по-ефективна, колкото повече време се използва. Технологията “търсеща машина-робот” предлага на библиотеките някои интересни възможности за в бъдеще. Очевидното приложение на машината-робот е задачата да търси в Интернет. Машината-робот прилича приблизително на машините за търсене. Тя например би могла:

· Да не ограничава търсенето само в WWW.

· Да използва контролен речник, за да търси по-съобразително в Интернет;

· Да запаметява къде е извършвала предишни успешни търсения; може да актуализира познанията си и да намира конкретни документи дори и те да са преместени на друг уебадрес.

· Да търси в Интернет продължително и автоматично, когато не е натоварен трафика; да уведомява потребителя за нова информация, която може да го интересува. Може да запомня как е била използвана информацията от предишни търсения. 

Гражданско взаимодействие и електронно правителство. (виж още рубриката гражданско участие).

Забелязва се ясна тенденция към участие на публичните библиотеки в проекти за електронно провителство (e-government). Например публичната библиоетка в гр. Бремен участва в проекта Онлайн услуги в Бремен (Bremen Онлайн-Services - BOS), който обхваща градската администрация и се финансира от федерални фондове. Целта на проекта е да даде сигурност на взаимодействието между гражданите и администрацията, както и сигурност на електронните разплащания. Досега библиотеката в Бремен служи като пункт за достъп до услугата, както и като пункт за разпространение на картите с чип, необходими за извършване на транзакциите. За в бъдеще библиотеката ще предлага основните си услуги чрез този портал и ще работи с електронни разплащания.

ПРЕДВИЖДАНИЯ ЗА БЪДЕЩЕТО

Очаква се използването на смарткартите да става все по-разпространено с поевтиняването на технологията и запознаването на обществото с нея. Смарткартите ще станат стандартно средство за получаване на достъп до местната администрация и други улуги, а ще имат и разнообразни употреби в персонализирането на дигиталните услуги в библиотеките. С помощта на смарткартите могат да се активират портали, търсещи машини -роботи, филтри за Интернет информация. Картите могат да служат много по-успешно за легитимиране на ползувателите, отколкото съществуващите системи с пароли.

Твърде е вероятно ползувателите за в бъдеще да разполагат (или дори да трябва да разполагат) с една многофункционална смарткарта, която ще ги разпознава и допуска до всички организации на централната или местната власт. Смарткартите могат да станат обичайно средство за заплащане дори на малки дължими суми към местната администрация и нейните служби и дори е вероятно този метод за разплащане да стане предпочитан, защото ще спестява разходи. Няма да се налага да се обработват (броят, внасят в банка) парични потоци в брой, банковите такси ще бъдат по-ниски, ще намалеят грешките и пр.

Използването на биометрични методи за идентификация на ползувателите може да стане нормална процедура в облужването в публичния сектор, включително в библиотеките, особено ако библиотеките се превърнат в портал, чрез който гражданите да се свързват по електронен път с администрацията на централната и местната власт.

Бъдещите системи за идентификация могат да се състоят от няколко нива; например даден човек ще има право да заема материали от библиотеката по електронен път, но да не е упълномощен да използва портал или персонализиран онлайн каталог; или да не бъде допуснат да ползва платени ресурси като онлайн бази данни.

Съществуват много потенциални приложения на технологията “търсеща машина-робот” в библиотеките. Напредъкът на тази технология прогресира много бързо - вече се интегрират различни видове за създаването на високоразвити роботи, които до извършват няколко сложни задачи едновременно и да спестяват на потребителя много от рутинната дейност. За повече информация виж следния обзор на технологията “търсеща машина-робот” и възможните й приложения.

ПРЕПРАТКИ

Великобритания

Примери за интерактивни форуми:

“Аск Крис” (“Попитай Крис”) при Съвета на графство Есекс

http://askchris.essexcc.gov.uk/welcome.asp  
Публичната библиотека в Гейтшед

http://refdesk.weblogger.com
Зоната на Съвета на графство Линкълншир

www.the-zone.org.uk
Съветът на графство Съри

http://ww2.surreycc.gov.uk/lib/hooked.nsf/webpagesall/Hooked+On +Books?OpenDocument   
Дания

Библиотеката в Аархус.

Поддържа система за уведомяване/сигнална информация, която дава възможност на потребителя да посочва тематични области, които го интересуват и да получава седмично електронна поща с новите постъпления и пр. в областите, които го интересуват.

http://www.aakb.dk/
Норвегия

Публичната библиотека в Трондхайм.

Първата библиотека в Норвегия, която предлага новата услуга, наречена “Моята библиотека”. Ползувателите получават компютърен достъп до библиотеката от дома или работата си и могат да извършват разнообразни операции и дейности.

http://www.trondheim.folkebibl.no/
Финландия

“Попитайте библиотекаря” - онлайн службата на финландските публични библиотеки за справочни въпроси. На въпросите, изпращани до тази служба се отговаря във Финландия и обикновено засягат материали от финландски библиотеки или уебстраници. Ползуватели от чужбина също могат да задават въпроси за Финландия. Библотечните каталози дават подробности за книгите, налични в публичните библиотеки. 

http://www.publiclibraries.fi/tietopalvelu/index.asp
Обратно към страницата със съдържание.

ТЕХНИЧЕСКИ РЕШЕНИЯ ЗА МНОГОЕЗИЧНИ ОБЩНОСТИ
РЕЗЮМЕ

ОБХВАТ

Този раздел на Насоките обхваща техническите аспекти на предлагането и търсенето на информация на много езици. Тя се занимава до известна степен и с проблеми на политиката на социална интеграция, когато става въпрос за предоставяне на услуги в едно мултиезикова общност. 

СТРАТЕГИЧЕСКИ ВЪПРОСИ

Многоезичните общества могат да са съставени от:

1. Местно население в съчетание с една или повече имигрантски общности. Имигрантите могат да са както новодошли, така и второ поколение жители на съответното място.

2. Местно население, което винаги е било двуезично, като в случая една част от местното население се явява езиково малцинство. Малцинственият език може да е (или да не е) признат от държавата, както и да е (или да не е) писмен език.

В съответствие с тези различни варианти - на библиотеките ще се налага да взимат сложни политически решения.

ПРЕПОРЪКИ ЗА ПРАКТИКАТА

· Библиотеките, които обслужват региони с имигрантски общности, трябва да им предоставят ефективни услуги, като това може да включва и провеждането на проучвания на тези общности, за да им се осигури релевантно обслужване.

· Наемането на персонал с подходяща квалификация е може би най-важната мярка, която бибилотеката може да предприеме, за да се справи с проблемите на етническото малцинство в региона. Трябва да се наемат и хора, за които малцинственият език е роден, за да подпомагат различните аспекти на обслужването.

· Уебсайтът на библиотеката трябва да бъде насочен към всички малцинствени общности, които библиотеката обслужва, като бъде изграден изцяло двуезично.    

· Ако ще се извършва информационно търсене на няколко езика, важно е да функционират многоезични тезауруси, както и да се съобразяват проблемите с текстообработващите програми за езици, които не използват латинската азбука. Това може да създава практически проблеми в библиотеки, които предлагат такива услуги за местното малцинство.

· Технологията на машинния превод така и не защити очакванията към нея, но все пак може да бъде полезна за някои цели.

ПРЕДВИЖДАНИЯ ЗА БЪДЕЩЕТО

За в бъдеще трябва да сме свидетели на подобрения в обслужването на етнически малцинства по примера на скандинавските страни. Тук е мястото и на идеята за устния машинен превод.  

Обратно към страницата със съдържание.
ОБХВАТ 

В този раздел се разглеждат следните въпроси:
Услуги за имигранти
Подбор на персонал
Многоезични тезауруси
Многоезични уебсайтове
Шрифтове и клавиатури
Транслитерация и транскрипция
Машинен превод
Устен машинен превод
Препратки
СТРАТЕГИЧЕСКИ ВЪПРОСИ

В многоезичните общества, какъвто е Европейският съюз, въпросите от лингвистичен характер са ключови. 2001г. бе Европейска година на езиците, чиято цел беше да се насърчи ученето и преподаването на езици.

В рамките на Европейския съюз е проблем също и определянето на статута на т. нар. местни малцинствени или “автохтонни” езици, като по тези въпроси работи Европейското бюро за малко използваните езици EBLUL (European Bureau of Lesser used Languages), виж www.eblul.org. Близо 40 млн. граждани на Европейския съюз говорят език, различен от официалния език на страната, в която живеят, а и съвремените социални условия са “враждебни” към трайното използване и съхраняване на малцинствените езици. Европейското бюро EBLUL поддържа добавянето на една клауза към Европейската харта за основните права на човека, която дава на всички граждани на Европейския съюз “правото да развиват своя собствен език и култура съвместно с други членове на същата общност като израз на културното и езиковото разнообразие, което е общо европейско наследство ”. Съществува и Европейска харта за регионалните и малцинствените езици, която налага на участващите страни “необходимостта от решителни действия към популяризиране на регионалните и малцинствените езици с цел тяхното опазване”.  Виж също и мрежата за проучване на малцинствените езици в Европа - Меркатор, www.mercator-central.org.
· Терминът “официален език” се определя от Европейското бюро EBLUL като език, който може да се използва във връзка с държавната администрация и за официални, включително и търговски, документи. Официалните и работни езици на Европейския съюз са испански, датски, немски, гръцки, английски, френски, италиански, холандски, португалски, фински и шведски. Това означава, че един гражданин може да се обърне писмено до дадена институция на Европейския съюз на всеки от тези езици и да получи отговор на същия език. На теория те всички са равни, но на практика езиците на Европейската комисия са английският и френският.

· Местните малцинствени езици (heritage languages - бащини езици), които са получили известно признание в Европа (без да броим езиците, които могат да са малцинствени в една държава, но да са основния език в друга държава) са: арагонски, астурски, баски, бретонски, каталунски, корсикански, франко-провансалски, фризийски, фриулиански, галски, гагаузки, ирландски, ладийски, македонски, мирандийски, окситански, саами, сардински, сорбски, влашки и уелски. Списъкът не е изчерпателен.

· Не получават закрила езиците, които се говорят от имигрантските общности в Европа, и които не са местни езици (community languages - общностни езици).

Една от трите посоки на действие в рамките на програмата е-Контент (e-Content - електронно съдържание) на Европейския съюз е да се насърчава създаването на съдържание в една многоезична и мултикултурна среда. Цели се интегрирането на съдържание и езици. В такива райони усвояването на Интернет, на нови медийни и езикови технологии става по-бавно, отколкото в конкурентите райони, което се смята за важна тенденция за развитието на европейския масов пазар за онлайн продукти и услуги. Технологичните въпроси се възприемат добре, но не се прилагат на практика.   

Услуги за имигранти.

Предоставянето на услуги за новодошли имигранти създава проблеми пред публичните библиотеки и трябва да се вземат предвид някои фактори:

· Големината и трайността на имигрантската общност, както и възраст, пол, семеен и образователен статут.

· Доколко владеят официалния език на обществото.

· Доколко познават публичната библиотека като институция и това, което тя може да им даде.

Имигрантите често са борят с основни икономически и юридически трудности и е важно да знаят, че библиотеката може да им помогне. Библиотекарите трябва да познават своите потребителски общности и техния етнически състав. В някои големи градове, където са налице динамични промени в състава на населението, това може да изисква системни проучвания. Могат да се провеждат изследвания с помощта на въпросници, за да се установят в подробности какви са потребностите на дадена общност. Може да се сътрудничи с имигрантски организации. Библиотеките могат да предоставят помещения за провеждане на езикови курсове и културни събития. Ако към имигрантските общности се подхожда открито и тактично, те могат да се превърнат във верни поддържници и полезни партньори на библиотеката. Предлагането на материали на родните езици на имигрантите също повдига проблеми, като например необходимостта да се наеме специализиран персонал, който да каталогизира и обработва материалите и да консултира читателите.

 Обикновено такива материали включват:

· Материали, които да спомогнат за културната адаптация, за изучаване на официалния език на страната, за местната култура.

· Двуезични издания и издания за деца.

· Информация по юридически въпроси и за служби на местната администрация.

· Аудиовизуални материали. Виж и рубриките музика и разнообразно културно съдържание.

· Текстообработващи програми на писмености, различни от латиницата.

Виж още и рубриките социална интеграция и учене през целия живот.

ПРЕПОРЪКИ ЗА ПРАКТИКАТА

Библиотеките трябва да са наясно с езиковите проблеми на общностите, които обслужват. С особена грижа трябва да се задоволяват потребностите на имигрантите, които може да не владеят добре официалния език на страната. В някои големи градове, където са налице динамични промени в състава на населението, библиотеката ще трябва активно да изучава потребностите на ползувателите си.  

Библиотеката може да предлага следните услуги:

· Консултански услуги, подходящи за имигранти.

· Текстообработващи програми на родните езици на имигрантите.

· Колекции от книги, периодични издания и аудиовизуални материали на съответните езици.

· Културни дейности на територията на библиотеката.

· Ще се наложи уебсайтовете да се прередактират с цел да функционират на няколко езика.

· Активно работещите в тази насока библиотеки могат да получат официални пълномощия да обслужват потребностите на съответното езиково малцинство.

· Може да се наложи да се наеме специализиран персонал, за който малцинственият език да бъде роден език.

· Ако библиотеката обслужва регион с местно национално малцинство, може да се наложи да поеме и отговорности по опазването и документирането на застрашената от изчезване местна култура, с всички дейности, които произтичат от такава отговорност. Тези малцинства обикновено са изцяло носители и на двата езика (официалният за страната и техният местен език), но за библиотеката е важно, че може да се налага да комплектува обширни колекции на малцинствения местен език и да им съставя каталози, както и да отговаря на (изследователски) въпроси относно местната култура, идващи от външни райони. 

Подбор на персонала

· Най-очевидният начин за дадена бибилотека да се справи с една усложнена езикова среда е посредством политика на подбор на персонала. Защото със сигурност не е подходящо решение на едно установено малцинство да се предлагат преводачески услуги. А и технологичните решения в тази област все още не са много приложими в обозримо бъдеще.

· Може да се налага библиотеките да наемат персонал, който владее езикът и литературата на съответните общности, за да подпомагат процеса на каталогизация на библиотечните материали на съответните малцинствени езици, и обслужването на читателите.

· Носителите на малцинствения език ще оценят възможността да общуват директно с някого, за когото техният език е роден, а не просто с някого, за когото той е втори език, пък макар и да го владее отлично.

·  В места, в които културното и езиковото разнообразие имат значение, единствено съветите и съдействието на представител на малцинствената общност биха гарантирали добрите отношения между библиотеката и нейните читатели.

· Изготвянето на информационни материали и брошури за библиотеката, поддържането на двуезичен библиотечен уебсайт - биха стрували далеч по-евтино ако се извършват от собствения персонал на бибилотеката.

Виж още и рубриката социална интеграция.

Предоставяне на услуги за местни езикови (автохтонни) малцинства.

· Местните езикови (автохтонни) малцинства не поставят пред библиотеките такива предизвикателства, както имигранските общности. Например:

· Те често са изцяло носители и на двата езика (официалният за страната и техният местен език) и не се изисква консултиране на местния им език.

· Няма съмнения относно броят на хората в общността или относно трайността и социално-икономическите условия на общността.

· Въпреки това местните езици на автохтонните общности могат да повдигнат някои проблеми пред библиотеките. Някои от тези езици са напълно развити, преподават се в училище, имат установен правопис, богата литература и значително книгоиздаване. За други местни езици може да липсват някои от тези характеристики и затова на библиотеките да е трудно да извършва услуги за и на тях.

Многоезични тезауруси

Виж още рубриката описание на ресурси.

Тезаурусът е набор от контролни термини, който служи за изчерпателното предметно индексиране на печатни документи (или такива, издадени първоначално в печатен вид). Тезаурусът изразява отношения между понятията, които използва, като например - отношения на йерархичност или на равнозначност. Основният проблем при изграждането на тезауруси на повече от един език произтича от факта, че понятията в даден език могат да не обхващат същите семантични полета като понятията в друг език. Примери:

· Английският термин teenager (тийнейджър) покрива едно по-тясно семантично поле, отколкото френският adolescent (подрастващ).

· Немският термин Schnеcke, който обикновено се превежда като snail (охлюв), видово обхваща slugs и snails (плужеци и охлюви), и затова няма точен еквивалент на ангрийски.

· Немският термин Berufsverbot изобщо няма английски еквивалент, затова трябва да се превежда перифразира като “изгубване на правото да се упражнява дадена професия”. 

Съществуват стандарти за съставянето на тезауруси и еквивалентни термини в различните езици. Виж Ръководството за образуване на езикови еквиваленти: Модел, основан на Тезауруса на ‘Гети’ за изкуство и архитектура на института Гети -www.chin.gc.ca/Resources/Publications/Guidelines/English/index.hml
Виж също и стандартът ISO 5964, 1985г. (BS 6723, 1985г.): Ръководство за създаване е развитие на многоезични тезауруси. Този стандарт е допълнение към стандарта ISO2788, който обхваща едноезичните тезауруси, и затова не е цялостен сам по себе си, защото много от проблемите в изграждането на тезауруси са общи за едноезичните и многоезичните тезауруси.

Многоезични уебсайтове

Структурата на един двеузичен уебсайт трябва да се обмисля внимателно още от самото начало, така че двуезичността да бъде същинска негова фенкция, а не просто следствие. Трябва да се вземат различни стратегически решения, които да имат дълготраен ефект върху дизайна на двуезичния уебсайт:

· Фреймовете (frames - рамки) се създават трудно в двуезична среда.

· Двуезичните страници ще съдържат повече текст и ще са по-обемни на вид.

· Някои шрифтове подхождат повече на един език, отколкото на друг, а в същото време е препоръчително да се използва един и същ шрифт за целия уебсайт, но така, че текстовете да бъдат еднакво четливи на двата езика.

· Трябва внимателно да се подбират текстовете за лого и емблеми. Използването само на официалния език в едно лого може да отблъсне ползувателите от езиковото малцинство.

Помнете също, че създаването на двуезичен уебсайт не е евтино решение и че, подобно на всички уебсайтове, той ще се нуждае от текуща актуализация, а тове е по-трудна задача от актуализирането на едноезичен сайт.

Двуезичните уебсайтове могат да се използват като:

· Обръщение към читателската аудитория, сред която се предполага, че има двуезични индивиди.

· Обръщение към индивиди, които владеят единия или двата езика в една двуезична среда.

· Обществена и политическа позиция, с която да се припомня на общността на мнозинството, че освен тях наоколо съществува и малцинствена група.

Съществуват няколко основни начина, по които да се проектира един двуезичен сайт:

· Още на стартовата страница на уебсайта да се предлага възможност за избор между два езика, на който да се продължи ползването на сайта, и ако искат да сменят езика на ползване, читателите трябва да се върнат на стартовата страница, за да го изберат. Това решение е подходящо в някои случаи, например в страни като Белгия и Швейцария, в които се използват два езика, но в които не непременно всички са носители и на двата езика.  

· Избор между двата езика да се предлага на всяка посетена страница от системата на уебсайта. Графичните решения са познати на Интернет ползувателите - може да е иконка или квадратче с отметка. Решенията за избор на език трябва да се разполагат в горната част на страницата, а не в долната, тъй като горната част винаги се вижда първа. Препратката за език трябва да отвежда потребителя към еквивалентната страница на другия език, а не към някоя различна част от сайта. Езикът трябва да е означен с родното си име, например френският трябва да се обозначава така: Français.     

· Всички страници да предлагат същия текст на двата езика. Да се има предвид, че един и същ текст на различни езици може да заема различно по обем пространство; обикновено официалният текст е по-кратък от превода.

· Уебсайтовете може да са асиметрични в езиково отношение, ако дадена информация се отнася само до носителите на единия език. Например един уелски клуб може да предлага формуляра си за членство само на уелски, но всичко друго да е на двата езика.

Решението за това кой формат на изграждане на двуезичен сайт ще се използва, може да се повлияе от вида на читателската аудитория, която се визира - дали става въпрос изцяло за индивиди, които са билингви (носители и на двата езика), или за хора, които говорят единия от двата езика, но не и двата:

· Билингвите могат да се нуждаят от сайт, на който постоянно да виждат препратки и за двата езика, за да могат да сверяват дали са разбрали текста правилно.

· Зависи също от това доколко са различни двата езика; някои езици са до известна степен разбираеми един за друг, като испанският и каталунският, например, докато английският и уелският са съвсем различни.

За препоръки относно проектирането на двуезични уебсайтове виж Езиковият борд на Уелс, както и един комерсиален сайт за препоръки и примери в уебдизайна и съвети как най-добре да се интегрира двуезичната функция в проектирането на един уебсайт без да се дава предимство на един език пред друг; като се избягва всякакво оскърбление при използването на емоционално или политически натоварени символи като национални флагове например, които изобразяват препратка към езика. Националните флагове не са подходящи за означаване на езици (британският или американският  национален фраг, например - за означаване на англоезичните вирсии на уебсайтовете), защото много езици се говорят в повече от една държава, както и много страни са двуезични. Във връзка с изграждането на двуезични уебсайтове може да се има предвид и технологията “тъчскрийн” (touchscreen – за задаване на команди не се използва мишка или клавиатура, а докосвания с пръст по чувствителния екран), която е особено приложима за сайтове и онлайн каталози, предназначени да обслужват многоезични общности. 

Шрифтове и клавиатури.

Стандартът ISO 8859 или Уникод (Unicode - стандарт ISO 10646) е уникално число с двоичен код, което е зададено за всеки един знак от всяка една азбука и език, независимо от вида на технологичната платформа, програма или език. Консорциумът Уникод е неправителствена организация, основана, за да развива, разширява и популяризира използването на стандарта. Той може да преодолява много трудности като например писането в две посоки, характерно за арабските езици и иврит, и постоянно се обогатява, като днес включва такива подробности като дори архаични азбуки. Виж сайта на стандарта: www.unicode.org. 

Тази система е предпочитана от технологичната индустрия по света, тъй като има очевидни предимства, но съвсем не е единственият стандарт в областта.

Има и редица търговски продукти, основани на стандарта Уникод, някои са изброени на сайта www.fingertipsoft.com. Могат да се купят малки капачета, които да покриват клавишите на нормалната клавиатура и да служат за печатането на букви от езици, които използват разширения набор на латинското писмо за букви като например ð å þ ñ ç æ ć ł и пр. Този прост метод може да помогне за текстообработката дори на писмото канджи на японския език.  

Меки клавиатури или клавиатури, изобразени на “тъчскрийн” (чувствителен екран) също са един гъвкав начин за справяне с проблемите на азбуките, които не са латински. 

Писмености, които се състоят от хиляди знаци, като китайската, изискват и специален софуер, преди да подлежат на машинна текстообработка. В този случай първо се използа нормална клавиатура, за да се въведе фонетичното изписване (според системата за транслитерация Пинуин) на китайската дума, например feng shui, а после софуерът изобразява на екрана съответните йероглифи, които се произнасят по този начин - те могат да бъдат дори десет, от които се избират правилните за думата знаци и се вмъкват в документа. Ако изберем грешен йероглиф, това в китайския език се равнява на правописна грешка. Системата е много гъвкава, като дава възможност и на традиционната, и на опростената китайска писменост да се подлагат на машинна текстообработка. Използването на системата за транслитерация Пинуин означава, обаче, че човекът, който въвежда текста на компютър, трябва да е запознат с мандаринското или пекинското произношение на китайския език, което не е необходимо условие, ако се пише на ръка. Възможно е обаче да се закупи и софуер, базиран на кантонското произношение. Виж сайта www.asiasoft.com. 

Такъв софтуер заема повече място в паметта на компютъра, отколкото текстообработването на език, който използва латинската азбука. В някои европейски градове обаче, където живеят големи китайски общности, закупуването на такъв софуер, който да се предоставя на свободен достъп на определен компютър в публичната библиотека, би било оправдано решение.

Арабските езици създават по-малко проблеми и за тях се продават специално приспособени клавиатури.

Транслитерация, транскрипция и контролни файлове.

В много случаи, например при създаването на каталози, индекси, списъци с топоними (географски названия) и други библиографски материали, които ще се използват и от хора, незапознати с латинската азбука, а и по типографски причини, не е възможно или препоръчително да се използват знаци извън латинската азбука. Затова ще е необходимо да се направи транслитериране или транскрибиране.

Транслитерацията е процес, при който буквите от една писмена система се преобразуват в символи на друга азбука, например кирилска или гръцка азбука се преобразува в латинска. При транслитерирането възникват проблеми поради алтернативни начини на транслитерация: например Чехов може да се транслитерира Tchehov или Chekhov.  

Транскрипцията по принцип може да се използва за преобразуване на звукове от всеки език в писмен вид на друг език, но специално за неазбучните писмености това е единствената система за преобразуване - например китайските звукове могат да бъдат транскрибирани в букви на латинската азбука или на друга азбучна система.

В резултат на транслитерацията и транскрипцията съществуват проблеми със стандартизацията. Използването на различни системи или непоследователност в употребата може да причини затруднения при търсенето в бази данни. В момента не съществува единен стандартизиран формат за изписване на имената, който да отговаря на потребностите на европейските културни институции, но предстои да бъде развит такъв стандарт по проекта ЛИЙФ за свързване и търсене в контролни файлове (Linking and Exploring Authority Files - LEAF), който се финансира от Европейския съюз от март 2001г. 

За нуждите на множество езици едновременно се разработват международни стандарти виж ISO TC46/SC2 и сайта на проекта Дифюз (Diffuse). Има и стандарт за транслитерация на индийски писмености ISO 15919, 2001г.: Транслитериране на деванагари и свързани индийски писма с латински букви. Трябв да съществува и софтуер, който транслитерира кирилска и гръцка азбука на латински. Виж също рубриката музика. 

Машинен превод.

Някога на машинния превод са се възлагали големи надежди, но на фона на усилията, извършени в тази насока от 50-те години на XX век до днес, резултатите могат да се оценят като разочароващи. Някои от проблемите, които се срещат и които се оказват неразрешими са:

· Многозначност на значенията на думите.

· Различия в словореда.

· Компютрите не могат да придобият познанието на живия свят, контекст или четене.

Напоследък спадат инвестициите в научни изследвания в областта на машинния превод. Ефективността на системите за машинен превод зависи от редица фактори, като например в документите, които ще се превеждат не трябва да има никакви правописни или граматични грешки, думи, невключени в машинния речник, нито сложни синтактични структури. Машинният превод може да се използва наистина само, за да дава обща престава за смисъла на документа, или за преглеждането на голям брой документи, за да се идентифицират онези, изискващи човешки превод. 

Машините за търсене в Интернет предлагат машинен превод за някои уебсайтове - виж www.google.com и Babelfish, която предлага превод на японски, корейски, японски. Има и редица други сайтове в Интернет, които предлагат машинен превод, като например Alittera. Бабълфиш е цял портал към много уеббазирани преводачески услуги - www.babblefish.com.
Съществува и голям брой уебсайтове, предлагащи едновремено безплатни и платени преводачески услуги в WWW. Ако се въведе даден Интернет адрес (URL), софтуерът за машинен превод превежда уебстраницата и документите на нея. Тези сайтове често предлагат и превод, извършван от хора, например WorldLingo, AlphaWorks, FreeTranslation и Systran. 

Виж също и рубриката профилиране на услуги.

ПРЕДВИЖДАНИЯ ЗА БЪДЕЩЕТО

· Предлагане на машинен превод не само за основните европейски езици, а и за малцинствените езици, особено тези, които се говорят от национални малцинства.

· Подобряване на предлагането на машинен превод за имигрантските общности по примера на Датската централна библиотека за имигрантска литература Indvandrerbiblioteket, особено когато имигрантската общност живее разпръснато в обществото и не е съсредоточена в местни групи, което прави местното обслужване нецелесъобразно.

· Устен машинен превод. В момента устният машинен превод - машина, която превежда устна реч от един език на друг - е понятие от научната фантастика. Подобно устройство би изисквало усъвършенстването на редица сложни технологии, всяка от които в момента все още има много недостатъци. Ето и кои са необходимите етапи:

· Разпознаване на глас - т.е. машина, която прецизно да преобразува устната реч в писмен текст.

· Машинен превод - т.е. машина, която да превежда текста от един език на друг.

· Преобразуване на преведения текст обратно в устна реч.

На пазара днес се предлага софуер за разпознаване на глас, който преобразува устна реч в писмен текст, но резултатите все още не са задоволителни. При 95 % прецизност на преобразуването все още остават 5 % грешки, което означава 5 грешки на всеки 100 думи. Недостатъците на машинния писмен превод вече бяха обсъдени - за да има шанс да работи един машинен превод, трябва първоначалният текст да бъде безгрешен, а след преобразуването от устна реч в текст, той ще бъде пълен с грешки. Третият етап - преобразуването на преведения текст обратно в устна реч - би могъл да се постигне с известен успех; това е и единствената част от необходимия софуерен набор, която е в задоволително състояние на този етап.

ПРЕПРАТКИ

Великобритания

CILLA (Co-operative of Indic Library Language Authorites)

CILLA или Кооперацията на ръководствата на индийските езикови библиотеки е професионална библиотечна служба за индийски езици, по-специално - урду, гуйарати, хинди, пунджаби, тамил, бенгали. Обслужването включва специализирани съвети, своден каталог и др. Наскоро библиотечната служба е закупена от OCLC.

www.swrls.org.uk/National.htm
Съветът на графство Конуей (Conway County Borough Council)
Има уебсайт на публичната си библиотека и двуезичен каталог. Сайтът предлага търсене в каталога на английски и уелски узик. Каталогът сам по себе си е двуезичен, защото това се налага от необходимостта уелските книги да се каталогизират на уелски, а английските - на английски, заради двуезичната читателска аудитория.

www.conwy.gov.uk
Етническа библиотечна служба на градските библиотеки в Единбург (Edinburgh City Libraries’ Ethnic Library Service)

Включва материали на арабски, бенгали, китайски, гуйарати, хинди, пунджаби и урду, и се поддържа от служители, които говорят езиците на етническите малцинства. Предлагат се текстообработващи програми на бенгали, китайски и урду.

www.edinburgh.gov.uk/Libraries (от менюто избери “Колекции и публикации”)

Библиотечни услуги в Плимут (Plymouth Library Services)

Поддържа онлайн списък на преводачи, които могат да се търсят по език.

http://www.webopac.plymouth.gov.uk/cgi-bin/community_2000.sh?enqtype=TRANS&e
Дания

Датската централна библиотека за имигрантска литература Indvandrerbibioteket

Изградена, за да служи на потребностите на новодошли в страната имигранти, съдържа общо над 146 хил. материали на почти 100 езика. На над 50 езика се поддържат корекции от материали. 

www.indvandrerbiblioteket.dk
Норвегия

Библиотеката Дейхман в Осло (Deichman Library, Olso)

Притежава книги на 37 езика. Натоварена е да консултира експертно публичните библиотеки в Норвегия относто потребностите на имигрантите и бежанците и да бъде център на комплектуването, каталогизирането и междубиблиотечното заемане за литература на чужди езици. 75 % от финансирането й е държавно.

http://nyhuus.deich.folkebibl.no
Швеция

Кюрдската библиотека в Стокхолм (Kurdish Library, Stockholm)

Подкрепяна е от шведското правителство и от общината на гр. Стокхолм и служи на погребностите на кюрдското малцинсво в града.

www.kurdishlibrary.org
Международната библиотека в Стокхолм (Internationella Bibioteket)
Финансира се от градския съвет на Стокхолм и съдържа книги на 125 езика. Обслужването не е предназначено специално за имигранти, но списъкът на езиците несъмнено включва и тези, които се говорят от имигрантските общности в Швеция. 
www.ssb.stockholm.se/ inva/ilc.htm
Швеция/Норвегия

Скандинавски съвместен библиобус в Лапландия (Nordic Book mobile co-operation in Lapland)

Библиобусът на община Муоньо, Финландия, посещава също и общини в Швеция (община Кируна) и Норвегия (община Каутокейно). Сътрудничеството е между три общини. Библиобусът притежаваколекция на фински, шведски, норвежки и езика сами.

http://www.muonio.fi/kirjasto/kirjastoauto.html
Финландия

Мултикултурната библиотека MCL

Съвместен скандинавски проект, съществуващ от 1996г., чиято централа е в гр. Хелзинки, но се финансира съвместно от градовете Хелзинки (Финландия) и Осло (Норвегия), за да направи достъпни в Интернет техните мултикултурни услуги. 

www.lib.hel.fi/mcl
Обратно към страницата със съдържание.

